
Constantin Eretescu (n. 1937, Cetatea Albă, Basarabia) a 
făcut studii de filosofie și filologie la Universitatea Bucu- 
reşti (1955-1961), unde și-a luat și doctoratul în 1976 cu 
o teză despre elemente mitologice în folclor. A fost 
cercetător la Institutul de Etnografie și Folclor din Bucu- 
reşti (1964-1979) și secretar de redacţie la Revista de 
etnografie şi folclor (1968-1979), apoi, după stabilirea în 
SUA, profesor de antropologie culturală la Rhode Island 
School of Design din Providence. 

A publicat literatură originală şi traduceri, precum 
și numeroase eseuri și articole în reviste din țară şi din 
străinătate (România literară, Adevărul literar și artistic, 
Orizont, Observator cultural, Vatra, Ararat, Secolul XX, 
Viaţa Românească, Jurnal literar, Moldova, Lupta, 
Agora, Cuvintul românesc, Litterae, Micro Magazin, Lu- 
ceafânul românesc, Drum, Lumea liberă, Origini etc.). 
Este autorul volumelor de literatură : Noaptea (roman, 
Hiatus, 1988), Pensiunea Dina. Jurnal de emigrajie 
(eseuri, Editura Fundaţiei Culturale Române, 1995), În 
cântarea Alexandrei (roman, Cartea Românească, 1999), 
Dezvăluirile îrzii ale unui pretins martor ocular (teatru, 
Criterion Publishing, 2000), Party cu un ceas mai de- 
vreme (roman, Universal Dalsi, 2001), Feţele lui Ianus 
(eseuri, Editura Fundației Culturale Române, 2001), Pasd- 
rea de fier şi fluturii (povestiri, Cartea Românească, 2001), 
Periscop. Mărturiile unui venelic ( memorialistică, Editura 
Eminescu, 2003), 


A întreprins cercetări de teren privind jocurile cu 
măști la priveghi în Vrancea şi spiţele de neam în sate- 
le de moșneni din nordul Olteniei. A cules şi studiat le- 
gende mitologice în Maramureș, Munţii Apuseni și Țara 
Loviştei, cîntecele de joc ale fetelor de pe Tirnava; a 
participat, în cadrul unor echipe mari, la culegerea de 
folclor în mai toate zonele României. A publicat studii 
de literatură populară în Revista de emografie și folclor, 
Româno-Arabica, Schweizerische Archiv für Volkskunde, 
Études et documents balkaniques et méditerranéens, 
Demos, Limbă şi literatură, precum şi în numeroase lu- 
crări colective, A semnat următoarele volume de folclor: 
Folclor din Tara Lovistei (împreună cu Gh. Deaconu, 
Rimnicu Vilcea, 1970), Folclor coregrafic din Vrancea 
(împreună cu Anca Giurchescu, Focșani, 1974), Vrăji- 
foarea familiei şi alte legende ale orașelor lumii de azi 
(Compania, 2093). 


Editura mulțumește Institutului de Etnografie și Folclor 
pentru bunăvoința de a-i fi permis să reproducă un număr de 
imagini din arhiva sa (Atlasul etmoarafic) : pp. 22, 27, 65, 67, 
68, 71, 90, 108, 129, 131. 


Cu excepția unei fotografii din colecţia editurii (p. 272), 

Casa din vechime, casa din poveste, 
cea cu o singură încăpere... — 
Sohodol (Hunedoara), 22 aprilie 1927. 

Iama, la căldură în sumanul făcut în 
casă, schimbind o vorbă ta poartă... = 
Răpciuni (Piatra), 31 decembrie 1926, 


dar 


Cîteva clarificări și reașezări, 
multe repere și căi deschise 


Cînd aud de folclor, cei mai mulți se gîndesc la Mioriţa sau la Toma 
Alimoș, toate învățate la școală, la cîntece și jocuri populare, pentru că 
le mai văd și aud la televizor — pe scurt, la ceva cam învechit și, în mod 
cert, legat de viaţa la sat. Arareori se întîmplă să asocieze folclorul cu 
Internetul, bunăoară, deşi n-ar face rău : « rețeaua globală » chiar este 
principalul canal de răspîndire a unor creaţii recente cît se poate de... 
folclorice.. Există, de altfel, o sumă de idei vagi și prejudecăţi precise 
„despre folclor. Ba că ar fi un fenomen pe cale de dispariţie, dacă nu 
chiar mort ~ eroare, este viu și productiv, dacă ar fi să ne ghidăm nu- 
mai după producţia de bancuri sau legende urbane ; ba că studioșii i-ar 
fi acordat atenţie dintotdeauna — din nou, greșit, vîrsta obiectului de 
studiu abia dacă a sărit de două secole, iar la noi și mai puţin etc. De- 
sigur, folcloriştii, cei interesați de antropologia culturală, sociologii și 
alți inițiați cunosc starea de fapt a domeniului. Și mai ştiu că produc- 
tiile folclorice continuă să trezească un mare interes, inclusiv în rîndul 
publicului larg. 

Cartea de faţă se adresează în egală măsură specialiștilor / viitori- 
lor specialiști și nespecialiștilor atrași de cultura populară. Ea reprezin- 
tă un prag — nu apare dintr-un vid — și deschide posibile căi de urmat ; 


pe de-o parte, dezvăluie traseul studierii literaturii populare româneşti 
pînă în prezent, iar pe de altă parte, formulează întrebări, conturează 
orientările și, pe cît posibil, priorităţile cercetărilor ce vor veni. Căci 
folclorul nu face excepție de la regulă : oricît de pasionante ar fi ariile 
deja cunoscute, tot mai incitante sînt cele necunoscute. 


Folclorul literar a intrat în raza cercetării relativ tirziu, după ce ro- 
manticii germani au arătat că « glasurile popoarelor - se aud în creaţiile 
lor orale. Descoperirea avea să schimbe înfățișarea culturii vest-euro- 
pene pe parcursul unei singure generaţii, producînd un efect asemănă- 
tor și în spaţiul românesc. Citeva povestiri aflate de la țărani și mai apoi 
tipărite au stîrnit curiozitatea pentru fapte aflate la îndemână însă 
nebăgate în seamă pînă atunci. Acestor prime povestiri li s-au adăugat 
balade, poezii lirice, descîntece, colinde, proverbe. Analiza materialu- 
lui faptic adunat avea să arate că toate aceste manifestări spirituale fac 
parte dintr-un sistem cultural coerent, că sint expresia unui mod de 
viață. Cu alte cuvinte, se contura, ca şi în celelalte țări europene, con- 
ceptul de « specific naţional», care avea să stea la baza unor studii com- 
parative, de neimaginat mai devreme. | 

Literatura populară precede literatura scrisă. De-a lungul unui 
mileniu — de la formarea limbii române pînă la primele scrieri literare 
în română —, creaţiile orale au reprezentat modalitatea fundamentală 
de expresie artistică. 

Textele populare culese în ultimul secol şi jumătate nu ne oferă 
informaţii despre limba şi tematica produselor folclorice din perioada 
imediat următoare formării limbii române, Putem presupune că oame- 
nii au dat glas obiceiurilor și credințelor moștenite de la daci, însă pon- 
derea elementului autohton în ansamblul culturii populare româneşti 
este greu de evaluat astăzi. Persistenţa unor practici necunoscute To- 
manilor sau celorlalte popoare cu care românii au conviețuit în timp 
vine în sprijinul ipotezei potrivit căreia cultura populară românească 
s-a constituit pe baza culturii populaţiei carpato-dunărene locate. Tot- 
odată, au fost preluate obiceiuri şi credințe de la romani. Forma litera- 
ră a textelor nu putea diferi prea mult de forma textului preluat. Între 
textul pe care romanii îl rosteau là Calendelae Ianuarii (consemnat de 
Du Cange în Glossarium mediae et infimae latinitatis, vol. IL, Paris, 

1844, p. 962) şi colindele pițărăilor, așa cum au fost ele atestate în 
Oltenia şi Transilvania, există similitudini care merg pînă la detaliu, Sin- 
teza elementelor autohtone și romane constituie fondul definitoriu al 
culturii populare româneşti, 

În creaţiile orale, poporul și-a înfățișat credințele, a descris mo- 
mentele esenţiale ale existenţei omului sau evenimentele care priveau 
întreaga comunitate : munca, bătăliile, epidemiile, primejdiile naturale. 

În secolul al XVI-lea, cînd au apărut primele scrieri românești, lite- 
ratura populară era deja cristalizată — exista o proză populară, o litera- 
tură aforistică și enigmistică, şi fiecare categorie avea trăsături şi norme 
artistice proprii. 

Literatura populară va continua să existe în paralel cu evoluția lite- 
raturii culte. Mai mult, unele categorii folclorice au cunoscut înflorirea 
deplină abia după apariţia literaturii scrise. Marile realizări epice vin 
din secolele XVI-XIX. Cîntece populare se mai creează și astăzi, ceea 
ce demonstrează viabilitatea modelului folcloric și capacitatea lui de a 
surprinde realități sociale diverse. 


Literatura cultă a fost, de altfel, de la bun început strîns legată de 
cea populară, Limba scriitorilor români urmează îndeaproape tiparele 
limbii vorbite în popor. Tendinţele latinizante sau italienizante, care im- 
plicau îndepărtarea limbii culte de cea populară, nu s-au putut impu- 
ne. Interferenţa continuă dintre cele două literaturi a anulat divergența 
dintre limba română vorbită şi cea scrisă. 

Folclorul a constituit o sursă de inspirație pentru poeţi, prozatori 
și dramaturgi. Scriitori ca A. Russo, V. Alecsandri, M. Eminescu au cules 
ei înșiși literatură populară, Pentru mulți alții, ridicați din rândul tāra- 
nilor, folclorul a reprezentat primul contact cu literatura și cu un sis- 
tem de valori estetice care le-a influențat întreaga creație. Multe motive 
şi teme folclorice au fost utilizate în literatura cultă. Fenomenul are 
dimensiuni impresionante — să ne gîndim numai la I. Budai-Deleanu, 
G. Coșbuc, I. Slavici, St.O. Iosif, L. Rebreanu, L. Blaga, M. Sadoveanu. 
Pe de altă parte, scriitorii au dat interpretări personale unor simboluri 
specifice literaturii orale. Zburătorul lui I. Heliade-Rădulescu, Lucea- 
fărul lui M. Eminescu, Meșterul Manole al lui L. Blaga sint dintre cele 
mai strălucite ilustrări, În același timp, creaţia populară a furnizat mo- 


II 


dele literare scriitorilor noştri. Poeţii au utilizat ritmuri, rime şi măsuri, 
imagini și tehnici compoziționale populare, fapt ce a asigurat comuni- 
carea cu cititorii familiarizați cu versul popular. Structuri tipice poeziei 
folclorice găsim la Dosoftei, dar şi în volumele celor mai tineri poeţi 
contemporani, 

Este adevărat că interferența literaturii scrise cu cea orală a variat 
de-a lungul istoriei, iar genurile folclorice au fost valorificate inegal în 
creația literară originală. Dacă tiparele liricii populare, de pildă, au fost 
pe placul tuturor generaţiilor de creatori, alte categorii literare au fost 
ignorate, 

Între folclor și literatura cultă relaţia este biunivocă. « Folclorizarea » 
literaturii culte nu este un fenomen recent = texte ale unor poeţi în- 
drăgiţi au devenit cu timpul bunuri folclorice, au creat Variante, supu- 
nîndu-se legilor literaturii orale. În sens învers, replici din piesele lui 
Caragiale circulă avînd calitatea aforistică și funcţia expresiilor paremio- 
logice tradiţionale. Scriitorii au contribuit la răspîndirea și la cunoaș- 
terea folclorului. Culeasă pentru prima dată de A. Russo și publicată 
de V. Alecsandri, Miorița a cunoscut o largă difuzare prin şcoală, tex- 
tul fiind inclus în toate manualele. Multe variante culese ulterior sînt 
influențate de textul «princeps». O formă de teatru popular = teatrul 
de haiduci, răspîndit la sfirşitul secolului al XIX-lea — este un produs 
compozit în care se găsesc, alături de cîntece populare de haiducie, 
fragmente din opera lui V. Alecsandri, M. Millo ș. a. 


Multă vreme a circulat ideea că folclorul, în calitatea sa de « operă 
colectivă », ar fi o sumă de capodopere, În fapt, numeroase creaţii popu- 
lare sînt opere artistice de mai mică însemnătate. Altele însă, cum ar fi 
Mioriţa, Meșterul Manole, Colinda cerbilor metamorfozați, sint consi- 
derate astăzi, pe drept cuvînt, expresii ale geniului creator românesc și 
se pot compara cu valori universale precum Ghilgameș, Cîntecul Ni- 
belungilor sau Beowulf. Multe realizări folclorice remarcabile sînt încă 
departe de a fi cunoscute. Nu putem spune astăzi că semnificaţia 
mitică sau simbolică a unor creații populare (Cîntecul zorilor, Cîntecul 
bradului, Iovan Iorgovan, Cîntecul Gerului, Toma Alimos, Colinda 
leului, unele descîntece, mai ales cele de dragoste ș. a.) a fost pe deplin 
descifrată sau că sîntem lămuriţi asupra valorii lor estetice. Putem însă 

afirma că răspunsurile autorilor anonimi la întrebările fundamentale ale 
existenței, ca și atitudinile lor faţă de realitate definesc spiritualitatea 
poporului român și contribuția lui la patrimoniul cultural universal, 

Folclorul literar al românilor s-a format în contextul convieţuirii lor 
cu alte popoare. Deosebirile de limbă nu au împiedicat niciodată mi- 
graţia valorilor culturale, fapt dovedit cu prisosință de existența unor 
teme comune în folclorul românesc și în cel al popoarelor din jur. În 
același timp pot fi semnalate subiecte răspîndite în folclorul lumii 
romanice care sînt atestate numai accidental în literatura orală a țărilor 
vecine cu România. În sfirșit, unele motive sau subiecte sînt răspindite 
pe o arie geografică întinsă, ce o depășește pe cea indo-europeană. 
Literatura populară românească nu poate fi gindită în afara celei 
europene şi universale, iar valorile artistice au circulat în dublu sens. 

„ Fiinţind oral, creaţiile folclorice au suferit în timp schimbări sem- 
nificative sau au dispărut din « repertoriu». Multe au Ja origine eveni- 
mente istorice sau sociale. Cîntecele epice despre curea feudală, de 
pildă, nu pot fi anterioare constituirii statelor feudale centralizate. Odată 
ci uansforimările survenite în existența colectivităţilor sătești, un număr 
de opere literare — expresie antistică a structurilor sociale supuse schim- 
bărilor — au dispărut din memoria punătorilor de folclor. Se poate 
spune că fiecare generaţie a preluat și a dus mai departe exclusiv acele 
creaţii folclorice care făceau referință Ja modul ci de viaţă şi care răs- 
pundeau unor nevoi artistice concrete. 

În actuala etapă a cercetărilor, corpusul operelor folclorice apar- 
ținînd unei perioade istorice mai vechi este dificil de reconstituit. De 
altfel, informaţiile privind cultura populară românească sînt disconti- 
nue şi lacunare pînă la începutul secolului al XVII-lea. Prima atestare 
documentară datează din secolul al! XI-lea, Legenda sancti Gerbardi, 
publicată în Scriptores Rerum Hungaricorum (vol. II, Szentpetery, Bu- 
dapesta, 1938, pp. 489-492) povesteşte câ un episcop catolic ar fi auzit, 
într-un sat bănăţean, o fată, servitoare sau roabă (ancilla) a gazdei sale, 
cîntind un cîntec jalnic în vreme ce învîrtea la o râşniţă. Din păcate, nu 
putem ști dacă fata pe care a ascultat-o episcopul de Cenad era român- 
că sau nu. Informaţia este importantă deoarece menţionează pentru 
prima dată interpretarea unui cîntec pe teritoriul nostru. Prezenţa unor 
rapsozi sau lăutari vestiți la diferite evenimente din secolele următoare, 


precum şi existența cîntecelor epice sînt atestate într-o serie de docu- 
mente, cronici, relatări de călătorie. i 

Remarcabilă prin informaţie și abordarea cuprinzătoare este măr- 
turia lui Maciej Stryjkowski, călător prin Țările Române în 1574. Croni- 
carul polon asistă la interpretarea unor cîntece epice. «Acest obicei 
slăvit, luat din vechime », consemnează el, « este păstrat și astăzi în Grecia, 
în Asia, în Tracia, în Țara Românească, în Transilvania, în Ungaria și în 
alte ţări, după cum singur am văzut și am auzit cu urechile mele cum 
îndeobşte la fiecare adunare (iar în Turcia, pe străzi și la bazare), în 
piețele publice [ei] cîntă 'faptele oamenilor însemnați în stihuri, însoţite 
de sunet de scripcă [din cele] pe care le numim sirbeşti, [sau] alăute, 
cobze şi harfe, spre marea bucurie a poporului de obște, care ascultă 
faptele de seamă ale principilor și cavalerilor vestiți. Acelaşi călător 
notează şi existenţa unor practici rituale legate de pomenirea morţilor 
în zona muntenească : « Litvanii obișnuiesc să serbeze amintirea morți- 
lor, a părinţilor, mamelor și rudelor lor, de obicei în luna octombrie, 
sau citeodată la fiecare sărbătoare, cîntînd bocete pe morminte și 
plingind, mai ales femeile care înșiră vitejiile, virtuțile, însușirile de pos- 
podari ale bărbaţilor lor. Acest obicei se păstrează nu numai la aceştia, 
ci și în Moldova, în Țara Românească și în Bulgaria, precum Singur am 
văzut în citeva orășele, la Buzău, la Rusciuc, la Giurgiu, pe Dunăre, și 
la București, orașul de scaun al domnului muntenesc, unde, pe lingă 
acelea, aprind și lumiînări și cădelnițează cu tămiie pe morminte » (Maria, 
Holban, M.M., Alexandrescu, Dresca, Bulgaru, Paul Cernovodeanu — 
Călători străini despre țările române, vol. Il. Editura Știintifică, Bucu- 
rești, 1970, pp. 449-450). 


Informaţiile devin mai numeroase și mai valoroase începind din 
secolul al XVII-lea. Din menţiunile privitoare la împrejurările în care se 
cintau anumite piese populare și la numele unor cîntece reiese şi ati- 
tudinea cânurarilor faţă de însemnătatea documentară a textelor folclo- 
rice. Către sfirșitul secolului, cronicarul muntean Constantin Cantacu- 
zino discută cu vădită competenţă valoarea istorică a cântecului epic: 
« Însă nu zic că den om n-au rămas și aici niște spuneri și niște povești, 
mai vîrtos bătrinii ce povestesc de cele ce au fost. Ci şi de acelia, foarte 
slab lucru iaste și primejdie de a le crede, pentru că de multe ori s-au 

luat seama, că de un lucru numai, doi într-un chip nu povestesc ci unul 
una, altul alta băsnuiaște. Unde nici de acelea nici o adevărată știință 
n-avem, nici din cîntecele cari vestesc de vitejii, au de alte fapte ale 
domnilor şi a altor vrednici oameni, ce au lucrar, care dupe la lăutari 
şi dupe la alţii cîntători auzim, putem ști ceva ales. Că şi acelia nu 
numai ce au laudă mai mult, au hulesc decît acele ce au fost, ci și 
foarte împrăştiiat și prea pe scurt pomenesc lucru și får de nici o orîn- 
duială sau tocmeală. » Scepticismul stolnicului faţă de posibilitatea uti- 
lizării eposului popular drept document istoric izvorăște din caracterul 
contradictoriu al textelor, din faptul că despre același eveniment = doi 
într-un chip nu povestesc » (storia Țănii Rumânești, 1694, ediţia N. Car- 
tojan și Dan Simonescu, Scrisul Românesc, Craiova, 1944). Observaţia 
este importantă : ea confirmă implicit existența variantelor pentru unul 
și același cîntec epic. 

Diversitatea atestărilor istorice privitoare la cultura noastră popu- 
lară creşte simţitor în secolul al XVIII-lea.) Opera lui Dimitrie Cantemir 
conţine numeroase referiri la viața spirituală a oamenilor simpli. In- 
formaţii utite pot fi descoperite și în lucrarea lui Franz Joseph Sulzer, 
istoria dacilor iransaipini. De alfel, el și notează, pentru prima dată, 
cîteva melodii populare românești. Numeroase manuscrise din această 
perioadă cuprind materiale folclorice ; cele mai multe sînt încă risipite 
prin marile biblioteci din țară. Printre manuscrisele Bibliotecii Acade- 
miei de la Bucureşti se află un fragment de colindă cules cîndva între 
1693 și 1703 (mss. 1436), cîteva cîntece de stea (mss. 830, 1067, 1092), 
descîntece (de friguri — mss. 270, de matrice — mss. 284), descîntece şi 
rețete medicale (mss. 1296, 1320, 1391), oraţii de nuntă, proverbe, poezii 
și cîntece moldoromânești (mss. 575) sau doar versuri populare din 
1781-1782, intitulate Plîngerea cocoanelor din Bucuresci, inclusiv un 
Cîntec frumos lumesc, iertăciuni, cugetări, povești şi istorioare morale, 
descrieri de obiceiuri şi de superstiții. Către mijlocul secolului vor în- 
cepe să vadă lumina tiparului primele culegeri de texte populare. Ma- 
nuscrisele rămase în fondurile bibliotecilor continuă să reprezinte o 
sursă valoroasă de informaţii, dat fiind că textele notate după apariția 
primelor culegeri adesea nu cuprind variante ale celor repentoriate. 

Cînd apar primele culegeri, genurile și speciile folclorului româ- 
nesc sînt pe deplin constituite, deopotrivă sub aspect formal (metrica, 


ritmul, sistemul de rime și de asonante, imagistica, formulele etc.) și 
tematic, Mulțimea de variante, aflarea aceleiaşi opere folclorice în mai 
multe zone geografice, prezenţa unor termeni arhaici sau (în cazul 
descintecelor) ieşiţi din uz ori inventaţi — toate acestea dovedesc marea 
vechime a textelor. 

Culegerile sistematice întreprinse în ultimul secol au pus la înde- 
mîna cercetătorilor un material faptic uriaş. Organizarea lui nu se poate 
face fără respectarea unor principii metodologice care decurg din 
însăși forma de existenţă a folclorului. Un prim criteriu de ordonare s-a 
bazat pe observaţia că unele clase de texte pot fi interpretate oricind, 
în funcţie de starea sufletească a. purtătorului de folclor (este cazul 
cîntecului liric), pe cînd alte clase de texte nu pot fi produse decit în 
anumite momente ale anului (pluguşorul, colindele), ale existenței in- 
dividului (oraţiile de nuntă, bocetele, cîntecele ceremoniale de mori, des- 
cîntecele) sau colectivităţi (cîntecele de seceră, paparuda, caloianul). 
Pe de altă parte, în vreme ce unele texte dau expresie artistică senti- 
mentelor şi trăirilor intime ale interpretului (cîntecul liric), altele înfăți- 
şează atitudini şi stări ale colectivități şi se adresează unui auditoriu 
larg (cîntecele epice, poveştile, colindele, plugușorul). Spre deosebire 
de literatura scrisă, folclorul este un fenomen sincretic; cel mai ade- 
sea, opera folclorică se manifestă ca o sinteză în care textul este aso- 
ciat cu muzica (operele literare recitate sînt relativ puţine : plugușorul, 
orația de nuntă, descîntecul) sau, uneori, și cu dansul (strigătura, cîn- 
tecul de joc), 


Ştiinţa folclorului este rodul eforturilor unor oameni care şi-au de- 
dicat energia şi creativitatea culegerii și publicării de texte, precum şi 
definirii conceptelor cu care operează folcloristica, identificării punc- 
telor de contact și a similitudinilor cu creaţia altor popoare. Studiul lite- 
raturii noastre populare a beneficiat de la bun început de contribuțiile 
unor scriitori şi cărturari remarcabili, printre care trebuie să-i amintim 
pe George Barițiu, Petre Ispirescu, G. Dem. Teodorescu, Anton Pann, 
B.P. Hasdeu, V. Alecsandri sau S.Fl. Marian. 

Treptat, folclorul a devenit obiect de studiu. Cel ce și-a asumat 
răspunderea de a sintetiza cunoștințele adunate pînă la el a fost Moses 

Gaster, cu a sa Literatura populară română, din 1883. Savant strălucit, 
autor a numeroase studii, Gaster a fost preocupat de teoriile genezei 
și circulaţiei folclorului, ca şi de relația dintre mit și religie, asemănîn- 
du-se în această privință mai degrabă cu contemporanul său James 
Frazer, decît cu folcloriştii de teren ce aveau să-i urmeze. S-a străduit 
totodată să situeze literatura populară românească în ansamblul litera- 
turilor orale, îndeosebi apusene. + Cartea aceasta, la care am lucrat în 
curs de mai mulți ani, atit aci cît și în străinătate », notează el, = are ca 
scop principal modificarea opiniunii generale în favoarea noastră, 
despre starea culturală a poporului român, adică de a arăta că po- 
porul nostru stă pe aceeași înălțime a culturii pe care stau celelalte 
popoare ale Occidentului. Poporul român nu s-a izolat de orice con- 
tact cu celelalte popoare și nu s-a hrănit în cursul secolelor cu fărămi- 
turi de pe masa antichităţii clasice. Dimpotrivă, vedem pe poporul 
român într-o veșnică mișcare, dezvoltînd o energie intelectuală cum e 
proprie tuturor popoarelor pline de viaţă și de viitor. Poporul român 
a șezut la aceeași masă deopotrivă cu celelalte popoare moderne, s-a 
hrănit cu același nutriment, s-a adăpat dinir-același izvor și literatura 
populară română formează o verigă în lanțul de aur ce leagă popoa- 
rele între dînsele » (Moses, Gaster = Literatura populară română, ed. 
pref. și note de Mircea Anghelescu, Editura Minerva, București, 1983, 
p. 3). Îi putem reproşa autorului astăzi faptul că a admis în categoria 
folclorului texte care nu sînt folclorice — cărțile populare, gromov- 
nicele, trepetnicele, cărţile de vise ~, dar a omis poezia lirică. Şi totuşi, 
tentativa de a clasifica, în lipsa unor modele, un material literar 
copleșitor trebuie apreciată Ía justa ei valoare. Lucrarea s-a bucurat, 
de alifei, de o bună primire din partea cititorilor și a criticii şi a fost 
folosită multă vreme ca manual. (O opinie diferită a avut Academia 
Română care, în urma raportului întocmit de episcopul Melchisedec, 
a respins-o de la premiere pe motiv că este plină de erori gramaticale 
şi de limbă...) 

Se cuvin menţionate și cîteva alte lucrări cu caracter general, Intro- 
ducere în: literatura populară română de Th.D. Speranţia, volum apărut 
în 1904, rămîne o tentativă îndrăzneață, chiar dacă autorul are încli- 
naţia de a oferi explicaţii fanteziste, fără legătură cu realitatea. Lecţia 
introductivă la cursul de filologie din anul 1909, ţinută de O. Densu- 


sianu și apărută ulterior sub titlul Folclorul. Cum trebuie înteles, este 
importantă pentru delimitarea pe care o face între etnografie, dialec- 
tologie și folclor. Merită, de asemenea, amintite Cursul de istoria lite- 
raturii române moderne, Epoca Alecsandri (1911) și Epoca Eminescu 
(1912) ale lui G. Ibrăileanu, în care sînt analizate implicaţiile contri- 
buţiilor lui V. Alecsandri și A. Russo la promovarea folclorului, volumul 
lui N. lorga, Balada populară românească. Originea și ciclurile ei 
(1910), lucrare republicată într-o formă mult amplificată în 1925 sub tit- 
lul Istoria literaturii românești, studiile lui D. Caracostea, primul folclo- 
sist care, în monografiile Miorița (1915, 1941), Lenore (1929) și Mes- 
fenil Manole din cursul litografiat Balada poporană română (1932-1933), 
a pornit de la studiul variantelor, stabilind un criteriu ştiinţific de investi- 
gatie, preluat de cercetătorii care l-au urmat, sau cursul ținut de L-A. Can- 
drea în 1933-1934, Privire generală asupra folclorului românesc în le- 
gătură cu alte popoare, care se ocupă de cosmogonie și existența unor 
ființe mitologice. 

Nu se înregistrează alte încercări de sinteză pînă în 1964, cînd apare 
Istoria literaturii române, elaborată sub auspiciile Academiei Române. 
Concepută în spiritul vremii, ca Operă colectivă, ea consacra un capi- 
tol literaturii populare (prima pare a volumului întîi), reunind con- 
tribuțiile mai multor folclorişti. Lucrarea a avut merite indiscutabile, dar 
şi limite şi neajunsuri vizibile. Circumscriind util domeniul şi oferind o 
analiză a speciilor literaturii orale, ea evita însă dezbaterea oricărei teme 
controversate și aplica cenzura asupra autorilor și operelor dezavuate 
de regimul comunist. Cel mai mare păcat al său a fost, fără îndoială, 
tentativa de a trata un fenomen cultura! complex, rezultatul unei evo- 
luţii milenare, din perspectiva ideologiei momentului. Sarcina princi- 
pală — spuneau autorii în prefața lucrării — este aceea de a explica istoria 
literaturii române prin aceleași legi cu care explicăm contradicţiile an- 
tagonice și neantagonice din societatea umană, fespingînd interpretările 
idealiste şi considerînd literatura ca o formă ideologică a suprastruc- 
turii, care, în ultimă instanță, este determinată de dezvoltarea bazei. O 
nouă ediţie, în 1970, nu avea să aducă modificări de substanță, dar 
îmbogăţea bibliografia cu lucrări apărute între timp. 

Folclor literar românesc (1976, reeditat în 1991) de Mihai Pop şi 
Pavel Ruxândoiu este o valoroasă operă de sinteză, concepută în pri- 

mul rînd ca manual, Dincolo de informaţiile sale bogate, studiul are 
meritul de a aprecia actul folcloric ca fenomen sincretic, care trebuie 
cunoscut și evaluat așa cum apare, în contextul obiceiului, și nu numai 
ca fapt literar. 

În cele aproape trei decenii care au trecut de la apariţia cărții lui 
Pop și Ruxăndoiu s-au produs schimbări însemnate. Pe de-o parte, 
în această perioadă şi-au încheiat opera științifică importanţi cercetă- 
tori ai culturii populare : Adrian Fochi, Ovidiu Birlea, Mihai Pop, 
Mariana Kahane, Ovidiu Papadima, 1C. Chiţimia, Octavian Buhociu, 
autori ai unor lucrări fundamentale, care au reconfigurat harta do- 
meniului și i-au redefinit conceptele. Acestora li se adaugă contri- 
buţiile majore ale unor savanţi ca Alexandru L Amzulescu, Ion Taloș, 
lordan Datcu, aflați încă în plină activitate. Au apărut și o serie de 
culegători și exegeţi, cu lucrări a căror însemnătate nu poate fi igno- 
rată. Pe de altă parte, transformările politice recente au redat cir- 
cuitului științific autori contestaţi de regimul comunist : multă vreme 
ignorate sau doar parţial acceptate, lucrările unor Petru Caraman, 
Dumitru Caracostea, Ion Diaconu, Ion Ionică, Petre Ștefănucă și-au 
reluat locul meritat în folcloristică. Să nu uităm că atitudinea faţă de 
opera unor savanţi ca Mircea Eliade sau Constantin Brăiloiu, care 
și-au desfășurat și încheiat activitatea în străinătate, a oscilat şi ea 
între respingere totală, acceptare limitată și preluare integrală, după 
capacităţile şi umorile celor însărcinaţi cu supravegherea și orien- 
tarea demersurilor culturale. 


O schimbare la fel de semnificativă petrecută în ultimii ani este 
recunoașterea existenței unor categorii folclorice a căror simplă men- 
ționare — cu at mai puţin cercetare = era imposibilă pină în 1989. 
Dacă manifestări spirituale tradiţionale ca descîntecul sau colinda au 
parcurs și ele drumul sinuos de la suprimare la tacită acceptare, alte 
forme ale folclorului n-au căpătat defel dreptul la existență şi, impli- 
cit, la cercetare, Strigătura şi cîntecul social anticomunist, de pildă, nu 
au făcut obiectul unor culegeri cit de cît sistematice, cu toate că pre- 
zenta lor a fost semnalată ocazional. Strigătura licenţioasă, publicată 
accidental în culegerile unor amatori din perioada interbelică, a dis- 
părut și ea, conform voinței autorităţilor. Categoria cuprinzătoare a 

folclorului urban a fost cu totul ignorată, singura formă admisă și pro- 
movată oficial fiind cea de «folclor nou » sau » muncitoresc » — în fapt, 
producţii pseudopoetice în stil tradițional, lansate de versificatori de 
ocazie. i 

Toate aceste lucruri au făcut necesară cârtea de fată — o lucrare de 
sinteză care acordă atenţie lucrărilor apărute în ultimele decenii şi 
lărgeşte teritoriul folclorului prin includerea speciilor ignorate ale cul- 
turii tradiţionale și a folclorului orășenesc. 


Am rezervat în acest volum un spaţiu amplu unor opere majore 
ale literaturii orale românești : Miorița, Mesterul Manole, Cenușăreasa. 
Monografia consacrată baladei și colindei despre ciobanul ucis de con- 
frați permite o mai bună înţelegere a temei. În pofida numeroaselor 
puncte de vedere exprimate în diverse lucrări, subiectul este încă de- 
parte de a fi epuizat, iar materialul existent oferă posibilitatea unor 
interpretări și ipoteze noi. Spre deosebire de Mioriţa, operă folclorică 
prin excelență naţională, Meșterul Manole circulă în întreg spaţiul bal- 
canic sub formă de baladă, colindă sau legendă în proză, iar în spaţiul 
cultura! al Greciei, este cîntec ceremonial de mort. Deosebisilor remar- 
cate în structura literară li se adaugă cele de funcţie, care au generat 
mereu dezbateri asupra genezei şi formei primare a textului epic, Dacă 
Miorița și Meșterul Manole au o circulaţie geografică limitată, Cenu- 
șâreasa este un basm atestat aproape pretutindeni pe glob — versiunile 
chinezeşti le preced pe cele europene cu cîteva secole. Textele culese 
în spaţiul cultural românesc nu pot fi înțelese decit prin raportare la 
variantele cunoscute în restul lumii. Rezolvarea conflictului dintre fata 
decăzută din statutul socia! inițial și mama, eventual surorile vitrege 
urmează modele specifice fiecărei culturi, iar statutul social însuși su- 
gerează mediul în care a circulat narațiunea și chiar perioada în are ea 
a fost adoptată. 

Pentru o mai bună înţelegere a faptelor folclorice literare, am 
apelat ~ mai ales în prezentarea creaţiilor din cadrul obiceiurilor = și 
la argumente de ordin etnografic, În cazul producţiilor recente și prea 
puţin studiate ce aparțin folclorului urban, am ilustrat trăsăturile speci- 
ilor și cu texte ce provin din alte culturi, constrâns fiind la aceasta de 
lipsa unor culegeri românești. 

indicaţiile bibliografice, situate Ia sfîrşitul capitolelor și subcapi- 
tolelor majore, cuprind atit lucrările menționate în text, cât și alte titluri 
şi studii de referinţă, 

Optind pentru o formulă accesibilă unui public destul de targ, am 
încercat să concentrez un material faptic uriaș într-un spaţiu relativ 
restrins și am adoptat un stil simplu și direct. Mi-am dorit să-i ofer citi- 
torului nu un tom pretențios și exclusivist, ci o carte de citit cu bucurie 
imediată şi cert folos. 


Constantin Eretescu 

Stegar la nuntă... — 
llva Mică 
(Bistriţa-Năsăud). 


FOLCLORUL OBICEIURILOR 


Textele folclorice se produc în două situaţii fundamentale. Unele ca- 
tegorii de creații populare orale sînt atit de legate de anumite obiceiuri, 
ceremonii, practici magice sau credinţe, încit interpretarea lor în afara 
acestora este de neconceput, Astfel, un bocet executat în lipsa mortu- 
lui este un nonsens și la fel de absurd este un descîntec într-un 
moment în care rostirea lui nu este impusă de prezenţa unui bolnav. 
În mentalitatea populară, performarea unor asemenea texte în situatii 
contraindicate poate chiar să aibă consecințe nefaste asupra interpre- 
tului sau a familiei lui. Alte texte pot fi actualizate oricînd, în funcţie 
„de starea sufletească a interpretului, Putem, prin urmare, vorbi despre 
un folclor al obiceiurilor și un folclor nelegat de ceremonial, folclorul 


propriu-zis, 

Folclorul obiceiurilor este actualizat în timpul sacru, sensibil mă- 
surat de evenimentele de peste an sau de momentele fundamentale 
din existența omului. Folclorul propriu-zis poate găsi în desfăşurarea 
obiceiurilor un prilej potrivit pentru a se produce, însă poate fi inter- 
pretat și în orice alt moment. Un cîntec epic poate fi prezentat în tim- 
pul ospăţului de nuntă, dar și în alte împrejurări, pentru că nu face 
parte din ceremonialui nupțial. Strigăturile de joc pot fi rostite la 
aceeași petrecere de nuntă, dar, în egală măsură, și la toate celelalte 
ocazii de joc. Mai mult, unele strigături au un destinatar cunoscut — o 
anume fată sau un anume flăcău —, iar efectul maxim al strigăturii se 
obține în prezența celor vizaţi de text. 

Sincretismul folclorului tradițional capătă, în cazul folclorului obi- 
ceiurilor, o componentă nouă : actul ritual. Interpretarea unui text apar- 
tinind folclorului obiceiurilor este dictată de desfășurarea unui moment 
ritual determinat : Cîntecul zorilor este executat în zorii zilei la fereas- 
tra casei în care se află:mortul ; Cîntecul bradului, atunci cînd se întorc 
în sat flăcăii plecaţi la pădure să aducă bradul ce va fi înfipt la mor- 
mântul tînărului decedat ; cîntecul ritual Bucură-le, mânăstire este in- 
terpretat la sosirea cortegiului de înmormîntare la initis etc, 

Numeroase obiceiuri străvechi se practică şi în zilele noastre. 
Unele au supravieţuit în pofida restricţiilor impuse decenii de-a rîndul. 
Practica descîntatului, bunăoară, a fost descurajată sub regimul comu- . 


nist și nu puţine au fost cazurile în care diverse z doftoroaie » au fost 

sancţionate pentru că au descîntat. Un tratament asemănător le-a fost 
aplicat colindătorilor, mai ales în mediul urban, unde colinda în forma 
sa tradiţională a dispărut cu totul, 

Constituite într-o perioadă istorică determinată, obiceiurile au su- 
ferit în decursul vremuritor numeroase transformări, determinate de 
evoluția mentalități practicanților. Motivația, funcţia sau semnificația 
ritualurilor variază de la o epocă la alta sau chiar de la un ținut la altul. 
Forma contemporană de desfășurare a unor obiceiuri este, așadar, 
rezultanta complexă a modificărilor succesive la care au fost supuse, 

Unele obiceiuri cunoscute pe teritoriul României au o răspândire 
generală, în vreme ce altele sînt practicate numai în anumite ținuturi 
sau localităţi. Textul literar poate reprezenta o componentă în structura 
complexă a obiceiului, dar mule ritualuri nu implică prezența unor 


texte poetice sau în proză. 


PPR 

La răspintii, o cruce, zisă şi « rugă», 
îl întimpină pe călător... — 
Alun (Hunedoara), 9 aprilie 1928. 


Obiceiurile 
calendaristice 


Obiceiurite calendaristice alcătuiesc o clasă extrem de cuprinzătoare 
de manifestări spirituale, în care intră obiceiurile legate de solstițiul de 
iarnă și de înnoirea anului (colindele, pluguşorul, urările de Moș Ajun, 
sorcova, vasilca, teatrul popular cu măști, cu tematică religioasă, hai- 
ducească sau istorică, irozii, vicleimul, turca / bourița / cerbul, breza- 
ia, capra / cămila / cerbuţul / malanca, precum și obiceiurile legate de 
sporul recoltelor şi animalelor (lăzărelul, plugarul, paparuda, caloianul, 
drăgaica, călușul, cununa, simbra oilor ș. a.). Funcţia de fertilitate carac- 
terizează și obiceiurile care se actualizează în perioada schimbării anu- 
lui, după cum alte funcţii, îndeosebi cea apotropaică și spectaculară, 
pot domina anumite momente ale ritualurilor legate de fertilitate. Pentru 
o parte dintre obiceiurile enumerate (colindele, plugușorul), poezia 
reprezintă un constituent important, în vreme ce pentru altele (capra, 
brezaia), această componentă — cel puţin în forma în care se desfă- 
şoară obiceiul astăzi — este lipsită de însemnătate sau absentă din sce- 
nariu (plugarul, călușul). 

Obiceiurile cu dată fixă 

Majoritatea obiceiurilor calendaristice se desfășoară la o dată fixă sau 
într-un interval determinat (colindatut începe în ajunul Crăciunului şi 
poate dura pînă la Anul Nou, uncori pînă la Bobotează ; drăgaica este 
interpretată la Sinziene ; căluşul se joacă la Rusalii). Executarea unora 
dintre obiceiuri (cununa, de exemplu) nu este însă asociată cu o anu- 
mită zi a anului. Informaţiile recente ne permit să deducem că o serie 
de manifestări populare care, într-un trecut nu prea îndepărtat, se exe- 
cutau la dată Axă (paparuda, în martea celei de-a treia săptămîni de 
după Paşti ; caloianul, în marțea sau joia celei de-a cincea săptămîni 
după Paști) sînt actualizate astăzi în afara acestei condiționări calen- 
daristice, 

Dintre obiceiurile de peste an, colindele și plugușorul prezintă cea 
mai mare însemnătate din punct de vedere literar. Poezia colindei 
oferă adeseori imaginea unui strat cultural arhaic în care pot fi surprin- 
se, alături de relicte lexicale și gramaticale, reminiscenţe mitologice ori 
supravieţuiri ale unor realităţi istorice, sociale sau rituale pe care me- 
moria populară nu le-a mai reținut. 


Copiii aşteaptă cu înirigurare să vină 
vremea colindatului... — grup de irozi 
din Sirbi (Maramureş). 


Colindele 


Texte cu caracter augural, colindele au rostul de a meni sănătate și 
belșug persoanelor cărora le sînt adresate. Originea lor trebuie căutată 
în încărcătura simbolică pe care o aveau momentele de început pen- 
tru omul primitiv, Iniţial, începutul anului era corelat cu momentul reîn- 
vierii naturii, deci cu sosirea primăverii. Romanii sărbătoreau această zi 

la 1 martie. Probabil că începutul anului era marcat tot atunci și în 
spaţiul dunărean, în care trăiau strămoșii românilor de astăzi. Zilele Do- 
chiei ar putea fi o reminiscență a acestui obicei. Ulterior, în anul 153 î.Hr., 
data Anului Nou a fost stabilită pentru ziua de 1 ianuarie, momentul in- 
trării în funcţie a noilor consuli romani. 

După prăbuşirea Imperiului Roman, ziua înnoirii anului este re- 
pusă în discuţie, Biserica pornește o adevărată ofensivă pentru a in- 
staura Anul Nou la 25 decembrie, presupusa dată a nașterii lui Iisus, 
Aceeaşi dată era sărbătorită ca zi a nașterii lui Mithra (numit, de aseme- 
nea Fiul Domnului și Lumina Lumii, zeu care, după moarte, a fost pus 
într-un mormint de piatră şi a reînviat după trei zile), dar și a lui Osiris, 
Adonius și Dionysos. Preluînd o tradiție precreştină, Biserica. va im- 
pune Anul Nou la 25 decembrie și, cel puţin în mediul ecleziastic, 
momentul intrării într-un nou an a fost celebrat secole de-a rîndul în 
acea zi. Populaţia, în schimb — atît țăranii, cît și orășenii —, a continuat 
să-şi serbeze începutul de an potrivit tradiției. (La Veneţia, ziua de 1 mar- 
tie a desemnat schimbarea anului pînă la 1797 ; aceeași zi a marcat 
începutul anului nou în Franţa, în Rusia etc.) La români, data de 1 ianua- 
tie ca zi a Anului Nou a fost acceptată oficial în anul 1701. 

Mutarea sărbătorii faţă de data tradiţională nu s-a produs dintr-o 
dată și, desigur, faptul! nu a rămas fără urmări pentru conținutul obi- 
ceiului, © mulţime de manifestări care înainte vreme erau actualizate 
la sosirea primăverii au fost transferate treptat la 1 ianuarie, adăugîn- 
du-se celor ce se executau prin tradiţie în timpul iernii. P. Caraman ` 
face observaţia că românii — ca și sîrbii, bulgarii și rușii — au cunoscut ` 
manifestări folclorice legate de solstițiul de iarnă. Se poate presupune 
că o serie de colinde și-au extras substanța din aceste ritualuri arhaice, 
dintre care unele erau ceremonialuri de fecunditate. Aspectul încărcat 
al manifestărilor legate de înnoirea anului, în forma pe care o cunoaş- 
tem, este rezultatul comasării a două cicluri de datini într-unul singur. 
Date fiind însemnătatea momentului de schimbare a anului și pres- 
tigiul colindelor, este posibil ca o seamă întreagă de texte literare care 
nu aparținuseră iniţial genului să fi fost încorporate și să fi devenit co- 
linde. Lucrul ar putea explica similitudinile dintre o serie de colinde şi 


unele cîntece de nuntă, precum și prezența Mioriţei doar sub formă de 
colind în Transilvania. 

Momentul de început al sărbătorilor diferea și el de ła o cultură 
populară la alta. Astfel, pentru romani, ziua începea la miezul nopții, 
pe cînd la greci, începea din seara zilei anterioare. În mediile tradi- 
tionale românești, ajunul sărbătorii face parte integrantă din sărbă- 
toarea propriu-zisă, 

Ca obicei, colindatul începe cu mult înaintea serii de 24 decem- 
brie, cînd are loc interpretarea colindelor. El debutează în ziua de 
6 decembrie, prin constituirea cetei de colindători, care își alege 
judele, vătaful sau primașul (conducătorul grupului) și iapa sau goaga 
(gazda grupului şi cel însărcinat să poarte darurile). După cum con- 
semnează Octavian Buhociu în studiul său consacrat confretiilor de 
feciori, ceata își mai alegea : pirgariul mare (din germanul Bürger, 
* primar =); ajutorul vătafului, responsabil cu strîngerea banilor de la 
fetele care au jucat în hora lor, numit de aceea și fetelar ; pirgariul 
mic, zis și butoier sau cepurar, cel care asigura aprovizionarea cu 
băutură, În atribuţiile cetei intra pregătirea repertoriului și a recuzitei, 
angajarea instrumentistului, organizarea petrecerilor de grup, admi- 
nistrarea darurilor primite ete. Consolidarea ideii de apartenență la 
grup era și ca importantă, căci cetele adunau tineri din aceeași pante 
a satului. Mulţi dintre ei aveau de la bun început legături de sînge, 
fiind membri ai aceluiaşi neam, Dar cum vecinătăţile nu erau formate 
dintr-un singur neam, ceata reunea oameni aparținînd unor grupuri 
diferite și, în felul acesta, avea și o funcţie de socializare. În cursul 
vieţii, ei aveau să facă faţă în comun multor situaţii în care solidari- 
tatea urma să joace un ro! important, 

În seara din ajunul Crăciunului începea colindatul propriu-zis, 
Într-un trecut mai îndepănat, ceata era însoțită de un fluieraş sau un 
cimpoier. Mai recent, instrumentul preferat al colindătorilor a devenit 
Vioara Sau torogoata, În zona Pădurenilor, instrumentul care-i însoțește 
pe colindători este doba, iar în Muscel, acordeonul. În mediile traditio- 
nale, ceata de flăcăi sau, mai rar, de bărbaţi căsătoriţi, mixtă sau de 
femei trecea din casă în casă, colindindu-i practic pe toți locuitorii satu- 
lui. După ce intrau în curtea gospodăriei, şeful cetei solicita permisi- 
unea de a cînta. Colinda se executa la fereastră, apoi ceata era primită 
în casă, unde era interpretată colinda cea mare, adresată stăpînului gos- 
polăriei, şi, eventual, alte două-trei piese închinate celorlalți membri 

ai familiei. Colindele se cîntau la unison, în cele mai multe zone ale 
țării fiind interpretate antifonic. În casele mai înstărite sau în cele în 
care se aflau fete mari, se jucau cîteva dansuri locale, după care co- 
lindătorii erau cinstiţi cu mîncare și băutură și li se dădeau daruri. 
Momentul final îl constituia multumirea pentri darurile primite. Ceata 
părăsea casa cîntînd sau chiuind. Scenariul se repeta la următoarea 
locuință. Uneori, mărimea și tipul de daruri cuvenite sau așteptate erau 
menționate chiar în textul colindei : 


Gazda-n casă ne-a primi 
Cu bun dar ne-a dărui: 
C-un colac de grîu curat, 
C-o spată de godinat, 

C-o ferie rasã-n masă 

Și cu doi iri d-arginţei. 


Pe drumul de la o gospodărie la alta, cei care petreceau ceata 
erau instrumentiști. În Hunedoara şi unele părți din Banat, momen- 
tul poartă numele de + zicala dubii» Zarva cetei putea fi astfel ur- 
mărită în lungul întregului sat, iar gospodarii aveau vreme să se 
pregătească pentru a-i primi pe colindători după datină. În unele sate 
din Ardeal exista obiceiul ca în noaptea Anului Nou ceata să se urce 
în turnul bisericii și să cînte către cele patru puncte cardinale. În 
localitățile în care se constituiau mai multe cete de colindători, aces- 
tea se puteau şi lua la întrecere. Repertoriul unor ţinuturi păstrează 
încă asemenea colinde » de price » Cel mai cunoscut tip de colind de 
întrecere este Junicu juni se-nliiniară, bogat reprezentat în tinutul 
Pădurenilor, Hunedoara. 

Simpla descriere a momentelor ceremonialului oglindește amploa- 
rea căpătată de spectacolul colindatului în satul traditional. La mani- 
festare participa întreaga colectivitate sătească, în calitate de agent sau 
de beneficiar. În decursul anilor au fost publicate numeroase culegeri 
valoroase de colinde. Printre primele lucrări importante de acest fel se 
numără volumul lui G. Dem. Teodorescu, Poezii pobulare române, şi 
antologia lui Grigore G, Tocilescu, Materialuri foikloristice, în care co- 
lindele sînt prezentate alături de alte categorii folclorice. Li s-au adău- 

gat apoi culegeri specializate, realizate de Al. Viciu, S. Drăgoi, B. Bartók, 
G. Cucu, Monica Brătulescu ș. a. : 

Sub aspectul structurii textelor poetice, folcloriștii disting colindele 
de copii de colindele de ceată. În cuprinsul celei de-a doua clase de 
texte un compartiment aparte îl formează colindele de zori, ilustrate, 
la rîndul lor, prin două tipuri individualizate : tipul transilvănean și cel 
muntenesc. Din perspectiva conţinutului textelor, colindele sînt în ma- 
joritate laice, însă există și colinde religioase, printre care îndeosebi 
cîntecele de stea. 

Colindele de copii sînt urări directe. Copiii, numiţi « pițărăi = în 
unele părți ale Olteniei și Transilvaniei, menesc gospodarilor bel- 
șug de roade, de vite şi de copii, solicitînd în schimbul uzării daruri, 
îndeobște colaci, numiţi şi ei » pițărăi» (Dicţionarul Limbii Române 
Moderne sugerează o posibilă filiație cu maghiarul pityergă, care ar 
fi dat în limba română cuvinte cu sensul de «mic»: « pitic», « piti », « pi- 
tula =). Textul colindei are o structură fixă și este repetat fără modi- 
ficări de la o casă la alta: 


Bună dimineaja la Moș Ajun. 
Într-un ceas bun. 

Ne daţi ori nu ne dați ? 

Sau plecâni supăraţi ? 


Unele texte par a fi mai elaborate : 


Bună ziua lui Ajun 

Câ-i mai bund-a lui Crăciun. 
Porcii grași şi unturogi 

Si oamenii sănătoși, 

Oile lînoase, 

Vacile iâptoase, 
Caii-ncurători, 

Boii trâgători. 

Cite schitei, 

Atiția miei şi purcei. > 


3) 


În trecut, rostirea colindei era, probabil, asociată cu o serie de ges- 
turi magice cu funcție propițiatorie, cum ar fi scormonitul în vatră 
cu băţul, numit și el « colindă », obicei consemnat pentru prima dată de 
S. Mangiuca. Tot cu colinda era bine să lovești vitele peste picioare, ca 
să fie sănătoase, Vacile care aveau vițel în burtă erau atinse cu colin- 
da ca să aibă rod frumos, Seria de volume Sârbători și obiceiuri, Răs- 
punsuri la chestionarele Atlasului Etnografic Român oferă numeroase 
informaţii suplimentare, mai ales pentru Oltenia : « Zgărmănitul cu co- 
linda (băț de salcîm decit și afumat) în foc se numea vrăjii»; = În 
ajunul Crăciunului (pe 24 decembrie) se vrăjeşte la foc = ; «Cînd intrau 
în casă, copiii care colindau aruncau în sobă o surcică, o frunză, o crean- 
gá şi spuneau „Pui, pui“ =; -[...] primul care intra în casă scormonea în 
foc și zicea „Clonc, clonc“, ca o cloţă, iar gazda îl punea să clocească 
jos ca să aibă noroc la pui tot anul. = 

Tradiţia cerea ca urătorii să fie răsplătiți cu daruri sub formă de 
bani, dar și de covrigi, mere, nuci, colaci numiţi colindeţe. 

Colindele zise « de zori = sînt texte poetice de vestire rituală a săr- 
bătorii Crăciunului. Octavian Buhociu consideră că « zăuritul » se trage 
din bocet, dar în ipostaza de colind, semnifică încheierea sărbătorii 
solstiţiale. Tipul transilvănean al acestei colinde, devenit colindă de 
fereastră, diferă de cel muntenesc, asemănător cîntecelor de zori, carac- 
teristice ceremonialurilor de nuntă sau de moarte : 


Voi zori de ziuă 

Și de miez de noapte, 
Voi nu vă siliți 

De vå revărsaţi, 

Că noi n-am umblat, 
Nici n-am colindat |...] 


Pentru comparaţie, exemplificăm tipul transilvănean cu o variantă 
culeasă de Sabin Drăgoi dintr-un sat din zona Hunedoarei : 


— Deschide-ne, Doamne, 


Raza soarelui, floarea soarelui ! 
Poarta prin cetate, 

Noi să colindăm 

Fecioritor tăi 

Si fetelor tale. 

— Eu nu voi deschide 

Poarta prin cetate, 

Voi să colindați 

Feciorilor mei 

Și fetelor mele, 

Pind nu veți merge 

Colo jos, mai josu, 

În cel loc frumosu, 

C-acalo se balt, 

Doi berbeci în coarne ; 

S-apoi să vă duceti 

Colo sus, mai susu, 

În cei brazi rotunzi, 

C-acolo se bali 

Doi vulturi bâtrini, 

Pe-o pană de aur. 

Voi s-adevăraţi, 
Pana s-o inati, 

S-apoi să veniţi 

Cu colțu ldindu, 

Cu pana scriind. 

Atunci voi deschide 

Poarta prin cetate 

Voi să-mi colindați 

Feciorilor mei 

Și fetelor mele. 


Textele colindelor de zori plasează ceremonialul colindatultui 
într-un spaţiu-timp mitic, încărcat de elemente rituale, în care ceata 
colindătorilor este însoțită de Crăciun sau asistă la desfășurarea unei 
lupte simbolice între « Doi vulturi bătrîni / Pe-o pană de aur-. Un ele- 
ment esenţial este așteptarea răsăritului soarelui, care marchează re- 
înnoirea simbolică a vieţii. O, Buhociu reproduce o informaţie suges- 
tivă a lui LA. Candrea, care susține dintr-un alt unghi ipoteza reînnoiri 

şi, poate, Chiar a reîncarnării : « Şi a fost să moară un român în ziua aceea 
şi oamenii din sat îl păzeau să moară în zori, cum îi legea din bătrini, 
că acela scapă de păcate, » 

Colindele de ceată se caracterizează printr-un grad mare de indi- 
vidualizare. Dintr-un repertoriu adesea foarte cuprinzător (el poate 
ajunge, într-o singură localitate, la 30-40 de piese), ceata urătorilor 
selectează textele adecvate familiei pe care o colindă. În afara colin- 
delor =de fată » şi « de flăcău», amplu reprezentate, colindătorii adre- 
sează cîntări și gospodarului, gospodinei, copilului, sugarului, tinerilor 
căsătoriţi, văduvei, pescarului, vînătorului, ciobanului, celui înstrăinat, 
celor care au avut recent un deces în familie etc. Temele colindelor 
surprind elemente din viaţa satului, relațiile interumane, natura con- 
tractelor sociale. Nu sînt puţine colindele de mireasă răpită — acţiunea 
de răpire a fetei era una dintre formele de închegare a unei familii 
atunci cînd partenerii nu aveau mijloace să suporte cheltuielile de 
nuntă. Frecvente sînt și colindele de petit, în care sînt enumerate pre- 
tenţiile pețitorilor, dar care oglindesc şi încrederea fetei în calităţile ei 
fizice, care vor cumpăni mai greu în faţa bunurilor cerute : 


Cestia-s pejitori di-ai tfi, 
Vin la mine și te-or cere, 
Pîngă tine cer ș-avere : 
Cer plugu cu patru boi 
Și turmija cea di oi 

Ș? murguju din șopruț. 
Ficuța d-așa-i prâia : 
— Hai, maic, micuța mea, 
Că eu bine m-oi gåta 
ȘI la joc că m-oi lua, 
Feciorii m-or d-apuca 
S-or privi ociții mei 

Ș-or zuita boiţii tăi ; 
S-or privi buzele mele 
Ș-or zuita oili tele, - 
Ș-or privi păruțu mieu 
Sor zuita murguțu tău. 

Scopul colindei, urarea, se dezvăluie abia în final. Texte de o 
nare frumusețe relatează faptele de arme și vitejiite eroului, care ia 
umele gospodarului colindat. Reprezentative în acest sens sînt co- 
indele de flăcău. Într-o variantă din zona Hunedoarei, eroul, auzind 
À împăratul va da fata şi jumătate din împărăție celui care-i va putea 
duce un + leu legat nevătămatu », se grăbește să-și probeze calitățile 
le vînător : 


Strig-un dalbut de-mpăratiu : 
— Cine-n lume s-a aflatu 
Să-mi aduc-un leu legat, 
Leu legat nevâtămatu 
Nici în pușcă nu pușcal, 
Nici în sabie nu-i tăia! 

Și în luptă că-i luptat ; 
Foi da fata de soțiie 
fumâtat' de-mpărăţiie ! 
Bine june de-auza, 
Leargã-n grajdiul ferecat, 
Scoate murgul înșăntat, 
Înșăual, bine gătat 

Și pe cal înedlecat, 
Calu-n pinteni mi-l stringea 
Calu saltă ici colea, 
Sallă-u spreana muntelui 
Și ia urma leului 

Pe fata inelului. 

Gast leul di-adurmit 

Supt un spine do-nflorit. 


Înfruntarea cu leul respectă protocolul turnirurilor cavalerești : 


Bine june di-ajungea, 
Len din somn se pomenea : 
— Ce-ai câtat tu, fune,-aici ? 

Ai venit să ne luptäm, 
Sau în puști să ne puscãm, 
Sau în sâbi să ne iiem ? 
— Hai în luptă, că sînt drepte ! 
S-a luplat cît s-a luptat, 
Zi de vară pind-n seară. 
Cînd fu soare pe apus, 
Rupsă june pe leut, 
Gum îl rupse, jos îl puse, 
Zearda albă-n cap :-o puse; 
Zgarda albă de bumbac 
Și mi-l duce leu legat, 
Len legat, nevătămat, 
Nici în puşcă nu-i puscat, 
Nici în sabie nu-i tăiat, 
În luptă dreaptă că-i luptat. 


Ideea recompensei nu apare explicit, dar este de la sine înțeles că 
eroul va fi răsplătit pentru vitejia sa. Textul pune în evidenţă funcţia 
magică, augurală pe care au putut-o avea într-un timp povestirile fan- 
tastice, colinda fiind un basm versificat. 

Flăcăul înfruntă animale fabuloase — dulful de mare sau fiara 
codrului, Iese victorios din toate încleștările, își dovedește virtuțile în 
faţa comunității, care îl primeşte ca pe un erou la întoarcerea din expe- 
diție, confirmîndu-i bărbăția. Unii folclorişti au văzut în colindele cu 
acest subiect reminiscența unei practici de mult abandonate prin care 
tînăru! candidat la însurătoare trebuia să-şi arate calităţile trecînd cu 
succes un număr de probe. Reminiscențe ale acestei practici au ajuns 
pînă în zilele noastre sub forma unor jocuri-probe, cum ar fi cățăratul 
mirelui pe un stilp alunecos, Împuşcarea unui vas pus în vîrful stilpului 
sau identificarea adevăratei mirese ascunse într-un grup de candidate 
false. Este posibil ca fata ajunsă la vîrsta măritișului să fi fost supusă 
unor probe asemănătoare, Înte-un colind cules de G. Dem. 'Teodo- 
escu, « Maria, ochi negri» îşi face o grădină de flori care este distrusă 
de + cel pește de mare»: 

„ Maria, ochi negri, 
La grădină merge, 
Vede flori păscute ; 
Unele păscute, 
Mai multe dirite, 
C-acasă se-ntoarce, 
Se pune și toarce, 
O mreajă să facă, 
La lume să placă, 
Mreajă de mătase, 
Împletită-n șase. 
Leroi leo, 
Maria, ochi negri, 
Merge la grădină, 
Mreaja își anină, 
Mreaja își întinde, 
Grădina coprinde. 
Leroi leo, 
Peștele de mare, 
Din mare 
Că sare, 
În grădină intră, 
Prin mreajă se-ntinde 
Și-ntr-însa se prinde. 
| 


Asemenea junelui care a prins leul, obţinînd astfel dreptul de-a o 
lua în căsătorie pe fata împăratului, tînăra a izbutit să iasă biruitoare 
într-o altă confruntare, purtată cu armele în care excelează ea : torsul 
şi țesutul, Ca o confirmare a victoriei, victima însăși îi dă instrucţiuni 
Cu privire la modul în care carnea, solzii şi oasele ei trebuie folosite la 
serbarea nunţii. Căsătoria devine un drept dobindit prin priceperea cu 
care fata a rezolvat conflictul cu animalul fabulos. 

Colindele « de fată » cuprind descrieri ale calităților fetei ajunse la 
vîrsta măritișului : frumuseţe, haine alese, glas care provoacă invidia şi 
teama împărătesei. Fata are înfăţişarea unei zeități : 

Rost soare răsăriare 

Si-n obraz ni-o nimeriare 
$i Jala ni-o argintare 

Și părul ni-l oălbinare 

Și te, Lino, veseläste. 


Ea va fi plăcută şi dorită cum sînt bunurile cele mai de preț: 


Să fii dragă pruncilor 
Ca otava juncilor, 

Ca chiperiul grecilor, 
Ca sarea berbecilor, 
Vin roşu boierilor, 
Mår roșu copiilor, 

Ca tâmiia popilor. 


În colindele « de flăcău. imaginea dominantă este cea a război- 
nicului-cavaler ; 


Sub cetate-n cea livadă, 
Junelui bunu 
Joac-un june calu-i suru, 
Calu-i sur cam porumbatu 
Cu trei sfraguri de bumbacu, 
Cu trei pene-n cominacu, 
Cu trei pene-nseluite 
Cu d-argint învăluite, > 
Cit d-aur acoperite. 
Tot îl joacă și-l trăsare, 
După soare 

cînd răsare, 
După lună 

cînd e plină. 


Folcloriștii consideră, pe bună dreptate, că poezia colindelor re- 
flectă un strat cultural străvechi și cuprinde, adeseori încifrate, ele- 

mente rituale semnificative pentru perioada genezei textelor, Iden- 
tificarea informaţiilor cu substanţă mitologică şi, mai ales, descifrarea 
sensului lor este astăzi extrem de dificilă. Cercetările recente deschid, 
totuși, perspective interesante, Astfel, una dintre colindele cele mai 
enigmatice ale folclorului nostru, Cel uncheș bătrin, care i-a inspirat 
lui Béla Bartók Cantata profana, a fost interpretată ca expresie a 
unui străvechi rit de iniţiere a adolescenților. Prin analogie cu sce- 
nariul riturilor de iniţiere ale altor popoare, rătăcirea tinerilor în munți 
a fost asociată cu recluziunea legată de trecerea într-o nouă etapă a 
existenței. Metamorfozele, atit de frecvente în textele colindelor, au 
fost puse în relaţie cu personajele mascate întilnite în aceleași rituri 
de iniţiere. 

Textele colindelor relevă existența unor personaje cu trăsături de 
ființe mitologice, Bătînul Crăciun = nume a cărui etimologie va trebui 
revizuită tinind seama de albanezul kraciun (buturugă care se pune în 
vatră pentru a transmite focul dintr-un an într-altul) — vine la curtea 
gospodarului înveşmîntat ca un împărat bizantin : 


În veșmântu moborii, 
Lungu-mi-i, largu-n pämînt, 
Pe la poale-i polijit, 

Pe la margini mărgărit, 
Jur-prejur de miînecele 
Lucesc stele mărunțele ; 
Între doi umeri ai lui 
Lucesc doi luceferei, 

Dar din faţă şi din dos, 
Dar din faţă ce-a luceară ? 
Lucea soare cu căldură, 
Dar din dos ce mai lucea ? 
Lucea luna cu lumina. 


In seria personajelor mitologice cu existență atestată în colinde fi- 
gurează, de asemenea, Vidra sau Dulful — stăpîni ai apelor —, Păioara — 
Personaj fabulos, locuitor al pădurilor, care măsoară = Pămîntul cu 
umbletul / Şi cerul cu cumpătul = ş. a. 

Colindele consemnează o serie de îndeletniciri importante în viața 
rurală a societății de tip patriarhal, cum ar fi vînătoarea şi pescuitul, 
care se bucurau de mare prestigiu și aveau o pondere economică însem- 
nată. Numărul mare de colinde cu subiect păstoresc reflectă însemnă- 
tatea acestei ocupaţii în spaţiul carpato-dunărean. 

Este acceptată ipoteza potrivit căreia colindele s-au născut odată 
cu constituirea obștii sătești patriarhale, instituție apărută în feudalis- 
mul timpuriu şi ale cărei vestigii au mai putut fi semnalate în unele 
zone în plină epocă modernă. O confirmă atitudinea morală a eroilor, 
structura relaţiilor dintre personaje, motivaţia conflictelor. Participarea 
întregii colectivități săteşti la sărbătoarea colindatului — trăsătură speci- 
fică solidarităţii de obște — susține, de asemenea, ipoteza originii obi- 
ceiului în primele secole ale Evului Mediu. Surprinde, totuși, prezența 
sporudică a îndeletniciri de agricultor în textele colindelor. P. Caraman 
a observat că + motivele agrare nu apar la noi în colindele de Crăciun, 
ci se concentrează toate în obiceiuri înrudite cu colindatul, cum ar fi 
plugușorul». Un tip de colindă care face elogiul activităţii de cultivator 
este cel în care Dumnezeu vrea să afle care este meseria cea mai utilă 
pe pămînt : 


Dumnezău cu soju său 

T’ să scaldă şi să-ntreabă 
Ce-i mai bun pe iest pămint ; 
Bunu-i bun bouju sur 

Că răstoarnă brazdă niagră 
Și răsare grîu roșu, 

Grín roşu de primăvară ; 

ÎI seceră săracili 

Si- mîncă păzdojili. 


Obligația de a dărui colacul, simbol al activității agricultorului, şi 
multumita Ja colac, - strigarea colacului » — constînd dintr-o descriere 
a momentelor esenţiale din muncile agrare : semănatul, culesul, mă- 
cinatul grîului, transformarea făinii în colacul oferit în dar -, ilus- 
trează, la rîndul lor, prezența acestei ocupaţii în categoria literară a 
colindelor. 

O componentă importantă a poeziei colindelor este refrenul, 
Printre refrenele cele mai des întilnite se află : «Florile dalbe, flori de 
măr», «Junelui bun », « Mărului, merișor de aur», « Cunună de vineţele ., 
« Colindăm, colindăm +, « Colinde, Doamne, colinde», « Domnului, domn 
bun », « Leroiler, Doamne », « Rouriţă, romaniţă » etc. Li se adaugă altele, 
mai puţin frecvente sau specifice unor regiuni ale țării : « Lino melino, 
meloi melino », « Hoi lerum da lerui Doamne», « Lerunda Leru-i Doam- 
nea, « Malin, malin verde », « Fată-le, dalbele, ochi-și negri » etc, Deşi nu 
există o relaţie de determinare între colindă și refren, acesta putînd cir- 
cula de la un text la altul, unele tipuri de colindă solicită anume re- 
frene : într-o colindă de flăcău, de pildă, își vor găsi locul refrene ca 
« Mirelul tinerel» sau « Junelui bunu», care nu ar fi potrivite în colin- 
dele de fată. Refrenul + Florile dalbe, flori de măr», oarecum nefiresc 
într-un obicei ce se practică în plină iarnă, a fost explicat prin datina 
străveche de a sorcovi cu ramură de măr înflorit. În acest scop, ramu- 
rile de măr destinate sorcovirii erau tăiate cu ceva vreme înaintea săr- 
bătorii şi erau lăsate să înflorească în vase ținute în casă. 

Arhaismul și forma relativ stabilă a textelor colindelor, datorată în 
bună măsură interpretării de grup, pot furniza date privitoare la trecu- 
tul istoric sau cultural al poporului nostru. În Hronicul vechimei a ro- 
mano-moldo-ulabilor, Dimitrie Cantemir îl identifică în refrenul «ler 
(lerui-ler) » pe împăratul Aurelian, Şincai crede că recunoaşte în « Hai 
Lerom Doamne » un «hai, Aurelian Doamne », Athanasie M. Marienescu 
e de părere că refrenul se referă la filosoful Aureliu Marcu Antoniu, în 
vreme ce B.P. Hasdeu asociază același refren cu sărbătoarea larilor (far, 
domn» devenit fer, domn»). Mai recent, D. Dan și Al. Rosetti derivă 
refrenul «ler» din formula Halleluiah domine, difuzată prin Biserică. 

Finalurile textelor de colindă asigură funcţia de urare a obiceiului. 
Bizuindu-se pe magia cuvintelor, pe forța lor sporită în timpul sacru al 
sărbătorilor, membrii colectivităţii tradiţionale își doresc belșug și sănă- 
tate pentru ciclu viitor al vegetației. Formulele finale sînt variate. O 
modalitate curentă este dedicarea colindei -. 


Noi o zicem si-o cîntâmu 
Și lui lon i-o-nchindmu, 
Fo-nchindmu cu bucurie 
Za mulți ani cu veselie ! 

Într-un număr impresionant de texte, formula ceremonială de fe- 
licitare îi cuprinde global pe beneficiarul colindei şi pe toți membrii 
familiei sale : 


Tot lon, Făt-Frumos, 

să-l ajung-o voie bună, 
C-o fetiță mar" de mînă, . 
Amândoi oameni frumoși, 
Ei să fie sândloși 

Cu-ai lor fraţi 

Gu-ai lor părinţi. 


Sau: 


Să fii fată bucuroasă 

De colinda ast frumoasă, 
O-nchinãm cu sănătate 

Pe la gazde, pe la toate, 
Colinduţa-i atita 

Pe gazdă Domnu-l trăiască ! 

Formulele de felicitare pot fi plasate chiar în textul de bază al colin- 
dei. În versiunile de colindă ale Mioriţei, bunăoară, urarea își găseşte 
locul în răspunsul dat de păcurarii ucigași mamei care-i întreabă de fiul 
ei: «— Unde-i fiu ramas ? / — Au ramas napoi / Tot vînzînd la oi, / 
Au ramas la greci, / Vinzînd la berbeci, / Au ramas în vale / Vinzînd 
la mioare, / Numărind la bani / Pa aripa șubii, / La lumina lunii. / Și 
te-nveselește. » Indiferent de formă, urarea are rostul de a influența în 
bine destinul omului și al colectivități, 

Colindele apanin epicului scurt, Se deosebesc însă de cîntecele 
epice nu numai prin amploarea construcției narative, ci și prin faptul 
că poezia lor impune bappy-end-ul ca regulă a genului, . 

Colindatului i se opune descolindatul. P. Caraman a Scris un 
studiu detaliat al practicii descolindatului la români și la popoarele 
învecinate, probînd deopotrivă răspîndirea fenomenului și vechimea 

lui. De regulă, colindătorii sînt așteptați de gospodari și primiţi cu 
bucurie, iar la sfirșit sînt dăruiţi potrivit datinei și posibilităților 
fiecăruia. Se întîmplă totuşi adeseori, după cum remarcă autorul; = să 
fie trataţi rău, cu indiferență, de gazde din diferite motive. În cazul 
acesta, supăraţi, ei ripostează cîntînd sau recitînd la casa respectivă 
un fel de colindă specială, care, în locul urărilor de fericire, bogăţie, 
sănătate, longevitate [... caracteristice colindelor, conţine urări de 
nenorocire, sărăcie, moarte, boală etc, Astfel de colinde constituie o 
armă de răzbunare a colindătorilor, foarte temută, pentru că în popor 
e puternică credinţa că urările lor, atît cele bune, cît și cele rele, se 
împlinesc. Colindătorii ei înșiși sînt cei dintii conștienți de efectul pe 
care-l au în popor aceste formule și le păstrează gata, spre a se servi 
de ele la ocazie, « 

Cele mai multe formule de descolindat parodiază finalurile unor 
colinde binecunoscute. Astfel, pornind de la una din încheierile 
foarte frecvente, « Busuioc verde pe masă / Rămii, gazdă, sănătoasă », 
copiii care găseau poarta casei încuiată sau nu erau primiţi ori dăruiți 
cuviincios strigau : - Busuioc pe pirostie, / Să rămii, gazdă, pustie ». 
Versiuni : + Busuioc pîrlit în foc, / Să n-ai parte, nici noroc- ; « Busuioc 
pirlit în vatri, / Gazdi, inimî di kiatri, / Dumnezeu să mi ti bati / Cu 
copkii și cu nevastă / Ş-aiș, şi-n lumea șelanti ». Formula de încheiere 
* Cite cuie pe casă, /Atiţia galbeni pe masă. / Cite paie-n ogor, / Atitea 
vite-n obor» devine, în limbajul celor care nu sînt primiţi să colinde, 
r Cite cuie pe casă, / Atiţia șoareci pe masă. / Pe toți să vă roadă, / 
Ochii să vi-i scoată, / Câte ciori în par, / Atitea vite-n coşar- ; = Cite 
cuie pe casă, / Atitea blesteme-n casă a; « Cîte cuie la noi, / Atitea 
bube la voi *; «Cite paie sînt în șură, / Atitea găini moarte-n bătă- 
tură » ; «Cite paie sînt pe casă, / Atiţia păduchi în cas’ / Și-atiţia guz- 
Bani pe masă » etc. Răzbunarea colindătorilor poate lua și alte forme. 
Printre cele mai cunoscute se numără scoaterea porții din țiţini, alun- 
Barea vitelor din grajd sau a orătăniilor din curte, diverse stricăciuni, 
înapoierea darurilor primite. 

Insemnătatea descolindatului nu stă, desigur, în valoarea literară a 
discursului poetic, ci în încărcătura magică a cuvîntului ofensator ros- 
tit într-un timp sacru, în prezenţa divinității. 

Colindele religioase ilustrează o etapă relativ nouă în îndelungata 
existență a genului. Forma subiectelor religiouse din colindele noastre 
trebuie pusă în legătură cu istoria pătrunderii creștinismului pe terito- 
riul locuit de strămoșii românilor. Creştinarea populaţiei dunărene a 
fost un proces de durată. Normele religioase au fost adaptate printr-o 
asimilare lentă, au fost prelucrate și integrate sistemului local de cre- 
dințe din zona de răsărit a Imperiului, pătrunse în Dacia prin inter- 
mediul coloniștilor romani e origine orientală care s-au stabilit în 
spațiul dintre Dunăre şi Carpaţi. Cînd Biserica s-a transformat într-o 
instituţie puternică și a încercat să înlăture practicile « păgîne» ale 
poporului, obiceiurile şi textele literare care le susțineau erau deja de- 
finitiv constituite, Faptul că, în secolul al XVII-lea, pastorul Andreas 
Mathesius denunţă caracterul păgîn al colindelor dovedeşte că la acea 

„ dată exista un repertoriu care ignora ceremonialul creştin al naşterii lui 
lisus. Autoritatea ecleziastică a suprapus atunci colindelor existente 
texte cu conținut religios. Colindele religioase sînt expresia literară a 
ofensivei Bisericii împotriva fondului de colinde precreştin. Această 
categorie de texte este mai puţin importantă decit clasa colindelor pro- 
fane. Ele sînt compuse de preoți sau dieci spre a fi cîntate pe melodiile 
vechilor colinde laice, Cele mai multe pun în versuri legende biblice. 
« Cîntecele de stea », difuzate prin școli, au devenit extrem de populare 
în mare măsură și pentru că grupurile de copii-colindători se întreceau 
în confecționarea unor stele cît mai ornate. În timp, cîntecele au dez- 
voltat variante. Gr.G. Tocilescu a publicat mai multe asemenea texte, 
cum ar fi: 


Trei crai de la răsărit 

Cu steaua au călătorit, 

Cînd în cale purcedea, 
Steaua înainte mergea. 

Nu mergea spre apus tare 

Și spre amează avea cărare. 
La lerusalim dacă aut ajuns, 
Steaua lor li s-a ascuns. 

Deci le-a fost lor de-ntrebare 
Naşterea unui împărat mare. 

Și au început a se plimba, 
Prin oraș a întreba, 

Unde s-a născut zicînd 
Un crai mare de curînd. 
Noi nu ştim, n-am văzut. 
Văzuii stele la răsărit. 
Însă Irod împărat 
Auzind s-a tulburat 

Si în Billeem a intrat, 
Mare oaste a ridicat, 
Mulţi coconi mici a tăiat, 
Paisprezece mii de prunci, 
Toji sub sabie i-a pus 

Ca să-l afle pe Isus. 

Pe Isus nu l-a aflat, 
Dubul sfint l-a apărat. 


Printre tipurile de colinde religioase ale românilor se numără cele 
identificate de Al. Rosetti: Crăcitimeasa și nașterea lui Isus, Nașterea 
lui Isus și tăierea pruncilor, Prada în rai, Umbra pomilor și Sf. Maria, 
Facerea lumii ș.a. Sursele elementelor creştine din colindele religioase 
sînt Biblia, Vieţile sfinţilor, textele apocrife și pseudoapocrife, Proce- 
sul — limitat — de « creștinare» a colindelor laice s-a desfășurat paralel 
cu unul opus, de laicizare a textelor biblice. Sf. loan Botezătorul a de- 
venit, prin forța de asimilare a tradiţiei, un cioban exasperat de multele-i 
îndatoriri profesionale și îngreuiat de vîrstă, care s-a hotărit să-și 
lichideze turma : 


Zis-a lonu Sintionul : 

— Lăsa-v-oi la biata, oi, 
De cînd umblu după voi, 
Am albit mal jib ca voi ! 


Colindele, compuse într-un stil solemn, cultivă cuvîntul ales, în 
acord cu funcţia ceremonială a genului. Cititorul modern ar putea fi 

surprins de mulțimea termenilor și formelor arhaice (« bulz» pentru 
stâncă, «căli » pentru căi, drumuri, «rit» pentru livadă, « baibafir» pen- 
tru fir de aur, «sulbuc» pentru grămadă, «a gomoni = pentru a sta de 
vorbă, -a se nădăi » pentru a înțelege), de formele diminutivale devenite 
astăzi strict regionale (* ocii» pentru ochi, « dunăriţă = pentru Dunăre 
sau orice apă curgătoare, » tortolei + pentru ZOrzoane, « negurice », pen- 
tru negură, * viuleț» pentru viu), de formele lexicale rare sau ieşite din 
uz («ceş= pentru acesta, + drîş» pentru de aici, « netare » pentru slab, 
lipsit de putere), de construcțiile sintactice specifice unei poetici ar- 
haice (« Fată-le, dalbele, ochişi negri, și te-un june-nveselește =), de 
imaginile poetice absente din literatura modernă (« ȘI eu t-am vristat / 
Lunca Jiului / Pe coama calului»: ciobanul ucis de firtaţii lui numără 
banii « Pe aripa șubii, / La lumina lunii, / La marginea lumii»), de for- 
mulele care plasează acțiunea într-un spaţiu fabulos (- Colea sus pe 
lingă cer”; «La mijlocu ceriului / Este-un pom al raiului =) etc, 

Salurate de elemente mitologice și rituale, compuse într-o limbă 
poetică veche, textele colindelor reprezintă monumentele literare ale 
unei epoci îndepărtate și, practic, necunoscute. 

Străvechiul plug a supraviețuit pînă 
tîrziu, și nu doar ca piesă de muzeu... = 
Alun (Hunedoara), 10 aprilie 1928, 


Plugușorul 


Cunoscut și sub denumiri ca « plugul + sau « buhaiul», plugușorul este 
cel mai reprezentativ obicei din complexul de manifestări din ciclul 
sărbătorii de An Nou. Caracterul său augural este evident : ceata plu- 
gasilor le urează gospodarilor belşug în anu! agricol care începe, Se 
presupune că pluguşorul, vechi rit agrar, este o moștenire romană. Re- 
miniscenţe ale ritului pot fi întilnite în lumea romanică, în vreme ce în 
zona slavilor obiceiul este total necunoscut. În țara noastră, obiceiul 
cunoaște forma cea mai amplă și mai bine conservată. 

Un grup alcătuit din doi pînă Ja douăzeci de flăcăi sau tineri căsă- 
toriţi, însoțiți uneori de « urĝi- — personaje mascate —, formează ceata 
urătorilor. Aceştia împodobesc un plug tras de doi sau patru boi şi co- 
lindă astfel gospodăriile satului, În recuzita cetei întră, în afara plugu- 
lui, un buhai (vas de lemn acoperit cu o piele de capră prin care este 
petrecută o șuviță de păr de cal - trecut printre degetele umezite, părul 
de cal scoate un sunet asemănător cu mugetul taurului), clopote, bice, 
tălăngi, tobe, goarne, Spre deosebire de colindă, care este întotdeau- 
na cîntată pe melodii specifice, plugușorul este recitat, iar rostirea este 
însoțită de gesturi rituale cu semnificație simbolică din universul mun- 
cilor agrare. Tragerea unei « prime + brazde prin curtea gazdei căreia i 
S€ urează și aruncarea seminţelor prin curte este un asemenea act ri- 
tual, Astăzi, plugușorul este interpretat și de copii, care folosesc ca 
recuzită, în locul plugului adevărat, un plug miniatural, confecționat 
dintr-un băț cu două crăci : «o ramură cu două crăcuțe în chipul coar- 
nelor de la plug, între crăcuțe atirnă un clopoțel de acioaie și deasupra 
are o batistă ». Copiii îl poartă în brațe pe distanța dintre gospodăriile 

colindate. În unele zone, în locul plugului apare un băț simbolic, care 
este scuturat pe tot timpul recitării, 

Textul + plugulețului » este scurt, redus la cîteva versuri. Cel care 
intră în casă zice : 


Ziua de azi cu bine 

Si-a de mâine cu sândtate 
Și la vară bucate, 

La mulți ani. 


Cel de afară zice : 


Hâis, bă, ap 
Plugulețul cu 12 boi, 

În coadă codălbei, 

În frunte străinei. 

Cite șindrili pe casă 
Attia galbeni pe masă ; 
Cite pietre la fintînd, 
Atitea oale cu smîntînă ; 
Cite pietre pe prund, 
Atitea oale cu unt, 
His, băis, 

Plugulețul cu 12 boi. 


Poemul adulţilor are o întindere variabilă, dar poate ajunge pînă 
la 500 de versuri. Textul descriptiv, strîns legat de ritual, cuprinde rela- 
tarea momentelor muncii agricultorului, începînd cu alegerea viitorului 
teren de cultură și defrișarea pădurii, și terminînd cu coacerea colacu- 
lui şi dăruirea lui cetei de plugari. Într-una din multele variante exis- 
tente, publicată iniţial de S.FI.- Marian, prezentarea muncilor agricole 
începe cu actul purificării, al spălării rituale. Bădișorul își ia apoi « tă- 
vala și plugușonul, / cei doispre'ce bourei / și doispre'ce plugărei » și 
pleacă la arat. Ajuns la cîmp, el «a brăzdat / ş-a arat, / în lungis / și-n 
curmeziș : / brazdă neagră-a răsturnat, / grîu de vară-a revărsat ; / grîu 

de vară / cu secară, / [...] / grîu mărunt / arnăut [...]». Constatind cu 
satisfacție că griul negrăpat «nu-i nici verde, nici uscat / numai bun de 
secerat», bădica cumpără fierul necesar confecționării secerilor : + seceri 
mari şi seceri mici, / cum mai bune de voinici, / de neveste ochieșele, / 
de copile tinerele- Uneltele sînt distribuite în relaţie cu poziţia socială 
și virsta participanților la procesul muncii : + seceruica cea mai bună / 
pentru baba cea bătrînă, / seceruica cea mai mică / pentru zâna tineri- 
că ; / secerile mărunţele / [...] / la nepoți și nepoțele / copilelor frumu- 
şele, / nevestelor ocheșele», Intrată în lan, numeroasa familie = cu dreap- 
ta îmi secera, / cu stînga mănunchi făcea, / cu-amîndouă snopi lega / 
şi în clăi îi așeza ». Carele cu snopi sînt transportate * în capul pămin- 
tului, / în sterița vîntului», iar badea hotărăște, împreună cu lelica sa, 
amplasamentul ariei, În vederea treieratului, badea aduce -[...] cinci- 
spre'ce iepe / tot sirepe, / cîte de zece ani sterpe », care sînt mînate 
vreme de nouă zile, pînă la încheierea muncii. Griul treierat este încăr- 
cat » în harabale-mpărăteşti / cu boi de cei muntenești, / nouă cară cu 
povară» și dus la măcinat. Pusă în funcțiune, moara macină -grîu 
mărunțel de cel roș», Acesta «din coș cădea sub piatră ; / de sub pia- 
trä în covată / curgea fărină curată ». Satisfâcut de rezultat, badea plă- 
teşte zeciuiala morarului și aduce acasă carele încărcate cu fâină. În 
acest moment rolul stăpînului casei se încheie, iar femeile preiau sarci- 
na preparării colacului, Grîul este cernut cu o bucurie nedisimulată : 
«Din sită fata cernea / din jos dobele bătea, / din sus negură cădea, / 
la-plugari din ochi făcea. » Aluatul este pregătit, lăsat la dospit și copt 
de către « o babă / bătrână și slabă / babă de cele bătrine. / care știu rîn- 
dul la pîine», pentru a fi oferit în dar urătorilor plugușorului. 

Etapele ciclului muncilor agrare capătă dimensiunea unor gesturi 
eroice. Modul în care gospodarul ară și seamănă trezește admirația 
lumii. Pofta de muncă a secerătorilor este atît de mare, încît aceștia 
*1...] secerară / într-o zi de primăvară, / rāsturnînd un corn de ţară», 
pentru ca, uitîndu-se în urmă, să vadă că « au stat snopii / ca și drobii, 
/ clăile ca stelele», Recolta obținută este fabuloasă. Treierișul arată că 
a rezultat - dintr-o claie / o odobaie, / dintr-un snop / un oboroc, / din- 
tr-un spic / un mertic» (Cf. Dicţionarului limbii române- DLR : « odo- 
baie, din « hodobaie = = în vechime, o măsură de capacitate cu care 
se măsura finul ; azi, cu înțelesul de grămadă mare ; - oboroc », din ucrai- 

ncanul uborok — vas mare de formă cilindrică, larg la gură, făcut de 
obicei din scoarță de tei, care servește ca unitate de măsură pentru 
cereale sau pentru păstrarea și transportul acestora ; « mertic », din ma- 
ghiarul mérték — măsură, normă, vas de lemn pentru măsuratut cerea- 
lelor luate la moară ca plată pentru măcinat şi a cărui capacitate a variat 
în timp şi pe regiuni între 1 şi 16 kg, cantitate de cereale sau de făină 
cuprinsă într-un mertic), În sfirsit, transportată pentru a fi măcinată, 
recolta este att de neobișnuită, încît morărița «[...] cînd / a văzut 
venind / care scîrțiind, / șerbii zbiciuind, / şi-a făcut coada bărzoi / şi-a 
fugit prin cele văi; / și-a pus coada pe spinare / şi-a fugit în lunca 
mare». În alte variante, moara, speriată de numărul și greutatea poverii 
căreia urmează să-i facă faţă, fuge în lume. În cele din urmă, aceasta 
este ademenită și adusă la locul ei: « Dar ist domn bun, / Vasile jupîn, / 
luă brăcinaru=n gură, / turul șalvarilor în mînă, / ş-o scăfiță / cu trei 
tariţe / şi alerga / și tot striga : / ptru, ptru, ptru și nea, nea, nea !/ Moara 
Sta și se uita / pîn’ punea mîna pe ea.» 

Poezia plugușorului conține elemente ce permit reconstituirea 
structurii sociale a societăţii agrare de obște şi a unor tehnici agricole 
străvechi. Bădica Traian sau bădiţa Vasile — gospodarul mitic al textului 
de plugușor — poate fi asemuit cu mai marele obștii patriarhale. Braz- 
da pe care o trag plugarii poate fi corelată cu arătura simbolică prac- 
ticată în Antichitate în cultul lui Dionysos. Obiceiul pare chiar mai 
vechi. Cercetările au identificat o practică similară în miturile Egiptului 
antic despre Osiris. Familia care participă la etapele culturii grîului este 
o familie lărgită, cuprinzînd cîteva generații. La lucrările agrare con- 
tribuie toți, iar produsul este distribuit între membrii familiei. În diferite 
momente ale ciclului productiv fiecare dintre ei are rolul de agent. 
Tehnologia muncii este specifică, la rîndul său, agriculturii practicate 
pe teritoriul locuit de români. Grâul este secerat cu unelte confectio- 
nate din fier şi oțel, iar treieratul se face cu ajutorul cailor într-o arie 
anume pregătită, H.H, Stahl presupune că bădica Traian foloseşte un 
plug fără cormană — o unealtă rudimentară ce corespunde unei teh- 
nologii foarte vechi, în care brazda arată nu este răsturnată —, ceea ce 
îl obligă pe cultivator la o arătură dublă, «în lungiș / şi-n curmeziș ». 
Poezia plugușorului a conservat imaginea acestei tehnici primitive de 
lucrare a pămîntului. 

De la formele sale străvechi, ce conţin descrierea detaliată a 
muncilor agrare, şi pînă azi, poezia plugușorului a suferit modificări 
serioase, Pe de o parte, a încorporat elemente și motive noi, iar pe de 
alta, a pierdut elemente cu caracter ritual, desacralizindu-se. Unul din- 
tre aspectele ce merită menționate este comicul. Textul plugușorului 
cuprinde mai multe pasaje a căror menire este să provoace risul, buna 
dispoziţie. Risul îndeplineşte o funcţie rituală. În timpul sacru al înce- 
putului de an, cînd balanţa dintre bine și rău este încă în mișcare, cînd 
succesul sau eşecul anului agrar nu e hotărit, orice gest care poate 
înclina talerul în direcţia dorită este binevenit, Risul, ca şi manifestările 
orgiastice din alte culturi, urmărea tocmai un asemenea scop. Mascaţii, 
îndeosebi măștile de moş și babă, dar și jocul de păpuși care imită 
actul sexual, malanca, joacă un rol similar. O bună definiție a obiceiu- 
lui se află în răspunsurile la chestionarele lansate de Nicolae Densu- 
şianu : = Ce este malanca ? Un bărbat se îmbracă femeiește și umblă pe 
la case, ca să râdă ceilalți de el. Cînd ajunge într-o casă, se face că 
văruicşie sau unge vetrele pe la fete ; în realitate însă murdărește tot, 
făcînd mare necaz fetelor şi ris la privitori. Aceasta este malanca, » Toate 
aceste practici se desfăşoară în paralel cu plugușorul și aparțin ace- 
Iciași sfere de gesturi rituale. Chestionarele lui Densușianu mai dau o 
informaţie interesantă în acest sens : « cu plugul cel mare [umblă — n. 1] 
flăcăii, umblă şi bărbaţii însuraţi, săraci, dar și nesăraci, dar care vor să 
glumească. » Diferitele referințe comice, lungul şir de incompetențe 
care marchează fiecare fază a lucrului, ca şi formulările licenţioase, tre- 
buie citite din această perspectivă. Recolta ar putea să pară rezultatul 
hazardului dacă nu am avea în vedere faptul că textul poetic transmite 
O rugă indirectă de ajutor adresată divinității. Un plugușor din culege- 
tea Grigore G. Tocilescu-Christea N. Tapu, cules de la un învăţător din 
com. Balcani, jud. Neamţ, este prăitor în acest sens : 


Abo, abo, mînați mâi ! 

Sara a înserat, 

Și noi pe la dumneavoastră n-am urat ! 
Vremea a fost mai de demiuli, 

Dar noi nu ne-am priceput. 

Noi sîntem doisprezece plugărași, 


SI 

De șease săptămîni pregătiţi, 

În seara Sfîntului Vasile porniţi, 

Cu poruncă împărătească, 

Ca să urăm la casă, la casă. 

Am urat în astâ-sară 

La un vecin a dumneavoastră 

Și ne-a dal un bănișor ruginos, 
Care nu ne-a fost de nici un folos. 
Dar acut am urat la dumneavoastră 
Ca să ne dați doud-trei parale bune, 
C-avem un plugãras sârăcuţ 

Şi-a râmas de-i mai descul, 

Cu opincile potlogoroase, 

Cu ajele nodoroase, 

De-abia-l punim de la casă la casă. 
Și ian face un sumânel de scoarță, 
Ca să-i ție pînă dimineață. 

Că de dimineajă încole 

Cu pelea se plăți, 

Şi i-om face picioarele frigon 

Și capul bolovan, 

Și i-a fi ciștigu-n an, 

Și [-om scoate în capul satului 

Și l-om da la mama dracului. 

5-0 dus Sfintu Vasile pe vale 

Și o tocmit pe băietu lui Topală 

La plug pe o vară. 

Și ce leafă i-au dat ? 

Un rafoeș de purtat, 

F.. mama cui l-o dat. 

Și bdienu așa de puţin mînca, 
Doudsprezece mălduțe le ridica. 

Si S-au apucat de arat, 

Și au arat ce au arat 

Şi-ntr-o casă ati intrat 

Și s-au to! dus din chilioară în chilioară 


Pînd la a noua chilioară, 

S-acolo au găsit pe o fată băldoară 

Și iau zis : — Mdi băiete plugăraș 

Cu suman de scuticaș, 

Cu opincile de bursuc, 

Muri-ţi-ar viaja la plug, 

Pune-mi și mie doi boi în frigon 

Si-m ară de-o leacă de tarhon ; 

Că eu cînd m-am logodit, 

Șapte ani m-am chinuit, 

Si cînd a fost la culcare 

Mi s-a dus pelea de pe spinare. 

Si s-o apucat băietu de arat 

Și au aninat fierul cel lung 

Într-o rădăcină de căpștnă, 

Cu adevărat că nu-i minciună. 

Și pe cel lat La aninat 

Într-un os de babă 

Și l-a făcut și pe acela scoabă. 

Sfîntu Vasile a veni! la plug cu de mîncat 
Și a găsit plugu stricat. 

Foarte râu s-a supărat, 

Fiarele în traistă le-a luat 

Și ia fierar a plecat. 

Dar tiganul fudulit, 

Cu ciocanul poleit, 

Face fierul potrivit. 

Tigan barbă şi de treabă, 

Îmbrăcat într-o piele de iapă, 

Si umbla cu trăsura cu un cal sur 

Și-] spăla cu săpun la €... 

Sil ştergea cu un prosop între picioare, 
Parcă era cine știe ce boier mare. 

Dar țiganca : — Bade Tomo, bade Tomo, 
Fă cu Sfintu Vasile o tocmeală iute, uşoară, 
Că mi-s copilașii toți cu pielea goală. 

— Taci, Anictiţo, fa, 
Că ştie Sfintu Vasile ce ne-a da. 


Că ne-a da vreo două-trei carause de făină 


si-o bucată de siânină. 

Si-un budăi de bîrtop, 

Și ne-ar fi copilașii toți cu noroc. 
Și a apucat țiganul pliftura, 
Și la deal, noaptea, pe lună, 
Cînd țiganca-l pomenea, 
Numai păru-i pălăldia. 

Și cînd să-l apuce de mînă, 
Tusti cu capul într-o fântină. 
Nici acolo nu l-au lâsat 

Si acasă l-a înturnat, 

S-a apucat de lucrat, 

Fiarele bine le-a dresat, 

Sfintu Vasile în traistă le-a luat 
Și la plug s-a înturnat 

Și s-a apucat de arat, 

$i a arat dealu Garalimului, 
Fața Erusalimului 

Și grîu de vară semâna, 

Griu de vară cu ndpară, 

Să dea Domnul să răsară 
Pind-u sfinta primăvară. 
Sfintii Vasile într-o dimineață s-a sculat, 
Pe ochi negri s-au spălat, 

La icoane s-a-nchinat 

Și la grajd a alergat 

$-a scos un cal de graur, 

Cu şaua de aur, 

Cu scările de mârgăritari, 

Ca la boerii cei mari, 

Și cu potcoavele de argint, 
Care n-am văzul de cînd sînt. 
Și la grîu a alergat, 


Repede înapoi s-a înturnat : 
— Ce să facem, măi femeie, 
Griul nostru vra să peie ! 
— Nu te teme, măi bârbate, 
Că cu vremea se fac toate. 
Du-te-u tîrg la ferdrie 

Și cumpără douăsprezece oca de fer 
Și doudsprezece de ojel 

Și fă săcerele mărunțele, 
C-or curge săcerătorii 

Ca norii 

Si săcerățelele 

Ca stelele. 

Și dintr-acelea mi-am ales 
O săcerețică mai bărnicuţă, 
Cu poalele ridicate, 

Cu mînicile suflicate. 

Cu dreapta săcera, 

Cu stînga lega, 

Snopu gata că mi-l da. 

Ș-o făcut Sfintu Vasile 

O arie mare 

În capul pămîntului, 

În zăliştea vintului, 

si-o scos doisprezece lighinți, 
Ca focul de iuți. 

Cu copitele treiera, 

Cu nările vîntura, 

Cu cozile felezuia, 

Cu urechile în saci punea, 
Căuş nu le mai trebuia. 

Şi-o încărcat Sfintu Vasile 
Doudsprezece care mocănești 
Și le-a trimis la moară la lvâneșii. 
Dar pe lîngă cară 

A pus flăcăi 

De cei ndlărăi, 

Leucele chimpănea, 

Cuiele de la capete sărea, 

Griu de prin bărăbăli curgea. 
Sfinti Vasile în urmă Sirtiigea 
Și prin bărâvâli punea. 

Dară curva de moară 

Cînd a văzul atita cară cu povară 
A pus coada pe spinare 

S-a plecat la lunca mare. - 
Dar moraru, mester bun, 

A ieși! c-o sărcinuță de buci, 
Cu nast-nfundat de muci. 
Dar morărița mai pricepută 

A ieșit c-o strachină nouă 

Și a siricat două oud 

Și-a făcut morisca noud. 
Heaniţa, clana, 

Pînă miercuri dimineața, 
Făina curgea ca gheața. 

Și-a încărca! Sfintu Vasile făina 
Si-acasă s-a înturnat 

Si-a zis nevestei sale 

Să facă un colac, 

Mîndru, frumos, 

Ca fața iui Hristos. 

Și l-a rupt în doud 

Și ne-a dat și nouă 

Și l-a rupt în trei 

Și-a da! și la copii 

Și l-a rupt în patru 

Si-a trimis şi la împăratu, 

Noi de urat am mai ura, 
D-am urat în astă-sară 

La un vecin al dumneavoastră 
Și acela are o copilă cam proastă : 


Urza pînza pe după casă 

şi-o nivide printr-o leasă ; 

Citi trecea, 

Toți fesea ; 

Cite păsărele zbura, 

Toale-n pinza fetei mamei s-anina. 

De la Paști pînă la Sîuziene 

Abia a țesut de un fund de izmene 

Și cînd a fost la croit 

O palmă i-a mai trebuit, 

Noi de urat am mai ura, 

Da’ am ural în astâ-sară 

La alt vecin al dumneavoastră 

Și acela avea o ghițică băldioară, 

Și noi la plug am avut un potingel de năgară. 
Și s-a apucat ghițica cea bălâtoară 

Și ne-a mîncat potingelul de nepară. 
Decît ne făcea această stinghereală, 
Mai bine o mânca lupu de astă primăvară. 
Noi de urat tol am mai ura, 

Dar nu sîntem de ici de colea, 

Sîntem din deal de la Hirtop, 

Unde îngbeajă apa în tioc 

Și gâluștele ia foc, 

Și motanu şade într-un fund de poloboc 
$i suduie pe miță de cruce 

Că i-a mâncat laptele cel dulce. 

Noi de urat tot am mai ura, 

Dar ferul cel iat s-a stricat 

Şi cel lung mă duc să-l aduc. 


În epoca modernă, în locul textelor ce împlineau funcția magică 
a risului apar simple alcătuiri satirice là adresa gospodarului, ironii şi 
persiflări la adresa urătorilor, pretenţii la daruri suplimentare, toate 
evoluții de dată recentă. 

Plugușorul circulă în Moldova și în Muntenia. În Ardeal, unde 
obiceiul urării cu plugul este necunoscut, o poezie a muncilor agrare 
apare, totuși, în mulțumita la colac de la sfârșitul colindatului și în ura- 
rea la turcă. . 

Versiunile mai arhaice ale ptugușorului cuprind adeseori des- 
crierea defrișării pădurii în vederea transformării locului în teren ara- 
bil, confecționarea plugului dinte-o bucată de lemn etc. Valoarea 
literară a textului nu stă numai în imaginile artistice cu care operează, 
Ci, în egală măsură, în veridicitatea cu care este descris efortul de a 
face pîinea : 


Da” acest colac 

Nu s-a făcut 

Așa cum credem noi... 
Că acest colac 

S-a făcut 

Cu multă trudă 

Și cu năcaz, zice, 

A trebuit 

Să se suie-n pod (gospodarul), 
Să ieie din hambar 
Niste grîu 

Și l-o băgat în sac, 

Și l-o luat di umăr 
Și sape 

si-o iesit 

Acolo, 

În vârfu măguri 

La locuţu hui, 

$-0 șezut 

Să troșească 

Niste păduriţe ; 

$-0 pus 

Acolo în locul iei 
Gri... 

Sensul fundamental a! plugușorului derivă din descrierea unei 
situații-model cu semnificaţie generală. Este posibil ca, într-un trecut 
îndepărtat, textul să fi constituit un îndreptar al etapelor muncii agri- 
cultorului și al atitudinii exemplare fată de muncă, adică să fi avut şi 
valoare instructivă. Momentele menite să provoace rîsul erau perce- 
pute ca elemente de suplicare a divinității. În planul ritualului, textul 
pluguşorului oferă imaginea abundenței. Prin analogie, belșugul este 
transferat asupra gospodarului care primeşte urările, Afirmarea unei 
echivalenţe între eroul mitic și un agricultor modest avea menirea de 
a spori încrederea omului în forţele sale și de a-i potenţa efortul pro- 
ductiv. În zilele noastre, plugușorul este sia i mai ales ca un oma- 
giu adus muncii ţăranului. 

Prin forţa tradiţiei, pluguşorul, ca și celelalte obiceiuri asociate săr- 
bătorilor de iarnă, se practică și astăzi, însă funcţia lui s-a modificat 
sensibil : este privit din ce în ce mai mult ca un spectacol, ca un mo- 
ment de destindere și divertisment. 


Sorcova 


Sorcova este un alt obicei cu caracter augural care se desfășoară în 
timpul sacru al solstițiului de iarnă. Obiectul de recuzită cu același 
nume se confecţiona dintr-o ramură de pom în care se prindeau flori 
de hinie. Potrivit unei mărturii consemnate în Răspunsurile la ches- 
tionarele Atlasului Etnografic Român, în Oltenia, + copiii aveau sor- 
covă din flori artificiale dar purtau și un mănunchi de nuiele de pâr 
sau măr», în vreme ce sorcova fläcãilor era din «trei nuiele de măr, 
pe ele erau prinse mănunchiuri mari de busuioc, legate cu lînă roșie 
şi albă, hîrtie creponată și tel (beteală) de mireasă -. În trecut, sorco- 
va era făcută dintr-o ramură de măr sau păr tăiată și lăsată să înflo- 
rească într-un vas. Colindatul avea loc în dimineaţa primei zile a 
Anului Nou, cu toate că, ocazional, se mai pomeneşte de sorcovit la 
Crăciun, în ajunul sau în noaptea Anului Nou, De obicei, sorcoveau 
copiii, care, adunaţi în grupuri de trei-patru, mergeau să ureze din 
Casă în casă. Cel colindat era atins cu sorcova pe piept, în timp ce i 

se spunea urarea. Putea fi sorcovit oricine, de ta copil la bătrîn. Colin- 
dătorii erau răsplătiți cu daruri : fructe, mere, pere, nuci, poame, co- 
vrigi, colaci, bani, cârnaţi. 

Textul colindei cunoaște numeroase versiuni care au ca element 
central urarea de belșug şi sănătate în anul care începe : 


Sorcova, 

Vesela, 

Să trăiţi, 

Să-mbătriniți 
Ca in mår . 

Ca un păr, 

Ca un fir de trandafir. 
Cite paie sînt pe casă, 
Afiţia galbeni pe masă. 
Cîtă frunză e-n frunzar, 
Atiția poli în pozînar. 
Să fiţi tari ca piatra, 
Iuți ca săgeata, 

Tari ca fierul 

Și iuți ca otelul, 

La anul și la mulți ani. 


Vasilca 


O practică augurală atestată în Oltenia, Muntenia și Moldova este 
vasilca, Cel mai adesea, obiceiul se desfășoară în prima zi a noului 
an, cteodată în seara de Sfintul Vasile, dar sînt consemnate și cîteva 
localităţi în care colindatul de acest tip acoperă toată perioada dintre 
Crăciun şi Anul Nou. Executanţii practicii sînt, potrivit răspunsurilor 
la chestionarul Densuşianu, țigani : țigani nomazi, țigani viorişti sau 
fierari, ţigani lăutari, flăcăi ţigani, lingurari. La oraş iau parte la ritual 
măcelarii. Grupul de colindători poartă. pe o tavă un cap de porc 
împodobit cu mărgele și panglici sau, mai recent, o păpușă gătită cu 

bani la git, pusă pe o tavă, ori chiar un simulacru confecţionat din 
cîrpe de felurite culori. 

Textul poetic prezintă numeroase variante, dar cele mai multe 
vorbesc de împărțeala inegală a unui porc vinat în comun de români 
și țigani. Aceştia din urmă se aleg doar cu căpăţina, pe care o împo- 
dobesc și cu care merg la colindat pentru a recupera din pagubă : 


Sculați, sculați, mari boieri, 
V-a sosit colindători ; 
Sculaţi d-o fată mare, 

Să ne-aprinză-o lumînare, 
Să ne-o pună-uire icoane 
Pe Vasilca-mpodobilă, 
Cercelată, mărgelată. 

Ce mi-e-n cer și pe pămînt ? 
Sînt tot dalbe mănăstiri. 
Dar în dalbe mânăstiri ? 
Sint tot jejuri de argint. 
Dar în jejuri de argint ? 
Sade bunul Dumnezeu, 

Cu toți sfinţii pe lîngă el. 

Și mai jos decit el ? 

Sade Maica Precesta, 

Cu toți sfinţii pe lingă ea. 
Și mai jos decît ea ? 

Sede sfintul sfint Ton, 

Cu toţi sfinţii pe lîngă el. 

Și mai jos decit el ? 

Sede bătrinu Crăciun 

Si judecă Vasilca : 

— Sâoleo, Vasilcoleo, 
Cercelată, mârgelată, 

Ce eşti prasă și frumoasă ? 
Ce-ai băut și ce-ai mâncat, 
De așa te-ai îngrăşat ? 

— Stâtuşi, Doamne, ntd-utrebași, 


ól 

Mai cut dreptu spune-ți-aș. 
Sus la munte m-am suit, 


-Jir de fag că mi-am mincat, 


Frumușel m-am îngrăşat. 
Jos la vale-am coborit, 
Apă rece c-am băut, 

De m-am făcut latã-n spate, 
Sus la munte m-am suit, 
Grădinile le-am izbit, - 
Grînele, grădinile. 
Românii văzutu-m-au, 
Iar la goană luatu-m-au, - 
Cu securi și cu topoare. 
Românii cu loboarele, - 
Țigani cu baroasele, 
Lăutari cu viorile, 
Tigäncile cu arcele, 

Pe Vasilca s-o doboare. 
Prinsu-m-a, tăiatut-m-a, 
Mai frumos pârlitut-m-a, 
Mai frumos bărţitu-m-a : 
Luard românii slănina 

Și lioanii căpățina. 

Și țipanii, sărmanii, 
Vâzură că se-nșelară : 

Pe Vastica-mpodobiră, 
Cercelată, măroelată ; 
Ceastă casă sănătoasă, 

La mulți ani cu sânătate ! 


Drăgaica 


Se spune că în ziua de 24 iunie soarele joacă pe cer la amiază. Este 
data la care se celebrează drăgaica, sărbătoare solstițială cunoscută în 
diverse zone etnografice și sub numele de dirdaica, sînzienele, împă- 
răteasa, mireasa, regina holdelor sau stăpîna surorilor. Obiceiul a fost 
descris pentru prima dată de Dimitrie Cantemir în Descriptio Molda- 
viae. Potrivit informaţiilor lui, în Moldova, sărbătoarea consta în alege- 
rea unei fete, cea mai frumoasă din sat, ca drăgaică. Ea era împodobită, 
primea o coroniţă din spice de grîu și cheile hambarelor. Apoi, în frun- 
tea unui alai, drăgaica umbla peste cîmpuri. Sărbătoarea se încheia cu 
joc şi petrecere. 

Din informaţiile culese mai recent reiese că sărbătoarea constă mai 
ales în colectarea florilor de sînziene, din care se împletesc coroniţe : 
- Fetele făceau coroniţe rotunde din plante bune de dragoste și le arun- 
Cau peste casă, să vină toate dragostele. Se spunea : „Eu azvirlu pe casă 
coronița / Să aducă băieţilor gurița / Să vină peste virfu' casei, / Să vină 
ca vintu și ca gîndu', / Să plece de-acasă, / În coronița mea să se opreas- 
că; / Să vină în vărsat de zori, / Să se oprească în coronița mea cu 
flori. / În zori de zi în pragu’ meu să-l văz, / În noapte-n vis să-l visez.“ » 
In ziua de sînziene plantele au cea mai mare putere și pot sluji cu folos 
în descîntecele de dragoste, dar și la vindecarea bolilor sau la pre- 
zicerea viitorului. După sînziene, plantele își pierd mirosul și calitățile 
terapeutice, Se întoarce frunza pe ulm, pe plop și pe tei. Cucul înce- 
tează să mai cînte. Sînt primele semne ale schimbării crugului vremii, 
ale întoarcerii spre iarnă, De aceea, numeroase practici rituale sînt con- 
centrate în această zi. Coronițele făcute de fete sînt aruncate pe aco- 
perișul casei. Dacă rămîn acolo, este un semn bun, care prezice căsă- 
loria apropiată a fetei. O coroniță care cade este, dimpotrivă, de rău 
augur. Coronițe sau mănunchiuri de flori cu funcție protectoare se pla- 
sează peste tot în gospodărie, în poartă, « contra moroilor, să nu ia lap- 
tele de la vacă -, se aruncau peste cînepă, în holdă, peste porumb. Cu 
Sinziene se încingeau bătrinii ca să nu-i doară șalele, tot ele se puneau 
mire coarnele vitelor pentru sănătate, iar cu florile petrecute prin rouă 
se spăla ugerul vacilor, Coroniţele îndeplineau și o funcţie divinatorie ; 


fetele dormeau cu florile de sînziene sub pernă ca să-și viseze ursitul, 

Tot asifel, florile puteau semnala nenorocirile ce aveau să se abată 
asupra familiei în anul care urma, Flori — nu numai sînziene — culepeau 
deopotrivă fetele şi femeile în vîrstă, acestea din urmă însă mai ales 
pentru a le folosi ca leacuri sau în descîntece. 

O formă aparte capătă sărbătoarea drăgaicii în Cimpia Dunării, 
unde. grupul cuprinde între două şi nouă fete. Acestea se îmbracă în 
alb, cu haine bărbătești, poartă steag cu usturoi în virf şi coase, Merg 
astfel peste cîmpuri, joacă și, în cazul în care se întilnesc cu grupuri 
rivale de drăgaice, le provoacă la luptă. Dansurile în cruce au menirea 
de a oferi protecție recoltelor și animalelor. Cîntecele şi urările fetelor 
Sînt răsplătite cu daruri (fructe sau bani). i 

În diversele lor variante, textele de drăgaică exprimă bucuria tra- 
iului în natură, într-un anotimp mănos, încărcat de speranţe și aștep- 
tări. Interpretate pe o melodie de dans specifică zonei, ele sînt relativ 
stabile ; 


Hai, drăgaică, să sărim, 
Să sărim, să răsărim, 

Că știi iarna ce palim, 
Cu mălai din risnicioară, 
Cu pește din undicioară.. 
Mi-au venit drăgaicele 
Să reteze spicele, 
Drăgaicele dragile, 
Drăgaicele mititele 

Au plecat la floricele 
Îmbrăcale în boșcele, 
Mor băieții după ele... 
Mi-a venit vara bogată 
Cu tichii de la copii, 

Cu mărgele de la fele, 

Cu brățări de la neveste. 

Obiceiurile fără dată fixă 


Anul calendaristic este marcat de numeroase sărbători şi obiceiuri care 
se desfășoară fie periodic, fie în funcţie de o etapă sau alta din ciclul 
activităţii profesionale, agrare sau pastrorale, ori atunci cînd executarea 
lor era impusă de anumite necesităţi. În lumea tradițională a satului, 
bunăoară, interdicţia de a țese este respectată în fiecare seară de marţi, 
pentru a evita consecințele confruntării cu Marţolea, una dintre cele mai 
temute ființe demonice ale mitologiei noastre populare. Plugarul sau 
lînjaua este un scenariu ritual care «îl onorează pe primul arător » din 
noul an agricol. Momentul diferă de la o zonă la alta şi chiar de la sat 
la sat. Data la care se formează turmele este dictată de climă. Un an 
cu ploi nu impune rituri de invocare a ploii, dar acestea devin nece- 
sare atunci și acolo unde seceta ameninţă culturile și, prin urmare, 
viaţa oamenilor. 

Dintre obiceiurile de peste an, doar citeva au și o componentă 
literară, 


Învelită în frunze, paparuda e stropită 
sau stropește cu apă puţină, în aşteptarea 
apei mari ce trebuie să cadă din cer, 


Paparuda 


Străvechiul obicei de invocare a ploii numit + papanudă = — dar în di- 
ferite zone și babarugă, băbăruță, dădăloaie, dodoliţă, peperuie, mata- 
hulă, ploiezucă = este semnalat pentru întiia oară tot de Dimitrie Can- 
temir, Este posibil ca, în vechime, obiceiul să se fi desfășurat la dată 
fixă, în martea celei de-a treia săptămîni după Paște. În timpurile din 
urmă, paparudele se adunau oricind era nevoie : « Cînd nu ploua, la 
Rusalii se făcea pentru a porni ploile =; «În lunile iunie și iulie, cînd era 
secetă »; «Pe la Sf. Gheorghe, ca să plouă » ; « Vara, înainte de prașila 

a doua » sînt citeva dintre răspunsurile consemnate de autorii volumu- 
lui Sărbători şi obiceiuri pentru teritoriul Transilvaniei. În ziua aceea, 
citeva fetițe, « mai mult de țigani, din cele mai sărace +, dar și o femeie 
gravidă sau băieţi se acopereau cu frunze, crengi de salcie, bozi, une- 
ori peste îmbrăcăminte, adeseori fără nimic altceva, şi ieşeau însoţiţi de 
cîte o femeie bătrîni să joace. Oamenii le ieșeau în cale și stropeau 
paparuda, care cînta și juca. În alte locuri se stropeau oamenii între ei 
sau papanuda era cea care stropea : « Copiii-Paparude {pau apă peste 
oamenii întîlniți ca să se mînie și să vină ploile. » Paparudele primeau 
în dar mai ales alimente — cucunuz, grîu, făină, fructe, brînză, dar și bani. 
Răspunsurile la chestionarul Densușianu, publicate de Adrian Fochi, 
notează reacțiile la întîlnirea dintre paparudă și o femeie gravidă : «în 
mod special, caută să ude pe femeile însărcinate întilnite în drum», pre- 
cum și: -Femeile însărcinate se păzesc să nu se întilnească cu pa- 
parudele, crezînd că dacă vor fi udate îşi vor pierde pruncul. Paparu- 
dele însă nu le lasă nestropite și, uneori, dacă sînt aproape de gîrlă, le 
îmbrâncesc în apă, crezând că va trebui să plouă.» Analiza celor două 
informaţii ar putea sugera ipoteza sacrificiului uman — pruncul nenăs- 
cut — în vederea ploii și a unei recolte îmbelşugate. 
Textele poetice sînt scurte și relativ stabile : 


Paparudă-rudă, 
Vino de ne udă 
Cu găleata plină 
Ploile să vină ; 

Cu găleata rasă 
Ploile să varsă ; 
Cu găleata-leata 
Să uzi toată ceata, 
De joi pînă joi 

Să dea noud ploi, 


Sau: 
Adu, maică, cheile 


Să deschidem cerurile 

"Ca să-nceapă ploile 
Să facă bucatele. 
Să facem colicei 
Să dăm la voinicei ; 
Să facem covrigi 
Să däm la voinici. 
De joi pînă joi 
Să dea o mie de ploi. 


Riturile de ploaie erau executate 
şi de perechi simbolice... — mormint pentru 
scaloian şi scaloită, Lehliu, 26 aprilie 1966, 


Caloianul 


Din vechime, ca și paparuda, vine un alt rit de ploaie, caloianul. Astăzi 
este socotit dispărut sau pe cale de dispariţie, dar în trecut era intens 
practicat în toată Cimpia Dunării, din Oltenia pînă în Dobrogea. Ion 
Ghinoiu inventariază o mulțime de sinonime sub care este cunoscut 
obiceiul în spaţiul cultural românesc. Cele mai multe sînt feminine (ploa- 
ia, muma ploii, moașa ploii, mama caloiana, maica călătoare, Maica 
Domnului, zîna, scaloiana, seceta, mama secetei), dar există și mascu- 
line (scaloian, zgherman, ienele, tata soarelui, sfintul soare, sîntilie). 
Uneori, în cetele de caloian, executanții formează perechi — caloian și 
caloiana, mama ploii şi tata soarelui — fiecare membru avînd de înde- 
plinit o altă misiune. Ea trebuia să aducă ploi, iar el să oprească ploile 
Prea multe care amenințau semănăturile. Este posibil ca obiceiul să fi 
avut o răspindire foarte mare, dacă luăm în seamă o atestare a prac- 

ipac sornhpipaa su e ticii în Maramureş, la Ieud : « Mai 
ze: easca Va ci i Pi sn cu 
poteca Serpii demult, cind nu ploua, copi f- 
Independența (Călărași). ceau o păpușă dintr-un lemn, o 

: stropeau cu apă şi o lăsau să plu- 
tească pe apă, nu o îngropau. » În 
perioadele de secetă sau, dimpo- 
trivă, atunci cînd ploua prea mult, 
copiii făceau din lut două păpuși 
şi le înmormintau sau le dădeau 
drumul pe apă, bocind și cântând, 
În unele locuri, caloianul se orga- 
niza la dată fixă © totdeauna joi după 8 mai » ; «în seara spre joia a treia 
din Paşti»), dar cel mai adesea atunci cînd o cerea situația. Executanţii 
obiceiului erau copiii (- pentru că ei erau curati la suflet şi puteau să 
tie ascultați »), fetiţe și băieţi, dar cîteodată actanți erau şi femei mai 
în vîrstă, conform unuia dintre răspunsurile consemnate de alcătuitorii 
volumului Sărbători și obiceiuri. Oltenia. La ritual luau parte între 
două și zece persoane, uneori mai multe, Păpuşilor li se făcea o înmor- 
mintare potrivit datinilor locale, cu deosebirea că acestea erau îngro- 
pate într-un loc ascuns, în spatele unor tufe. Ele erau purtate pînă la 
locul de îngropăciune cu bocete, erau așezate în groapă săpată în pre- 
alabil de unul dintre copii, acoperite cu petale, iar peste mormint se 
puneau coronițe de flori. Apoi fetele pregăteau pomana mortului : mici 
pite de lut, care erau azviilite în sus. În alte scenarii, păpușile erau 
aşezate pe o scîndură de lemn și li se dădea drumul pe apă, proce- 
siunea fiind de asemenea însoțită de bocete. Potrivit unei informaţii 
culese în satul Ghioroiu din judeţul Vilcea, «cînd erau prea multe ploi, 
îngropau pe Muma Ploii, ca să nu mai plouă, cînd era secetă mare, 
îngropau pe Tata Soarelui ca să oprească seceta și să dea drumul 
ploilor». Cele două păpuşi aveau trăsături diferite ; muma ploii avea păr 
lung, de femeie, în vreme ce tata soarelui avea pe cap o pălărie. Părul 
și pălăria erau modelate din lut. Sînt înregistrate cazuri de combinare 
a celor două scenarii. A doua zi după înmormîntare, păpuşile erau 
scoase din pămînt şi duse la apă, unde avea loc o a doua ceremonie 
funerară. Este consemnată și situația în care femei în vârstă făceau 
păpuşa care o reprezenta pe muma ploii, o aruncau în fintînă, apoi 


68 


făceau trei mătănii. Atunci cînd ploua prea mult, oamenii strigau : « Ho, 
Mario, ho. 

Textul cîntării care însoțea procesiunea era destul de stabil, struc- 
turat pe contrastul dintre realitate (cimpuri uscate, holde pălite, tristeţe) 
şi dorință (cimpuri învezzite, veselie). Se menţionează că practicanții ce- 
remonialului întrunesc condițiile de puritate necesare pentru îndepli- 
nirea rugii. Sînt cunoscute mai multe versiuni, dintre care iată una : 


Caloieni lene, 

Deschide lădiţele, 

Să curgă ploițele. 

Că de cînd le-ai închis : 
Lociirile au secat, 
Cîmpul s-a uscat, 
Vitele-aut zbierat, 

Pînea s-a pålit, 

Lumea s-a-nhristal. 
Caloiene lene, 

Noi la tine ne rugăm 

Ca să deschizi (dzile, 

Să curgă ploile, 

Cîmpul să-nverzească, 
Lumea să se-nveselească. 
Noi la tine ne rugăm 

Cu suflet cural, 

Cu inima bund, 

De noi Domnul s-aibă milă, 


În studiul Obiceiuri tradiționale românești, Mihai Pop consem- 
nează o informaţie potrivit căreia, deși obiceiul era practicat de copii, 
la ceremonie participa întreaga colectivitate sătească ; » Ne-am apucat 
de sîmbătă seara, ca duminică să-l aruncăm în apă şi o nașă a mea a 
făcut douăsprezece piinişoare, o cumnată a nașii mele ne-a făcut două- 
zeci de colaci. O vecină ne-a făcut colivă, ca la un om cînd moare. 
Mama ne-a făcut mîncare, ca să mîncăm cînd venim de la mort. Şi ne-a 
dat candela şi am ars la căpătăiul lenelui. Tată] meu și cu vărul lui 

ne-au făcut coșciugul și crucea, Toată lumea ne-a ajutat cu ceva și a 
venit să-l vadă. Nici la mort natural nu ar fi venit să-l vadă, că era 
atunci mare secetă și toată lumea s-a bucurat ce am făcut noi copiii. O 
naşă a mea a făcut un băiat popă și i-a atîrnat un şervet mare de git, 
frumos și pe urmă l-a citit popa de mort, cum se face la un mort mare. 
Și după asta am luat pe la ora patru moru și l-am plimbat prin sat 
într-un cărucior. Toată lumea ieșea şi ne privea cu bucurie și noi, fetele 
şi Dăieţii, ne iordăneam cu găleţile cu apă pînă la gârlă. Am trecut peste 
două ape și la a treia l-am aruncat, L-am plins tot drumul, Pe urmă am 
mers acasă și am găsit trei mese mari întinse și pline cu piine și cu mîn- 
care, care gătise mama mea. Şi femeile care făcuse colacii ne serveau 
la masă, Ne-am cinstit cu ţuică, cu vin la el. Toată lumea din sat ne-a 
adus cite ceva. Eu aveam treisprezece ani. Era secetă mare, Peste patru 
zile a plouat. Trei zile a fost secetă mare și a patra zi a început să 
plouă.» Maturii sint prezenţi în toate momentele ritualului, atît ca 
îndrumători, cit și ca agenţi. Putem, astfel, presupune că obiceiul a fost 
practicat de copii din raţiuni rituale, pentru obținerea celui mai bun 
rezultat, dar nu trebuie să excludem nici eventualitatea ca, într-o fază 
mai veche, ritul să fi fost practicat de adulţi, iar transferul lui în seama 
copiilor să se fi produs atunci cînd procesul de disoluţie s-a aflat deja 
într-o fază avansată. 

Obiceiul încununării recoltei bogate 
s-a păstrat pină tirziu... — = peană de griu -, 
Dumitra (Alba), iulie-august 1970, 


Cununa 


Din seria obiceiurilor legate de cultivarea pămîntului fac parte plugarul 
sau tînjaua și cununa. Dar, pe cînd plugarul sărbătorește momentul 
începutului, al primei arături, cununa marchează secerişul, etapa care 
încheie ciclul muncilor agricole. Obiceiul a fost practicat în toată Tran- 
silvania, cu variaţii de la o regiune la alta. În unele zone, precum "Țara 
Oltului, ceremonia era extrem de elaborată, iar cîntecele formau un 
ciclu, fiecare fiind executat într-un moment determinar. Un studiu te- 
meinic consacrat acestui obicei, Dealu Mobului — important atit sub 
aspect sociologic, cît și etnografic şi folcloric —, a fost realizat de Ion 
Ionică. Autorul dă și o descriere completă a formei pe are o ia obi- 
ceiul. Cînd holdele erau gata de cules, se organizau clăci de seceriș la 
care luau parte tineri, flăcăi și fete. îmbrăcaţi în haine curate, ei se 
adunau, dis-de-dimineaţă la casa gospodarului la care urmau să lucreze 
și, după o gustare, plecau la cîmp, însoțiți de lăutari. Cel mai adesea, 
secerișul se încheia în aceeași zi, astfel că, spre sfîrșitul zilei de muncă, 
fetele și femeile împleteau un « buzdugan », adică o cruce din spice de 
griu. În alte zone, spicele formau o cunună, purtată de o fată-fecioară. 
În satele din jurul Făgărașului, buzduganul era dat unui tînăr, iar el îl 
purta pînă la casa gospodarului. Sint consemnate și întreceri organizate 
către sfirşitul secerişului. Dreptul de a duce buzduganui îl căpăta se- 
cerătorul care isprăvea primul, fie el băiat sau fată. Din momentul 
intrării în sat și până la destinaţie, oamenii ieșeau în poarta casei și-l 
udau, « Făcea fetele frumos (buzduganu) ş-apoi pe care-i ducea, îl uda 
de-l lua zmeu'» ; «Îl făcea pe cîmp și-l aducea şi-l uda pe ăla cu buz- 

duganu [...] ieşea toată lumea cu botele cu apă »; « Era jăpuit de apă 
[...] aşa curgea din el», povestesc țăranii. Udat era şi buzduganul, iar 
pe alocuri era stropit şi cu vin. Pe tot drumul se cînta cîntecul cere- 
monial Dealu Mobului - în fapt, un mănunchi de cîntece rituale. Mihai 
Pop socoate că melodiile cîntecelor de cunună fac parte din stratul cel 
mai vechi al folclorului nostnu muzical. Odată alaiul ajuns acasă, purtă- 
torul buzduganului, împreună cu cîțiva membri ai grupului, înconjura 
de trei ori masa, apoi îi înmîna stăpînei casei împletitura de spice, Ziua 
se încheia cu o petrecere cu joc, băutură și mâncăruri specifice, la care 
luau parte toți secerătorii. Buzduganul urma să fie păstrat pînă în anul 
următor, cînd boabele acelor spice erau amestecate în sacii cu sămânță, 
pentru a influenţa magic recolta viitoare. Fiecare moment al ceremo- 
nialului avea valenţe rituale al căror sens mai poate fi încă descifrat. 
Astfel, într-o fază mai veche, atunci cînd spicele erau tăiate cu secera, 
fetele secerau, iar flăcăii legau snopii și făceau chile, După apariţia 
coasei, sarcina secerișului a trecut în seama tinerilor, iar fetele au fost 
acelea care au legat snopii. Schimbarea a afectat și derularea obiceiu- 
lui. Ion Ionică menţionează că în Irlanda, la Aberdeen, ultimul snop 
era purtat de o fată pe vremea cînd griul era tăiat cu secera și de un 
băiat după ce a apărut coasa. Atunci a fost, probabil, înlocuită purtă- 
toarea cununii cu un bărbat. Tot atunci se va fi produs și substituirea 
cununei cu buzduganul, cu toate că, pînă aproape de zilele noastre, 
obiectul ceremonial 2 cunoscut și alte forme Şi nume : cruce, peană, 
barba popii, barba lui Dumnezeu. Unele texte ceremoniale mai sur- 
prind stadiul tehnologic arhaic : 


Seceral-o fetele 

` Holda ca peretele, 
Feciorii clăi-au ridicat, 
Pus-au claie lîngă claie, 
Ca câlanele-n bălaie, 
Si-așa-s clăile de multe 
Ca oițele la muinte. 
Și-aşa-s clăile-nșirate 
Ca cătanele-n parade, 

În satele în care secerişul este organizat sub formă de clacă, pur- 
tătorul buzduganului este un flăcău. în Țara Moților sau în nordul 
Ardealului, unde secerișul griului este fâcut în cadru familial restrâns, 
purtătoarea cununii este întotdeauna o fată. În alte regiuni, purtător al 
cununii poate fi oricine : fată, copil, nevastă, bărbat. Este posibil însă 
ca această formă să fie continuatoarea unei modalități și mai vechi, 
devălmășia, care solicita participarea întregii colectivităţi la activităţile 
legate de producția de bunuri. 

Stropitul buzduganului și al purtătorului, uneori al tuturor celor 
care alcătuiau grupul secerătorilor, era menit să asigure sori buni re- 
coltei viitoare. Faptul că sătenii care nu luaseră pane la clacă ieseau la 
porţi şi stropeau grupul secerătorilor era, de asemenea, o formă de so- 
lidaritate, de participare la bucuria unui seamăn, căruia îi urau astfel 
belşug. 

Cîntecul ceremonial cunoscut sub numele de Dealu Mobulii cu- 
prinde trei segmente distincte. Primul, Dealu Mohului, este interpretat 
înainte de plecarea grupului de secerători spre sat, cînd » gată de se- 
cere ». Textul evocă disputa pentru întiietate dintre două forţe cosmice 
de egală însemnătate în procesul natural al rodirii, Sora Soarelui și Sora 
Vintului. Texte similare, unele cu caracter mitologic, pot fi întilnite în 
basme, dar și în unele colinde: 


Dealu Mobuini, 
Umbra snopului, 

Cine se umbreşte 

Și se tot sfădește ? 
Sora Soarelui 

Și cut-a Vinttului, 

(Ele se umbreau 

$i se tot sfădiau) 
Care sînt mai mare ? 
Sora Soarelui 

Ea din grai grâta : 

- Că eu sînt mai mare 
Că frate-mio-i soare. 
El cînd se iveste 

Lumea încălzește, » 
Sora Vinului 
Ea din grai grăia : 

- Că ieu sînt mai mare 
Că frate-mio-i Vint. 
EI cînd se iveste 
Lumea văcorește. 
Că vînt de n-ar fi, 
Oamenii-ar muri. 
Oamenii la plug | 
Și boii la jug.» 


cerea, este Buzduganul: 

M-a cere, m-a cere 
Ficior de-mpăral, 
Dar la-mpârăţie 
Trebui avuție ; 

Și la împărat 
Trebui coif pe cap ; 
Și la-mpărăteașă — 
Haing de mâtasă ; 
Și la nouă fraţi ~ 
Noud cai pătrați ; 
La nouă surori — 
Nouă cingători. 
Jos pe vale-n jos 
Secerăn ovås. 

Noi să secerăm 
Dar să nu legăm. 
Fictori să chemãm, . 
Ficiori de la boi, 
Să lege după noi. 
Și de n-or veni, 


Cel de-al doilea cîntec ceremonial, intonat de fete pe drumul de 
la cîmp pînă în poarta gospodăriei la care urmează să aibă 


loc petre- 


„Noi nume le-o pune : 

` Buzdugane ~ Mane, 

` Busuioc- loane ? 
Båcija, băciţă, 
Scoboară d-a munte, 
Că boldele-s coapte 
Și vin păsărele 
Și iau spicurele. 
Vine corbu negru 
Și ia Snopu-ntregu + 
Vine-o cioară neagră 
Și ia claia-ntreagă. 


Prima parte a textului poate fi întilnită în aceeași arie geografică, 
avind funcţia de colindă de fată. Într-o colindă din Hunedoara, feciorul 
afirmă că fata pe care se duce s-o pețească îl va accepta ca soț, = Căci 
bun dar eu i-am gătatu : / Năvădariu cel din poartă, / Buzduganul fere- 
catu, / Tot în d-aur e scăldatu. / Și la d-alboș de-mpăratu, / Eu bun dar 
că i-am gătatu : / Tot hinteul ferecatu, / Tot în d-aur e scăldatu. / Și la 
d-alba-mpărăteasă, / Eu bun dar că i-am gătatu : / Tot o ceaptă fere- 
cată, / Tot în d-aur e scăldată. 7 Și la cei nouă cumnaţi, / Eu bun dar că 
le-am gătatu : / Nouă cai buni d-înșelaţi, / Înșelaţi, bine gătaţi, / Toti în 
d-aur sint scăldaţi. / Şi la ce nouă cumnate, / Eu bun dar că le-am gă- 
tatu : / Nouă sumne ferecate, / Toate-n d-aur sînt scăldate, / Eu m-oi 
duce și-oi d-aduce / Doamnă mare curțiloru, / Stăpînă birjariloru, / Mamă 
bună prunciloru =. Asocierea dintre cununa de seceriş și căsătorie se 
face în Tara Moților, unde fata care duce spre casă trofeul ultimelor 
spice împletite poartă numele de « mireasă ». Este posibil ca asemenea 
conexiuni să fi fost frecvente, mai ales atunci cînd grupul secerătorilor 
făcea clacă la o casă în care se afla o fată ajunsă la virsta măritișului. 
In felul acesta, un text din ciclul sărbătorilor de iarnă a fost transferat 
şi adaptat unei alte sărbători. Trecerea a fost relativ lesne de făcut, amin- 
două fiind texte ceremoniale de urare. În studiul sâu asupra cîntecelor 
cununii, Nicolae Bot face o observaţie importantă : « Datorită valorii sale 
de simbol al puterii de rod, cununa are și alte întrebuinţări. Astfel, la 
colindat, în cîteva sate de pe Valea Arieșului, se așeza pe masă peste 

colacul destinat cetei de feciori în timp ce ei interpretau colinda grîu- 
lui, sau li Bogata de Sus-Cluj, boabe de cunună se amestecau cu 
griul din care se făceau colacii pentru colindători. Dar cele mai nu- 
meroase implicaţii le are cununa în obiceiurile de nuntă, la noi, ca şi 
la alte popoare. Mentalitatea arhaică a stabilit numeroase analogii 
între cele două obiceiuri, precum între fertilitate și fecunditate, între 
cununile mirelui și cea de la seceriş, între steagul de nuntă și buz- 
dugan. » Cazul nu este singular. Manifestările spirituale nu sînt turnate 
în forme fixe. Participanţii la obiceiuri se simt liberi să folosească ele- 
mente din alte ritualuri, daci ele au capacitatea de a potența mesajul 
celui la care iau parte. 

Al doilea segment al textului pune în evidență, în opinia lui fon 
Ionică, rivalități de interese între agricultori şi păstori ; din punctul de 
vedere al lui Mihai Pop, versurile evocă, dimpotrivă, conlucrarea din- 
tre practicanţii celor două ocupaţii, o etapă în care «agricultura nu era 
despărțită de ciobănie». În economia autarhică a satelor noastre tra- 
diționale, atunci cînd holdele trebuiau culese în grabă, era firesc să fie 
chemaţi în ajutor toți cei ce puteau contribui la strîngerea recoltei. 

Cel de-al treilea cîntec ceremonial, Stăpînă, stăpînă, se interpre- 
tează atunci cînd grupul secerătorilor ajunge la casa gospodarului pen- 
tru care a lucrat ; prima parte se cîntă pînă la intrarea în casă, iar partea 
a doua, chiar în casă, în timp ce purtătorul buzduganului, împreună cu 
alți cîțiva secerători, înconjură de trei ori masa. Textul conţine urarea 
de belşug și formulează îndatoririle gazdei (de a-i întimpina pe seceră- 
tori cu vin şi pîine şi de-a le oferi cina care confirmă încheierea reușită 
a strinsului recoltei) : 


Stăpînă, stăpînă, 
Nu te întrista 

Că boldele-s rari, 
Da' la spicu-s mari. 
Dumnezeu va da, 
Spicui — lingura, 
Măruncbiu' — copu, 
Snopu — feldera, 
Ciaia — găleata. 

Stâpînă, stăpînă, 
Gată cina bine, 
Că cununa-ți vine, 
Cunund de griu, 

Și voia-ți deplin. 
Pe masă de in 

O veadră de vin. 
Stăpînă, stăpină, 
lie de mătasă, 

An' cina pe masă. 
Stapîne, stăpine, 
Cămașă de in, 
Ad-o veadră deplin. 


Cele trei cîntece se execută fiecare într-un moment anume, dar for- 
mează o unitate : grupul secerătorilor pornește cîntind Deal Mobului, 
continuă cu Buzduganul, chiar dacă nu au intrat încă în sat, apoi cu 
Stâpină, stâpînă, după care o iau de la început. 

Un obicei comun chiar și în zonele care nu cunosc ritualul cu- 
nunii este acela de a lăsa pe ogor citeva spice neculese. Astfel, seceră- 
torul se asigură că nu a luat cu sine tot rodul cîmpului. Spicele lăsate 
pe cîmp, numite « barba lui Dumnezeu » sau - barba popii =, vor asigu- 
ra recolta anului următor. O serie de informaţii din sudul țării nu lasă 
nici o îndoială în privința obligaţiei de a proceda astfel : - Cînd seceri 
la grîu, să laşi un petice] numai cît cuprinzi cu braţul, numit Barba lui 
Dumnezeu, în mijlocul lanului, că aşa e bine»; «Prin județul Dolj 
spicele care alcătuiesc Barba lui Dumnezeu se leagă cu un fir de aţă 
Toșie =, 

Cu toate că obiceiul cununii nu a fost practicat la sud de Carpaţi, 
Sînt atestate practici de seceriș identice cu cele din Transilvania. În 
Oltenia, «femeile şi fetele făceau un fel de mănunchi din primele 
Spice, numite pîrgă, și le țineau în casă, pe masă într-un vas sau la 
icoană pînă anul viitor, cînd se întocmea un alt mânunchi+ (Cineni 
Mari și Slătioara, Vilcea) ; «Chita de spice era transportată acasă, să 
arate că griul e bun, că o să fie o recoltă bogată, și păstrată pînă anul 
viitor « (Ostroveni, Dolj). Întocmai ca în Tara Oltului, primele spice se 

numesc «cunună», = barba lui Dumnezeu», = chită de spice». Nu se 
poate afirma, pe baza informaţiilor etnologice existente, că într-un tre- 
cut mai îndepărtat obiceiul ar fi fost cunoscut pe ambii versanţi ai 
Carpaţilor, dar o asemenea supoziţie este plauzibilă. Abandonarea prac- 
tici poate fi legată de evoluţia economiei agrare în Moldova.:şi Țara 
Românească, diferită față de Ardeal. Ca urmare a subjugării lor de către 
Poarta Otomană, cele două provincii au fost obligate să dea anual tri- 
but de grîu. Turcii nu erau însă interesaţi de porumb, ceea ce a dus în 
timp la modificări în economia agrară, țăranii preferind să cultive po- 
rumbul în dauna griului. Din păcate, ne lipsesc datele statistice referi- 
toare la suprafeţele de teren cultivate cu diferite cereale de-a lungul 
istoriei, precum şi date despre cantitățile recoltate, Porumbul prezintă 
citeva avantaje : dă un randament mai mare la hectar şi de aceea este 
cultivat cu precădere de țăranii care au puţin pămînt ; în plus, poate fi 
folosii integral, ca hrană pentru oameni și animale, drept combustibil. 
Dar, spre deosebire de grîu, porumbul nu se coace şi nu se culege tot 
deodată. În timp, acest fapt a putut duce a dispariţia obiceiului legat 
de seceriș, cu toate că unele elemente au supraviețuit sub forma ti- 
turilor legate de ultimele spice, inclusiv împletirea lor în cruce, barbă 
sau cunună, pentru a fi duse acasă și păstrate pînă la semănatul urmă- 
tor. Citeva elemente de rit din obiceiul cununii au fost transferate asupra 
porumbului : « Pe ogorul de porumb se lăsa un cuib întreg de porumb 
dintre cele mai frumoase, cu două, trei fire de porumb cu cocenii lor 
netăiaţi, ca să rodească și la anul Ja fel. » Cercetătorii au semnalat coin- 
cidenţe interesante între urările care se fac la sosirea secerătorilor la 
„ casa gospodarului în Năsăud și cele cuprinse în textul plugușorului din 
Muntenia și Moldova. | 

Sub acoperişul îmbrăcat în mușchi şi flori 
trăia uneori o familie întreagă. 

Casa fără tirnaţ privea afară printr-o ferestmuică 
apărată de un grilaj de beţișoare... — 

Sălciua de Jos, 3 august 1929, 


Obiceiurile din ciclul vieţii 


Obiceiurile din ciclul vieţii — sau, cum le numeşte Arnold van Gennep, 
riturile de trecere — marchează cele mai importante momente din exis- 
tența omului. Între obiceiurile calendaristice și cele din ciclul vieţii pot 
fi puse în evidență numeroase similitudini, ce se explică prin mentali- 
tatea unitară a poporului care le-a creat. Obiceiurile din ciclul vieţii au 
însă și trăsături specifice. Astfel, în vreme ce obiceiurile calendaristice 
au un pregnant caracter social, fiind prin excelență manifestări ale co- 
leciivităţii, obiceiurile legate de evenimentele cruciale din viața omului 
au un puternic caracter individual. Ca manifestări ale grupului social, 
obiceiurile calendaristice sînt legate intim de aspectele economice ale 
existenței — privesc activitatea productivă —, iar în măsura în care se 
referă la individ, acesta este văzut din perspectiva destinului său social. 
Obiceiurile din cielul vieţii au o încărcătură utilitară dominantă, scopul 
tor fundamental este acela de a-i oferi individului sprijin în momentele 
de schimbare a statutului existențial. Obiceiurile calendaristice au un 
Caracter ciclic — se actualizează la intervale egale de timp. Obiceiurile 
din ciclul vieţii nu sînt condiţionate temporal, ci au loc o singură dată 
pentru fiecare membru al colectivităţi. Chiar dacă, în situații particu- 
lare, un individ se căsătorește de două ori, cea de-a doua nuntă va avea 
o înfătișare diferită de prima. 

Obiceiurite din ciclul vieţii au vechimi diferite. M. Pop emite ipo- 
teza conform căreia cele mai vechi sînt manifestările legate de înmor- 
mintare. Obiceiurile de la naștere ocupă o poziţie de mijloc. Acestea 
s-ar fi dezvoltat în epoca matriarhatului, atunci cînd cultul femeii: 
mamă a cunoscut o mare înflorire, Perioada a fost marcată de trecerea 
de la instinctul biologic de perpetuare a speciei la apariţia conștiinței 
sociale şi, implicit, a unor practici rituale. Obiceiurile de nuntă par să 
fie cele mai noi, originea lor fiind legată de apariția familiei ca insti- 
tuție socială autonomă, individualizată în raport cu tribul sau neamul, 
Desfășurarea obiceiurilor din ciclul vieții dovedește că obiceiurile cele 
mai vechi sînt și cele mai conservatoare. În ceremonialul de înmor- 
mintare pot fi surprinse elemente arhaice care s-au transmis pe cale 
orală pînă în zilele noastre. Obiceiurile de nuntă se dovedesc, în schimb, 
sensibile la mutaţiile sociale, Acest lucru se vădește atât în textele 
folclorice care însoțesc desfășurarea ceremonialului, cît și în transfor- 
mările survenite în structura acestuia, 

Putem presupune că, într-un trecut mai îndepărtat, nu doar naş- 
terea, căsătoria şi moartea, ci și alte momente importante din viața omu- 
lui au fost marcate de ceremonii specifice, Un asemenea moment pare 
să fi fost trecerea băieților și fetelor de la statutul de adolescenți la cel 
de flăcăi de însurat, respectiv fete de măritat. Formarea cetelor de 
flăcăi, intrările fetelor la horă conţin pînă astăzi în forma lor de desfă- 
șurare elemente care pot fi interpretate drept reminiscenţe ale unor 
obiceiuri mai cuprinzătoare din trecut, 

Deși diferite, obiceiurile din ciclul vieţii se desfăşoară după un 
Scenariu cu o structură unitară, căre comportă trei faze distincte : des- 
prinderea de starea veche, trecerea Și integrarea în noua stare. 

În Muntii Apuseni, leagănul de copii 
e o frumoasă și solidă împletitură de nuiele... = 
Tomnatec (Hunedoara), 17 iulie 1924, 


Nașterea 


În vechime, venirea pe lume a unui copil era însoțită de un număr 
semnificativ de practici rituale. Încă din timpul sarcinii, femeia era 
supusă unor interdicții cu caracter profilactic, dar și propițiator. Astfel, 
Pentru ca viitoarea mamă să nu poată [i victima atacului vătămător al 
ființei supranaturale Samca sau Avestiţa (aripa Satanei), ea trebuia să 
poante la git o amuletă pe care erau înscrise toate numele sub care 
cra cunoscut demonul, Interdicţiile şi obligaţiile femeii gravide erau ne- 
numărate : nu i se îngăduia să treacă peste anumite punți noaptea dacă 
nu era însoțită ; nu avea voie să mănînce fructe îngemănate, fiindcă 
ar Î născut gemeni ; « să nu fure nimic, că ieșea copilul părat» ; « să 
ocolească pe uiţi=; trebuia să muncească, pentru că aşa putea să 
nască mai uşor etc, . 

Numărul și importanţa îndatoririlor rituale creșteau brusc odată cu 
naşterea copilului. Una din primele griji ale moașei - oficiantul traditio- 
nal la naștere -era să pregătească masa ursitoarelor, pentru a-i asigura 
nou-născutului o menire cît mai bună. Credinţele legate de predeter- 
minare şi soartă sînt răspîndite în toate culturile. În tradițiile româneşti, 
Masa ursitoarelor se punea a treia zi după naştere. Potrivit informați- 
ilor provenite din Desa, Dolj, consemnate în' Răspunsurile la chestio- 
anul Atlasului Etnografic Român, - în camera mamei şi a copilului la 
Ora 12 noaptea, lursitoarele] veneau pe ușă. Erau aşteptate de moașă, 
Copil, lăuză. Pe la ora 9, moașa făcea 40 de închinăciuni şi săruta 

pămîntul. Rămîneau doar moaşa cu läuza şi copilul între ele, nu mai 
dădea voie la nimeni acolo, decit spre ziuă.» Iar din Leu, Dolj, avem 
următoarea informaţie : + Ursitoarele erau nevăzure, Se lăsa ușa descu- 
iată, Că se zicea că ursitoarele se necăjesc dacă o găsesc închisă. = Moașa 
era aceea care pregătea bucatele pentru cele trei ursitoare care aveau 
să menească binele și rău! copilului nou-născut. O masă rotundă cu 
trei picioare și trei scăunele cu trei picioare erau aşezate în dreptul fe- 
restrei, iar pe masă erau puse trei farfurii, trei linguri și trei pahare cu 
apă. Pe lîngă aceasta se mai puteau pune acolo tot felul de mîncări, 
« trei colaci cu țucăr sau miere » (în Lăpuşnicu Mare, Caraș-Severin), dar 
şi diferite obiecte, în funcţie de sexul copilului şi de menirea lui din- 
spre partea părinţilor. Expresia literară a credințelor în ursitoare s-a 
păstrat în textele unor basme, fenomen Curent nu numai în folclorul 
românesc, ci şi în cel european. 

Tot moașa era agentul care îl preda pe nou-născut nașilor, viitorii 
lui îndrumători spirituali. S.F. Marian a consemnat una din alocuţiunile 
pe care moaşa le rostea în asemenea împrejurări : 


Din găoază de răgoz 

A ieșit ist făt-frumos 

Și cere scufă și salbă 

Să se ducã-n lumea albă, 
Cere cal de călărie 

Și o stea la pălărie 

Ca să treacă de pustie ; 

Și mai cere un cal breaz 
Câ-i fecior de om viteaz. 
Dd-i, măicuţ,-un oboroc 
Ca să-și cate de noroc ; 

Și mai dă-i, măicuţ,-o sită 
Ca să-și cate de ursită ; 

Şi mai fă, maic,-o plăcintă 
S-o mîncăm pînă la nuntă. 
Ca grîul NN. să crească 
Sintru multi ani să trăiască ! 

Intrarea copilului în lume capătă aspectul unei apariţii fabuloase. 
Alături de sită și oboroc, cu care îşi va putea determină viitorul, nou- 
născutul își impune voința cerînd « un cal breaz» și « stea la pălărie +. 
Textul alocuţiunii poartă însemnele unei predestinări eroice. 

Nașterea este un moment de început. Ca atare, toate gesturile care 
îi urmează sînt încărcate de semnificaţii simbolice. Printre actele im- 
portante pentru viitorul copilului se numără prima scaldă. Prescripţiile 
rituale cereau ca la prima scaldă să nu participe decît femei. Dintre 
bărbaţi, singurul care avea acces la desfășurarea ritului era nașul. Baia 
cra pregătită de moașă, care arunca în apă cîteva obiecte (o monedă 
de argint, miere, piine, ou, bujor, busuioc, lapte), precum și diferite 
plante de leac (mărar, mentă, cînepă, romaniţă ș.a). În virtutea unui 
principiu de bază al magiei, obiectele aveau rostul de a-şi transfera ca- 
lităţile primordiale asupra pruncului. Copilului i se urează să fie : 


Scump ca argintul, 
Dulce ca mierea, 

Bun ca pîinea, 
Săndtos ca oul, 
Rumen ca bujorul, 
Atrâgător ca busuiocul 
Și alb ca laptele. 


Așa cum obiectele din apa primei scalde aveau capacitatea de a-și 
transmite virtuțile nou-născutului, tot astfel apa care s-a aflat în contact 
€u trupul său îi putea influenţa destinul. Era, de aceea, esenţial ca, după 
scaldă, moaşa să verse apa într-un loc curat, cum ar fi rîul, grădina cu 
flori sau rădăcina unui pom tînăr. După ce deșerta apa, asistată de 
femeile care participaseră la scaldă, moașa răsturna covata, pentru ca 
apoi, așezîndu-se pe ea, să strige : 


S-a răsturnat covata, 
Să trăiască neboala, 
S-a răsturnat o dată, 
Să mai facă o fată, 


DE 


S-a răsturnat pe un picior, 
Să mai facă un fecior. 


După felul în care se răsturna albia se puteau face predicții despre 
sexul următorului copil al proaspetei mame. Așezarea moaşei pe co- 
vată trebuie pusă în legătură cu teama ca forțele malefice să nu pă 
trundă înăuntru și să dăuneze sănătății pruncului. Tot ca să-l protejeze 
pe micut, grupul femeilor dansa în jurul pomului la rădăcina căruia 
fusese vărsată apa primei scalde, Covata răsturnată avea Şi capacitatea 
de a influența magic fertilitatea femeilor. În acest sens trebuie inter: 
pietată invitaţia adresată de moașă femeilor care luaseră parte la ritua- 
lul scaklei copilului : 


Hai, săriți peste covatd, 
S-aveți şi voi cîte-o fală, 
Săriți mai năltișor 

Să aveți cîte-un fecior. 


Moașa este un oficiant esențial în riturile legate de naștere. În 
primul rînd, îi oferă asistență mamei / lăuzei, pentru ca mai apoi să 
preia rolul de mediator între copil, mamă şi lumea exterioară, pe de o 
parte, şi între cei doi și forțele supranaturale ce le pot influenţa Starea, 
pe de altă parte. Ea este cea care pune copilul nou-născut pe pămînt, 
cea care-l înveleşte în cămașa de nuntă a tatălui, cea care îi face prima 
urare de consacrare în noua stare : 


Aces! băiat 

Ce l-am ridicat 
Să fie sândtos 
Si norocos 

Și minos 

Şi voios 

Și frumos 

Și învățat 

$i bogat, 

Om de treabă, 
Luat în seamă. 

Tot moașa îl prezintă pe nou-născut nașilor în pragul ceremoniei 
cunoscute sub numele de « cumetrie = sau = colăciune » Este momen- 
tul de integrare a copilului în comunitate, de confirmare a existenței 
lui ca ființă socială, Același lucru se va petrece la botez, cînd copilul 
va primi numele pe care-l va purta toată viaţa. Alocuţiunea moașei 
atunci cînd îl prezintă pe copil naşilor îi încheie rolu? de oficiant al 
nașterii : 


Bună vreme la domnia voastră 
Cinstiţi meseni și gospodari, 

Dar mai cu de-ales i 
La dumneavoastră, cumdtri mari. 
Bine v-am găsit sănătoși 

Și voioși. 

iată, v-aduc un fiu al dumneavoastră 
De la nânași pocinoc, 

De la Dumnezeu noroc, 

Poftim, cumătră mare, 

Dăratiește finului dumnitale 

Ce te trage inima, 

Ce-i voi, ce ţi-a plăcea. 


In șirul obiceiurilor de la naştere cumetria reprezintă momentul 
festiv culminant, Dacă în riturile premergătoare cumetriei rolul de agent 
al ceremonialului îi revenea moașei, cumetria marchează transferul 
atribuțiilor de agent către nași. Cum, cel mai adesea, naşii nu făceau 
parte din neamul copilului, alegerea lor avea rostul de a amplifica re- 
eaua relațiilor sociale prin antrenarea unor persoane pînă atunci 
Străine în grupul celor care aveau să protejeze copilul. Alături de pă- 
ninti, naşii devin mentori copilului, părinţii săi spirituali. Desfășurin- 
du-se de cele mai multe ori ca o nuntă, cumetria este o petrecere care 
pecetluieşte relația dintre copil și părinţi, pe de o parte, și dintre copil 
ȘI nași, pe de altă parte. Relaţia cu nașii — foarte puternică în sistemul 
tradiţional al obiceiurilor noastre — impunea obligaţii reciproce pe par- 
cursul întregii existente. Una din îndatoririle finilor era aceea de a-și 
Vizita naşii într-o anumită zi a anului. Vizita avea rostul de a reafirma 

legătura. Cu această ocazie, finii le aduceau naşilor colaci, pe carei 
înminau rostind o urare de belşug : 

Forma și dimensiunea textelor literare ce însoțesc obiceiurile de la 
naştere Sînt modeste. Numărul pieselor culese este și el relativ mic - 
lucrul se explică prin stadiul avansat de disoluție în care se află ansam- 


Bună vreme, 

Bund vreme, 

Cumelre loane. 

Iaca, se închină 

Finii dumneavoastră 

Cu niște colaci de grîu frumos 
Și cu-o buticică de vin, 

Să vă fie cheful deplin. 

De-aţi primi şi de bolercă, 

Să nu vă fie râu nimică 

Și-o bâsmăluță de mătasă, 
Pentru fața dumneavoastră. 
Colăceii îs cam mici 

Dar vota li e mare, 

Asupra feței domniei voastre. 
Se roagă să-i primiţi 
Și să nu bänuiji 

Ca de vor trăi, 

Colăceii vor mări. 

În dosul colacilor 

Este funia vacilor 

Și căpăstrul cailor ; 

În dosul colacilor | 
Este funicica vițeilor 

Și coșarul micilor. 

De nu credeți 

Puneţi mîna și vedeți. 

Că eu drept nu spun 

Deci o dată-n an. 

blu! obiceiurilor legate de acest moment al existenței. În zilele noas- 
tre, nașterea unui copil nu mai implică săvârșirea unor rituri de pro- 
tecţie și propiţiere. Sărbătoarea ia forma profană a petrecerii în cadrul 
restrins al familiei, însă ideea de bună menire, de plasare a copilului 
nou-născut într-o orbită favorabilă s-a menţinut pînă astăzi, 

Folclorul obiceiurilor de la naştere cuprinde și cîntecele de leagăn, 
cunoscute în relativ multe variante. Iată, de pildă, un text cules de 
Christea N. Țapu și inclus în culegerea Tocilescu-Țapu, interesant nu 
doar prin efectul său soporific, ci și prin invocarea vietăţilor apei, che- 
mate să se îngrijească de prunc: 


Nani, nani, . 

Piin mamii, 

Haide, peşte, 

De mi-l creşte 

Și tu, rajă, 

De-l răsfață 

Și tu, știucă, 

De mi-l culcă 

Și lui, somn, 

De mi-l adormi 

Și tu, crap, 

De-l ia de cap 

Si-l aruncâ-ntr-un välcel, 
Să doarmă ca un purcel. 
(Și dacă este fată se zice :) 
si-o anincă-nir-o vilcea 
Să doarmă ca o purcea. 

Din bogatul ceremonial al nunţii 
nu lipseşte ruperea colacului deasupra 
mirilor... — Nistorești (Vrancea). 


Căsătoria 

Întemeierea unei familii este un moment crucial în existența unui indi- 
vid. Căsătoria are un scop biologic. Ea vizează perpetuarea specici, 
dar faptul are și implicaţii sociale majore. Cei doi parteneri aparin 
unor grupuri sociale distincte, între care urmează să se stabilească 
raporturi noi. La rîndul lor, cele două grupuri aparţin unor neamuri, 
iar acestea sînt încorporate în colectivitatea lărgită a unui sat. Actul 
căsătoriei poate genera perturbări serioase în strategia relaţiilor de 
grup din cadrul comunității. Riturile care însoțesc formarea unei noi 
familii urmăresc să înștiințeze comunitatea asupra schimbării de statut 
ce are loc şi să creeze astfei un cadru social favorabil. Ele au totodată 
în vedere reechilibrarea raporturilor dintre indivizii și dintre neamurile 
ce alcătuiesc colectivitatea. 

Din punct de vedere etnografic, căsătoria se prezintă ca un com- 
plex de obiceiuri caracterizate printr-o mare varietate zonală. Marele 
spectacol at nunţii, la care adeseori participa întreaga colectivitate 
sătească, era precedat de obiceiuri ca pețitul şi logodna și urmat de 
altele, ca vizitarea nașilor şi a părinţilor miresei după consumarea 
căsătoriei. Fiecare din aceste momente este intens ritualizat, implică 
tratative prealabile, desfășurarea unei întregi strategii care vizează să 
asigure demnitatea părților intrate în joc, precum şi căi de ieșire din 
situaţie pentru fiecare etapă. Într-un cuvint, e vorba de forme stan- 
dardizate, și deci acceptate, de negociere a relaţiei. 

Peţitul = numit și peţeală, împețit, tocmă, pitanchi, pogodeală — 
este primul act de confirmare oficială a unei legături de dragoste între 
doi tineri care doresc să se căsătorească. Pentru a da însemnătatea 
cuvenită acestui moment de început, părinţii tinărului — sau, atunci 
cînd se considera că ar fi posibil un refuz, alte rude — mergeau la casa 
fetei pentru a formula cererea în căsătorie. Viitorul ginere putea lua și 
cl parte la tratative, dar negocierile erau adesea lăsate în seama 
malurilor, tînărul fiind reprezentat printr-un dar (inel, batic) destinat 
fetei. Demersul, care putea fi combinat și cu o operațiune de spionaj, 
ținea seama de o serie de restricţii și semne : «Se duceau la sfirsitul 
săptămînii, pe noapte, să vadă dacă sînt gospodari și dacă fata e har- 
nică și se scoală [devreme]; «De obicei se mergea luni, joi sau 
duminica seara. Nu mergeau mari sau sîmbătă seara, că nu e bine de 
început ceva în aceste zile » ; « Dacă nu primeau un răspuns limpede, 
plecau fără alte vorbe >; « Peţala s-a făcut cînd au fost tocmiţi părinţii 
şi copiii, dar întîi s-au binevoit copiii». Dacă voiau să primească bine, 
părinții fetei le ofereau oaspeților gustări şi băutură. « Băteau palma 
prin suman și apoi era masă cu lutari=, potrivit unei informaţii din 
Gurahonţ, Arad. Atunci se discuta și zestrea — aceasta trebuia să le asi- 
gure un statut economic adecvat tinerilor ce urmau să intre în viaţă” ca 
soț Și soție. Zestre primeau amîndoi : « Fata primea pământ, o vacă, cite- 
va oi şi ladă de zestre ; pământ, patru, cinci pogoane, oi, un vițel, ladă 
de zestre » ; În ladă erau cămăși, Pe ladă — velințe, cergă de cilti şi de 
lin, perini, prosoape =; "În ladă = zăvelci, cămăși, ciupege, legături. Pe 
deasupra, țoluri de cînepă, căpătaie de lină şi cînepă, cergi de cînepă, 
macate, mai tirziu șervete » ; « Băiatul primea pământ, animale, trei-cinci 
oi, un cal, cine avea pereche de boi, numai minzat » ; « Băiatul — casă, 
pămînt», (Multe informaţii se găsesc în Sărbători şi obiceiuri, vol. 1, 
Oltenia, vol. 1, Banat, Crișana, Maramures) 

Logodna, numită în unele locuri și căpară, era următoarea etapă, 
premergătoare căsătoriei. + Căpara se anunţa la preot, care-i lopodea, 
i striga în biserică trei duminici la rînd, ca să ştie tot satul. = Acum se 
făceau pregătirile de nuntă, la care, într-un fel sau altul, iua parte în- 
ireaga comunitate sătească. 

Nunta tradițională era un eveniment cu desfășurare amplă, care 
Putea dura trei-patru zile. Interesul participanților se focaliza pe casa 


mirelui şi casa miresei. Iniţial, diferitele momente rituale ale ceremo- 
nialului aveau o funcţie precumpănitor magică. Cu timpul, nunta a 
evoluat spre spectacol, îndeosebi prin accentuarea unor elemente 
existente în manifestarea tradițională. Remodelarea secvențelor de 
spectacol s-a produs diferențiat în ținuturile țării, pe fondul unor mar- 
cate specificități locale, astfel încît astăzi este dificil de reconstituit 
modelul tradițional al nunţii țărănești. 

Manifestările folclorice de tip literar însoțesc secvențele impor- 
tante ale ceremonialului nunţii. Dintre acestea, cele mai importante 
sînt colăcăriile (conăcăriile), cunoscute în literatura de specialitate sub 
numele de « oraţii ». Termenul a pătruns la noi prin intermediul polo- 
nezului oracja, care denumea, după cum precizează Dan Simonescu, 
discursurile în proză rostite la diferite sărbători, precum și cu ocazia 
nunţilor boierești și domneşti. Gh. Vrabie afirmă, la rîndul său, că 
orațiile « au urmat foarte îndeaproape modelul cult al orațiilor festive 
şi al întregului ceremonial de nuntă de la curțile domneşti și boierești, 
[...] și, cu toate acestea, cu toate că oraţiile populare ar fi putut avea 
de autori pe ştiutori de carte, mireni sau laici, [... spiritul popular a 
fost cel care a imprimat acestor categorii folclorice nota lui perma- 
nentă, imuabilă » Dimitrie Cantemir 2 consemnat pentru prima oară 
practica oraţiilor de nuntă pe teritoriul locuit de români. Textul Oraţiei 
din Descriptio Moldaviae reproduce în proză toate motivele narative 
ale oraiilor țărănești. Potrivit informaţiei lui Cantemir, orațiile, care se 
rosteau în momentul pețitului, le erau cunoscute deopotrivă mediilor 
boierești și sătenilor. « Dacă se întîmplă să-i prindă [reprezentanţii 
miresei pe colăceri — n. n.], cînd este vorba de oameni din norod, îi 
leagă vîrtos și-i pun de-a-ndăratelea pe cal [...]+, notează domnitorul, 
remarcînd modul de desfășurare a acestui moment ritual în medii 
sociale diferite. În spectacolul contemporan al nunții, oratia mare se 
spune în momentul culminant a! ceremonialului, la sosirea solilor 
mirelui la casa miresei. 

Alaiul mirelui este conceput ca o secvență dintr-un scenariu 
războinic. Cei care-l compuneau se apropiau de casa miresei călări, 
chiuind şi pocnind din bice. În paralel, nuntașii miresei încuiau și 
zăvorau porțile, se înarmau cu furci și ciomege, ca și cum s-ar fi 
pregătit să reziste unui atac. Ajunși înaintea porţii, solii mirelui înce- 

peau să bată, cerînd să li se deschidă. Potrivit unei informaţii din 
Dumbrăveni, Gorj, «cînd ajungeau la poarta miresei, cereau voie „să ia 
mînzata“. Nu li se dădea voie. Încercau să sară poarta, nu erau lăsaţi, 
multă veselie, multe glume. inainte de a li se da mireasa, se scotea o 
altă femeie urită, o păpușă, o fetiţă și apoi mireasa » ; « Găseau porțile 
închise. Nuntașii miresei stăteau zid. Se intra cu forța =. Un simulacru 
de ceartă cu tatăl miresei declanșa, în fapt, rostirea orației. Textul co- 
lăcăriei continuă în plan poetic disputa dintre solii războinici şi tabăra 
miresei. 

În cea mai cunoscută dintre variantele oraţiilor de nuntă, publicată 
de G. Dem. Teodorescu, starostele își declară superioritatea în termenii 
unei provocări la război : 


— Bună dimineața, 

cinstiți socri mari ? 

— Multam dumneavoastră, 
băieți militari ! 

Dar ce umblați, 

ce câutați ? 

— Ce umblâm, 

ce căutam ? 

la nimeni n-avem 

seama să däm. 

Multe țări am trecut 

multe țări am bătut, 

Și orașe şi sate, 

de departe am colindat 

Și nimeni seama 

nu ne-a luat, 

Cine sînteți dumneavoastră 
să ne luaţi 

seama noastră ? 


Textul poetic propriu-zis al oraţiei narează desfășurarea unei vină- 


tori simbolice la care participă mirele («tînărul nostru împărat -) care, 
"de dimineaţă s-a sculat, / faţa albă și-a spălat, / chica neagră-a piep- 

tănat, / cu straie noi s-a-mbrăcat, / murgul și l-a înșelat, / cu trîmbiţa 
a sunat, / mare oaste-a ridicat: / două sute grăniceri, / o sută feciori 
de boieri / din cei mai mari, / nepoți de ghinărari » etc. Scopul acestei 
pregătiri militare este vinătoarea. Alaiul războinic găseşte o urmă de 
căprioară și hotărăşte ca aceasta «să fie-mpăratului soțioară «. Meritul 
descoperirii miresei în urma de căprioară sau, în alte versiuni, într-o 
floare îi revine nașului. El este acela care « aicea zări / o floricică fru- 
moasă / și drăgăstoasă. / Și văzînd că nu-nflorește, / nici nu rodește / 
şi nici locul nu-i priește, / ci mai muit se ofilește, / ne trimise pe noi, 
şase lipcani, / călare pe șase jugani / cu coarne cănite, / cu frîne zu- 
grăvite, / cu unghiile costorite, / cu coadele împletite, / ca cu toții să 
pornim / și la curțile dumneavoastră să venim, / ca floricica s-o luăm / 
și la împăratul s-o ducem». Analogia dintre floare și fată este absolută, 
oraţia neputind să-și îngăduie ambipuităţi. Mireasa este cerută cu o for- 
mulă care aduce cu un ultimatum : « Acum ori floricica să ne dați, / ori, 
de nu, nu scăpaţi, / căci am venit cu tîrnăcoape / de argint / să scoa- 
tem floricica / din pămînt; / s-o scoatem din rădăcină, / s-o sădim 
la-mpăratu-n grădină, / ca acolo să-nflorească, / să rodească, / locul 
să-i priiască / şi să nu se ofilească, » Sosirea apropiată a mirelui este 
comparată cu un asediu ; tabăra miresei, lipsită de alternativă, este sfă- 
tuită să se pregătească să-i ospăteze pe noii veniti : + Cînd o fi soare- 
le-n deseară / mare oaste vă-mpresoară : / să lărgiţi casa, / să-ntindeţi 
masa, / că vine-mpăratul îndată / cu oștirea toată : / o sută cincizeci și 
cinci / de cei mai voinici, / cu fețele alese, / cu minecile sumese, / sco- 
biţi în măsele, / pătiţi, socre mare, / pentru oasele tale, » Solii își afir- 
mă forța și solicită chiar respectarea unor condiţii speciale în vederea 
iniţierii unui dialog cu familia fetei: «nouă să ne aduceţi scaune de 
argint / să descălicăm aici pe pămînt, / sau să întindeţi covoare, / să 
descălicăm în pridvoare ; / la cai să daţi fin, ghizdei verde, / cosit din 
noaptea Sfintului Gheorghe » etc., altfel, -urechile vi s-or tăia » Datoria 
de a da zestre pare și ea să le fie impusă părinților fetei : « Soacre mare, 
ce s-a făcut / s-a făcut ; / nu mai e de desfăcut. / Să dai numai opt boi 
/ și șapte vaci / ș-apoi să rabzi și să taci.» Invitaţia de a bea din ploscă 
nu mai apare, în aceste condiții, ca o poftire la petrecere, ci mai de- 
grabă ca o manevră la care recurg solii mirelui pentru a pecetlui con 
dițiile fixate. 

Conflictul dintre alaiul mirelui și alaiul miresei, atit de bine marcat 
în textul poetic al orației, este confirmat de tradiție. Într-un trecut mai 
îndepărtat a existat obiceiul raptului miresei. O fată furată și apoi adusă 
înapoi la părinţi avea puţine șanse de-a se mărita, așa încât mirele, pen- 
tru a consimţi la căsătorie, putea cere o zestre mai mare decit se 
obișnuia. Este posibil ca textul oraţiei, ca şi rezistența pe care o opun 
nuntaşi miresei — ambele devenite astăzi ocazie de petrecere și glume — 
să păstreze amintirea acestei practici. Reminiscenţe ale obiceiului au 
fost atestate în folclorul multor popoare europene. Furtul fetei, deter- 
minat mai ales de motive economice (lipsa mijloacelor materiale pen- 
tru organizarea unei nunţi), s-a întîlnit pînă nu demult în zonele de 
cîmpie din sudul țării. În desfășurarea ceremonialului nunţii pot fi sur- 
prinse vechi situații conflictuale convertite astăzi în momente de spec- 
tacol. Vădrăritul, adică plata în vin a miresei de către naşul mirelui în 
schimbul permisiunii de a lua fata, putea fi un asemenea moment. Un 
număr de piedici, cu valoare simbolică. astăzi, însă reale în trecut — 
refuzul de a da mireasa, stricarea sau legarea podurilor pe care urma 
să treacă alaiul mirelui, instalarea de capcane pe drum etc. — evocă 
Situaţii de aceeaşi natură, 

Comportamentul autoritar al solilor mirelui faţă de reprezentanţii 
miresei ilustrează cu mijloace specifice realitatea socială a inegalităţii 
dintre sexe în societatea tradițională țărănească, de tip patriarhal, 
Care valorizează exclusiv bărbatul. Textul oraţiei conţine trimiteri 
deloc măgulitoare la adresa nuntașilor miresei, identificaţi drept cei 
eare sau rămas — / cei de la spate / cu gurile căscate, / cei dinainte / 
cu gurile proțăpite. / Aduceţi dar un vas / cu prune uscate / să arun- 
cåm în ale guri căscate », Părinţii mirelui nu au nici ei parte de un 
Yatament mai bun, ceea ce reechilibrează relaţia dintre grupurile 
nuntașilor : « Socri mari, ascultați / şi în urechi băgaţi : / [...] / De n-aţi 
avea bucate de ajuns, / să vă căutaţi loc de ascuns. -+ Manifestările de 
Superioritate ale solilor mirelui sînt acceptate de nuntașii fetei, fapt 
Ce atestă recunoașterea statutului tradițional de dependenţă a femeii 
faţă de bărbat. 

Chiar dacă au circulat şi în mediile boierești, oraţiile de nuntă sînt 
Creaţii poetice ale țăranilor. Este de menţionat rolul pe care l-au jucat 
dascăli și diecii, care au notat textele. Deşi au intervenit uneori inabil 


în materialul poetic autentic, ei au avut meritul de a contribui la răs- 
pîndirea acestei categorii folclorice. 

Transformarea nunții într-un mare spectacol a dus la abando- 
narea unor momente care au avut, probabil, în trecut o funcţie ini- 
ţiatică, Un exemplu îl constituie probele pe care trebuia să le treacă 
mirele pentru a se dovedi capabil să întemeieze o familie. Alte încer- 
cări erau menite să-i verifice sănătatea. Tînărul era poftit la masă de 
părinţii fetei, care-i serveau o riîncare foarte iute. Dacă o mînca fără 
să cricnească, dovedea că este sănătos, și deci capabil de muncă; 
dimpotrivă, refuzul sau ezitarea puteau fi interpretate ca semne de 
boală ori slăbiciune tmpească. Unele probe urmăreau să-i pună la 
încercare capacitățile fizice. La sosirea alaiului mirelui la casa fetei, în 
satul Băuțar din județul Caraș-Severin, fata « făcea o ciuhă — o sticlă cu 
apă cu cenușă, împodobită cu flori — și o lega într-un pom. Ghivărul 
trebuia să se suie să doboare ciuha sau să o doboare cu o piatră și 
atunci aveau voie să intre în curtea încuiată pînă atunci, să ia mirea- 
sa». În alte zone, sticla era pusă în vîrful unui stilp uns cu grăsime, 
iar mirele însuși era cel care trebuia să se suie şi s-o doboare, s-0 
spargă sau s-o împuște, o responsabilitate delegată mai tirziu însoți- 
torului său. Tot așa, substituirea miresei cu prietene sau chiar cu femei 
bătrne, devenită joc și ocazie de a glumi, e posibil să fi funcţionat 
într-o vreme ca moment inițiatic. Substituirea nevestei cu o impos- 
toare este un motiv epic bine reprezentat în basmele fantastice. În 
seria probelor trebuie amintite şi întrebările-ghicitoare la care trebuia 
să răspundă mirele. Cinteca lăcăţii, așa cum este cunoscută în zona 
Bihorului, consta dintr-o serie de ghicitori. Mirelui i se cerea să răs- 
pundă prompt la cîteva întrebări: care este umbra cea mai groasă a 
pămîntului ? Răspuns : umbra cerului. Care este apa cea mai mare ? 
Răspuns : roua de vară. Care este urma cea mai mare de pe pământ ? Râs- 
puns : urma plugului. Există numeroase momente rituale a căror semni- 
ficaţie s-a pierdut prin evoluţia mentalitāti. Să menţionăm doar obiceiul 
consemnat în Săcel, Maramureș, ca mireasa adusă dintr-un alt sat să 
fie purtată într-o căruță cu cai mascaţi. Caii mascaţi transportau și mof- 
tul pe ultimul lui drum spre cimitir. Una dintre interpretările posibile 
ale practicii sugerează că, în aceste condiţii, spiritul celui decedat nu 
va mai putea reveni în locurile în care trăise ca să-i vatăme pe cei vii; 

tot astfel, mireasa nu va mai fi capabilă să găsească drumul de în- 
toarcere acasă, la părinţi. 

Fiecare moment al ceremonialului nunţii, de la început și pînă la 
sfirşit, este însoțit de manifestări poetice : cîntece rituale, oraţii, dansuri 
sau strigături. În lucrarea Nunta la români. Studiu istorico-elmoprafico- 
comparatie, S.Fl. Marian a alcătuit una dintre cele mai cuprinzătoare 
antologii de texte ale ceremonialului — din acest volum este extrasă și 
-oraţia la masa logodnei» prezentată mai jos. Textul excelează prin 
tehnica deturnării atenţiei de la meritele petrecerii pentru a pune în 
evidenţă posibile deficienţe. Motivul se întilneşte frecvent în literatura 
de ceremonial și se trage dintr-o regulă de ospeţie acceptată în socie- 
tăţile țărănești tradiţionale. Prin insistența plină de umor asupra unor 
lipsuri imaginare și a imposibilității de a le corecta, autorul anonim sub- 
liniază indirect bogăţia ospăţului : 


Mulţi iubiți săteni, 

Prea cinstiți meseni ! 
Chi aici v-aţi adunat, 

Pe dumneavoastră v-a aștepta! 
Acest cinstit gospodar 

Cu vin tocmai din Cotnar 
Și cînd v-a văzut venind 
Așa mîndri și gätiți 

Ca pomii cei înfloriţi 

Pre portari că i-a chemat 
Și lor poruncă le-a dat 
Să deschidă porţile 

Să întindă mesele. 
Portarii că s-au grăbit 
Porțile-au deschis, 
Mesele-au întins, 
Așternute mese 

Cu fete alese. 

Pe mese plin de șipuri 

Cu felurite băuturi 

$i sabane cu fripturi 

Pentru ale d-ustre guri, 

Și fuurcuţe zugrăvite 

Şi linguri tot căsâpite 

Pentru ale d-ustre guri gătite. 
Deci poftim luaţi 

Si ospâtați... 
Care n-aveţi linguri şi furcuţi 
Faceţi bine și-ngăduiți, 

Că am să-ncalec pe-un minz- 
Să mă duc la Cernăuţi 
S-aduc linguri și furcuti, 
Dard eu în Cernduţi 

Poate că voi zăbâvi, 

Că poate linguri n-or fi 
Furcuţi poale n-oi găsi, 
Trageți-mi bine în samă 
C-am să încalec cît degrabă 
Pe o iebușoară albă 

Și m-oi duce la Sticeavă, 

Si de-acolo, cum m-oi duce, 
Știu prea bine că oi aduce 
Linguri şi furcufi. 


Care nu-ți avea linguri și furcuți 


Mai rupeti și cu cei dinţi, 
Că așa ne-au învățat 

Pe noi ai nostri părinţi. 
De nu știți cum, apoi staţi 
$i la mine vă uitaţi 

Cum eu singur oi lua 

Și din bucate-oi gusta. 
Cine mai şti, 

Poate c-or fi 

Furcuțele nupinite, 
Bucatele otrâvite. 

Și decit a pieri 

Oastea împăratului, 


Aai bine eu, 

Un purice al satului. 
Poftim luați și ospătaţi, 
Dar din barbă să nu daţi ! 


Caracterul solemn al textelor poetice subliniază însemnătatea so- 
cială a actului căsătoriei, Versurile sînt spuse, de alfel, de oameni apro- 
piaţi mirelui — mai recent, de săteni specializaţi în declamări, apreciaţi 
de comunitate și invitaţi de aceea la toate nunțile. Pălăscașul (cel care 
cheamă la nuntă) şi brădarul (cel care-i aduce miresei bradul împodo- 
hit) rostesc asemenea oratii. Fiecare moment semnificativ — adusul apei, 
scosul miresei din casă, intrarea miresei în casa socritor, închinarea 
zestrei — își are propria sa oraţie. 

Dintre celelahe oraţii care se interpretează cu ocazia nunții se 
remarcă prin valoare artistică oraţia schimburilor, care se rostește la 
schimbul de daruri între mire și mireasă, Oraţiile foane ample sînt 
acceptate de audienţă pentru doza de autoironie pe care o conţin, 
pentru aluziile la mici păcate și slăbiciuni omenești. Unele — precum 
textul ce urmează, publicat de Valerian Dugan-Opaiţ — iau forma unor 
scenarii în care declamarea este fracturată de intervenţia altor agenţi 
sau de gesturi cu funcţie rituală : 


— Bună vremea, bună vremea 

La dumneavoastră cinstiți nuntaşi, 

Bine v-am găsit săndtoși și voioşi 

Și noi uă poflim 

Să ne faceți cale și drum 

Pind la acea floare frumoasă 

Ce șade-n capu mesei. 

— Bună vremea, bună vremea 

$i la dumneata, jupineasă mireasă, 

Să-ţi fie de bine și să-ți trimeală 
Dumnezeu noroc, 

Și să nu bânuiți, că v-am supărat, 

Că noi în curțile domitiilor-voastre 

Cu busna am intrat, 

Că noi de trei zile îmbläm 

Și pe domnia-voastră vă cãuläm, 

Pe-o mireasă ochişea 
Numai nu s-ar deochea. s- | 
Păcat că nu-i mireasa mea, 

Că-i frumoasă și făcută, 

Ca prin inel petrecută 

Nici prea crudă, nici trecută, 

Cu sprîncene subțirele, 

Ochișorii două stele, 

Pieptul şire de mărgele, 

Gura buze ruminele 

Să se dezmierde mirele cu ele. 

Acum să vă spun gospodărește 

Cum jupinul mire 

Pentru domnia-ta se îngrijește ; i 
Nebäut şi nemiîncat l 
Tot cu grija la-nsurat, 

Prin tirguri s-a inat 

Și negoaje scumpe-a căutat; l 
Dar orici a îmblat 

Straie dupã-a dumitale stat n-a aflat, 

Numai scurte, strâmte, spintecate, 

Cum îs în lume mai ciudate. 

A fost și în tîrg la Cohmani, 

Dar n-a vrut nime să-i vînd' fără bani ; 

Atunci de ciudă şi de näcaz, 

S-a dus la un iaz, 

Într-o luntre a sărit 

Și tocmai în Țarigrad s-a oprit, 

Trei zile şi trei nopți 

Prin Țarigrad s-a plimbat 

Și negoațe scumpe 

Pe cheful dumitale a cumpărat, 

Cu galbeni le-a cumpenit, 

Cu faja dumitale le-a potrivit, 


Cară mocânești a încărcat, 

Cu drucu le-a legat 

Și ni le-a dat nouă în samă 

Să le ducem ca pe palmă ; 

Dar în vale 

Era un glod mare, mare 

Roțile carălor pînd-u butuc s-au cufundat 
Și nu era nici un chip de scăpat, 
Atunci noi, oameni cu învățătură, 
N-am așteptat murd-n gură. 
Negoaţele am descârcat, 

Pe corabie le-am păcatil, 

Pe Dunăre le-am pornit 

Și pînă aproape de curțile 
domhniilor-voastre am venit : 

Dar nici aici bine n-am iesit, 

Căci un vînt ret a suflat, 

Corabia s-a răsturna! 

Și cei ce-au fost cu noi s-au înecat 
Și am rămas noi vro cinci 

Din cei mai voinici, 

Mici de stat, buni de sfat, 

Lungi de mînă, buni de gură, 

În Dundre-am sărit ; 

Ce-a fost scump și greu s-a cufundat, 
Ce-a fost ușor și ieftin am apucal, 
De apă le-am scurs 

Pe aripile vintului ne-am pus 
Si-aici am ajuns, 

Pe miini le-am luat 

Și dumitale ţi le-am închinat : 
Hobot mindru din Banat, 

Să-ţi fie de-nhobotat, 

Însemnat cu trei culori, 

Să-i fie de sărbători ; 

Un fes roșu de la Bosna, 

Să ai cu ce face cùpa ; 

O păreche de ciobote cu talpa de iapă, 
Ca să ai cu ce câra apă, 

Cu călcii din piele de cal, 

Ca să te poți sui la deal, 

Cu turetce de nrs, 

Ca să-ţi fie de-alergat pe părău în sus, 
Oglindiță din Ciudei 

Să te cați pe la cercei, 

Să te cati la-un ochisor, 

Să te uiţi de cine i-i dor. 

Să te cați și la celălalt 

Și să ştii că ai bărbat, 

Și două mere domnești 

Cu-a dumitale soț să te veselești. 
Celelalte-s pachetate 

Și nu le știm sama la toate, 

Noroc că balta s-a uscat, 


Altfeliu Dumnezeu știe ce s-ar fi întîmplat. 


Dar pofiim daruri din bună mînă 
Să-ţi fie de voie bună 

Și de bucurie 

Pe mâne la cununie. ` 


(Dacă mireasa nu le primeşte, vătăşelui 
le pune pe masă și zice :) 


— Jupîneasă mireasă, 

Ce nu te grăâbești cu luatul 
Cum te-ai grăbit cu măritatul, 
Ca un mår dulce cu legatul, 
Cum le-ai grăbit cu logoditul, 
Ca cireşul cu-nfloritul ? 
Părinţii dumitale ziceau 

Să mai râmii fală, 

Dar domnia-ta te-ai mâniat 


Si-ai sărit pe vatră 

Și ai zis că nu vrei să rămii fală, 

De pe vatră ai sărit pe prag 

Și ai zis că numai mirele nostru ti-i drag 
Și părinţii dumitale de-ar fi stricat, 
Domnia-la te-ai fi înecat 

Într-o baltă curgătoare, 

Unde se scaldă broasca-n picioare ; 

Deci, şi-acum te grăbeşte 

Și darurile i primeşte : 

De la noi puţin, de la Dumnezeu mai mult. 


(După urare, nunul cel mare închină 
vătășelului un pahar și vătăşelul 
îl închină miresei zicînd :) 


— Să trăieşti, jupinoasă mireasă, 
Pe loc cu noroc, 

În viață cu dulceaţă, 

Ca primăvara cea încîntătoare, 
Cu flori mirositoare, 

Ca toamna cea bogată, 

De toate îndesturlată, 

Și să mai dea Dumnezeu 

Să md satur azi și eu 

De vin și de plăcinte 

Și de găini fripte, 

De joc şi de fete 

Numai să nu se-mbete ; 

Iar nevestele, dacă vreau să joace, 
Să meargă să se scalde 

La moară sub lâtoace 

Si-apoi să vie-ncoace 

Să trîntim o boră bătrinească 
Pivniţa sub noi să se prăbușească 

$i să ne pomenim la poloboace, 

Să bem pîn’ nu ne-om putea întoarce. 
Dar și dumneavoastră, cinstiţi nuntaşi, 
Nu vă uitaţi la noi spărieți, 

Ca să nu ne deocheli, 

Căci și d-voastră aveți copile și bâteți ; 

Și tu, podea, deasupra mea, 

Nu gindi că eu paharul acesta nu Hoi bea, 
Că voi face pântecele balercuță 

$i gura leicuță | 

Și n-oi virsa nici o lecuţă ; 

Nici nu caut scripcarul cum bîrfieşte 
C-apoi de la inimă mă siăbeşte, 

Nici la cele fete cu poftă de colac, 

Ci am să beau și să tac, 

Că numai așa fac mîndrujei mele pe plac, 


Printre alte tipuri de texte folclorice interpretate cu ocazia nunţii, 
un loc important îl ocupă cîntecele de despărțire ale miresei de părinţi 
Și, mai ales, cîntecele de despărțire de prieteni și de viata lipsită de 
răspunderi de dinaintea căsătoriei. În vreme ce cîntecele de la casa 
mirelui făceau aluzie mai mult la trecutul erotic al flăcăului decât la per- 
spectivele existenţei sale Viitoare, cîntecele de despărțire ale miresei 
sînt adevărate cîntece de jale, Ele scot la iveală incertitudinile fetei care 
trebuie să-și abandoneze părinţii, prietenele, uneori satul, pentru a-și 


urma soțul: 

Copilă din doi părinţi, 

La ce foc te mai mâriţi ? 
Că mila de la bărbat 

Ca frunza de măr uscat ; 
$i mila de la măicuță 

Ca și mierea de dulcuţă. 
De-ai sti cum îi bărbatu 
N-ai sili la măritatu, 

Ţi-ai tocmai zestrea pe ladă 
Și-ai sedea la mă-ta fată. 


Mai stăi, fală, şi feteste 

Și vezi lumea ce gîndeşte. 
Da mai sezi măcar o lină 
Să porți floarea din grădină. 
Da mai șezi mäcar un an 
Să porți strut de mdăgberan, 
Sezi un an și jumătate, 

Să mai porți coada pe spate... 
Creșteți flori, da nu-nfloriți, 
Că mie nu-mi trebuiţi, 
Creşteji flori cît gardurile, 
Nu v-oi rupe ramurile. 


Un moment nelipsit de la nunțile tradiționale era cel al « iertăciu- 
nilor». Lăutarii interpretau iertăciunea miresei în următorul context : 
în odaia curată era așternut un covor ; mirele și mireasa îngenuncheau 
pe o pernă, cu faţa spre răsărit ; înaintea lor se aflau naşii și părinţii ; 
ceilalţi nuntaşi se înșirau lateral. În ansamblul ceremonialului de tre- 
cere — ce! al nunţii este, de alifel, singurul la care subiecţii participă 
conștient — jertăciunile încheiau secvența desprinderii miresei de ve- 
chea stare şi pregăteau începutul secvenţei integrării în noua familie. 
Textul poetic descrie momentul despărțirii, care capătă proporțiile 
unei morţi : 

| 
Frunză verde mârăcine, 
Ia-ti, copilă, iertăciune, 
De ia fraţi, de la surori, 
De la grădina cu fiori. 
Frunză verde mărăcine, 
Ia-ji, copilă, iertăciune, 
De la mamă, de la vere, 
De la strat de garofele. 
Frunză verde siminoc, 
Cere-ţi iertare pe loc 
De la fete, de la joc, 
De la strat cu busuioc. 

Momentul iertăciunilor era considerat, pe bună dreptate, extrem 
de emoţionant. Tradiţia cerea ca mireasa să plingă. În Bodrogu Vechi, 
Arad, oamenii credeau că miresei care nu plinge nu-i va crește cinepa, 
Urmau sărutul și binecuvântarea părinților, care marcau despărțirea de 
familie, modificarea statutului social al fetei, Din clipa aceea, cînd pă- 
răsea casa părintească, începea pentru ea viața nouă de nevastă. «la 
plecarea miresei din casa părintească, de altfel ca și la plecarea mire- 
lui la cununie, în Moldova se juca „De trei ori pe după masă“. » Mihai 
Pop este de părere că dansul marchează despărțirea de vatra părin- 
tească, Odată încheiată ceremonia nunţii, fata urma să trăiască în casa 
mirelui. Ea își schimba nu numai domiciliul, ci şi numele și familia. 
H.H, Stahl a consemnat situaţii în care băiatul se muta la casa miresei, 
În asemenea cazuri, el era cel care lua numele socrilor — în fapt, al pro- 
prietăţii pe care avea s-o folosească. Cununia religioasă introducea un 
alt element de separare în complexul ritului de trecere, 

Alte manifestări folclorice puteau însoţi desfăşurarea nunţii. « Horea 
găinii > la masa mare este, de pildă, în Maramureș, o suită de sirigături = 
dintre care — unele obscene, care îi vizează pe nași, cei care, alături de 
miri și de socri, joacă un rol de prim rang și în spectacolul nunţii. Sti- 
găturile de la joc, laudative la adresa mirilor, ironice la adresa soacrei, 
se adaugă repertoriului tradițional de texte literare. Nunta, care dura 
adesea trei sau patru zile, era o bună ocazie de a difuza multe texte 
folclorice ce nu țineau de ceremonialul nupţial. În Cimpia Dunării, de- 
cenii în şir au fost interpretate la masa mare cîntece epice, cele despre 
actele vitejeşti ale haiducilor fiind apreciate cu deosebire. 

Reușita unei nunți nu se judecă numai după varietatea și calitatea 
textelor folclorice, a melodiilor sau dansurilor interpretate cu acest 
prilej. Fenomen prin excelență sincretic, nunta implică multe alte ele- 
mente care se manifestă simultan, importantă este, firește, respectarea 
tuturor momentelor rituale, pentru că fiecare dintre ele poate deter- 
mina viitorul noii familii, dar însemnate sînt și costumele partici- 
panților, comportamentul actanților, darurile care se schimbă şi, nu în 
ultimul rînd, bucatele servite nuntașilor. Cum cele mai multe căsătorii 
se încheie toamna, mesele de nuntă sînt, prin tradiţie, fastuoase, în- 
destulate. Nunta este prilej de petrecere colectivă, dar și de ghiftuire. 
Pregătirile puteau dura multă vreme, iar locul de petrecere alternă 

casa miresei cu cea a a mirelui, responsabilităţile fiind astfel împărțite. 
Era şi o ocazie pentru membrii celor două familii de a-și afirma cali- 
tățile de gospodari. Masa mare, organizată de obicei la casa mirelui, 
era centrată pe figurile importante ale ceremoniei : mirii, nasii, cuscrii, 
oamenii mirelui, ai miresei. Aceştia erau aşezaţi în capul mesei, locul 
cel mai prestigios, în văzul tuturor. Un moment urmărit cu atenție era 
cel în care tinerii căsătoriţi mîncau cu aceeași lingură. Nu se poate 
vorbi de un meniu standard. Important era ca fiecare nuntaș să se 
bucure de bucatele locului și ca mîncarea, ca și băutura, să fie din bel- 
șug. «La mireasă se mînca duminica : supă, sarme, carne Îriptă, plă- 
cintă, colac, duduroane. Acum nu se face mincare la mireasă, se dă 
rachie de beut, fără piine. » La masa mare se dă « rachie, salată de boeuf 
sau sandviciuri. Apoi, supă, sarme, carne friptă cu pireu și salată, bere, 
prăjituri şi torturi » ; « La mireasă se făcea masă cu giverii [solii mire- 
lui — n. n]. Se dădea păpricaș, colaci cu nucă şi mac (cozonac) » ; « La 
masa mare (la mire}: supă din jigle [păsări de curte - n. #.] sau oaie 
sau vită, friptură de porc, colaci, croaene, pancove [gogoși -= n. n, 
cugluf (cozonac). Azi și prăjituri ; leveșe [tăieţei — n. n.] în supă, cu- 
rechi umplut, carne cu orez, cirighele [minciunele — n. n], pancave ; 
haluşte [sarmale — n, n], carne friptă, pupeze [împletituri din aluat — 
n. n), pancove, Acum nu e așa multă carne, dar fac tare multe prăji- 
turi și haluște, turte cu miere, zamă, carne friptă » Răspunsurile la 
chestionarele Atlasului Einografic Român, cuprinse în volumele apă- 
rute din seria Sărbători și obiceiuri, oferă nenumărate alte informaţii 
pe această temă, 


Conegiul porneşte spre cimitir pe un dnum, care, 
chiar asfaltat, va înregistra cite ceva din gesturile 
tradiţionale... — Putna (Suceava), septembrie 1975. 


Moartea 


Mai mult decît alte ceremonialuri de trecere, manifestările care mar- 
chează momentul de încheiere a existenței biologice a unui individ au 
conservat elemente rituale foarte vechi, unele dintre ele precreştine. 

În concepţia populară, moanea este un fenomen firesc, Plecarea 
din viaţă trezește, desigur, durerea familiei şi a colectivităţii, care pet- 
cep despărțirea ca ireversibilă. Totuși, odată încheiată existenţa sa bio: 
logică, omul urmează să se integreze în marele neam al ascendenţilor 
săi. Există o lume «albă», cea a existenței reale, și o lume «de dinco- 
lo +, opusă celei reale, o lume + fără dor», în care se adună, pe măsură 
ce se sting, familiile şi neamurile. Această viziune asupra morţii poale 
fi desprinsă din analiza riturilor și textelor literare care alcătuiesc cere- 
monialul înmormîntării, 

Ceremonialul de moarte vizează asigurarea desprinderii, trecerii și 
integrării reuşite a mortului în neamul ascendenţilor săi. Din această 
perspectivă, obiceiurile legate de moarte încep înaintea decesului pro- 
priu-zis şi se încheie mult timp după ce acesta s-a produs. Înmorrmin 
tarea constituie doar nucleul ansamblului de obiceiuri, în care se con- 
centrează și cele mai multe dintre manifestările folclorice. 

Potrivit credințelor populare, moartea este precedată de semne pre- 
vestitoare. Ciinele care = auleşte prevestește pagubă »; pisica neagră 
«care taie drumul» ; vaca pe care o auzi că « mugește fără motiv»; 
« zghiară boul noaptea în grajd » ; + cînd răgeau vacile la fereastră; 

«cind năchezau caii»; «găina care cînta cocoşește = ; « se zicea că-i 
năzdrăvană, știa dinainte ce se întîmplă, ceva rău -; cucul «cînd cîntă 
seara, cîntă deasupra casei»; cucuveaua este un alt prevestitor de 
moarte : « cînd cîntă, te alegi repede ; este pustielnică, cînd cîntă rã- 
mine pustiu, se risipesc oamenii sau mor». O icoană care cade fără 
motiv aparent, o oglindă spartă, ca şi visele sînt semne premonitorii. 
Moartea prevestită poate fi abătută asupra celui care a vestit-o : « Prinzi 
găina și-i jumoli penele din cap : dacă cresc pene albe, îi dai pace ; 
dacă îi cresc pene negre, o dai vie pe apă ; o măsoară cît e camera (0 
dă peste cap pînă la ușă) și dacă ajunge cu capul în pragul ușii, o taie 
fiindcă a prevestit moartea pentru ea, nu pentru om. Astfel, omul scapă 
de moarte, dar moare găina». 

Testamentul, lăsarea « cu limbă de moarte a unor dispoziţii finale, 
despărțirea de membrii familiei, de prieteni erau, de asemenea, acte 
care precedau moartea. Extrem de importantă era împăcarea celui care 
trăgea să moară cu cei cu care s-a aflat în conflict în timpul vieţii. 
Sătenii din Oltenia credeau că, dacă un om a făcut cuiva vreun rău, 
trebuia să-și ceară iertare, «Nu moare pînă nu spune ce a făcut și nu 
îşi cere iertare » iar în Arad și Bihor, semnul împăcării consta în aceea 
că muribundul îi dădea fostului dușman «så beie apă din pumni» ; în 
Satu Mare, după săvîrşirea acestui rit, cel care a băut din căușul palmei 
acţionează în oglindă : = După iertare, el trebuia să dea mortului apă 
din miini să bea, » 

O tradiţie aproape complet dispărută astăzi cerea ca mortul să 
moară pe påmînt. În judeţul Timiş, «oamenii nu puteau să moară pînă 
nu erau dați jos din pat ; iar în Maramureș, « numai dacă cel ce trăgea 
să moară se chinuia prea mult, cineva din casă îl punea jos pe pămînt, 
pe O cergă. Așa murea mai repede, îl cerea pămîntul ». 

„Perioada de patruzeci de zile de doliu, marcată atit vestimentar cît 
Și fizic (bărbaţii își lasă barba să crească și merg cu capul descoperit, 
femeile au interdicția de a se spăla sau picptăna), pomenile și pome- 
nicile după moarte sînt obiceiuri care se ţin după consumarea cere- 
monialului înmormântării. 

Înmormântarea privește cel mai de aproape familia celui mort. Cu 
toate acestea, colectivitatea ia parte la momentele ceremonialului. Par- 
ticiparea comunității sătești difecă în funcţie de virsta celui decedat, de 

La moartea unui fină, Un grup de neveste împrejurările morii, de statutul său 
a pabed ereaarii social, Moartea unui copil a trezi 
24 manie 1929. interesul grupului social în maj 
mică măsură decît moartea unui 
när sau a unui matur, căci co- 
pilul nu este încă integrat în comu- 
AA nitatea din care dispare, nu lasă 
i în urma lui o -istorie». În plus, 
mortalitatea infantilă a fost întot 
deauna ridicată în mediul sătesc, 
ceea ce făcea ca mai toate familiile să aibă copii morţi. De altfel, un 
prunc nou-născut nu devenea membru al familiei pînă la botez, iar 
dacă murea nebotezat, nici nu era înmormîntat în cimitir. Moartea 
violentă sau neașteptată a emoționat mai profund decît destrămarea 
biologică lentă. Pentru situațiile ieşite din comun au fost concepute ri- 
tualuri compensatorii. Astfel, un soldat mort pe front era înmormîntat 
în cimitirul satului fără trup, în urma unei asemenea ceremonii com: 
pensatorii. Romulus Vulcănescu semnalează o astfel de practică în stu- 
diul său Coloana cerului. În absenţa mortului, un brad tînăr era pus în 
coşciug şi îmbrăcat, În virf i se punea o căciulă cu prim, pe cele două 
ramuri laterale erau petrecute minecile unei cămăși, trunchiul era legat 
cu briu, iar pe piept i se așeza o icoană, Sicriul conținînd această efigie 
era purtat la cimitir și îngropat cu respectarea tuturor riturilor, Un all 
rit compensatoriu apare în cazul morții unui tînăr necăsătorit. Cum 
ciclul complet al vieții implică trecerea prin toate cele trei momente 
esenţiale, tradiţia impune încheierea unei căsătorii simbolice care să 
preceadă ritul de îngropăciune. Moartea previzibilă declanșa rituri sta- 
tornice. Bărbaţilor vârstnici, mult mai rar tinerilor, în nopțile care pre- 
cedau înmormintarea, li se făcea (în zone tradiționale ca Vrancea sau 
Pădureni, Hunedoara) priveghi cu petrecere, jocuri şi măști, 
Participarea colectivități la înmormintare nu era dictată de curio- 
zitate. Dispariţia unui membru al societății produce o dereglare în sis- 
temu! relațiilor interumane. Faptul avea consecinţe negative atît asupra 
celor din imediata apropiere, cit și printre membrii neamului și vecini. 
Prezenţa la ceremonie era impusă, de asemenea, de bunacuviinţă, de 
Cinstirea care i se cuvenea unui membru al grupului social plecat din- 

tre cei vii. În același timp, prin prezență, colectivitatea veghea ca ritu- 
rile legate de înmormîntare să fie săvirșite corect. Derularea obiceiu- 
rilor în conformitate cu normele tradiționale asigura o bună inserare a 
mortului în lumea de dincolo și excludea posibilitatea întoarcerii sale 
printre cei vii ca spirit malefic, strigoi sau moroi. Stabilitatea ceremo- 
nialului poate fi explicată și prin credinţa că neindeplinirea unor rituri 
poate provoca asemenea întoarceri. Într-un studiu consacrat baladei 
Mioriţa, Constantin Brăiloiu emite supoziţia că întregul ceremonial al 
înmormintării urmăreşte excluderea definitivă a mortului din lumea 
celor vii. În acest sens trebuie înțeles și conceptul de » lepădare de 
moane = despre care vorbește Ernest Bernea. Neamurile mai îndepăr- 
tate aruncă în groapă doliul purtat în zilele premergătoare înmormin- 
tării, groparii leapădă măsura mortului, sapa, lăutarii abandonează în 
groapă corzile viorilor cu care au cîntat, în vreme ce familia recurge la 
acte de purificare (stropește casa cu apă sfințită sau pune din loc în 
loc buchețele de busuioc), Cei vii ies astfel de sub puterea malefică a 
morţii, Mulțimea de credinţe legate de strigoi (identificarea și elimi- 
narea lor, precum și a efectelor pe care le au acţiunile lor) sînt o do- 
vadă că morții au fost dintotdeauna sursă de neliniște și teamă. 
Răspunsurile la chestionarele Atlasului Etnografic Român furni- 
zeazā informaţii bogate în această privinţă, Strigoi sînt socotiți în Ol- 
tenia + morții cu inima vie». Potrivit unei informaţii din satul Poiana, 
Vilcea, strigoi + sînt morţii cărora nu le moare inima; Dumnezeu îi 
sortea astfel. Luau chip de om şi îi auzeai strigîndu-te pe nume sau 
bocânind prin casă, Se pot întrupa, pot lua chip de om. S-au făcut 
mulţi strigoi : acum vreo trei ani a murit un bărbat şi a fost văzut prin 
Sat de un băiat care nu ştia că murise. A venit acasă și a povestit ce i 
s-a întimplat pe drum cu nea cutare. Atunci maică-sa i-a spus că a 
murit, Băiatul nu știa, că lucra toată săptămîna la Brezoi și venea acasă 
Numai simbăta. Se credea și se crede că strigoii au suflet şi că fac 
Numai rău, Nu existau strigoi care puteau face bine. Stau în mormiînt 
Și ies noaptea >. O seamă de oameni sînt destinaţi să devină strigoi, în- 
deosebi cei născuți cu căiţă ; « Cel ce se năștea cu chitie (căiţă) era ca 
ȘI insemnat, un strigoi. - Moașa şi părinţii erau primii care ştiau de naș- 
terea Strigoiului, iar acţiunile lui malefice erau urmărite pe parcursul 
Vieţii. El avea, între altele, capacitatea de a deochea. Familia era cea 

cate trebuia să aibă grijă ca strigoiul, odată mon, să fie împiedicat să-si 
exercite influența asupra celor rămași în viaţă. Procedurile erau com: 
plexe și drastice, evocînd spiritul medieval în care au fost concepute: 
« Strigoiul era un diavol care se băga în inima omului. Pînă la șase Săp- 
tămini strigoiul învia și mînca pînă la al șaselea neam, Ca să nu moară 
ultimul din neam, a fost dezgropat un strigoi, i-au luat inima, au ars-o 
în cuptor şi din scrum au dat celui de-al nouălea din neam şi n-a mai 
murit, » Oricine este în primejdie de a deveni strigoi. Este de-ajuns ca 
o pisică neagră să treacă peste cadavru sau chiar pe sub sicriul aflat pe 
masă pentru a-i marca destinul în chip malefic. Cum primejdiile erau 
numeroase, au fost perfecționate tehnici de identificare a strigoilor: 
« Era pus un armăsar sau un gâscan să treacă peste mormint ; dacă re- 
fuza, era semn că acela era moroiul. » Odată descoperit, urma dezgro- 
parea, confruntarea cu proba («îl dezgropau și-l găseau pe coaste»; 

- »Strigoiul nu pute » ; «era găsit întors în mormint » ; « era strigoi mortul 
căruia îi creșteau mustăţi» ; « florile de la cap rămâneau verzi» etc.) și 
eliberarea («îl dezgropa și-i punea piron =). Același procedeu, atestat în 
toate zonele etnografice, era folosit atunci cînd primejdia de a se trans- 
forma în strigoi exista încă din timpul vieţii. Astfel, în Oltenia, «i se în- 
figea un cîrlig ars în inimă, iar cârligul se zbătea pînă murea strigoiul; 
imediat după ce a murit îi înfigea în inimă o undrea sau un dinte de 
lup»; în Biniş, Caraș-Severin, «le ardea sexul». Printre numeroasele 
tehnici de + destrigoire», putem cita doar cîteva : le băteau « cuie în ál- 
căi, în picioare sau în inimă ca să nu se mai întoarcă = ; « se făcea roata 
mormântului : o femeie bătrînă înconjura d-andaratelea mormîntul cu 
tărițe și fuior înșirat pe fuse (înfipte în pămînt). Fuiorul se strângea apoi 
pe un bîț. Fuiorul se ardea iar biţul se înfipea lingă cruce. După ce ple- 
cau toți oamenii din cimitir, rămînea o femeie bătrînă și se dădea de-a 
cureșcapete (peste cap) zicînd : „Ari să-ţi fie umblarea / Cît te tine spi- 
narea“, Ansamblul riturilor de eliberare se cerea validat fie prin pat- 
ticipare directă, fie prin prezenţă. 

Poezia ceremonialului de înmormîntare este reprezentată de 
cîntece ceremoniale și de bocete. Constantin Brăiloiu a fost primul 
folclorist care a atras atenţia asupra distincţiei necesare între aceste 
categorii de texte. Pentru el, cîntecele ceremoniale, legate organic 
de anumite momente din desfășurarea ritualului, sînt cîntate după 

anumite reguli de femei care nu pot fi rude ale mortului ; spre deose- 
bire de acestea, bocetele sînt lamentaţii lirice, « revărsări melodice ale 
durerii =. Dintr-o altă perspectivă, putem spune că, în vreme ce cinte- 
cele ceremoniale dau expresie relaţiei individului cu grupul social şi 
cu cosmosul, bocetele reflectă relaţia individului cu familia. Cintecele 
ceremoniale de înmormîntare culese trec astăzi de 600 de variante. 

Aria de răspîndire a cîntecelor ceremoniale cuprinde în zilele noas- 
tre Oltenia subcarpatică, Banatul și Hunedoara. Cu siguranţă, ele au 
avut în trecut o răspîndire mult mai mare - circulaţia lor trebuie să se 
fi suprapus teritoriului culturii și limbii române, Prezenţa unor motive 
şi imagini proprii cîntecelor ceremoniale în bocetele din nordul Tran- 
silvaniei și în Moldova pledează în favoarea acestei ipoteze. Ca și în 
cazul altor clase de cîntece, începuturile culegerilor de folclor au sur- 
prins cîntecele ceremoniale într-un stadiu avansat de dezagregare și de 
festringere a ariei de circulaţie. 

Cintecele ceremoniale — piese folclorice cu un puternic caracter 
ritual — sînt dispersate pe parcursul întregului ceremonial al înmor- 
mintării. Ele alcătuiesc un întreg ce oferă informaţii importante despre 
conţinutul riturilor și sistemul de credinţe al populației care le-a creat 
şt le-a transmis oral vreme îndelungată. În același timp, însoţind des- 
lâşurarea unui obicei, ele au o existență autonomă și pot fi discutate 
ca opere de sine stătătoare. 

Cîntecul zorilor este textul folcloric cel mai rezistent din întregul 
repertoriu de cîntece ceremoniale de înmormântare. În studiul Cinte- 
cul zorilor și bradului. Tipologie muzicală, Mariana Kahane și Lucilia 
Georgescu-Stănculeanu prezintă informaţii detaliate despre inventarul 
tematic al cîntecelor, despre modul, locul și timpul în care acestea sînt 
interpretate. 

Zorile invocă soarele, dar şi ursitoarele. Într-un studiu aparte, 
Florica Lorinţ şi Mariana Kahane au sugerat identitatea celor două mo- 
tive, Cîntecul este interpretat de un grup de femei — întotdeauna în 
număr impar (trei, cinci, sau chiar un grup numeros) = în zorii zilelor 
în care mortul se află în casă. Femeile, în genere virstnice, se așază la 
fereastra camerei mortului sau la colțul casei. În zonele în care există 
obiceiul de a interpreta antifonic acest cîntec, femeile se împart în 
două grupuri la colțurile casei, cu faţa spre răsărit. Textul este cîntat o 

singură dată sau repetat de trei ori. În unele locuri, un fluteraș sau 
un gornist poate însoți grupul femeilor care cîntă. Instrumentistul nu 
pătrunde însă în grupul femeilor, ci stă deopane, la poartă. La fe- 
reastră se cîntă prima parte a textului. Apoi grupul femeilor intră în 
casă și cîntă la căpătiiul mortului partea a doua a piesei ce cuprinde 
îndrumările legate de marea călătorie pe care acesta urmează s-o 
întreprindă. Locul în care se cîntă Zorile variază : se cîntă «la uși 
casei » (Dolj, Mehedinţi) ; «în sala casei lîngă fereastra camerei unde 
se afla mortul, sau în colțul sălii, cu fața Ia răsărit, cu lumînări în 
mină și cu şervete legate la luminări » (Gorj); « la fereastră cu fața 
spre răsărit, cele trei femei primesc trei basmale dacă mortul e fe- 
meie sau trei șervete dacă mortul e bărbat, cu cîte un ban legat şi o 
lumînare = (Gorj). Variaţii apar și în ceea ce priveşte momentul imer- 
pretării : se cîntă » timp de trei zile, pentru orice mort -.(Gorj) ; = Zo- 
rile se cîntă numai în dimineaţa de după înmormîntare, după ce s-a 
îngropat, prima zi » (Dolj) ; «dimineața și seara sau numai dimineaţa, 
pentru orice mort » (Mehedinţi). Acolo unde Cintecul zorilor a dispă- 
rut, a supravieţuit tradiţia bocirii la colţul casei, ca în satul Grădiștea, 
Vilcea : « Nu se practică (zoritul — n. n), dar în fiecare dimineaţă 
femei din familie îl jelesc [a colțul casei » (vezi Sărbători și obiceiuri, 
vol. I, Oltenia). 

Multe cîntece sînt executate antifonic şi este cert — așa cum obser» 
vă şi Mariana Kahane şi Lucilia Georgescu-Stănculeanu — că în trecut 
antifonia era mult mai răspîndită. Interpretarea antifonică implică pre- 
zenţa a două grupuri de cîntărețe, Primul grup atacă versurile noi, iat 
al doilea le repetă. Cele două grupuri se așteaptă și termină împreună 
fraza melodică, Această modalitate de execuţie cunoaște variații multi- 
ple : strofa melodică poate fi inițiată de o singură voce, iar grupul intră 
cu o întîrziere variabilă ; sînt posibile, de asemenea, variaţii de înălțime 
sau de durată. 

Cîntecul zorilor este una dintre cele mai impresionante piese ale 
folclorului nostru. Constantin Brăiloiu consideră cîntecele ceremonii- 
le de mort + poate cele mai. arhaice din literatura noastră populară» 
Rugămintea adresată zorilor de a-și încetini venirea este motivată de 
pregătirile pe care « dalbul de pribeag » urmează să le facă în vederea 
trecerii în lumea de dincolo : 


114 


Zorilor, zorilor; 
Voi, surorilor, 

Voi să nu pripiți, 
Să ne năvăliți, 
Pînă și-o găti 
Dalbul de pribeag 
Un cuptor de pîine, 
Altul de mălai, 
Noud biți de vin, 
Nouă de rachiu 
Si-o văculă grasă, 
Din ciread-aleasă, 
Să-i fie de masă. 
Zorilor, zorilor, 
Voi surorilor, 

Voi să nu pripiți, 
Să ne ndvăliți, 
Pînă şi-o gâti 
Dalbul de pribeag 
Turtiţă de ceară, 
Fie-i de vedeală, 
Vălușel de pînză, 
Altul de peșchire. 
Zorilor, zorilor, 
Voi să nu pripiti 
Să ne năvăliți, 
Pînă și-o găti 
Dalbul de pribeag 
Un car Cdrător, 
Doi boi trăgători 
Că e călător 
Dintr-o lume-ntr-alta, 
Dintr-o țară-ntr-alia ; 
Din țara cu dor 
În cea fără dor, 

Din țara cu milă 
În cea fără milă. 
Zorilor, zorilor, 
Voi surorilor, 

Voi să nu grăbiţi 
Să ne ndvăliţi 
Pînă și-o găti 
Dalbul de pribeag 
Noud răvășele 
Arse-n cornurele, 
Ca să le trimeală 
Pe la nemurele, 
Să vină și ele 

Să vadă ce jele ! 


Pentru exactitatea cu care sînt descrise pregătirile necesare unei 
înmormintări, Cîntecul Zorilor poate fi considerat un valoros docu- 
ment etnografic. Textul poetie consemnează obiceiul confecționării 
unui «toiag», o lumînare de ceară de mărimea mortului — care se ri 
sucea în spirală, devenind «turtită de ceară =; valul de pînză și de 
peșchire (+ peşchir » — ştergar, maramă, din țurcescul peskir, cu deriva- 
tul « peșchirgiu + — slujbaș la palat, cel care-i prezenta domnului ȘerVe 
tul, cf. Alexandru Ciorănescu, Dicţionarul etimologic al limbii ro- 
mâne) care acoperea sicriul era întins și pe drum, la trecerea peste 
poduri, şi dat apoi de pomană. Probabil o veche invocaţie adresat 
soarelui, Cîntecul Zorilor aduce pînă în contemporaneitate informaţia 
prețioasă că, în sistemul de credințe al populației dunărene, zorile 
erau considerate ființe supranaturale, zine, așa cum precizează alte va- 
riante ale textului, 

Versiunile ardeleneşti ale Cinteculuj Zorilor, mai puțin întinse, se 
rezumă la cererea adresată mortului de a se deștepta și de a-și conti- 
nua Viaţa, ca în acest text din Petrila, Hunedoara : 


Cocos o cîntal-o, 


Zor s-o revărsat-o, 
Toată lumea lucră, 

Tu tie gaz die ducă. 
Siarcă de-z’ ridică 
Die ef până-afară, 
Da” ej' pân” la soarie, 
Nu sta la răcoare, 
Siarcă de-z' ridică 
Jenie ia sprincenie, 
Buză subțivielie, 
Grăieşte cu iele |...) 


« Zorile » este un termen generic care grupează motive literare di- 
ferite şi care apare sub diverse nume, unele fără referire la zori, căci 
se întîlnesc şi nume ca Zorile la amiazi şi chiar Zorile de seară. Studiul 
realizat de Kahane și Georgescu-Stănculeanu distinge — local / zonal 
sau din perspectiva motivului — subcategorii ale Cintecului zorilor care 
sînt interpretate în alte momente ale ceremonialului, cum ar fi Afe dru- 
mului, Fire, trandafire, Motive din Zorile pot fi întîlnite în cîntece ce- 
remoniale distincte: Cîntecul di mare, Cocojdaiu, Zînă bătrină sau 
Calul moborit, 

Cîntecul de despărțire a fost interpretat de Mihai Pop ca expresia 
poetică a unui mit distinct: mitul marii treceri, Textul cuprinde de- 
scrierea marelui drum pe care îl va avea de străbătut mortul pentru a 
ajunge în lumea «de dincolo», arată primejdiile care îl pîndesc şi felul 
în care acestea pot fi depășite : 


Scoală, loane, scoală, 
Cu ochii privește, 
Cu mîna primește, 
Că noi am venii, 
Că am auzit 

Că ești călător, 

Cu roua-n picioare, 
Cu ceața-n spinare, 
Pe cea cale lungă, 
Lungă, fără umbră. 
Si noi te rugăm 


II? 


Cu rugare mare, 
Cu strigare tare: 
Seama iu să-ţi iei, 
Seama drumului 
Și să nu-mi apuci, 
Către mîna Stîngă, 
Câ-i calea nătîngă, 
Cu bivoli arată, 

Cu Spini semânată 
fi-s tot mese strinse 
Si cu făclii stinse, 
Dar tu să-mi apuci 
Către mîna dreaptă, 
Că-i calea curată, 
Cu boi albi axată, 
Cu grîu semnată 
si-s tot mese-ntinse, 
Cu făclii aprinse, 


Angajat în marea trecere, mortul se va găsi în faţa unei serii de 
opțiuni hotăritoare pentru reușita expediției. Opoziția dintre fast și 
nefast capătă în textul poetic aspectul opoziției dintre dreapta şi sûn- 
ga, dintre boi (albi) şi bivoli (negri), dintre griu și spini, dintre lumină 
Și întuneric, dintre belșug și înfometare, Întocmai ca în basmele fan- 
iastice, călătorul se bizuie pe ajutorul unor animale prietene, a căror 


încredere trebuie câştigată. Vidra şi lupul îi vor facilita accesul în lumea 
cealaltă : 


Seara va-nsera, 
Gazdă n-ai avea 
si-i va mai ieşi 
Vidra înainte, 

Ca să te-nspăimânte, 
Să nu te-nspăiminţi, 
De soră s-o prinzi, 
Că vidra mai stie 

Sama apelor 

Si a vadurilor. 

Si ca mi te-a trece 

Ca să nu te-nece ; 

Și mi te-a purta 

La izvoare veci, 

Să te răcorești 

Pe mini pin-n coate 

De fiori de moarte. 

Si-ti va mai iesi 

Lupul înainte, 

Ca să te spăiminte, 

Să nu te spăimînţi, 

Frate bun să-l prinzi, 

Că lupul mai știe 

Scama codrilor 

Şi-a potecilor. 

Și el te va scoate 

La drumul de plai, 

La-un fecior de crai, 

Să te ducă-n rai, 

C-acolo-i de trai ; 

În dealul cu jocul, 
C-acolo fi-e locul ; 

N cîmpul cu bujorul, 
„C-acolo ţi-e dorul. 


În stadiul actual de evoluţie a riturilor legate de moane nu e cu 
putință, din păcate, să descifrăm semnificaţia mitologică precisă a ani- 
malelor-prietene ale omului. Este posibil ca acestea să fi avut în trecut 
un sens diferit de cel de astăzi. O ipoteză atrăgătoare poate avea ca 
punct de plecare investigația lui Roman Jakobson, care a cercetat în- 
semnătatea lupului în mitologia și credințele popoarelor indo-euro- 
pene, În spaţiul nostru cultural, lupul a jucat un rol important încă din 
vremea dacilor, pe al căror stindard apărea. lon Taloș constată că în 
calendarul popular sînt nu mai puţin de 35 de zile dedicate lupului, 

cele mai multe cu scopul de a asigura protecția omului şi a animalelor ; 
iar Ovidiu Birlea identifică un număr mare de povești în care lupul 
apare în postură de ajutor at omului. În opoziţia natură-cultură, lupul, 
ca și vidra, este stăpînul naturii, așa cum omul domnește asupra spa- 
tiului domesticit. 

Marea călătorie se încheie cu regăsirea ascendenţilor de neam. 
Ajuns la destinaţie, mortul are misiunea de a le transmite celor de- 
cedaţi înaintea sa zilele în care accesul tuturor este permis în lumea 
albă a satului : 


Și iar să le sputi, 
Anume la tofi, 

Că noi i-aștebtăm 
Tot la zile mari, 
Ziua de Joimari ; 
Cu ulcele noi, 

Cu strachini cu lapte 
Si cu turte calde ; 
Cu pahare pline, 
Cum le pare bine ; 
Cu baine spălate, 
La soare uscate, 
Cu lacrimi udate. 


Cîntecul bradului (A bradului, A Suliţii, La steag) era legat de obi- 
ceiul ca la mormîntul tinerilor necăsătoriți sau căsătoriți de puţină 
vreme să se pună un brad. « Bradul este semnul nunţii. Dacă n-au avut 
pante de nuntă, murind tineri, copii, flăcăi sau fete mari, li se punea 
bradul la mormînt», potrivit unor informaţii din Gorj. Copacul înfipt la 
căpătiiul mortului se numea în Hunedoara « Suliţă =. La moartea tînăru- 
lui, un grup de flăcăi — de obicei, Şapte sau nouă — pleca în pădure să 
aducă bradul. Grupul urma citeva prescripti rituale care decurgeau din 
credința că între viața încheiată înainte de vreme a tînărului şi brad 
există o asemănare. Astfel, ceata ftăcăilor căuta un copac tînăr, înalt de 
4-5 metri, care trebuia să poarte însemnele morţii: să fie «Cu cracă 
uscată / De moarte lăsată. - Bradul era amăgit ca o ființă vie, îndemnat 

să vină cu ei, fără să i se spună care-i va fi soarta. În timp ce doborau 
copacul, tinerii mimau veselia, fluierau şi cîntau. Fiecare membru al gru- 
pului lovea bradul o singură dată, responsabilitatea pentru « uciderea » 
copacului fiind astfel împărțită între toți cei prezenţi : « Nouă feciori și 
bărbaţi se duc cu toporul să taie bradul. Dau fiecare o dată cu toporul 
şi dacă nu pică din nouă tăieturi, aleg altul. Aduc acasă (numai) bradul 
care cade din nouă lovituri» (Băuţar, Caraș-Severin). Prescripţiile ri- 
tuale nu erau pretutindeni la fel de severe : cei care plecau să aducă 
bradu! puteau fi doar doi sau trei, iar din grup puteau face parte în 
unele locuri şi fete, prieteni sau rude ale mortului. Se întîmpla adesea 
ca un brad să fie greu de procurat. În asemenea situaţii se împodobea 
O ramură de măr: « Pentru că nu era brad pe aici, de obicei se lua o 
creangă de măr. Unii, care puteau, cumpărau bradul ; chiar dacă era 
măr, îi spuneau tot brad» (Cîinenii Mari, Vilcea). Tradiţia, consemnată 
și în textul poetic al cîntecului, impunea un anume mod de coborire a 
Dradului în sat : acesta era purtat « cu cetina-n vale ». La intrarea în sat, 
ceata flăcăilor era întimpinată de un grup de femei care însoțea bradul 
la casa mortului. Acesta era momentul în care se interpreta cîntecul 
ceremonial : 


— Bradule, bradule, 

Cin” ţi-a poruncit 
„De mi-ai coborit 

De la loc pietros 

La loc mlăștinos, 

De la loc cu piatră 

Aicea la apă ? 

— Mi mi-a poruncit 

Cine-a pribegi!, 

Că i-am trebuit 

Vara de umbrit, 

Tarna de scutit. 

La mine-a mînat 

Doi voinici din sat 

Cu părul lăsat, 

Cu capul legat. 

Cu roua pe față, 

Cu ceața pe brale, 
Cu barde la briu 

Cu colaci de grîu, 

Cu securi pe mână, 
Merinde de-o lună. 
Eu dacă știam 

Nu mai răsăream ; 
Eu de-a fi știu | 
N-aș mai fi crescut, 
Și ei au plecat 

Din vărsat de zori, 
Pe la cîntători. 

$i ei au umblat 

Văile cu fagii 

Și munţii cu brazii, 
Pină m-au găsit, 
Bradul cel pocit, 

Pe min’ m-an ales 
Pe izvoare reci, 

Pe ierburi întregi, 

Pe cracă uscată, 

De moarte lăsată. 

Ei cînd au venit 
Jos au bodinii, 

Au îngenuncheat 
De-amîndoi genunchi 
Şi s-au închinat ; 
Iară s-au sculat, 

Cu securi au dal, 
Jos m-au doborit, 
M-au pus la påmint, 
Și ei că m-au luat, 
Tot din munţi în munţi, 
Prin brădiui mărunți, 
Tot din väi în văi, 


Prin brazi mărunței, 
Dar ei nu m-au luat 
Ca pe alte lemne ; 

Şi ei m-au luat 

Tot din vale-n vale, 
Cu cetina-u vale, 

Să le fiu de jale; 

Cu poale lăsate 

A jale de moarte. 

Eu dacă stiam 

Nu mai răsăream ; ` 
Eu de-aș fi știut 
N-aş mai fi crescut, 
Cînd m-au doboril, 
Pe min” m-au minții, 
C-au zis că m-or pune 
Zînă la fintână, 
Călători să-i vină ; 
S-au zis că m-or pune 
Tälpoaie la casă, 

Să mă şindrilească 
Cu șindrilă trasă. 
Dar ei că m-at pus 
În mijloc de cîmp, 
Cîinii să-i aud 

A lâtra pustiu 

Si-a urla mujin; 

Și să mai and 
Cocoșii cîntind, 
Muieri mimdind 

Şi preoți cetind ; 
Ploaia să mă ploaie 
Cetina să-mi moale ; 
Vintul să mă bată, 
Cetina să-mi cadă ; 
Ninsoarea să ningă, 

Cetina să-nui frângăi. 
Eu dacă știam 

Nu mai răsăream ; 
Eu de-aș fi stiut, 
N-as mai fi crescut, 
Și cînd m-au tăiat, 
Ei m-au îmbunat 
Că ei nui sădesc, 
Nu mă secuiesc, 

Și ei m-au minţit; 
CĂ m-au secuit, 
Jos ia rădăcină, 

Cu fum de tämiie ; 
Mai pe la mijloc, 
Chii de busuioc, 
Tot milă şi foc ; 
Sus la cringurelo 
Chiti de ocheșele, 
Tot milă și jele, 

Eu dacă stiam, 

Nu mai răscream ; 
Eu deas fi stiut 
N-as mai fi crescut, 


Textul, remarcabil prin forța sa poetică şi dramatică, oglindește 
tragismul dispariției premature a unei ființe care nu şi-a împlinit 
destinul, 

Versurile cîntecelor ceremoniale de mort Sint hexa- sau octosila- 
bice ~ predomină versul hexasilabic. Mariana Kahane şi Lucilia Geor- 
gescu-Stänculeanu ajung la concluzia că « versul mai amplu este rareori 
gindit ca „unitate“ octosilabică ; de obicei, el provine din extinderea 
hexasilabului fundamental prin atașarea unui prefix sau infix metric 
bisilabic : „iară“ (excepțional „dragă“) sau un nume invocat. Pe plan 
muzical, octosilabul (autonom sau derivat) se realizează Printr-un arti- 
ficiu, pe seama unui rudiment de recitativ recto-0n0 sau a repetării / 
dilatării unei celule cu caracter melodic. » Aceste tehnici de augmentare 

a versului susțin ipoteza avansată de cercetători care afirmă vechimea 
şi anterioritatea hexasilabului faţă de octosilab. 

Bocetele sau cântările la mort sînt lamentaţii improvizate pe o me- 

lodie de jale. În ținuturile în care astăzi nu sint cunoscute alte cîntece 
de înmormintare, bocetele au o structură închegată, încorporînd şi 
motive din cîntecele ceremoniale ieşite din circulaţie. Dimpotrivă, în 
zonele în care este atestată atit circulaţia cîntecelor ceremoniale, cît şi 
a bocetelor, acestea din urmă au un accentuat caracter de improvi- 
zatie, fiind chiar texte cu totul lipsite de structură poetică. 
„_ Bocelul este o componentă importantă a ceremonialului funebru. 
În zonele în care tradiţia este respectată, se impune ca familia și rudele 
apropiate să-şi plingă, pe calea bocetului, dispărutul. Lamentaţiile sînt 
mărturii zguduitoare ale durerii provocate de moartea cuiva din fami- 
lie, cu deosebire atunci cînd se prăpădeşte un om tînăr. Ernest Bernea 
a cules un asemenea bocet la moartea unui băiat de 16 ani din satul 
Runc, Gorj, în anul 1930. Cea care bocește este bunica băiatului : 


O mamă, am să te rog 
Să te duci la tată-tănt 

Şi să-l iei cu binele, 

Ca el să te ia de mînă, 
Că tu oști rușinos, mană, 
Că e greu de un copil 

Că acolo-s numa străini. 
Da pe unde te-or duce, 
Să nu-ți fie frică, mamă, 
Ca la spital, mamă, 

Că acolo ai pă tata 

Și te-nvajã cum s-o iei, 
Să te-ntorci iară acasă, 
Ca să mă iei și pă mine, 
Că, mamă, mamă, 

N-am de ce, puiule, 

Să mai stau de năcaz, mamă, 
Acu ce să mai fac eu, 

Că eu nu mai am putere. 

Cînd-oi veni eu acasă 

De la biserică, mamă, 

Și u-oi mai găsi pe nime, 
Ce-o să mă fac fără tine. 
Și te-oi lăsa, mană, 

În pustie de mormiut, 

Să putrezești în pămint 

Si eu să vin acasă, mamă, 


Bocelul nu poate fi interpretat decit de femei. Acestea pot boci în 
orice moment dintre răsăritul și apusul soarelui, în zilele în care mor- 
tul se află în casă. Spontaneitatea genului nu exclude prezența unor 
imagini și motive comune în repertoriul zonal. Folosirea locurilor co- 
mune se împletește cu evocarea relației dintre bocitoare și cel dispărut, 
cu O mare inventivitate verbală, toate acestea dînd bocetelor un carac- 
ter profund personal. 

Alături de cîntecele ceremoniale și de bocete, în Transilvania mai 
sînt cunoscute așa-numitele « verșuri », creaţii cărturărești, realizate de 
dascăli sau învăţători, în care, pe fondul tematicii creștine, erau insera- 
te datele biografice ale celui dispărut, împrejurările morții etc. 

Folclorul nostru nu cunoaște, în general, executanţi profesioniști 
ai obiceiurilor — o excepție o constituie descîntătoarele. Starostele din 
ceremonialul nunţii sau femeile care dau glas cîntecelor ceremoniale 
de înmormintare sînt țărani mai iscusiţi în a interpreta textele rituale, 
solicitaţi de alţi membri ai comunităţii în împrejurări în care este nevoie 
de priceperea lor. 

» Dracul», sperietoare a duhuzilor rele, 
se confecționa pină nu demult din țeasta 
şi oasele unei vaci.. — Caraorman (Tulcea), 1975, 


Descîntecele 


Ca şi obiceiurile calendaristice şi cele din ciclul vieţii, descîntecele 
sînt asociate unor practici rituale, Spre deosebire de celelalte complexe 
ceremoniale, descîntecul este determinat de împrejurări critice din exis- 
tenta individului şi actualizat în situaţii-limită precum apariţia unei boli 
sau suferinţa din dragoste, Scopul descîntecului este îndepărtarea chi- 
nului şi readucerea vieții pe făpașul firesc, 

Culegerile, mai mult sau mai puţin sistematice, de descîntece au 
apărut în România relativ tirziu, odată cu descoperirea folclorului, 
dar unii cărturari le-au dat atenţie mai devreme. O seamă de texte, 
începînd cu acel Fragment dintr-o conjurajiune ante 1588, semnalat 
de B.P. Hasdeu, sau descîntecele «de mușcătură » și = de zmeu » di- 
torate lui Radu sin Iftimie Căpitanul Voicescu, au fost notate cu mult 
înainte de tipărirea primelor culegeri. Printre manuscrisele cu carac- 
ter miscelaneu din secolul al XVIII-lea aflate la Biblioteca Academiei 
se găsesc și cheva descîntece : un descîntec «de friguri » din 1799 
(mss. 270), unul « de matrice » (mss. 284) și altele (mss. 279, 201, 304, 
314 etc.). Tot accidental, unele descîntece au fost incluse în lucrări 
cu alt conținut, cum ar fi Agbiazmatarul tipărit la Sibiu în 1851, Spi- 
talul amorului de Anton Pann (1852) sau romanul lui V.A. Urechia, 
Coliba Măriucăi (1855). 

Descînțecele își au originea în cultura primitivă a popoarelor, în 
credința în puterea magică a cuvîntului, precum și în convingerea că 
există forțe supranaturale malefice, cauze ale bolilor și ale altor neno- 
rociri, şi forţe supranaturale benefice, opuse primelor, a! căror ajutor 
poate fi solicitat pentru restabilirea echilibrului. Magia descîntecelor 
are un efect placebo, deloc neglijabil în medicină. - 

Comparînd descîntecele românești cu descîntecele altor popoare, 
Artur Gorovei constată similitudini izbitoare între exorcismele chaldeene 
şi cele românești. Ovidiu Papadima reia și dezvoltă ipoteza originii orien- 
tale a formulelor incantatorii, subliniind faptul că descîntecele prezintă 
aceleași trăsături pe întreaga lor arie de circulaţie : Originile străvechi 
ale descîntecului, precum și trăsăturile lui universale — cel puţin pe aria 
de răspindire europeană — sînt legate de vechile culturi din Egipt și din 
Mesopotamia. » Asemănările, care merg pînă ta identitate, dintre des- 
cîntecele românilor și descîntecele celorlalte popoare balcanice susțin 
această ipoteză. Răspîndirea textelor în forme atit de apropiate pe arii 
geografice întinse a fost favorizată de mai mulți factori, printre care : 
existența unor profesioniști ai exorcismelor (șaman, vrăjitor, vraci, des- 
cântătoare) care și-au transmis experiența și cunoștințele unui număr 
limitat ce viitori practicanți, mai ales membri de familie, în cadrul unei 
iniţieri de durată ; existenţa unor cărți care au facilitat învăţarea tex- 
telor, contribuind totodată la stabilitatea lor. Rolul acestora din urmă 
nu trebuie supraevaluat, pentru că majoritatea celor care desfăşurau 
activităţile esoterice erau oameni simpli, neștiutori de carte, 

Majoritatea descîntecelor sînt « de boală » sau « de dragoste ». O ca- 
tegorie aparte formează descântecele, farmecele şi vrăjile care urmăresc 
provocarea răului (deochiul, luarea manei vacilor, moartea). Literatura 
folclorică repertoriază relativ puţine texte de acest gen. 

Descîntecele au trezit și interesul lingviștilor. O. Densusianu și Al. 
Rosetti au descoperit în această categorie de texte forme lexicale și gra- 
maticale ieșite din limba vorbită cu citeva secole în urmă. Printre ar- 
haismele conservate în textele poetice ale descîntecelor se găsesc, de 
pildă, termeni ca : + plătun », din vechiul slav plorun, «cerb =; «a săcui », 
din slavul sekati, = a tăia »; «a se sineca», din latinescul signicare, «a se 
închina * ; « nemernic » cu sensul de - călător pribeag » ; «runc », din lati- 
nescul runco (runcus), cu sensul de « unealtă pentru curățirea buruie- 

nilor =; forme morfologice ieşite din uz, cum ar fi imperativul în «-areţi»: 
nu = cuțitareţi  ; prefixele de origine slavă po- și pri-, păstrate alături de 
românescul » răs- » : « roșu-pOrOȘU », « seacă-priseacă » etc, Mai mult decit 
alte categorii de texte folclorice, descîntecele au păstrat amintirea unor 
ființe supranaturale care au populat sistemul de credințe al oameni- 
tor: moș Apeş, Borză, Cataroi / Cataroaică, Cerneș, Dure, Ghioi, Griva, 
Moroga, moșu din Pădure, Păduroi, Pieleş, Potcă, Urcoi, Vilvaş ș.a. 
Totodată, descîntecele s-au dovedit sensibile ta înnoirile din limbă. lar 
dacă adiugăm fenomenelor semnalate tendinţa de invenţie lexicală vi- 
zibilă în descîntece, obținem o descriere destul de exactă a discursu- 
lui poetic, 

Leșite aproape cu totul din sfera ritualului în anii de după cel de-al 
doilea război mondial, descîntecele sînt citite astăzi mai ales ca opere 
literare. 


« Doltoroaia » era un personaj important. 

Ea făcea aici, în satul Poiana de pe Valea 
Timocului sirbesc, un descîntec de sperietură 
prin care boala era amenințată şi alungată 
din corpul copilului cu secera şi bățul. 


Descîntecul de boală 


Textele literare ale descîntecelor se suprapun integral practicii magice 
a descîntatului. Dincolo de aspectul său magic, descîntatul de boală 
constituie un aspect al medicinii populare. Multe plante folosite la 
descîntat au fost selectate pentru calităţile terapeutice descoperite 
Printr-o îndelungată experiență empirică. Alături de aceste plante, 
nenumărate obiecte din inventarul curent al gospodăriei țărănești (mă- 
tură, cuțit, sapă, sită, ac, foarfecă, vătrai, fus etc.) sînt învestite cu valoa- 
re magică şi folosite la descîntat. Prin analogie cu murdăria care poate 

fi îndepănată prin curățenie, boala este concepută ca un rău ce poate 
fi măturat, alungat, tăiat, înțepat etc. : 


Cu mătură de busuioc mătura-v-oi, - 
Cu bani de argint râteza-v-oi, 

În gura unui fideles înfunda-v-oi, 
Sub naltul ceriului arunca-v-oi. 


Unele materii sau substanțe sînt utilizate pentru că evocă o forță 
magică (apa neîncepută - prima apă a zilei, scoasă de la fîntînă sau 
din rîu înainte de răsăritul soarelui —, apa adusă fără să fi vorbit — apă 
mută —, apa scoasă de la confluenţa a două rîuri — = râu din rîu » ~, apa 
din trei izvoare), pentru că între ele și boală pot fi stabilite parale- 
le cromatice (lumînărică, ceară, miere, funingine) sau pentru că ele 
pot accentua caracterul esoteric al practicii (plumbul, excrementele, 
jăraticul), 

În folclorul românesc, descîntecul a fost practicat mai ales de femei 
numite descîntătoare sau, local, doftoroaie, bosconiţe, băbărese, moașe, 
vrăjitoare. Mai rar, practicanţii puteau fi bărbaţi, mai cu seamă bătrîni, 
numiţi vrăjitori, fermecători, solomonari. Actul descîntatului se consu- 
mă într-o relaţie directă între agent şi beneficiar, departe de ochii lumii, 
uneori la ore târzii, care facilitează accesul la forțele supranaturale che- 
mate în ajutor. 

Multe dintre bolile cunoscute ale oamenilor şi vitelor puteau face 
obiectul vindecării prin descîntec. Tudor Pamfile, care a întreprins o 
Cercetare asupra terapeuticii populare, a repertoriat într-o singură 
localitate 132 de boli, dintre care 67 se vindecau prin descîntec. 
Numărul mare de boli distincte dovedeşte o foarte atentă observare a 
simptomelor și capacitatea de a diagnostica fără greș chiar atunci cînd 
manifestările sînt aparent similare, aptitudini care tin de domeniul 
medicinii, În satul Cornova, Basarabia, Ştefania Cristescu a identificat 
31 de formule-tip de descîntat pentru tot atitea boli, 

Din perspectiva modului de realizare poetică, Mihai Pop distinge 
două tipuri de texte : tipul fabulativ și tipul imperativ. 

Tipul fabulativ implică o desfăşurare amplă de secvențe nara- 
tive, care conțin, invariabil, situaţia inițială, îmbolnăvirea, vinde- 

carea, situaţia finală (consemnarea stării de purificare, întoarcere la 
starea de dinainte de apariţia bolii). lată începutul unui asemenea 


descintec : 


N. a sinecal 

și a minecat 

de la casă, 

de la masă, 

pe cale, 

pe cărare, 

gras și frumos, 

rumen Şi VOIOS, - 

Dar cînd a fost 

la mijloc de cale, 

de cale și cărare, 

l-au tâlnit Vintoasele 

şi Frumoasele. 

Din faţă bau tâlui, 

de pămînt l-au trîntit, 
gros, negru l-au făcut, 
cu țărînă l-au acoperit, 
albeți în ochi i-au bägal, 
fär’ de vederi l-au lăsat 


[...] 


Descîntecele de tip imperativ se bazează pe acumularea de porunci, 
amenințări, imprecaţii şi blesteme pe care mediatorul le adresează 
ființei supranaturale malefice — cauză a bolii — pentru a o determina să 


părăsească trupul celui bolnav : 


Ieşiţi, aruncători, 
Teșiţi, făcător, 
Iesiți, țipături, 
Ioşiți, giunghiuri, 
Leșiți, săgeți, 

feșiți, râutăți ! 

leşi, dub necurat, 

Dub împielitat. 

Nu face dureri, 

Nu face supåräri, 

Nu face strásnicie, 

Nu face mânie, 

Nu da dureri, 

Nu da supdrări, 

Nu da minte necuvivasă, 
Nu da vorbă necuviincioasă, 
Tesi, dub necurat, și-l lasă ! 
leşi, duh necurat, 

Dub împielițat, 

Că de nu-i ieși, 

Eu te-oi präpädi, 

Cu toporu te-oi tiè, 

Cu cuțitu te-oi giunghie, 


Cum boala se poate încuiba în orice cotlon al corpului, eficiența 
descîntecului este cu atit mai mare, cu cît în cuprinsul textului sînt enu- 
merate toate locurile posibile de infiltrare a răului. Rezultă înșiruiri 
ample : 


Să ieşiţi, 

Să pieriți, 
Din cap, 

De sub cap, 
Din păr, 

De su păr, 
Din crieri, 
De sti crieri, 
Din urechi, 
De su urechi, 
Din ochi, 


134 


Din auzu urechilor 

Din vederea ochilor 

Din şãzul, 

Din născut, 

Din picioare, 

Din gură vorbitoare, 

Din toate cîte le are, 

Din nârtiţele nasului, 
Din fața obrazului, 

Din creștetul capului, 
Din rădăcina părului, 
Din mii şi sute de vinute, 
Din douăzeci de degetuje, 
Din tăte ciolănelele, 

Din tăte degelelele, 

Din tăte-ncheieturelele, 
Din creștetu capului 
Pînă-u tălpile picioarelor. 


Descîntecul propriu-zis este însoțit de acte rituale a căror com- 
plexitate variază în funcţie de caracterul bolii, dar şi de tradiția locată 
şi de modul în care descîntătoarea valorifică efectul magic al textului. 
Astfel, descîntecul « de frigări » face apel la un fel de vătrai de o con- 
strucţie aparte. Acesta e folosit la vindecarea de dragoste & cin doare 
minule, pişioarili, capu, la inimă »), afecţiune care rezultă din făcătura 
de ursit. lată descîntecul, cules de Ştefania Cristescu : 


Din frunte, su frunte, 

Din oichi subt oichi, 

Din nas subt nas, 

Din ureichi sub! ureichi, 
Din gît subt gi, 

Din spele sub! spele, 

Din substoară su'subsioară, 
Din chiept subt chiepl, 

Din inimă subt inimă, 

Din mairi s'mairi, 

Din mat sub maj, 

Din rărunchi subt răruncbi, 
Din pîntișe su pîntise, 

Din jenunchi sub! jenunchi, 
Din cîlcăi subt cilcăi, 

Din unghii subt unghii, 

Să rămiie | 
Puninal, 

Curat, 

Ca maicâ-sa se l-o lăsat, 


Textul este însoțit de următorul act ritual : « O-nfierbinţ în foc [fri- 
garea — n. n] ș-o dai în apă rese să stingă. » Descîntecul, care poate fi 
practicat în orice zi, este rostit de nouă ori, după care = puști oleacă din 
apă şi te speli un'te doare. Dacă nu dovedești cu frigările, apăi tai găina, 
ȘI zîși așeleași vorbe to de noo ori. Dai găina descîntată la se! bolnav, 
o dreje ş-o mănîncă =. 

În spiritul credinței magice în forţa cuvîntului, numirea unei părți 
a corpului echivalează cu demascarea prezenţei spiritului malefic în 
acel loc şi face posibilă alungarea lui. Enumerarea exhaustivă a com- 
ponentelor trupului devine astfel o metodă de tratament. B.P. Hasdeu 
remarcase asemânarea dintre un astfel de descîntec românesc şi unul 
în sanscrită, încorporat într-o Veda, O versiune frecvent întilniță a for- 
mulelor enumerative constă în diminuarea treptată a proporțiilor bolii, 
pînă ce aceasta ajunge «cît un vîrf de ac, ba și mai mică» și dispare. 
Boala se comportă ca o ființă omenească, Ea poate fi desconsiderată, 
umilită și alungată ca un ăufăcitor, ca în acest descîntec de » beşică ră”, 
din culegerea Ștefaniei Cristescu + 


S-o sculat Sintă Măria seai mare, 
$-0 făcut o masă mare, 

5-0 chemat toate buboaiele, 
Toate beşcuțale, 

Toate zpîncuțele ; 

Da pe beșica șeai ră n-o chemat-o, 
Da ie di șudă 

S-o uscat 

$-0 såcat 

Ca petica-n gard. 


În volumul! Folclor literar românesc, Mihai Pop şi Pavel Ruxăndoiu 
fac observaţia interesantă că descîntecul nu i se adresează beneficia- 
rului, ci unei forţe supranaturale : «ca mesaj codificat, descîntecul nu 
este adresat niciodată beneficiarului, cum se întîmplă de obicei în 
cazul colindelor, ci fornei acţionate în favoarea lui, sau forţei malefice, 
realizîndu-se astfel o deplasare fictivă a beneficiarului din poziţia de 
destinatar al mesajului în poziţia de referent.» Numai uneori, în descîn- 
tecele de dragoste, cel descîntat poate fi chiar cel care îi adresează 
mesajul forței supranaturale invocate. 

Descîntecele au formule finale caracteristice, care confirmă înde- 
părtarea bolii şi însănătoșirea pacientului cu ajutorul forțelor suprana- 
turale benefice. Supus descîntatului, bolnavul devine « curat / luminat / 
ca argintul strecurat / Cum Maica Precista l-a lăsat » lată şi alte cîteva 
formule finale : « Leac să fie, / Din gura mea, / Din inima mea » ; « Fie-i 
leacul / Ca bumbacul / Și hodina / Ca lumina». Un element încorpo- 
rat frecvent în formula finală este dreptul descîntătoarei la recompen- 
să : « Leac / Şi babei colac. = Solicitarea recompensei poate fi justificată 
de faptul că descîntătoarea este profesionistă, dar și de credința că 
descîntatul trebuie plătit, fie și numai simbolic, pentru a-i asigura efi- 
ciența. În unele cazuri, descîntătoarea poate fi aceea care preia afec- 
ţiunea pacientului / pacientei. Acesta este unul din motivele pentru 
care cea care oficiază trebuie să fie bătrină, fără copii sau soţ cărora să 
le transmită boala. Plata pentru un asemenea act este, astfel, pe deplin 
justificată. 

Cu toate că multe dintre modelele structurale ale descîntecelor 
culese își au originea în afara hotarelor culturii noastre, textele literare 
au fost adaptate sistemului poetic românesc. Între descîntece și cele- 
lalte specii ale literaturii orale s-au produs schimburi permanente de 
imagini poetice și motive narative. Multe texte au reale virtuţi artistice, 
precum acest descîntec « de încuiere . : 

Plecă (cutare) pe un drum verde, 

Se sui într-o măgură verde 

Si väzu o pădure verde. 

Ciobanul cu oile verzi, 

Qile cu mieii verzi, 

Gu iezii verzi, 

Văzu niște măgari verzi, 

Cu vițeii verzi, 

Descute, Doamne, pintecele (cutăruia) 
Să vezi 

În colibele de altădată, 

în asemenea ceaune de fien lapte 
bolboroseau și plante de leac, 
descîntate de « vrăjitoare», — Sibiu, 
2 septembrie 1925, 


Descîntecul de dragoste 


Descîntecele care vizează împlinirea erotică a unui individ, adică des- 
cîntecele de dragoste, constituie o categorie aparte. În volumul Desire 
Machines, consacrat acestor descîntece, Sanda Golopenţia le definește 
drept forme marginalizate de energizare şi vindecare psihologică. Ursita 
fiecărui individ îngăduie trei și numai trei căsătorii — este de datoria lui 
să-l găsească printre partenerii potenţiali pe cel care-i este menit. Uncori 


138 


se întîmplă ca, dintr-o eroare, să aibă loc o căsătorit pripită sau negîn- 
dită, iar ursitul să sfirșească prin a deveni partenerul altcuiva. Într-un 
asemenea caz, el trebuie să fie «extras» din relaţia contractată impro- 
priu și îndrumat spre persoana care-i este menit cu adevărat. Toată 
această ordonare și reordonare a relaţiilor se produce prin intermediul 
unor oficiante și cu ajutorul descîntecelor. Ca și în caz de boală, des- 
cîntatul de dragoste presupune utilizarea unor substanțe și gesturi 
anume, Ritualul este îndeplinit în anumite momente ale anului sau ale 
zilei. Cele mai multe descântece vizează amplificarea frumuseții și vi- 
zibilităţii în societate a unei persoane : 


O purşes Mândița pi cali 
pi carari 

pîn la aiasti boari mari. 
Cînd aproapi, ia, di boarf 
tări lumea 

tät flecăti 

sî-ntreba : 

— Și esti asta ? 

Și vodeast ? 

Și împărăteasă ? 

— leu nu sînt vodeasi 
nisi împărăteast 

ien sînt Mândița sea frumoasi 
ien sînt vişini-nfloriti 
dinspri soari răsăriti 
dinspre munţi coborili. 
Merg la iasti hoar? mari 
cu soanili-n fajt 

cu dragostili-n braț. 

Cit la mini s-o uita 

tät cu drag m-a luda, 
cî} cu mini cf vorgbe 

tät cu drag îni ferișe. 

Și sin frumoast 

și iuninoas? 

cum îi sfintu soari 
cîn răsari, 

cum îi ruja 

cîn înfloari, 


Ghidarea, eventual redirecţionarea iubitului spre partenerul care-i 
este desemnat prin scrisă, ursită, dată, orîndă este tema multor alte des- 
cîntece de dragoste, Citeodată, cel desemnat să devină soț sau soţie 
pare să nu fie conștient că există în lume cineva care îl așteaptă. E ne- 
voie atunci de un mesager care să-i aduci la cunoștință informația, ca 
în acest text cules de Dumitru Pop în satul Băseşti, Maramureş : 


Foc, focuț 

domn, domnu 

ioi durmi 

tu nu durmi ? 

Tu te fă-o șerpoaie nåzdràvană 

cu noudzeci-și-nouă de guri muşcătoare 
cu nouăzeci-și-nouă de limbi înțăpătoare 
cu notăzeci-și-nouă de coz pleznitoare. 
fe-te-n lume păste lume 

în tuspatru cornuri de lume 

pînd la scrisa, data, orînda me. 

Cu gurile muişcă-l 

cu limbile-nțapă-l 

cu cozile pleznește-l 1 

De li-i afla-n pat 

țipă-l su pat ! 

De li-i afla pă ladă 

fipă-l lîngă ladă ! 

De li-i afla pă scaun 

țipă-l lîngă scaun ! 

De li-i afla pă laiță 

fipă-l lîngă laiță ! 

De ii-i afla cinînd la masă 

puie lingura pă blid 

și pita lîngă cuțit 

și spuie că s-o hrănit 

la mine gata să fie de-aräduit ! 
Nu-i da atita stare-n loc 

cît ar arde-un păr în foc ! 
Nu-i da stare și bodină 

cît ar arde-un pår în lumină ! 
Pînă la mine-a vini 

mâna cu mine o-a da 

în gură m-a săruta 

la o masã-om șede 

dint-un păbar om be 

dint-un blid om minca 

înt-o cununie-om sta 

înt-un pat ne-om culca, 


Un ultim grup de descîntece de dragoste urmărește să asigure pro- 
tecţia împotriva urii. Gîndirea populară asociază lipsa de frumuseţe sau 
de «vizibilitate» cu efectele unei acţiuni magice îndreptate împotriva 
unei persoane.de către cei sau cele ce se află în competiție pentru cuce- 
firea aceleiași partenere sau aceluiași partener. Într-o asemenea situaţie, 
cel interesat încearcă să întoarcă ura aruncată asupra sa sau să desfacă 
legăturile sociale + eronate » prin schimbarea ursitei. În felul acesta, cel 
care-i este destinat va deveni conștient de greșeală și se va orienta spre 
partenerul adevărat : 

| 
Neagră mi-e găina, 
negru e și coșul, 
neagră e căldarea, 
neagră e și noaptea, 
negru mi-e capul, 
neagră 
şi mai neagră 
să fie cutare 
înaintea cutăruia, 
proastă și urită, 


14] 


strâmbă și pocită, 
colat si buzată ! 
De toți să fie uitată 
în toată viața ei ! 

Femeia povestea, cînta şi juca la fel de bine ca bărbatul. “ 
Ne putem imagina experiența ci de viaţă văzind-o plecînd 
spre munca cîmpului, la fin, cu furca, grapa şi traista 

cu mincare pe umăr şi cu leagănul cu copil pe cap... = 
Peştișani (Gorj), 17 iulie 1930, 


me 


mica 


FOLCLORUL TRADIȚIONAL 


Nu este cu neputinţă să reconstruim astăzi modul în care se desfășura 
altădată viața spirituală a oamenilor în satul românesc. Obiceiurile ca- 
lendaristice și cele din ciclul vieţii, mulțimea de recomandări şi inter- 
dicţii, semnele, prevestirile bune și rele riumau existența colectivităţi și 
a individului, Ele le dădeau oamenilor sentimentul apartenenţei la 
grup și-i îndemnau să se conformeze datinilor. Comunitatea umană 
cunoștea însă și alte forme de exprimare artistică, În mai fiecare sat se 
aflau buni povestitori, oameni capabili să nareze snoave, întîmplări 
reale sau basme fantastice, Petrecerile de toate felurile, şezătorile, clã- 
cile erau frecventate de interpreți de cîntece epice cunoscuți și apre- 
ciați. La hora duminicală, lăutarii își puneau în valoare repertoriul mu- 


zical, iar tinerii se afirmau prin strigături şi prin calitatea jocului. 

Cîntecele de dragoste, de dor, de înstrăinare au fost ascultate întot- 
deauna cu încîntare de toţi, tineri și bătrîni. În împrejurările cele mai 
diverse, oamenii cu umor şi inteligenţă au emis păreri despre cei din 
jur, despre viaţă, moarte, noroc, boală. Multe din spusele lor au fost 
reţinute şi transmise mai departe, spre învățătură. Radioul, televiziu- 
nea, felurite spectacole au preluat în zilele noastre funcţii îndeplinite 
înainte vreme de grupul social local. Nevoile de emoție estetică erau 
satisfăcute prin contribuţiile celor care alcătuiau satul, aşa cum nevoile 
economice erau acoperite prin efortul tuturor, Creaţiile artistice col- 


portate în asemenea ocazii formează clasa foarte largă a literaturii orale 


tradiționale, 

Tot felul de istorii în versuri au fost transmise 
din generaţie în generaţie de barzi precum 
acest bătrin din Vrancea fotografiat stind 

pe pragul căsuței sale în iulie 1929. 


Cîntecele epice 


Culegerea cîntecelor epice românești a început la mijlocul secolului al 
XIX-lea. Meritul « descoperirii» eposului popular le revine lui A. Russo 
și, nu mai puţin, lui V. Alecsandri. După furtunoasa premieră a piesei 
sale Provincialul, Russo, care, după aprecierile autorităţilor, » au ur- 
mat prin ale sale îndemnuri de a se pune în tulburarea liniștei obștei », 
este surghiunit la Soveja, în apropiere de Focșani. Faptul va avea con- 
secințe majore pentru folclorul nostru, pentru că în perioada imediat 
următoare, probabil în jurul datei de 10 martie 1846, scriitorul notează 
prima variantă a Mioriței. Textul, cules de Russo și supus unor mo- 
dificări de către Alecsandri, va fi publicat în Bucovina fraților Hur- 
muzaki la 18 februarie 1850 sub semnătura lui Alecsandri și va deveni 
în timp varianta de referință a celui mai cunoscut dintre cîntecele 
epice româneşti. Mioriţa şi apoi culegerea Balade adunate și îndrep- 
tate (1852), datorată aceluiași V. Alecsandri, vor impune fulgerător și 
definitiv cintecul epic atenţiei celor preocupaţi de folclor. în deceni- 
ile următoare vor apărea numeroase culegeri reprezentative pentru 
toate ținuturile locuite de români : Muntenia și Oltenia — G. Dem. Teo- 
dorescu (1885), C. Rădulescu-Codin (1886), C.S. Negoescu (1896), 
GtG, Tocilescu (1900), C.$. Făgeţel (1909), C.N. Mateescu (1909), 
N. Păsculescu (1910), £. Diaconu (1933-1934) ; Moldova - S.F. Marian 

(1869, 1873), A.N. Caranfilu (1872), AL. Vasiliu (1909), T. Pamfile 
(1913), D. Furtună (1927), I. Diaconu (1930) ; Basarabia şi Bucovina — 
V. Alecsandri (1866), D. Dimitrie (1897), Elena Niculiţă-Voronca (1903), 
Mathias Friedwagner (1940) ; Transilvania — At.M. Marienescu (1859, 
1867), M. Pompiliu (1870), I. Bugnariu (1892), I.G. Bibicescu (1893), 
Gh. Tulbure (1908); Maramureş — Al. Țiplea (1906), T. Bud (1908), 
L. Birlea (1924), T. Papahagi (1925); Banat G. Cătană (1895), G. Alexici 
(1899), A. Corcea (1899), E. Hodoș (1906), I. Popovici (1909), L. Cos- 
tin (1927, 1939); Dobrogea - T. Burada (1880), Pr. Preda Ionescu 
(1939); zone locuite de români din fosta Iugoslavie — Emile Picot 
(1889), G. Giuglea, G. Vilsan (1913), Emanoil Bucuţa (1923), C. Sandu- 
Timoc (1943). Acestor volume li se adaugă numeroase culegeri conți- 
nînd materiale folclorice din mai multe provincii istorice românești. 
Preocuparea pentru culegerea și interpretarea cîntecelor epice va 
continua prin P. Caraman, [. Diaconu, ALI. Amzulescu, I.C. Chiţimia, 
A. Fochi, M. Pop, I. Taloș, Gh. Vrabie ș. a., pînă în zilele noastre. 

În mediile țărânești, cîntecele epice circulau sub numele de cîn- 
tece bătrînești, vechi, voiniceşti sau haiducești. Din dorința de a face 
cunoscute peste hotarele țării aceste cîntece patriotice și purtătoare de 
mesaj umanist, V, Alecsandri le-a botezat « balade », împrumutînd ter- 
menul balade din limba franceză. Cuvîntul s-a impus, mai cu seamă 
în rîndul intelectualilor, și avea să coexiste cu denumirile tradiţionale. 

Numindu-și cîntecele + bătrinești «, «vechi», « voinicești » sau « haidu- 
cești», purtătorii de folclor arătau că percep caracterul eroic al eposului 
și vechimea lui în raport cu alte genuri de texte. Prin aceste trăsături, 
cîntecele noastre epice se aseamănă mai degrabă cu eposul slav al po- 
poarelor învecinate (starinele, junacke pjesme) decit cu baladele apu- 
sene, cîntece lirico-epice care se interpretau în timpul dansului. 

Putem presupune că, într-un trecut îndepărtat, poporul nostru a 
avut cîntece cu caracter narativ, aflate la granița cu mitologia şi cu bas- 
mul. În astfel de creaţii se puteau exprima poetic indicaţii rituale și 
interdicții, se puteau oferi descrieri de ceremonial, puteau fi înfățișate 
confruntările omului cu personificări ale elementelor naturale. Persis- 
tenţa unor elemente rituale și mitologice în variantele cunoscute ale 
cîntecelor epice ne permite să sustinem o asemenea ipoteză. Astfel, 
putem afirma că eposul nostru popular s-a născut în spaţiul locuiz de 

români, în relație cu evoluţia celorlalte categorii ate folclorului naţio- 
nal. Ipoteza împrumutului, a « transplantului » baladei de pe teritoriul 
sirbesc pe cel românesc, datorat guzlarilor sîrbi aduși la curtile dom- 
neşti începînd cu secolul al XVI-lea, susţinută de Nicolae Iorga, este 
infirmată de realitatea noastră folclorică, de interferențele multiple ate 
cîntecelor epice cu celelalte tipuri de folclor. 

Eposul popular cules pînă în prezent, impresionant prin cantitate 
şi varietatea subiectelor, vorbește de la sine despre însemnătatea pe 
care a avut-o această clasă de cîntece în existența spirituală a oame- 
nitor, Studiind exclusiv cîntecele epice publicate în volume apărute 
pină în anul 1964, ALI. Amzulescu identifică 352 de subiecte diferite, 
cele mai multe dintre ele cunoscute în multiple variante. Lucrările Cin- 
tecul epic eroic şi Balada familială, care au urmat examinării publi- 
caţiilor și culegerilor din arhivele institutelor de cercetare, 2 tuturor 
izvoarelor existente pînă la 1970, l-au determinat pe folclorist să recon- 
sidere clasificarea anterioară și să împartă corpusul tematic al cîntece- 
lor epice în două categorii distincte : eposul eroic şi balada familială. - 
Eposut eroic cuprinde 211 tipuri de subiecte, cu 49 de tipuri și 2 sub- 
tipuri noi, neidentificate în bibliografia inițială, iar balada familială cu- 
prinde 173 de tipuri distincte, cuprinzînd creațiile narative în versuri 
ale căror subiecte dezvoltă situaţii bazate pe drame domestice. La aces- 
tea se adaugă jurnalele orale — o clasă aparte de cîntece narative. 

Vladimir Iacovlevici Propp definește eposul popular ca un « cîntec 
povestitor destinat ascultării » Formularea surprinde câteva din trăsătu- 
ile fundamentale ale genului ; eposul există doar ca text cîntat, are ca- 
tacter narativ, iar interpretarea sa presupune existența unui auditoriu. 

Cintecele epice româneşti aparţin eposului de forme mici și mij- 
locii. Dimensiunea medie a unui text este de 200-300 de versuri ; sînt 
rare textele care ajung ta 1 000 de versuri. Subiectele au o existență 
autonomă ; nu se poate vorbi de o organizare pe cicluri şi, prin ur- 
Mare, nici despre vreo tendinţă de epopeizare a eposului. Singura 
exceptie o reprezintă așa-numitul «ciclu al Novăceștilor », un grup de 
14 cintece epice a căror figură centrală este viteazul Novac. 

„Spre deosebire de alte categorii ale folclorului, cîntecele epice au 
circulat mai ales graţie grupului semiprofesionist a! lăutarilor. Aceștia 
Stăpineau un repertoriu de 30-40 de piese epice distincte, însușite fie 

prin tradiție de familie, de la ascendenți care fuseseră ei înşişi cîntăreţi, 
fie prin contact cu alți lăutari. Prilejul cel mai potrivit pentru interpre- 
tarea eposului era, prin tradiţie, ospățul de nuntă. Deţinători repeno- 
riului făceau atunci dovada măiestriei lor de a evoca faptele de vitejie 
ale unor eroi populari, iar auditoriul îşi dovedea, la rîndul său, price- 
perea solicitînd anumite piese și impunîndu-le liutarilor o interpretare 
exemplară. Omiterea unor motive epice sau un acompaniament defec- 
tuos putea nărui o reputaţie făcută cu trudă, iar lăutarul risca să nu mai 
fie chemat să-și + zică » repertoriul, În folcloristica românească sînt cu- 
noscuţi chiva interpreți străluciți ai cîntecului epic : Petrea Creţul Șolcan, 
lăutarul Brăilei — omul al cărui repertoriu a contribuit la faima culegerii 
lui G. Dem. Teodorescu ~, Matei Burcea (36 de piese), Mihai Constan- 
tin (35 de piese), Marin Dorcea (45 de piese), Stan Șerban (42 de 
piese) - ultimii fiind descoperiţi de cercetători ai Institutului de Folclor 
din Bucureşti, 

Cintecele de ascultare, destinate unui auditoriu relativ numeros, 
« baladele » trebuiau interpretate în așa fel încît să poată fi urmărite 
cu interes, Se poate vorbi de un stil anume de interpretare, de » zi- 
cere » a cîntecelor noastre epice. Astăzi sînt rare cazurile în care lău- 
tarii preced executarea baladei de un  taxim =, o melodie lentă cu rol 
de preludiu instrumental la cîntecul epic, În contrast cu melodia in- 
troductivă, zicerea propriu-zisă a textului debutează furtunos, în re- 
gistrul acut al scării muzicale. În formule consacrate, lăutarul solicită 
atenţia ascultătorilor : 


Foaie verde samulastrå, 

la ascultați dumneavoastră, 
L-astă poveste domnească, 
Trebuie să isprăvească 

La cinstiți ca dumneavoast' 
Care, boieri, ne-o asculta 
O mai alege ceva ; 

Cine nu ne-o asculta, 

Om ingira 

ce-om putea, 

Ne-om curăți de belea, 
Neicd, ca toată lumea. 

Binna 


În acord cu acțiunea cîntecelor epice, unii lăutari alternează inter- 
pretarea cîntată cu pasaje declamate, « băsmite ». Acestea apar mai ales 
în momentele dramatice, precipitate ale narațiunii versificate și au-me- 
nirea de a menţine trează atenţia ascultătorilor. Totodată, indeosebi la 
încheierea secvenţelor narative, interpretul întrerupe « zicerea » cu pa- 
saje instrumentale, care îi permit să-și odihnească glasul și să se con- 
centreze asupra episodului narativ următor, în vreme ce auditoriul are 
răgazul să reflecteze asupra celor ascultate pînă atunci. O formulă glu- 
meat, adesea în disonanţă cu dramatismul acțiunii epice prezentate, 
încheie de obicei interpretarea cîntecului epic : 


lo mă-nchin cu cîntecul 
ca și lupul cu mielul, 
Cînd pușcașu-l nemereşte, 
scoate blana și plătește. 


Sau: 


Mâ-nchinai cu cîntecul 

Ca și lupul cu cringul : 

Cît trăieşte, libovește ; 
Vindtor mi-l dobindește, 

Dă pielea și se plătește, 

Dă carnea la lautari, 
Matele pe la bâsari... 

Mai ziceti, meseni, amin, 
Căci fu cîntecul deplin, 

Să vă fac altul mai bun. 
Asta fu de-nvățătură, 

Să vă fac inima bună... 
Mai dați cu-dle ploști de vin, 
Și mai dați cu băutura 
Să-și ude ldutaru gura, 

Că de cînd cîntă, săracu, 

7 s-a uscat, gura ca tuleacul,.. 

În sfirșit, o melodie veselă, cel mai frecvent o melodie de joc din 
repertoriul local, încheie interpretarea și produce destinderea necesară 
angajării într-o nouă aventură narativă. 

În eposul popular românesc se înilnesc teme de mare vechi ne, 
în care se pot descifra semnificații mitologice, vechi rituri de inițiere, 
elemente ale unor practici abandonate de mult sau ocupaţii care aveau 
pe vremuri o altă însemnătate. Unele cîntece epice se afli la confiu- 
enja cu basmul. Rătăcirea surorilor în cîntecul epic Trei surori la flori 
a fost interpretată ca un drum cu sensuri initiatice. lovan Iorgovan, 
chiar dacă are înfățișarea și însemnele unui cavaler medieval, prezintă 
trăsăturile unui erou civilizator, În Antofiţă al lui Vioară, eroul trebuie 
să-și dovedească bărbăţia pentru a se putea căsători ; el urmează să-i 
aducă ferei : 


Știucile 

Ca vacile, 

Morunii 

Ca bivoli, 

Sd-i aduc ca oile 

Cu carnea s-o niintesc, 
Cu oasele casa s-o zidesc, 
Cu coastele s-o-nlânţuiesc, 
Cu sînge s-o 2ugrâvesc. 


Putem afirma, prin analogie cu scenariul practicilor initiatice ale 
altor popoare, că edificarea unei locuinţe din oase de pește sau cu în- 
fățișare de animal marin ar fi putut avea în trecut semnificaţii rituale în 
universul pescarilor. 

Acestui fond arhaic i se adaugă numeroase creaţii din epoca 
luptelor împotriva asupritorilor şi cotropitorilor pămîntului strămo- 
şesc, Eroul acestui tip de epos continuă și dezvoltă caracteristicile 
eroului cîntecelor epice cu caracter fantastic. Luptătorul împotriva 
turcilor și tătarilor nu este comandantul unei oștiri organizate — 
lucru, de altfel, imposibil la acea vreme ~ ci luptă singur sau împre- 
ună cu alți câțiva viteji, Dramatismul confruntării devine astfel mai 
evident, ca și eroismul combatantului singuratic. Acţiunile eroului 

luptător sînt atît de eficiente, încît echivalează cu cele ale unei ar- 


mate întregi : 


Copilașu ce făcea ? 
Steagurile număra, 

Cinzăj' de mii că păsa, 

Lu ta-sâu nu-i mai spunea, 
De-acolo că fluiera, 
Herghelia și-o strîngea, 
Di-un cal bun câ-ș alegea, 
Tot pe Albu bătrint 

Care fugea cu anu 

Și răsufia cu celsii, 

Și bine că să arma, 

Cu turcii s-amesteca, 

De dimineaţă pân la prinz 
Tăia copil to' cu ris; 

Di la prânz pân” la nâmiaz 
Tăia copil cu năcaz ; 

Cin? soarele scăpăta, 
Copilașu termena, 


Deși acţiunea este motivată de un prejudiciu adus eroului, biru- 
ința lui este percepută ca o victorie repurtată asupra unui dușman 
comun. Iancu Mare, eroul cîntecului cu acelaşi nume, este somat să se 


turcească : 


Dar viteazul sfirșeşte prin a-i «români = el pe turci. 


— Turceşte-te, Tancule, 
Turceste-te, beiule, 

Beiule, creștinule, 

Lasă-ți legea românească 
$i dä-te-n legea turcească. 

Secolele XVII-XVIII îmbogăţesc fondul eroic al eposului popular 
românesc cu cîntece epice despre haiduci. În această perioadă se 
accentuează procesul de destrămare a obștilor sătești, avind drept con- 
secință imediată polarizarea averilor. Această realitate generează ten- 
siuni sociale mai ales între locuitorii satelor și orășeni, dar şi în sînul 
comunităţilor rurale. În lumea satelor, conflictele capătă adesea forme 
acute, iar răscoalelor şi bejeniilor li se adaugă acum o formă nouă de 
opoziție : haiducia. Haiducul luptă şi ei singur sau în ceată, formaţiune 
care continuă la un alt nivel cetele de flăcăi, așa cum sînt cunoscute în 
mai toate zonele țării. Ceata are numeroase atribute tipice vieții mili- 
tare : acceptarea ierarhiei, executarea ordinelor primite, lupta pentru 
eliberarea camarazilor capturați și întemnițați etc, Haiducii luptă îm- 
potriva ciocoilor care au acaparat vechile moșii, folosite înainte de 
obștea satului : 


Câ-mi venea, mâre, venea, 
Stapinul 

Moșiilor 

Si domnul 

Cimpiilor, 

Manea, slutul 

Și ritul; 

Manea, grosul 
Ș-arțăgosul. 


Implicit, ei luptă împotriva. poterelor care protejează dreptul, de 
acum acceptat, la proprietate : 


Frunzuliță ca petacu 
Cutează iarba ca acu, 
Busuioc intră pe Racu 
Să vezi Busuioc d! Mare, 
La briu cu șapte pistoale, 
Patru pline și trei goale 
Face potera răscoale 
Numai cu mîinile goale, 

Și trei pline 
de rugină, 
Bagă potera-n izînă 


m 


În egală măsură, haiducii se află în conflict cu întreaga administra- 
ție feudală, mergînd pînă la domnul țării : 


Zele verde lobodă, 

Curte la Șiefan-Vodă 

Muiz’ boieri s-a strîns la vorbă 
` Toz’ boierii feriei, 

Frate, și-ai Moldoviei, 
Căimăcanii tirgului, 

Cinstiţi divanului, 

Fala caimacanului.., 

Iar de vorbă ce-m vorbea ? 
To’ de Miu sfătuia. 


O întreagă pleiadă de haiduci vestiți (Corbea, Toma Alimoș, Miu, 
Golea, Iancu Jianu, Tunsu, Gheorghelaș, Ion äl Mare, Radu Anghel, 
Burulean, Goia ș.a.) a pătruns prin intermediul cîntecelor epice în 
conștiința a numeroase, generaţii. Ale multe cîntece epice, care de- 
scriu faptele de arme ale unor haiduci locali, nu au căpătat o circu- 
latie folclorică mai largă și s-au stins fără a mai ajunge la noi. Deși mai 
puțin frecventă, imaginea femeii-haiduc poate fi surprinsă în eposul 
aostu popular; 


Streaja 

cin’ le-o strejuia ? 
Strejuieste Voichita, 
Să vezi Voica Bälaca, 
Ce femeie, sărmană, 
Cu trei coade pe spinare, 
Trei-nodate, 

trei clestate, 

Trei peste ciocbină date. 
Parcă-s balauri de şarpe... 


Cîntecele epice despre - hoţomani - reprezintă un ciclu decăzut 
în comparaţie cu eposul antiotoman și cel haiducesc. Totuși, cînte- 
cele despre hoţi vestiți, ca Stan din Bărăgan, Ghimiș, Gheorghe, 
Cosma și Maftei, Dăian, au circulat intens, iar aceștia, confundați ade- 
seori cu haiducii, au stârnit, asemenea celorlalți eroi ai eposului, ad- 
miraţia oamenilor. 

Păstoritul, ocupaţie tradiţională a românilor, constituie tema unei 
suite de cîntece epice. Numărul subiectelor nu este foarte mare. Sub 
aspectul circulaţiei, al numărului de variante, al calităţii artistice a tex- 
telor, o singuză piesă, Mioriţa, domină eposul românesc. Alte cîntece 
consemnează aspecte ale relațiilor ciobanilor cu haiducii (Costea și 
Fulga, Olinceală baiducul, Salga, Codreanu), drame profesionale (Horea 
hui ton Berciu) sau [apte legate de mitologia păstorilor (Păcurarul ṣi 
Fata Pădurii), 

O serie de cîntece epice au fost, probabil, create în preajma curti- 
lor feudale. Ele trebuiau să preamărească faptele de vitejie ale dom- 
nitorilor sau ale marilor boieri, să-l hulească pe adversar, într-un cuvînt, 
să fie pe placul cunenilor cărora le erau destinate. Unele creaţii poe- 
tice de acest gen înfățișează intrigi și drame erotice tipice mediului 
curtenesc sau prezintă conflictele dintre partidele boierești, aspecte 
care nu aveau cum să le fie familiare ţăranilor sau să-i intereseze. O 
astfel de baladă de curte trebuie să fi fost Radu Calomfirescu, care elo- 
giază faptele de arme ale familiei boierești a Calomtireştilor, în opoziţie 
cu reprezentanții Buzeștilor, prezentaţi ca trădători. Este posibil ca ba- 
lada să fi fost comandată ca armă propagandistică în disputa politică 
dintre cele două familii, dat fiind că realitatea istorică nu confirmă afir- 
maţiile din textul poetic. Interpretate iniţial la curtea feudală, cîntecele 
epice cu acest tip de subiect s-au răspândit apoi și în mediul țărânesc, 
imbogăţind fondul eposului popular și lărgind sfera temelor și proble- 
maticii oferite ascultătorilor. Pe această cale au ajuns pină la noi balade 
ca Dobrișan, Vartici, lordăchiță a Lupului, Aga Bălăceanu, Cîntecul 
lui Priscoveanu, Constantin Brincoveanu Ş.a. 

Multe cîntece epice dezvoltă teme legate de viața de familie, de 
relaţiile și dramele dintre iubiţi (Cucul și turturica, Milea, Vălean), din- 
tre soți (Ghiţă Câtânuță, Nevasta vîndută, Nevasta fugită), dintre pă- 
rinti şi copii (Tudorel, Blestemul mamei) sau dintre fraţi (Hore despre 
o fată îmbăginată | amăgită « — n. n] de drăguţ, își omoară doi fraţi). 
În variante apropiate celor cunoscute de noi, cîntecele epice despre 
viața de familie au avut o circulaţie largă în Europa. Cel despre sol- 
datul care se întoarce acasă după o lungă absenţă și își găsește soţia 
pregătindu-se de nuntă (Moșneagul) a fost atestat în versiuni relativ 
apropiate în tot apusul Europei (Le Retour du soldat, Ritorno del ma- 
rito, Unvermiutete Heimkehr des Ehemannes ş. a.). 

În vremurile în care cântecul epic era încă o categorie productivă, 
întîmplări senzaţionale care îi tulburaseră pe locuitorii satelor prin dra- 
matismul sau ciudățenia lor au fost versificate, devenind cîntece epice. 
Asemenea « jurnale orale» narează, de pildă, incendiul care a mistuit 
biserica de la Costeşti într-o noapte de denie (Focul de la Costești) sau 
duelul în care a pierit un reprezentant al protipendadei bucureștene 
(Iancu Moruzi). Nedesprinse de concretul evenimentelor oglindite, jur- 
nalele orale rămîn simple înșiruiri versificate de fapte, reponaje lipsite 
de valoare artistică, dar interesante prin perspectiva pe care o deschid 
pentru studierea procesului de creaţie a epicii. 

Organizarea tematică și clasificarea eposului nostru popular au 
devenit o necesitate odată cu acumularea de material faptic. G. Dem. 
Teodorescu distingea, «după natura și cuprinsul lor, după alusiunile 
ce fac, după ființele despre care tractează », cîntece epice + solare și 
superstițioase, istorice, haiducești şi domestice =. Nicolae lorga a gru- 
pat același material pe «cicluri » (domnesc, codrenii, dunărenii, hai- 
ducii). D. Caracostea a identificat, la rîndul său, 11 « grupuri de tipuri + 
de epos în funcţie de raporturile dintre agenţi și situaţia pe care 
aceştia o ocupă în cadrul grupurilor sociale ; astfel de tipuri, ierar- 
bizate de ta simplu la complex, sînt: relațiile iubit-iubită, fată-flă- 
cău, părinţi-copii, soț-soţie, frate-soră, soacră-noră, naş-fin, conflicte 
profesionale, conflicte sociale între bogaţi şi săraci etc. Dintre cla- 
sificările mai recente amintim categoriile izolate de 1C. Chiţimia 
(I balade legendare ; II. balade vitejești : 1. voiniceşti, 2. haiduceșii ; 
HL balade de conflict familial şi social : 1. căminul (familia) și dramele 

lui, 2. profesia și conflictele ei, 3. lupta de clasă ; IV. balade istorice) 
și de ALI. Amzulescu (I, fantastice ; II. vitejeşti : 1. ciclul cotropito- 
rilor, îurci-tătari, 2. haiducii, 3. hoțomanii ; HI. păstoreşti ; IV. despre 
curtea feudală ; V. familiale : 1. îndrăgostiţi, 2. soții, 3. părinţi şi copil, 
4. fraţi; VL jurnale orale). 

Cercetările recente consacrate eposului popular depășesc stadiul 
inventarierii subiectelor și identifică eposul eroic (cîntece despre voi- 
nici şi viteji) și baladele (cîntece care descriu aspecte ale relaţiilor de 
familie). Eposul eroic și balada sînt considerate specii ale cîntecului 
narativ, fiecare putînd fi definită printr-o structură proprie. 

Tentativele de a identifica un model compozițional al eposului 
eroic — în spiritul analizelor iniţiate de V.L Propp asupra basmului fan- 
tastic = i-au permis lui ALI. Amzulescu să degajeze o structură-nucleu 
care cuprinde în mod constant o «situație inițială » (traiul fericit, lipsa 
de griji majore și bunăstarea materială a eroului), urmată de trei sec- 
venţe narative aflate în succesiune și opoziţie : secvenţa prejudicierii / 
lipsei, secvenţa confruntării, secvența remedierii. Un număr de funcţii 
intermediare pot dezvolta secvențele structurii-nucleu. Definitorie pentru 
cîntecele din clasa eposului eroic este secvenţa narativă a confruntării. 
Se consideră, astfel, că legea fundamentală a eposului eroic constă în 
secvența pregnantă ce narează lupta, ca urmare a unui prejudiciu sau 
a unei lipse, şi victoria eroului. Confruntarea trebuie să determine o 
reparaţie a prejudiciului sau o împlinire a lipsei, asigurînd o reme- 
diere corespunzătoare, Materialul folcloric prezintă situaţii și nuanţe 
foarte diverse, reductibile însă la modelul descris, Astfel, în secvența 
confruntării — care în structura textului poetic ocupă poziţia centra- 
lă - lupta poate fi urmată de o victorie parțială ; de asemenea, eroul 
poate fi ucis în luptă, iar în acest caz secvența remedieri se trans- 
formă în contrariul ei etc. În cursul interpretării, structura secvențială 
poate apărea completă (* variantă saturată =), după cum este posibil 
ca unele funcţii să fie omise C variantă catalectică =) sau lipsa unei 
funcţii să fie asociată cu reluarea celor existente (+ variantă expansi- 
vă»); sub aspectul modului concret de realizare a fiecărei secvenţe, 
variantele se pot caracteriza prin «densitate» (de exemplu, în sec- 
venţa remedierii, dușmanul este pedepsit) sau prin « diluare » (duşma- 
nul este cruțat) ; în ceea ce priveşte raporturile de aderenţă şi de soli- 

daritate între secvenţe, variantele pot fi «adecvate » sau + inadecvate » 
(o secvenţă caracterizată prin densitate urmată de o alta de același tip 
indică un raport de adecvare ; o secvenţă diluată urmată de o sec- 
venă diluată evidenţiază un raport de inadecvare (potrivit autorului, 
un raport de adecvare a inadecvării). În termenii modelului lui ALL 
Amzulescu, se poate spune că eposul românesc se prezintă în mai mică 
măsură ca un epos al agresiunii, fiind mai ales unul al rezistenţei, al 
eliberării şi al răzbunării. 

Balada are o structură narativă diferită de cea a eposului eroic. La 
«situația iniţială » se adaugă trei secvenţe narative aflate în succesiune 
şi opoziţie : secvenţa impasului, secvența probelor şi secvența reme- 
dierii, Citeva funcţii intermediare (despărţirea, plecarea, medierea, recu- 
noașterea) pot completa modelul-nucleu. Secvența narativă definitorie 
a baladei familiale este cea a probelor. Eroul este supus unor abuzuri 
care pot lua forma persecuției sau a crimei (în Soacra rea, nora accep- 
tă cu deplină resemnare să fie hrănită laolaltă cu animalele). Eroul-vic- 
timă poate accepta abuzul exercitat asupra lui sau poate încerca să se 
opună — refuzul, neascultarea / încălcarea, fuga sînt alternative ale aces- 
tei pseudoopoziţii. Secvența remedierii ia forma de pedeapsă / răzbu- 
nare (blestem în Zogodnicii nefericiti; izgonire, ucidere în Soacra rea 
şi Sora otrăvitoare) sau cea de răsplată / împăcare (soția vindută îi este 
restituită lui Olac ; domnul îi recunoaște în Dobrişan pe fratele său și 
împarte tronul cu acesta). 

Cercetarea cîntecelor epice a ridicat problema valorii istorice a 
acestei categorii folclorice. Scriitorii pașoplişti au atras primii atenția asu- 
pra istoricităţii eposului nostru popular. Definind aceste cîntece drept 
mici poemuri asupra întîmplărilor istorice și asupra faptelor mărețe », 
V. Alecsandri a deschis un drum pe care l-au urmat mulți istorici, lite- 
rați şi folctoriști, M. Kogălniceanu credea că studierea cintecelor epice 
cu subiect istoric i-ar putea furniza informaţii concludente pentru isto- 
ria românilor la care lucra. Atanasie Marienescu a prelucrat cîntecele 
epice pe care le-a cules în așa fel încît presupusele elemente istorice 
din texte să devină cît mai evidente, N, Iorga identifica, la rîndul lui, 
in cintecul despre: Vartic un hatman, Petru Vartic, şi credea că Neagoe 
Basarab este primul voievod al cărui nume s-a păstrat în cîntecele 
noastre epice. P. Caraman considera că Balada Crivățului este versiu- 


159 


nea literaturizată a unei nefericite expediţii turceşti comandate de un 
anume Malcoci în Polonia, în iarna 1498-1499, 

În opoziţie cu încercările de a identifica fapte istorice în cîntecele 
epice, D. Caracostea socotea că în cuprinsul creaţiilor populare este 
reținută exclusiv experiența colectivă a umanităţii, că eposul popular 
exprimă o viziune poetică despre lume și că studiul textelor populare 
ar trebui orientat câtre separarea a + ceea ce este românesc de ceea ce 
este general uman ». 

În Cuvânt preliminar despre izvoarele istoriei românilor, Nicolae 
Bălcescu afirmă şi el istoricitatea textelor folclorice, dar caută în ele 
nu date și fapte exacte, ci obiceiuri, idei și atitudini ale colectivităţilor 
umane : « Poeziile populare sînt un mare izvor istoric. Într-însele aflăm 
nu numai fapte generale, dar ele intră și în viaţa privată, ne zugrăvesc 
obiceiurile și ne arată ideile și sentimentele veacului. > Formulind în 
acești termeni istoricitatea cintecelor epice, N. Bălcescu se dovedeşte 
un precursor a! viziunii moderne asupra conținutului esențial al crea- 
tiei populare. 

Cîntecele epice operează cu un număr limitat de eroi. ALI. Am- 
zulescu reduce ansamblul personajelor din eposul popular la patru 
actanţi: dușmanul, eroul, mediatorul și victima. Eroul este un per- 
sonaj care cumulează toate calităţile, fiind structural un model al 
genului. Ne putem explica astfel de ce eposul nostru nu a păstrat nu- 
mele unor personalităţi istorice strălucite, cum ar fi Mircea cel Bătrn, 
Ștefan cel Mare sau Mihai Viteazul. Chiar şi atunci cînd numele unei 
personalităţi a fost conservat în textul unor cîntece epice, figura ei 
apare deformată. Eposul popular nu este o cronică rimată, ci o operă 
literară care prelucrează datele realului în conformitate cu normele și 
exigentele genului. 

Cîntecele epice au circulat în tot spaţiul european. Este firesc, prin 
urmare, să întîlnim teme comune în arii culturale supranaționale. Spa- 
tiul sud-est european şi balcanic a fost cu deosebire favorabil circu- 
laţiei folclorului. Studiind aspectele comune ale cîntecelor epice, Adrian 
Fochi constată că din cele 401 subiecte, cite însumează cîntecul epic 
românesc, 41 se întilnesc și la bulgari, 29 la sîrbi, 13 la neogreci, 13 la 
albanezi, 12 la macedoneni, unul la istroromâni ; într-un alt studiu, el 
descoperă că 26 de subiecte apar și la maghiari, 22 la ucraineni, 17 la 

slovaci, 12 la lituanieni, 11 la ruși și bieloruși, 10 la polonezi, 8 la cehi 
şi moravi şi 3 la sașii-germani. Contribuţia românilor la viaţa cîntecu- 
lui epic european se măsoară însă nu doar cu numărul de subiecte 
prezente în afara graniţelor, ci și, în egală măsură, cu evoluţiile tema- 
tce, cu adaptarea la situaţiile de mediu și mentalitate, cu capacitatea 
de circulaţie și răspîndire, 
Păstoritul românesc e marcat 
de imaginea marilor turme de oi albe 


care se răspindesc vara pe pajiști... — 
muntele Larga (Gorj), 23 iunie 1927. 


Miorița 


Mioriţa, cea mai cunoscută operă literară din folclorul românesc, este, 
neîndoielnic, o capodoperă artistică. Poemul a făcut obiectul a nume- 
roase interpretări, exegeze literare și studii monografice, s-au formulat 
observaţii pertinente cu privire la originea operei, circulaţia motivelor 
şi structura variantelor. În opinia tuturor cercetătorilor Miorița exprimă 
un dat esenţial din ființa poporului român, mesajul profund umanist al 
poemului cuprinde elemente definitorii pentru spiritualitatea româneas- 
că. Cîntecul epic despre păstorul care cade victimă complotului pus la 
cale de confrații săi este cunoscut astăzi în aproximativ o mie de vä- 
riante răspîndite pe întreaga arie culturală românească. Răspîndirea pro- 
digioasă şi circulaţia intensă nu sînt de dată recentă ; ele nu pot fi puse, 
așadar, pe seama generalizării învățămîntului și a creșterii prestigiului 
școlii, care a difuzat prin manuale, cel puţin în ultimele decenii, va- 
tanta Alecsandri. 

În ceea ce privește funcţia, este important să observăm că în Banat, 
Oltenia, Muntenia, Moldova și Dobrogea, Miorița a circulat ca baladă. 
Ea își are propria melodie și numai accidental poate fi interpretată pe 
alte melodii, după cum numai accidental pe melodia Mioriței pot fi 
cîntate și alte texte. Spre deosebire de celelalte cîntece epice, a căror 

circulaţie s-a datorat în primul rînd lăutarilor, Miorița a fost transmisă 
îndeosebi de păstori şi țărani. În Transilvania și Bucovina, Mioriţa în- 
deplinește funcția de colindă şi este interpretată exclusiv de sărbă- 
toarea Crăciunului, mai ales la casele oierilor. 

Majoritatea variantelor Mioriței-colind au o structura metrică de 
şapte-opt silabe, ceea ce le deosebește de variantele moldo-muntene ; 
structura narativă diferă și ea, fiind redusă la numai două secvenţe. 
Textul Miorifei-colind, lipsit de o melodie proprie, este adesea inter- 
pretat antifonic pe una din melodiile locale de colindă, În comparaţie 
cu versiunea-baladă, versiunea-colind a Mioriței conține numeroase 
elemente arhaice atît la nivelul lexicului, cît și la cel al conţinutului. 
Astfel, conflictul dintre ciobani nu este determinat de factori econo- 
mici, ci de încălcarea unei îndatoriri profesionale. Pentru o culpă legată 
de îndeletnicirile cotidiene, păstorul este condamnat la moarte : 


Pre cel mic l-au minat: 

Să întoarne oile, 

C-o rătăcit bietele. 

Qile le-o înturnat, 

Dar grea lege i s-o dat: 
Ori să-l taie, ori să-l puște, 
Ori să-l puie-ntre țăpușe |]. 


În alte colinde ardelenești, conflictul are o motivaţie aparent ero- 
tică : în drum spre munte, ciobanii întîlnesc o « fată de maior» pe care 
unul dintre ei doreşte s-o ia cu sine. (Pentru « maior » s-au încercat mai 
multe explicaţii. În studiul său Miorița și Meșterul Manole în folclorul 
Sălajului, Leontin Ghergariu scrie : » Maior ? Nu i-am putut găsi înţele- 
sul. Nu cred să însemne grad militar în armată. Poate să fie luat din 
ungurescul „major“ = fermă, moșie. În acest caz însemna conducător 
de moșie — vechil. » Dicţionarul Limbii Române plosează « maier - — din 
germanul Meier, cf. maghiarul mâjor — ca avînd, în Transilvania și 
Oltenia, sensul de ; 1. mică gospodărie țărănească sau grădină la mar- 
ginea unui oraș săsesc, loc unde se află mai multe coșare sau hambare, 
« Măieriște » ; 2, cartier locuit de români la periferia orașelor săsești și 
3. fermier. Cuvîntul ar putea deriva și din acel maiores terrae care a 

supraviețuit în Ardeal și este un echivalent at vătafului de plai din 
spațiul extracarpatic. « Maior « ar avea sensul de » mai mare » peste acele 
locuri, un reprezentant al puterii centrale.) Ceilalţi tovarăși se opun și 
îl condamnă la moarte. În ambele versiuni motivaţia de fond a con- 
flictului este rituală: în prima versiune, judecarea păstorului neglijent 
poate fi considerată ca o expresie a străvechiului drept obișnuielnic, 
jus valachicum; în cea de-a doua, condamnarea este generată de 
interdicţia rituală legată de prezența femeii lu stină. Versiunea-baladă a 
Mioriței reprezintă o creaţie evident mai nouă decit versiunea-colind. 
Prin desacralizarea versiunii transilvănene și schimbarea funcţiei, a re- 
zultat nu numai o nouă motivaţie a conflictului, ci și o amplificare a 
structurii narative a discursului poetic, 

Deși poemul este cunoscut în toate mediile, este aproape sigur 
că geneza lui trebuie asociată cu existența și modul de viaţă al 
ciobanilor. Unii cercetători, printre care şi 1). Caracostea, îi plasează 
originile în perioada de formare a poporului român, iar geneza este 
pusă în legătură cu o « experiență primară, în afara istoriei, a sufletu- 
lui primitiv». O. Densusianu consideră că originea Mioriţei trebuie 
căutată într-un eveniment concret — asasinarea unui cioban, întîmpla- 
re petrecută într-un trecut nu prea îndepărtat. Cert este că variantele 
cunoscute surprind fiecare cîte un moment din existenţa îndelungată 
a poemului. 

Structura narativă a cintecului epic este doar aparent simplă. Într-un 
cadru idilic : 


Pe-un picior de plai 
Pe-o gură de răi, 


se pune la cale un complot. Victimă a asasinatului plănuit este un 
cioban, iar ucigașii sînt chiar însoțitorii lui. O oaie năzdrăvană îi 
dezvăluie păstorului-victimă intenţiile tovarășilor săi. In faţa primejdiei 
morii, ciobanul își enunță testamentul. El doreşte să fie îngropa: 


În dosul stinii 
Să-mi aud ciinii. 

Mai cere să-i fie puse fluierele la căpătii, iar mamei sale să i se 
transmită : 


Că m-am însurat 
Cu-o mândră crăiasă 
A lumii mireasă. 


culturale multiple și nebinuite. Astfel, motivul conflictului dintre cio- 
banii-tovarăși poate fi descifrat în termenii conflictului fratern dintre 
Cain şi Abel (de alfel, în multe versiuni ale baladei, ciobanii sînt chiar 
numiţi « fârtați», «frați de cruce», «din prinsoare, de învoială ») ; mo- 
tivul oii năzdrăvane cunoaște o foarte mare răspîndire sub forma ani- 
malelor-profet sau a animalelor înzestrate cu harul vorbirii ; testamen- 
tul — motivul poetic prin care se exprimă un crez — este prezent în 
numeroase texte folclorice aparţinind unor categorii literare diferite ; 
motivul mamei bătrîne care-și caută fiul apare, de asemenea, în alte 
cîntece epice din folclorul românesc și balcanic. Specificitatea poemu- 
- lui nostru păstoresc stă în originalitatea cu care sînt îmbinate aceste 
motive literare, în expresia poetică şi în bogăţia sentimentelor cuprinse 
în textul baladei, 

Preocupaţi să descifreze sensul filosofic al cîntecului epic, nu- 
meroşi exegeţi au socotit că atitudinea pasivă a ciobanului în faţa 
morții ar exprima resemnarea omului confruntat cu un destin tragic. 
Dimpotrivă, în ultima vreme o serie de filosofi şi folctoriști au desco- 
perit în același text poetic un mesaj optimist, o atitudine activă în faţa 
vieții, vizibilă îndeosebi în comuniunea dintre păstor și natură. La o 
analiză mai atentă, ambele interpretări se dovedesc a fi exaperări, supra- 
licitări ale textului poetic, Informat despre complotul urzit împotriva 
sa, ciobanul nu are o atitudine fatalistă sau optimistă. Balada nu evo- 
luează din punct de vedere epic dincolo de expunerea conflictului. 
Dezvăluirea pe care o face oaia năzdrăvană provoacă o tensiune ce se 
rezolvă prin monologul ciobanului. Interpretările optimiste ar ignora 
sentimentul tragic pe care îl încearcă un om tînăr în faţa morţii posi- 
bile. Desfășurindu-se în planul alegoriei, drama piistorului din Mioriţa 
prezintă în succesiune și opoziţie simbolismul integrării telurice, în 

care moartea este acceptată dar resimţită dureros de erou, și simbolis- 
mul integrării cosmice, în care comuniunea cu natura este dublată de 
sentimentul tragic al pierderii vieţii. 

Într-un studiu recent am repus în discuție tema mult dezbătută a 
„testamentului ciobanului -, oferind o interpretare diferită mesajului în- 
cifrat în dorințele sale privind focul unde urmează să fie îngropat şi 
obiectele pe care le vrea alături. Versurile care fac obiectul analizei în 
versiunea de referinţă, a lui Alecsandri, sînt următoarele : 


Aici pe aproape 
În strunga de oi, 
Să fiu tot cu voi ; 
În dosul stinii 
Să-mi aud cînii, 
Asta să le spui, 


lar ia cap să-mi pui 
Fiuieraș de fag, 
Mult zice cu drag. 
Fluieraș de soc, 
Mult zice cu foc. 


Pornind de la aceste formulări, cercetătorii au emis ipoteze asupra 
păginismului păcurarilor sau au evocat dezinteresul acestora pentru 
practicile creștine de înmormintare. Multe din opiniile expuse ignoră 
modul de viaţă al păstorilor, faptul că transhumanţa se făcea adeseori 
pe spaţii întinse, în teritorii care le erau străine ciobanilor, uneori în 
zone cu o altă cultură și o altă limbă. În astfel de locuri s-a întîmplat 
nu de puţine ori ca un oier să-și piardă viața fie din cauza unei boli, 
fie din alte motive — acte de banditism, atacuri ale animalelor sălba- 
tice, abuzuri ale micilor despoţi locali. O inmormintare cu preoți și un 
serviciu religios îndătinat erau adesea cu neputinţă de organizat. Morţii 
erau înhumați urmînd practica arhaică a îngropăciunii în preajma 
casei, O asemenea ceremonie trebuia înfăptuită cu respectarea practi- 
cilor cunoscute grupului. Atunci Cînd ciobanul era necăsătorit, ÎNmor- 
mintarea trebuia precedată de nuntă ; la căpătiiul lui trebuia pus un 

brad etc, Asemenea datini se impuneau chiar şi în cazurile crimelor 
comise între « făntaţi =, probabil nu tocmai ieşite din comun. 

Adrian Fochi, autorul unei excelente monografii dedicate baladei, 
constată că dintre cele opt sute de variante în care apare motivul obiec- 
telor pe care ciobanul le dorește alături de el, numai două mentio- 
nează crucea, Cel mai adesea ciobanul îşi doreşte fluierul (fluieraș, 
fluieriţă, Muierel, trișcă, bucium, căvălaș, trimbiţă) — cîteodată, alte 
obiecte fără semnificație specială. Preferinţa pentru fluier nu poate fi 
disociată de simbolistica falică a instrumentului. Dar nici de capacitatea 
lui de a resuscita morții. În mitologia babiloniană, Istar îl ucide și îl re- 
învie pe Tammuz, soțul ei. Atunci cînd Tammuz cîntă din fluierul lui 
vrăjit, monii se trezesc la viaţă. Acesta trebuie să fie motivul pentru 
care fluiere pot fi întilnite în mormintele unor populaţii care nu se 
ocupă cu păstoritul şi nici măcar nu cîntă din fluier. Solicitarea tînănu- 
lui păstor din poemul Miorița poate fi asociati cu însușirea magică a 
instrumentului. Dar ciobanul nu-și pune speranțele doar în reînviere, 
El nu cere ca fluierul să fie îngropat împreună cu el, ci să fie așezat 
“În streașina stînii», « în ușa stînii=, « în comarnic», «în ușa strungii-, 
“în Strunga oilor», «într-un alunas», » într-un fag», «într-un brad», 
«Într-un virf de pältior » Astfel, animalele cărora el le-a purtat de grijă 
îi vor auzi fluierul și vor veni să-l plingă. Această motivaţie apare într-o 
versiune culeasă de O. Densusianu : 


Fluierașul meu, 
Drag sufletul meu, 
Voi să mi-l luaţi 

Și să mi-l legaţi 

La cea stinisoară, 
La încheietoare ; 
Vîntul cînd s-o-nfia, 
Ele vor sufla, 

Qile s-or stringe, 

Ele mă vor plinge. 


Dar ceremonialul funerar nu conţine un asemenea ritual. A, Fochi 
consemnează că » în unele regiuni ale ţării noastre se practică obiceiul 

ca la înmormântarea ciobanilor necăsătoriți să li se pună în bradul de 
îngropăciune o sumă de însemne speciale, printre care în primul rind 
fluierul, valoarea specifică a acestei dorințe nu mai trebuie probată cu 
alte argumente =. În cuprinsul textelor cunoscute, fluierul nu este pus 
în traistă și agăţat în bradul de la căpătiiul ciobanului mon, ci în locuri 
care să semnalizeze deopotrivă sonor și vizual prezența unui fapt ieşit 
din comun = a unui mormint. 

Fluierul are şi o altă calitate magică : aceea de a relata povestea stă- 
pinului său. Această trăsătură s-a conservat într-un număr impresionant 
de texte narative aflate în circulație în spaţiul european, inclusiv cel ro- 
mânesc. În poveştile atestate, cineva ~ un străin — găseşte un 05 de om, 
suflă în el, iar fluierul narează împrejurările în care omul şi-a pierdut 
viaţa. Putem presupune că, formulindu-și ultimele dorințe, ciobanul 
are în vedere şi această calitate magică a fluierului. 

Lucrurile nu stau altfet în ceea ce priveşte locul în care păstorul 
urmează să fie îngropat. Într-o serie de variante, ciobanul îi cere oii să 
fie îngropat la stînă, dar și în Strunga oilor, iar nu în dosul stânii. Într-o 
altă serie de texte, ucigașii sînt cei ce decid să-l îngroape în dosul stinii, 
iar ciobanul este cel care se opune și cere să fie îngropat altundeva. 
Într-o a treia serie de versiuni, oaia este cea care-i comunică unde va 
fi îngropat, iar ciobanul modifică locul. În sfirsit, într-un alt set de texte, 
ciobanul cere să fie dezgropat din locul unde va fi aruncat de com- 
plotişti și reînmormântat într-unul care-i este familiar. Care poate fi raţiu- 
nea acestei preocupări ? 

În cazul unei crime, calea cea mai bună de a acoperi fapta comisă 
constă în simularea normalității, adică într-o înmormîntare cu resptc- 
tarea riturilor, la stână, împreună cu obiectele care iau aparținut celui 
decedat. Ciobanul se opune sistematic sugestiilor ucigașilor săi, ajunse 
la el prin intermediul oii năzelrăvane, și oferă alte opțiuni. Plasînd mor- 
mintul într-un loc care nu urmează tradiția, el încearcă să inducă ideea 
că acolo s-a petrecut ceva ieșit din comun. 

Privită din această perspectivă, atitudinea ciobanului nu mai este 
nicidecum una de resemnare în faya monii. El nu este fatalist şi nici nu-şi 
priveşte moanea cu seninătate. În împrejurările date (este prevenit de 
existenţa complotului, ştie cine sînt autorii şi cunoaște și cauzele con- 
flictului) ciobanul îşi evaluează șansele. Nu se lasă pradă morţii, dar 

ştie că aceasta trebuie luată în calcul, În eventualitatea că se va pro- 
duce - «şi de-a fi să mor» —, el plasează în jurul său acele semne care 
vor putea duce la descoperirea crimei. Nu moare fără speranţă. Se 
poate spune chiar că ciobanul-victimă pregăteşte din vreme Capcana 
în care vor fi prinși cei care plănuiesc să-l asasineze. 


+ Ruinurile » își distilează misterul în toate peisajele, 

În august 1929 au fost surprinse pe un clişeu chiliile 
egumeneşii ale Mănăstirei Vatra Moldoviței (Câmpulung), 
pe care se înstăpiniseră bălăriile și arborii. 


Meșterul Manole 


Spre deosebire de Miorița, care circulă exclusiv în spaţiul cultural româ- 
Nesc, cintecul epic despre meșterul Manole este răspîndit în întreaga 
zonă a Balcanilor şi în Ungaria. Originea baladei trebuie căutată în ri- 
turile legate de construcții. Pe o foare întinsă arie geografică sînt cu- 
noscute credințe și practici magice străvechi prin care trăinicia unei 
construcții este asociată unui sacrificiu uman. Cei zidiți pot fi bărbaţi 
(constructor, cerşetor, prizonier, brahman etc.), femei, copii. Descope- 
sinea unor schelete la temeliile clădirilor ridicate cu mai mult de două 
milenii înaintea erei noastre poate da dimensiunea istorică a riturilor 
de sacrificiu în construcții. Ion Taloș, în volumul Meșterul Manole. 
Contribuţie la Studiul unei teme de folclor european, consemnează o 
mulțime de informaţii despre riturile de sacrificiu în tot spaţiul euro- 
pean. Un al doilea volum, Mesterul Manole. Corpusul variantelor ro- 
mânești, oferă date din spaţiul cultural românesc. Potrivit unei legen- 
de, la temelia sau în zidul unor construcții au fost îngropate fiinţe 
umane : « Aișea o fos un tunel — tunelu număru nouă, Apăi n-o stat 

pînă n-o zăghit o băietă. I-o dat bani mulț, ca să le deie băieta şi, omu 
fără cap, o dat-o»; « Aici în comună (Milova, judeţul Arad ~ n. n) or 
fost înainte pe timpul Mariei Tereza lucrare în minele de aramă. Se văd 
şi acum zidirile. Și oamenii de atunci or avut lipsă de un zid, să 
oprească apa, dar nu or putut-o, pînă n-or făcut un zid peste vale, dar 
nu-l putea termina, căci îl dărima fapa ?], pînă ce or zidit un copil cu 
o muiere în zid, și din care o răsărit doi paltini, cari se văd şi azi, Ei 
așa zic şi de atunci e obiceiul acesta »; + În fundamentul bisericii din 
Siliștea, |. Neamț, a fost zidită o țigancă. Ea s-a prefăcut în stafie şi lo- 
cuieşte în turnul bisericii. Noaptea coboară în biserică și mănîncă ceea 
ce i-a lăsat diacul». În numeroase alte mărturii în locul unei persoane 
reale a fost sacrificat un substitut sau o reprezentare a unei ființe umane, 
Există nenumărate cazuri în care sacrificiile au constat în berbeci, po- 
rumbei, fotografie, măsura umbrei, monedă : + [ia Giurgeni-Roman) la 
schitul de maici se zice că a fost zidit un berbec » ; = La curtea lui Sandu 
Teodorescu din Ruginoasa lj. Neamţ 7], cînd au zidit-o, au zidit umbra 
unui om. La o lună, omul a murit, Acuma, în fiecare noapte iese seara 
la chioșc și stă pînă după ora 12»; 

Mircea Eliade era de părere că la baza tuturor acestor forme de 
jenfă se află un mit cosmogonic care explică creaţia prin moartea 
unui uriaș primordial. Mitul a avut o circulație intensă în Asia orien- 
tală, de unde s-a extins, cuprinzind şi aria noastră culturală. « În 
acest orizont mitic =, observa Eliade, «trebuie căutată sursa spirituală 
a riturilor noastre de construcție. Mai mult, dacă ne reamintim şi de 
faptul că, pentru societățile tradiţionale, locuinţa era o „imago mundi“, 
reiese şi mai limpede că orice lucrare de întemeiere reproducea sim- 
bolic cosmogonia. Semnificaţia cosmică a locuinţei omenești era 
întărită prin simbolismul Centrului ; căci — cum începe să se deslu- 
şească mai bine astăzi — orice casă — 4 fortiori orice palat, templu, 
cetate — era considerată a se afa în „centrul lumii” ». Balada este o 
expresie artistică a credințelor legate de sacrificiu. Imaginile și mo- 
tivele textului sînt arhaice. Nevasta care își acceptă moartea pentru 
ca pe trupul ei să se poată înălța un edificiu repetă scenariul mitu- 
lui primordial al creaţiei cosmogonice. 

-Aria de răspindire a credinței că sacrificiul uman asigură trăini- 
cia unei construcții nu coincide cu aria de răspîndire a cîntecului epic 

despre jertfa zidirii. Ritul a devenit poezie la un număr limitat de 
popoare, 

Pornind de la studiul versiunilor naţionale, mulţi studioși au cău- 
tat să determine locul unde s-a născut cîntecul epic şi direcţiile de 
iradiere ale versiunii originale. M. Arnaudov, asemenea lui L, Şăinea- 
nu şi N.G. Politis, crede că versiunea de bază este cea greacă, redusă 
la nararea superstiţiei. Potrivit savantului bulgar, versiunea greacă a 
generat versiunile albaneză, bulgară și aromână ; versiunea sârbă ar fi 
rezultanta interferării versiunilor albaneză și bulgară, versiunea româ- 
nească ar fi rezultanta interferării versiunilor bulgară și aromână, iar ver- 
siunea maghiară ar fi rezultat sub influenţa celei românești. Georgios 
A. Megas crede şi el că versiunea greacă premerge versiunilor po- 
poarelor înconjurătoare. El îşi bazează afirmația pe studiul celor 328 de 
variante ale baladei din spaţiul cultural grec, argumentînd că balada 
este atestată în toate regiunile locuite de greci, iar textul este bine- 
cunoscut în popor. 

N. Iorga asociază existenţa cintecului epic despre meşterul Manole 
cu căsătoria lui Neagoe Basarab cu Miliţa, o prințesă de origine sîrbă. 
Una dintre urmările acestei căsătorii a fost aducerea în spaţiul nostru 
a unor cîntăreți sirbi specializaţi în evocarea faptelor eroice ale dom- 
nitorilor lor. Descoperirea unor variante transilvănene cu o structură 
narativă simplă — în mod evident anterioare versiunilor moldo-mun- 
tene, care circulă sub formă de colindă — repune în discuţie problema 
genezei acestui cîntec epic. Între difuzare dintr-un centru unic și poli- 
geneză, I. Taloș pledează pentru ideea că balada românească a fost 
creată independent, în condiţiile existenţei credințelor legate de sacri- 
ficti umane la constructii; variantele-colind întăresc ipoteza potrivit 
căreia a existat un strat vechi al formelor româneşti, contemporan cu 
versiunile greacă, albaneză, bulgară și aromână. A. Fochi îmbrăţi- 
şeuză şi el acest punct de vedere. - Variantele transilvănene », ob- 
servă folcloristul, «se întîlnesc la același nivel de arhaism cu cele 
greceşti, deci trebuie să presupunem sau că împrumutul a avut loc 
de la unii la alţii într-o perioadă foarte veche, sau că textele s-au năs- 
cut independent dintr-o bază etnografică comună preexistent.» În 
favoarea caracterului arhaic comun al versiunilor grecești și româ- 
nești vine și argumentul că amindouă sînt interpretate în cadrul unor 

ritualuri : cele greceşti se cîntă la înmormntări, iar cele românești sint 
colinde care se cîntă la Crăciun. 

Mai recent, Zihni Sako emite ipoteza unei origini albaneze cinte- 
cului epic. Argumentele lui pornesc de la caracterul arhaic al textului, 
legat de lumea lirică, şi de la faptul că orașul Arta, unde sînt localizate 
cele mai multe dintre versiunile grecești, macedonene și albaneze, s-ar 
fi aflat în anii 1602-4606, atunci cînd ar fi fost creată balada, sub stă- 
pînirea unor principi albanezi, 

Adrian Fochi identifică «trei trepte în realizarea anistică pe plan 
mondial a temei „jertfei zidirii”. Prima treaptă corespunde versiunilor 
caucaziene, mordvine, nord-europene, vest-europene şi japoneze și se 
caracterizează. prin ideea sacrificiului minim cea de-a doua cores- 
punde versiunilor balcanice, secuieşti şi ceangăieşti (la care se adaugă 
şi versiunile româneşti din nordul Transilvaniei) şi se caracterizează 
prin prelucrarea artistică a dramei soţiei meşterului (o variantă palidă 
a ideii sacrificiului maxim) ; cea de-a treia corespunde variantelor cla- 
sice românești (textele moldo-muntene cuprinzind episodul zborului 
lui Manole) şi se caracterizează prin ideea sacrificiului maxim în ceea 
ce are mai adînc și mai autentic moartea eroică a meşterului. În dru- 
mul de la etnografie la artă, geografia motivului se îngustează din ce 
în ce mai mult. Pe măsură ce se răcesc legăturile dintre baza etno- 
grafică și produsul artistic, creaţia cîștigă în profunzime, mesajul său 
cîștigă în umanism, » 

Grégoire Filiti încearcă să explice originea baladei făcînd apel la 
unele informaţii cu caracter istoric. Astfel, lucrarea De Architectura a 
lui Vitruvius ar fi fost folosită ca manual de către constructorii europeni 
pînă în secolul al XVil-lea. Manualul stabilea relația dintre înălțimea 
unei clădiri și adîncimea fundaţiei prin referire la părțile corpului ome- 
nesc : o construcţie de înălțimea unui om cere O temelie pină la ge- 
nunchi, una de două înălțimi impune o temelie pînă la coapsă, una de 
trei înălțimi de om, o temelie pînă la sin, una de patru înălțimi de om, 
o temelie pină la cap. Este posibil ca acest cod, cunoscut tuturor con- 
structorilor, asociat cu credințele legate de sacrificiu, să fi contribuit la 
geneza cîntecului epic. În ceea ce priveşte balada românească, același 
cercetător afirmă că în regiunea Curtea de Argeș 4 fost atestată pre- 
zenta unor constructori cistercieni care lucrau în echipe de 9, iar apoi 

erau urmate de un grup de 12. Înaintea lui, Gr.G. Tocilescu a semnalat 
că principele Neagoe, care în tinerețe trăise la Constantinopol, a fost 
însărcinat de sultanul Selim să construiască o moschee, Tînărul ostatic, 
care a lucrat singur sau ajutat de un Manolli, arhitect din Niaesia, s-ar 
fi achitat în chip strălucit de îndatorirea primită. Drept mulțumită, sul- 
tanul l-ar fi încărcat cu daruri şi i-ar fi permis să aducă în Țara Ro- 
mânească materialele rămase de la construcţia moscheii și să ia cu sine 
meşteri turci. O opinie asemănătoare are Grigore Ionescu. El crede că 
la construcţia bisericii ar fi participat doi arhitecţi, unul dintre ei fiind 
același Manolli din Ninesia, pe care Neagoe l-ar fi adus cu sine. El s-ar 
fi ocupat de decorarea construcţiei, realizind o ornamentaţie diferită de 
cea tradiţională. = Dacă aceste relatări sînt adevărate, atunci Manolli, 
din care poezia populară a făcut pe „Meşterul Manole“, a cănui duioasă 
legendă e cunoscută de toată suflarea românească, ar fi mai degrabă 
un armean ce lucra la Constantinopol, de unde va fi ajuns apoi adus 
în Țara Românească. Dispoziţia decorului și felul ornamentelor de la 
Argeș sînt de natură să justifice această origine a arhitectului. » Manolli 
ar fi fost și decoratorul Bisericii Dealului de la Tirgoviște. Lăcaşurile 
de la Argeş și de la Tirgoviște sînt singurele biserici românești al căror 
stil este similar cu cel al construcțiilor din Georgia şi Armenia. B.P. 
Hasdeu este şi el convins că meșterii care au ridicat biserica de la 
Argeş au fost armeni. Grupuri de armeni s-ar fi stabilit în Peninsula 
Balcanică, apoi ar fi trecut Dunărea în Țara Românească și în Tran- 
silvania, unde, la Tălmaciu, este semnalat un episcop armean în 1355. 
Însuși numele localităţii Argeş ar fi legat de numele orașului Argeș din 
vechea Armenie, aflat în apropierea lacului Van. Întemeierea unui alt 
oraș Argeș ar fi urmat unui cutremur catastrofal, care a distrus locali- 
tăţile din jurul lacului Van, silindu-i pe supraviețuitori să migreze spre 
locuri mai sigure. 

În spaţiul cultural românesc, povestea meșterului Manole este cu- 
noscută ca text poetic, sub formă de baladă și colindă, dar şi ca operă 
artistică în proză, sub formă de legendă. În studiul monografic consa- 
crat acestui subiect, I. Taloș inveniariază 242 de variante ale baladei și 
colindei și 38 de legende în proză. În absolut, numărul de variante este 
ceva mai mic, pentru că există cazuri în care textul cîntecului epic 4 
fost cules în decursul anilor de mai muhi folcloriști de la acelaşi infor- 

mator, Între versiuni există o serie de diferenţe. Sacrificiul uman are loc 
la construirea mănăstirii Curtea de Argeş, a bisericii Trisfetitelor de la 
laşi, a cetăţii Poienari. Cu timpul, dominantă a devenit localizarea la 
Cunea de Argeș, dar o serie de variante mai fac referire la alte con- 
strucţii. Colindele sînt relativ scurte, reduse la episodul eșecului iniţial 
al construcției şi la cel ce relatează sacrificarea soției meșterului. Text 
cu funcţie rituală, « corinda zidarilor » este executată la casele celor ce 
practică această profesiune, Spre deosebire de baladă, în care meşterul 
este întotdeauna Manole — nume grecesc, aşa cum observă P, Cara- 
man =, în colindă numele meşterului poate fi şi Siminic, Miclăuș, 
Manea, Petre, Constantin, Este posibil ca, într-o anumită măsură, varia- 
tia să se datoreze și preluării numelui zidarului în casa căruia se CO- 
lindă. În spaţiul cultural din vecinătatea României numele Manole este 
cunoscut, dar apar de asemenea Mano (la bulgari), Radu (la sirbi) sau 
Kelemen (la unguri). 

lon Taloș întocmește o tipologie a materialului românesc și dis- 
tinge douăsprezece tipuri narative, variațiile dovedind preocuparea in- 
tensă pentru o rezolvare artistică a conflictului uman ce decurge din 
sacrificiu! săvîrșit spre încheierea construcţiei, 

Indiferent de variațiile tematice, A. Fochi este de părere că mate- 
rialul românesc se împarte în două mari grupe, după cum tratează 
soarta soției meşterului şi a meșterului însuşi. = În acest fel, materialele 
transilvănene și bânăţene merg numai pe formula zidirii nevestei meş- 
terului (care poartă nume deosebite), în timp ce materialele olene, 
muntene şi moldovene adaugă în final un motiv nou, al morţii meș- 
terului (numit totdeauna Manole), ca urmare a invidiei domnitorului 
sau a invidiei celorlalți meșteri. Ar exista deci două straturi cronologice 
în evoluția versiunii românești : un strat vechi, în care interesează ex- 
clusiv soarta nevestei meşterului, şi un strat mai nou, în care alături de 
soluția anterioară apare şi rezolvarea meşterului. Spunem că primul e 
un strat mai vechi, deoarece mai stă cu faţa spre etiologia etnografică, 
în timp ce al doilea e mai nou, pentru că a depășit acest moment şi a 
devenit autonom faţă de etnografic. - 

Textul-colindă care urmează, originar din Năsăud, a fost cules de 
mai multe ori de la aceeași informatoare și publicat de asemenea în mai 
multe rînduri, prima dată în 1958, de câtre Cicerone Theodorescu : 

Colo-n jos pe rîturele 

Arde doud lminele ; 
Ziua plouă, noaptea ninje 
Nime nu le poate stînje. 
Nouă meșteri lucră tare, 
Siminic, mester mai mare, 
Tătă zîua zîduia, 

Noaptea tät să risipcea, 

El din grai așa grâia : 

— Haideţi, fraţi, să ne culcăm, 
Ce-om visa, afar să dăm. 
Ei s-o pus și s-o culcat, 
Ce-o visat, afar-o dat : 

— Care nevastă-a vint 
Mai întîie cu prînzu, 

Noi prînzu să i-l prînzăn, 
Pe ea-n zid s-o zîduim. 
Nevasta lui Siminic 
Dimineaja s-o scniat, 

Și pruncu și l-o scăldat 

Și prinzu şi l-o pătat, 

La Siminic o-alergal. 
Siminic, cin’ o vedea, 
Doamne rău îi mai părea. 
La Dumnezeu să ruga : 
— Dă-i, doamne-un rug în cărare, 
Doară ea s-ampcieleca 

Și prinzu și l-a vărsa 

Și napoi a înturna, 

Dă-i, doamne-un lup în cărare, 
Doară ea s-a spăimînta 

Și prînzu și l-a vărsa 

ȘI napoi a înturna, 

Rug în cărare i-a dal, 

Și ea nu S-a-mpcielecal ; - 

Lup în cărare i-o dal, 

Și lupu l-o-nconjihtral 

Și la el o alergat. 

$-acolo cîn o sosit, 

Și prînzu i l-o prinzi, 

Pe ea-n zid o ziduil. 

Ea din grai aș-o gräit ; 

— Risu-i, Siminic, nu-i ris, 
Or doară faci dinadins ? 
Sagã-i, Siminic, nu-i șagă, 
Ori doară nu t-am fost dragă ? 
Și-o zidit-o pind-n briu, 
Și-o ieșit un spic de grîu; 
$i-o zidit-o pind-n [îță, 
Și-o ieșit verde boldiţă ; 
Și-o zidit-o pînã-n barbă, 
Și-o ieşit un şir de iarbă. 
— Adă-mi tu şi-acel fiu drag 
Și mi-l aşază la cap, 

C-or veni citite din munte, 
l-or aduce țiță multe, 

Si-a ploua și l-a scălda, 

Și vîntu l-a legâna. 


Balada moldo-munteană este mult mai amplă și mai complexă sub 


aspectul structurii narative, întinzîndu-se uneori pe multe sute de ver- 


suri. Dacă motivația sacrificiului este întotdeauna asociată cu prăbu- 
şirea zidurilor, moanea lui Manole este, de obicei, rezultatul geloziei 
domnitorului, dar se poate datora şi unui conflict între zidari ori poate 
fi o pedeapsă aplicată meșterului de către Dumnezeu pentru că şi-a 
sacrificat soția, Lectura integrală a textului baladei pune în evidență 
procesul de interpretare, raportul dintre repetiţie şi inovaţie, recursul 
la locurile comune ale genului, interogaţia retorică, tehnica repetiţiilor, 
alternanțele dintre rimă și asonanţă. Un exemplu strălucit este varianta 
lui Christea N. Țapu, din culegerea Tocilescu : 


175 


Pe Argeş în Sus, 
Cam prin cârpiniș 
Și prin aluniș, 
Plimbă-mi-se, plimbă 
Cei noud zidari, 
De la Poienari, 

Cu Manole zece, 
Care-i şi întrece. 
Ei că se plimba 

Pe Argeș în sus 

Și ei căuta 

Loc de mânăstire 
Și de case bune, 
Facă-și pomenire. 
Ei că nu găsia, 
Degeaba umbla, 
Negru Vodă vine 
Cu dalvarii-n vine, În agah ann] 
Pe-un cal vinecior, 
Iute la picior. 

Si e! cînd venia, 
Maâre, se-ntilnia 
Cu un cioban 
Întorcînd la oi, 
Din fluier cîntind 
ilor la cîmp, 

Din caval zicînd, 
Oile chemând. 

Ei îl întreba : 

— Mic de ciobănaș, 
Frumos drăpălaș, 
Întorcînd la oi, 
Cîntînd din fluier, 
Ori tu n-ai văzul, 
Tot umblind p-aici, 
De-un zid părăsit 

Și neisprăvi! ? 

— Ba ci l-am văzul, 
Pe e! m-am stiil, 
Din fluier cîntind 
Oilor la cîmp, 

Și eu vi-l arăt, 
Dacă mi-oți plăti 

Și m-ofi omeni. 

El că mi-ş mergea, 
Zidul l-arăta. 
Negru Vodă ce-mi fäcea ? 
D-un căpuiț scotea 
D-un căpuț de os, 
Răsuna frumos. 

Și e! cînd cînta, 
Luncă răsuna, 
Zidarii auzea 

Și la el venia 

Şi Vodă le poruncia : 
— Voi, nouă zidari, 
De la Poienari, 

Cu Manole zece, 
Care vă şi-ntrece, 
Vătafi și zidari, 

De la Poienari, 
Peste meșteri mari, 
Voi aici lucraţi 

Si eu voi plăti, 

Bine voi cinsti ; 
Dar să-l terminați 
Din buna iui marți. 
Ei că s-apuca 

Și mi-l plănuia 

Și ei că zidea ; 
Ziua ce zidea, 
Noaptea se sirpa. 

Dar ei se gindiră 
Si să tilmăciră, 
Din lucru stătură, 
Și ei că se da 

La umbriță bună, 
Cu parafa-n mină, 
Și ei se cinstia. 
Manole zicea : 

— Voi noud zidari, 
De la Poienari, 
Peste meşteri mari, 
Să vă spui ceva, 
Că n-avem ce face : 
Prinsoare să dăm, 
De mină ne lum, 
Joi de dimineaţă, 
Pe roauă, pe ceață, 
Cam pe negureață, 
Cin S-0 mâneca, 
Sau din zidărese, 
Sau din timplărese, 
Crez cu demincare, 
Voi să mi-o pîndiți, 
Să dormiţi pe rînd, 
Ca să strejuiţi. 

Să nu vă gîndiți 
Ori a cui va fi, 
Chiar să fie-a mea, 
De mină s-o luaţi, 
Pe zid s-o urcați 
Şi-n zid s-o zidiţi, 
Să nu că gîndiţi ? 
Cucoana Manoli, 
Ea că se scula, 

foi de dimineaţă, 
Cam pe negureajă, 


Pe roată, pe ceață, 
Bucătar găsia 

Și mi-l trimetea, - 
Crez după Rujan, 
Că-i pierdut d-un an. 
Acas l-aducea 

Și jos că-l punea, 
Din el că tăia, 
Bucate gătia ; 

Și ea că le lua 

$i se mîneca, 

Joi de dimineață, 
Cam pe negureală, 
Cu ceaja-n sprincene, 
Cu rona-n picere, 
Calea-n jumătate, 
Cînd ea mi-s venia 
Manea ce făcea ? 
Ocheanu-și lua, 

La vale-l punea 

Și el se uita 

Și mi-o ciinoașlea, 
$i el se ruga : 

— Doamne, ca un sfint, 
Dă ploie cu vînt, 

Ce n-a fost de mult. 
Ea S-o-nfricoșa, 
Fuga că mi-o da, 
Mi-o aluneca, 
Bucate-o vârsa, 

Și mi-o întirzia ; 
Alta mi-o sosi, 

De cum aș gîndi ! 
Ea ce mi-s făcea ? 
Napoi se-ntorcea, 
Alte bucate-ncârca 

Și iarâși pleca, 
Manea ce-mi făcea ? 
Iară se uita, 

Iară mi-o vedea 

Si mi-o cunoștea 

$i iar se rupa: 

— Doamne ca un sfint, 
Crezut ia cuvint, 
Prea mă rog de mult, 
Că eu sînt pierdut, 
Că eu m-am gresit, 
Prisoare-am făcut. 
Mic bâldurel 
Nainte să-i scoţi, 
Întins peste drum, 
Crez în calea ci; 
Ea că l-o vedea 

Și s-o-nfricoșa, 

Pe fugă s-o lua 

Și s-o-mpiedica, 
Bucate-0 vărsa, 
ACAS s-o-nturna, 
Crez mi-o zâbovi, 
De mi-o-ntîrzia ! 
Ea ce mi-s făcea ? 
Ala c-o trăgea, 

Acas se ducea, 
Bucate-ncârca, 
Napoi se-nhirna, 
Atunci îl înşela, 

C-a greșit poteca 
Și-a venit prin cring 
$i el n-a văzut 
Degeaba a păzit. 
Cînd ea că sosia, 
Zidarii o vedea, 


Nainte-i ieșea, 
Banita i-o lua 

Și jos c-o punea. 

Alții mi-o trăgea, 
Din nouă zidari 

De la Poienari 

Pe zid c-o urca 

Și ei că striga: 

— Var și cărămidă 
Și piatră măruntă, 
C-avem să zidim, 

Să nu ne gîndim ! 
Și ei c-o zidea, 

Ea că se ridea, 
Gindea că ghumea. 
Zidul că creștea, 

Ei că mi-o zidia, 
Piw la brățișoare, 
Piw la țițișoare. 

Dar ea ce făcea ? 
Rupea d-a plingea 

Și mi se rupa 

Cu un glăscior de foc, 
Pentru busuioc, 

Și ea că striga : 

— Manoleo, Manoleo, 
Soțioara mea, 

Nu ţi-o fi păcat, 

Că n-oi fi legat, 

La ce mai m-ai luat ? 
Zidul râu mă stringe, 
Țițișoara-mi curge, 
Ivânel îmi plinge ! 
Că eu am plecat 

Și mi l-am lăsat 
Micul nescăldat 

Şi nedes/ășal, 

Nici fițica nu i-am dat. 
Manolea ce făcea ? 
Lacrămile că-i curgea 
Și la zidari poruncia : 
— Pripiţi d-o zidiț, 

Și mi-o cutrupiți, 

De la brăjișoare 

Pin’ la țițişoare, 
Tijisoarele ei 

Să mi le märmuriji, 
Să mi le-nchipuiti, 
Crez afar’ din zid, 

Că e prăvăzatt. 

Si voi ca să faceți: 
Leagăn de mătase, 

Și de sîrmä-ntorså, 

Să trimet acasă, 
Pruncu să mi-l iau 
Și-aici să-l aduc, 

În leagăn să-l culc, 
Vintu mi-o bătea 

Dă l-o legna ; 
Niusoarea mi-o ninge, 
På el că l-o unge; 
Ploile or ploua, 

PG el l-or scälda ! 
Dară Manea ce-mi făcea ? 
La zidari că porancia : 
— Ia zidiţi, băieţi, 
Lucru îsprâviți, 

Unde n-aţi putea, 
Parte mi-oți lăsa. 

Ei că mi-s zidea, 
Lucru ispravea, 

Sus, la turlă sus, 

Parte că lăsa, 

Parte hui Manea. 

Dar Manole ce făcea ? 
La zid scara c-o punea 
Si sus că mi se urca, 
Zidarii şedea, 

La el că privia. 

Ca să isprăvească, 
Leafa s-o primească. 
Ei dacă crezură 

` C s-a isprăvit, 

Ei scara i-o luară 

Și sus că-l lăsară. 
Dar, vezi, Manea ce-mi făcea ? 
De ei, frate, se ruga 
— Voi nouă zidari, 
De la Poienari, 

Peste mesteri mari, 

Și cu mine zece 

Care vă și-ntrece, 

De ce scara-mi luaţi ? 
Ori nu v-am plătii, 
Ori nu v-am cinstit ? 
— Bine ne-ai cinstit, 
Dar nu ne-ai plătit ! 
Noi așa să-ți zicem, 
Ca vătaf cel mare, 
Vătaf de zidari, 

Peste meşteri mari, 

De la Poienari, 

Fă ce-ţi dă prin gînd, 
Aripi de șindrilă, 
După mânăstire 
Vino-ncoa la mine. 
Dacă-i fi dirept, 

Nu te prapădești, 

De-i fi vinovat, 

Noi n-avem ce-ţi face; 
Decit Dumnezeu 
Ți-o puria de grijă, 
După cum oi fi 

Cu gîndul la noi, 
C-am muncit de mult 
Și nu ve-ai plătit. 
Manole cum auzia, 
EI, frate, se pregătea, 
Aripi că-și făcea, 
D-acolo zbura 

Și unde cădea, 
Piatră se făcea, 
Piatră curătoare, 
Cu nouă izvoare 

Si apă ușoară. 
Zidarii-l vedea 

Și să fîlmăcea : 

— Ce-o fi de făcut, 
Asta n-am văzut ? 
Ei că s-apuca, 
Ceșmea că lucra 

Şi ei c-o făcea 

O ceșmea frumoasă, 
Cum nu S-a văzut, 
Nu s-a pomenit, 
Crez și mai de mult ; 
Dar acum se face, 
Precum s-a făcut. 
La cea mânăstire, 
Facă-ș pomenire 
Pentru case bune, 
Negru Vodă vine 

Și el urmărește 
Şi-aici plănuieşte, 


Cu zidari vorbește, 
Și el le pläteste. 

Și el ce-mi făcea ? 
Masă le punea, 
Bine că-i cinstia 
Şi ci se ruga 

Crez pentru Manea ; 
Că el a rămas 

Cu soția hui, 
Floarea cîmpuiui, 
La cea mănăstire, 
Facă-ș pomenire, 
Fie pomenit 

În veci de demult 
Și va fi și cu născut, 
Apă d-ar mai bea, 
Și cine ar veni, 

Ei că s-or ruga : 
— Fie pomenire 

A cui a făcut 
Acea mânăstire ! 


Versiunile-legendă introduc uneori elemente narative și simboluri 
inexistente în textele poetice : 


«Cind cîntă o pasăre colorată în roșu, galben, alb şi chiar negru, 
care se numește „Pişca-n flori“, copiii îi acompaniază cîntecul reci- 
fnd în ritmul acestui cîntec : 

Sămfiro ! Sămfiro ! 

Plinje copilu ! 

Fluieratul acestei paseri este de așa natură, că involuntar îi 
vine să pronunţi versurile amintite. 

Pișca-n flori are legenda următoare : 

„Să zișie că meșcerul Manole a avut ge zigit o mânăstire, dar 
şie lucra ziua, noapcea se huruie. Dac:o văzut el că nu mai poace 
lucra, s-o culcat și o visat că numa atunș stă zidu, dacă zigesc pă 

ha gintii muiere care vine cu mincare la ei. E! o spus ortașilor și 
ei s-or jurat că nu spun la nime, dar ei tot or spus, numa Manole 
n-a spus. 

A doua zi a venit mai întii cu mîncare Sămlira, muierea lu 
Manole, E] cîn o văzut-o, s-o rugat lui Dumnezeu ca să-i verse 
spenia [coș din scoarță de copac şi nuiele — n. n] cu mîncare. 
Dumnezeu l-o ascultat și i-o vărsat spenia ge două ori, dar a Iria 
oară tot o vinit și ei or zigit-o. Ea o înşieput să strijie că o strinjie 
zidul şi că răminie copilu fără ea. 

Cîn o fost mănăstirea gata, Dumnezeu l-o făcut pe Manole 
într-o pasăre cu pene roșii, că s-o mizgălit ge cărămidă, cu alcele 
galbene, că s-o mizgălit ge maliăr, cu pene albe, că s-o mizgălit ge 
var şi cu pene negre, că i-o murit muierea. 

Manole o zburat dup-aia acasă și o văzut că plinje copilu și 
atunșia s-o dus iar la mănăstire și o-nşieput să cînce : 

Sâmfiro ! Sămfiro ! 

Plinjie copilu !* » 

(Cirnesti, Hunedoara) 


Deși cîntecul epic le este cunoscut mai multor popoare, fiecare 
i-a dat o formă proprie. Astfel, în versiunea sîrbească cea mai cunos- 
cută, publicată de Vuk Karadzic, trei fraţi înalță, cu ajutorul a 300 de 
meșteri, O cetate. Zidurile ridicate în timpul zilei se surpă noaptea. 
Fraţii află că unul dintre ei trebuie să-şi sacrifice soția. Singurul care 
nu divulgă taina sacrificiului pus la cale este cel mai tînăr dintre fraţi. 
Goikoviţa, tinăra și frumoasa lui soţie, mamă a unui copil de o lună, 
vine la constructor, Cumnaţii, lași, o dau pe mîna meșterilor, care o 
zidesc. Dindu-și seama de ce o așteaptă, tînăra mamă le cere meşte- 
rilor să-i lase liberi ochii și sînii, ca să-și poată vedea și alăpta copilul. 
Vreme de un an, copilul este aläptat astfel, Numeroși alti copii sint 
alăptaţi în timp la sînul « alb » al Goikoviţei. Astfel, spune G. Sion în 
articolul - Despre literatura serbă. În raport cu cea română s, « precum 
fu atunci, este încă și astăzi ; și acolo curge totdeauna nutritura ca o 
minune și ca un leac pentru femeia ce nu are lapte ». lar mai departe, 
«se pretinde că încă astăzi din crăpătura pe care ieșeau titele bietei 
temei curge o substanță albicioasă ce seamănă cu creta, pe care fe- 

meile ce n-au lapte sau cari au dureri de tite o culeg şi o beau ames- 
tecată cu apă - (pp. 77, 81). 

În comparaţie cu această versiune și cu toate celelalte, în cîntecele 
românești accentul nu cade pe nararea sacrificiului, ci pe înțelegerea 
relaţiei dintre sacrificiu şi realizarea unei opere artistice de valoare. Te- 
mîndu-se ca « Cei nouă meșteri mari / Calfe şi zidari / Şi Manoli-zece / 
Care-i şi întrece = să nu înalțe o altă construcţie care să o depășească 
în frumuseţe pe cea tocmai încheiată, Negru Vodă poruncește coborî- 
rea schelelor și izolarea meșterilor pe acoperișul mănăstirii. Asemenea 
lui Icar, aceştia își confecţionează din şindrilă aripi cu care încearcă să 
zboare, însă mor cu toții. În locut în care se prăbușeşte Manole va 
izvo o făntină. G., Călinescu interpretează balada Meșterul Manole 
drept un mit estetic : « El simbolizează condiţiile creațiunii umane, încor- 
porarea suferinţei individuale în opera de artă. În moartea meșterului 
Şi în indiferența voievodului pentru fiinţa lui concretă s-a putut vedea 
un simbol al obiectivităţii absolute a creației. Multitudinea primește 
opera ca fenomenalitate independentă şi ignorează pe artist. » 

Multele sate româneşti aşezate 

în lungul unei ape curgătoare 
inspiră cadenţa liricii folclorice... = 
Giuleşti (Maramureș), 13 iunie 1928. 


Lirica 


Prima culegere propriu-zisă de lirică populară i-o datorăm lui Nicolae 
Pauleti. În 1838, studentul Seminarului Teologic de la Blaj urmează 
îndemnul lui Timotei Cipariu și culege un număr de 319 texte, mai ales 
strigături, din satul său, Roșia de Secaş, situat între Alba Iulia, Blaj şi 
Sebeș. Realizează astfel! monografia lirică a unei localităţi. Culegerea 
sa, intitulată Cîntâri și strigäturi românești de cari cîntă fetele și ficiorii 
jucând, scrise de Nicolae Pauleti, în Roşia, în anul 1838, a rămas, din 
nefericire, multă vreme necunoscută marelui public. În 1839, Pauleti 
expediază manuscrisul la Foaia literară, dar Baritiu nu-l tipărește. O 
selecţie de texte din culegere este publicată de Al. Lupeanu-Melin în 
1927 şi abia în 1962 Ion Mușlea editează integral această culegere esen- 
țială pentru folclorul românesc. 

Unul din meritele tînărului Pauleti este acela de a fi realizat o 
notație pe viu, după toate probabilitățile, adică a transcris textele 
folclorice în forma în care le-a auzit cîntate sau spuse la joc, cuprinzind 
atit regionalismele, cît și pronunția locală, Unele texte = precum cele 
două exemple de mai jos — sînt cunoscute pînă astăzi în foarte puţine 
variante: 

Sâracă inima mea, 

de ti-aș vedea la fintină, 

nu ti-aş cunoaşte din tind ; 

de ti-as vedea la izvor, 

nu ti-as cunoaște din mol, 
816) 


Cine ș-au fost lăudat 
că e bine măritat, 
nioară necuminecat, 
fie-i sufletu-ncărcat, 
și trupul talpă la iad. 
Dar cini ș-o fost lăudat 
că e bine fată mare, 
fie-i trupul ca o floare, 
sufletul rază de soare, 
că binele din fetie, 
nu-i voinic să-l poată scrie. 
(142) 


Pauleti nu s-a lăsat tentat să + îndrepte = sau să «corecteze» tex- 
tele - una din «bolile » culegerilor noastre de început — și nu putem 
decit să deplîngem faptul că, râmâînînd necunoscute, strigăturile și cîn- 
tecele lui nu i-au putut influența în această direcție pe culegători care 
l-au urmat, 

Informaţii despre lirica populară românească, texte izolate sau re- 
feriti la circulaţia motivelor lirice apar cu mult înaintea culegerii lui 
Pauleti. Prima menţiune pare să fie nota care însoțește două creații ale 
poetului maghiar din secolul al XVI-lea, Balassa Bálint. El precizează 
că un poem poate fi interpretat pe melodia cîntecului despre ciobă- 
nita română care își plinge oile rătăcite, iar celălalt a fost compus pen- 
tru melodia cântecului românesc Szavu nu lasze'n kaasza fata- (Savu 
nu lasă-n casă fata). Deși lacunare, aceste prime informaţii nu pot fi 
ignorate, Aflim astfel că, cel puţin ca melodie, cîntecul fetei care şi-a 
Pierdut oile, cunoscut şi astăzi, avea o circulație largă în secolul al 
XVI-lea, de vreme ce se impune atenţiei unui scriitor aflat pentru 

puţină vreme în Transilvania. În ceea ce priveşte primul vers al cin- 
tecului Savu nu lasă-n casă fata (citit şi Savu me [7] lasonka as sa 
fata — Valeriu Braniște, r Savu, mă lasă-n casă fata - — Dézsi Lajos, » Să 
nu lase-n casă fata - — Ovidiu Papadima), ne întrebăm dacă avem de-a 
face într-adevăr cu un vechi cîntec popular românesc sau cu o ton 
semnare ocazională pe care poetul a considerat-o ulterior ca prim vers 
al unui cîntec. Pentru că, deși este plauzibil ca un cîntec aflat în cir- 
culaţie în 1575-1576 (cînd B. Bálint s-a aflat în Transilvania ca prizo- 
nier de război) să fi ieşit din uz și să fi dispărut definitiv, este greu de 
admis că metrica poeziei noastre populare a suferit modificările pe 
care le-ar presupune acceptarea ipotezei că versul a fost notat corect. 
Încercările mai noi de a salva metrica dînd textului o altă lectură pă- 
gubesc versul de înțeles. 

Citeva mărturii privitoare la lirica populară se pot găsi în a doua 
jumătate a secolului al XVII-lea, iar numărul lor crește sensibil în seco- 
lul următor. Nicolae Petrovay (c. 1650-c. 1723) inserează în codicele 
care-i poartă numele, redactat în 1671-1672, şi cinci sirofe dintr-un cîn- 
tec popular românesc. Într-un manuscris de pe la 1750, analizat de 
N, Drăganu, alături de descîntece se găseşte un număr apreciabil de 
versuri populare, cum ar fi: 


Dinjili] Măriuț[i) ma rgăritaru 

Gură păbaru de criștaru 

În lontru în gurisóră 

Totu zeharu şi scorțisore 

Cu mirosu de cuisore, 
(Textul 25) 


Sau acesta, despre care nu ar trebui să respingem ideea că ar fi 
fost notat greșit : 


Spune bade cu dreptulu 
nu mi-ți pierde sufletulu 
de cînd bade ten lăsatu 
ciji voinici ai särutatu, 
(Textul 26) 

I. Muștea semnalează faptul că logofătul Gheorghe din satul Curci 
de lingă Mediaș a notat în 1761 şapte poezii populare, rămase ne- 
publicate pînă astăzi. Onisifor Ghibu descoperă și el o cărticică de 
Cîntece cîmpenești cu glasuri rumîneşti făcute de un boltei cîmpian 
pentru voia fetelor, nevestelor și celora cui se potrivesc și cui alți se izbesc 
(sic), apărută la Cluj, în 1768, şi care conţine, laolaltă cu stihurile unui 
îndrăgostit, citeva texte populare autentice : 


Ia-ti una care să-ți placă, 
Nu te uita că-i săracă 
Care pe voie să-ți facă, 
Dacă-i prăieşti, ea să tacă. 
(Textul IX) 


Precum și : 


Dragostele tinerele, 

Nu se fac din miere, ele, 

Da’ din buze subțirele 

Și din grumaz cu mărgele, 
(Textul XI) 


Manuscrisele, culegerile personale, periodicele şi, ulterior, broşu- 
„file și volumele realizate în prima jumătate a secolului al XIX-lea vor 
da dimensiunea reală a liricii populare românești. Asupra unor lucrări 
din perioada respectivă planează incertitudini. Menţionăm, în acest 
sens, ipoteticul manuscris de la Corneşti, Maramureș, semnalat de Ion 
Birlea și citat apoi de N. Jorga pe baza informaţiilor descoperitorului, 
manuscris a cărui urmă s-a pierdut, probabil, definitiv. Caietul ar fi 
conţinut « verșur alese la prohode și la mese de veselii, și multe fe- 
liuri de trebi, scrietoriu și ustinitoriu fiind eu, Botezat Lupul din Cor- 
nești, locuitor în orașul Cosoului. Scris-am în anul Domnului de la 
Hs. 1821 [...] în luna lui Ilie 24 de zile». Singurul care a văzut manu- 
scrisul a fost Ion Birlea, care + lucru ciudat — se rezumă la a transcrie 
16 versuri din Bogatu și săracu, lăsîndu-le deoparte pe celelalte. Tot 

îndoielnică este şi culegerea de poezie populară pe care ar fi făcut-o 
Vuk Karadzic în urma cercetărilor sale folclorice din Transilvania, Banat 
şi Țara Românească. Potrivit mărturisiri lui Gh. Asachi, folcloristul 
sîrb i-ar fi dăruit 30 de coale manuscris care ar fi « adăugit colecția 
me ». Dar cum toate foile au fost mistuite de incendiul din 1827, exis- 
tenţa lor rămîne greu de atestat. Cert este însă că Vuk Karadzic nu 
s-a aflat niciodată în Transilvania şi nici în Țara Românească. Un alt 
manuscris ipotetic pare a fi și cel semnalat de Al. Lupeanu : o cule- 
gere de strigături pe care ar fi întocmit-o parohul comunei Gilău, 
Samuil Pop, în perioada 1830-1840. Încercările de a identifica manu- 
scrisul la Biblioteca de la Blaj, unde se presupune că s-ar afla, au 
rămas zadarnice, 

Un manuscris real, care cuprinde și citeva versuri populare lirice, 
este cel al lui Bizanţiu P, Densuşianu, datînd, probabil, din 1821. Un 
caiet în care au fost notate şi 13 cîntece lirice a fost întocmit în anul 
1831 de Dimitrie Ardelean. Manuscrisul poartă titlul Pesmă sau cîntări 
lumești și veselitoare, iar printre cîntecele lirice figurează şi De-aș ști 
cînta ca cucu, Părinte, popo Hie şi Ajungă-ie, bade, ajungă. 

Numărul de manuscrise creşte în deceniile patru și cinci ca urmare 
a îndemnurilor filosofului german Johann Gottfried Herder care, în vo- 
lumul său din 1778, Volkslieder, insista asupra necesităţii de a culege şi 
publica producţiile populare. Cărturarii vremii descoperă astfel folclo- 
rul, iar cultura europeană capătă o nouă orientare. Efectul recoman- 
dării a fost resimțit în spaţiul nostru cultural două generaţii mai tirziu. 
Un merit indiscutabil l-a avut şcoala de la Blaj. Interesul pentru lirică, 
în creștere, poate fi surprins în periodicele vremii. Barițiu publică, în- 
cepînd din 1838, numeroase apeluri pentru culegerea folclorului, iar 
Foaie pentru minte va insera în coloanele sale materiale folclorice sau 
de inspiraţie populară. Înmulțirea manuscriselor nu a însemnat numai- 
decît și sporirea calităţii acestora. Abia culegerea lui Ion Micu Moldo- 
vanu, devenită ulterior culegerea Doine Și strigături din Ardeal de Jan 
Urban Jarnik și Andrei Birseanu, reprezintă un moment însemnat în 
această epocă. 

O schimbare de fond se va produce odată cu Dacia literară. Obiec- 
tivul creării unei literaturi originale implica şi stabilirea rolului pe care 
avea să-l joace folclorul în noua literatură. Au rezultat studii asupra 

creaţiei orale, printre care şi primul eseu consacrat liricii populare (Cîn- 
tece populare ale Moldovei, de C. Negruzzi), scrierile lui A. Russo, opi- 
niile lui N. Bălcescu și — moment culminant — valoroasa culegere a lui 
V, Alecsandri, Poezii populare ale românilor, din 1866. 

Atestarea documentară a unor texte lirice datînd din secolul al XVI-lea 
ne permite să afirmăm că, în momentul primelor consemnări de texte, 
lirica era un gen literar constituit, cu o structură definită, utilizînd ace- 
leaşi procedee retorice ca și astăzi. Pe baza acestor constatări, pre- 
supunem că lirica — o categorie literară « tînără » în comparație cu alte 
categorii ale folclorului, cîntecul ceremonial, de pildă — avea, la data 
primelor atestări, o vechime de citeva secole. Metrica, ritmul, sistemul 
de rime bazat pe asonanţă sînt elemente care-i definesc specificitatea 
şi o individualizează faţă de lirica popoarelor învecinate, Lirica popu- 
larå românească este rezultatul cultural al evoluţiei spirituale a so- 
cictății noastre. Colportorii principali ai creațiilor lirice, îndeosebi de 
dragoste, sînt mai ales tinerii, adolescenţii de ambe sexe şi femeile mări- 
tate. Cintecele lirice se deosebesc astfel de cîntecele epice sau de cele 
ceremoniale, interpretate cu precădere de oameni în vîrstă. Deosebirea 
atrage după sine observaţia că lirica este genul literar cel mai dinamic, 
supus schimbărilor și înnoirilor, dar și renunțării la motive sau teme 
percepute ca învechite. 

Manuscrisele, periodicele, volumele, culegerile mai vechi sau mai 
noi de lirică dau imaginea unei realități extrem de complexe. Ceea ce 
este înglobat în categoria liricii se dovedeşte a fi un conglomerat te- 
matic de mare diversitate. Faptul că textul literar reprezintă o punte 
intre emoțiile și sentimentele interpretului și realitate permite subsu- 
marea tuturor acestor tipuri de texte liricii, un gen literar autonom, 
bine definit. 

Între creaţiile lirice şi cele epice sau cîntecele de ceremonial nu 
este însă o prăpastie. Unele cîntece de dragoste și unele colinde pre- 
zintă similitudini ce nu pot fi socotite accidentale. Asemănări avem și 
între unele cîntece de jale și bocete, Fie că acceptăm sau nu ipoteza 
derivării cîntecului liric din cîntecul ceremonial, putem cita numeroase 
exemple în care un motiv se întilneşte în ambele tipuri de texte, lată, 
de pildă, motivul recunoașterii fraţilor din finalul cîntecului epic de- 
Spre Iovan Iorgovan : 

Că noi ne lovim 

$i ne potrivim 

Ca și frunza-n fagi, 
Ca și două fragi, 
Roșii rumeioare, 
Neatinse de soare, 
Coapte la pămînt, 
Neatinse de vînt. 


Mai mult, unele structuri epice liricizate formează așa-numitele « cîn- 
tece lirico-epice =, Romanţele și cîntecele de lume sînt o componentă 
distinctă a liricii populare. Ambele specii se află de data aceasta la granița 
dintre folclor și literatura cultă. Dar, în vreme ce cîntecul de lume s-a 
integrat modalităţilor lirismului popular, romanța, chiar dacă este vehi- 
culată în mediul rural, continuă să fie percepută ca venind din direcția 
orașului, 

Culegătorii de folclor au remarcat că, la nivelul textului, cel mai 
adesea, nu pot fi identificate deosebiri între cîntec şi doină sau între 
cîntec şi strigătură, aşa încît au pus laolaltă în culegerile lor doine, cîn- 
tece și strigături, fără a face distincţii între ele. Majoritatea textelor - 
exceptind, desigur, strigăturile de comandă — pot fi în egală măsură cîn- 
tate şi scandate, funcția textului poetic fiind determinată de ocazia de 
pertormare, iar nu de conţinutul lui. 

Spre deosebire de strigături, care sînt executate la joc, într-un 
spaţiu public, doinele și bună pane din cîntece au un caracter in- 
tim. Ele sînt menite să aline dorul, suferința, să dea glas senti- 
mentelor de dragoste și sînt, prin urmare, interpretate mai ales în 
singurătate sau în contexte în care grupul este format din indivizi 
de același sex sau de virste apropiate, sensibili la același fel de 
texte. Alte cîntece au nevoie de audiență. Cîntecele de cătănie, de 
haiducie, de lume, cele sociale sînt cîntece » de ascultare » : impun 
prezența unui grup interesat de ceea ce se spune, care împărtășește 
punctul de vedere exprimat în text. Referindu-se la ocaziile în care 
sint executate cîntecele lirice, Ligia Birgu-Georgescu identifică trei 
contexte de bază : ca agent în procesul de muncă (la clacă, șezâ- 
toare, sapă, secere, păzitul vitelor), ca factor care facilitează con- 

tractarea unor relații (cântatul la drum) sau ca însoțitor în momen- 
tele de destindere, la petreceri. 

Un aspect interesant al poeziei lirice este structura textului. În- 
cercînd să descopere formele arhaice ale metricii de cinci-șase și 
șapte-opt silabe — așa cum se prezintă astăzi metrica versului popular 
românesc — ALI. Amzulescu emite ipoteza unei forme anterioare de 
patru silabe, conservată încă în cîntecele de copii și chiar în unele co- 
linde, în care apar versuri asinartetice (versuri cu rimă internă) de trei- 
patru silabe. Diversele tipuri de paralelism, repetițiile, simbolistica, lo- 
curile comune, figurile culonice, versificaţia, întregul sistem al retoricii 
populare formează un domeniu în care s-au realizat numeroase studii. 

Linia frântă a unei cumpene la margine 
de sat este şi ea un detaliu arhaic 


din tabloul indefinibilului dor... — 
Răpciuni, 19 aprilie 1927, 


Doina 


Numeroși exegeţi ai literaturii orale consideră că doina reprezintă una 
dintre speciile arhaice ale liricii. Cuvintul însuși are o istorie nebuloasă, 
ce poate fi reconstituită doar fragmentar. Cele mai interesante date de- 
Spre termenul « doină » (dimimutiv « doiniţă », regional « daină =, « duină ») 
se referă la etimologie şi arie de circulaţie. Alexandru Ciorănescu, în 
Dicţionarul etimologic al limbii române, îl raportează la sirbul daljina 
(* depărtare >), un termen care evocă sentimentul de singurătate și dor, 
asemenea portughezului saudade. Hasdeu consideră că termenul este 
de origine dacă, Cihac îl deduce din sîrbo-croatul dvojnica C fluier cio- 
bânesc=), Scriban îl leagă de cuvintele din germana medievală don, 

ton, derivate din latinescul tonus, în vreme ce Tiktin îl raportează la 
latinescul dolere. Un cuvint foarte asemănător, daină, este atestat la 
lituanieni şi semnifică pur și simplu cîntec popular — mai precis, cîntec 
profan, spre deosebire de cîntecele religioase. La letoni, daina înseam- 
nă cîntec popular sau numai cîntec, iar zendicul daena are același înțe- 
les, Existenţa unui cuvînt aproape identic care denumește realități atit 
de apropiate la lituanieni și la români, precum și faptul că termenul le 
este necunoscut albanezilor și aromânilor i-au prilejuit lui B.P. Hasdeu 
înalte satisfacţii comparatiste în două studii publicate în Columna lui 
Traian. Filologul ajunge la concluzia că « doină = este un bun al limbi- 
lor indo-europene, conservat exclusiv de daci și lituanieni. Cît privește 
circulaţia termenului în ţara noastră, aceasta pare să fi fost mai inten- 
să în trecut. Cea mai veche menţiune datează din 1647, cînd pastorul 
luteran Andreas Mathesius din Cergăul Mic, județul Alba, aminteşte în 
cuprinsul unui memoriu că, după pomana mortului, oamenii se duc la 
crișmă, se îmbată, dacă au voie, joacă sărind, apoi se duc acasă cu « doi- 
na». Dimitrie Cantemir cunoaște, la rîndul său, cuvîntul și consideră, 
în Descriptio Moldaviae, că ar fi numele unuia dintre acei « zei necu- 
noscuţi, care se vede că se trag din idolii cei vechi ai dacilor s, În aceeași 
lucrare, Cantemir încearcă să identifice în Doina : numele cel obicinuit 
la daci al lui Mare sau al Belonei-, întemeindu-și ipoteza pe faptul - 
Surprinzător — că acesta este cuvîntul cu care își încep moldovenii cîn- 
tecele în care descriu faptele războinice. Termenul a circulat pînă nu 
demult şi în Banat. Iată, în acest sens, o mărturie din Ohaba-Bistra, 
consemnată de Nicolae Ursu : « Bătrânii mai dzişiau și doină, însă cinie- 
rii [tineri — n. 2] numai cîntarie. + Cuvîntul și-a restrîns treptat circu- 
laţia, regăsindu-se astăzi mai mult în relrene de tipul «Dui, dui, dui și 
iară dui » sau în cîntece despre doină, cum ar fi textul de mai jos, extras 
din culegerea lui Alecsandri : 


Doină, doină, cîntic dulce. 
Cînd te-aud nu m-aș mai duce. 
Doină, doină, viers cu foc. 
Cînd răsuni eu stau în loc. 
Bate vînt de primăvară, 

Eu cînt doina pe afară, 

De mâ-ngîn cu florile 

Și privipbetorile. 

Vine iarna viscoloasă, 

Eu cînt doina-nchis în casă, 

De-mi mai mingăi zilele, 

Zilele și nopțile. 

Frunza-n codru cît învie, 

Doina cînt de voinicie, 
„Cade frunza gios în vale, 

Eu cînt doina cea de jale. 

Doina zic, doina suspin, 

Tot cu doina mă mai țin. 

Doina cînt, doina șoptesc, 

To! cu doina viețuiesc. 


Termenul a ieșit practic din vorbirea țăranilor şi se presupune că 
astăzi ei îl cunosc mai degrabă datorită instrucției decît tradiţiei. Pentru 
aceeași realitate, în diverse regiuni ale țării, oamenii satelor folosesc 
termenii de « cîntec lung», « de codru», « de frunză », + de coastă » «dä prä 
dial, « oltenesc», « haiducesc », + fetesc », « prelungat +, «hore lungă » etc. 
Toate aceste denumiri se referă la o modalitate specifică de interpre- 
tare muzicală a textului, Poeme lirice cu tematică diversă pot fi cîntate 
în maniera cîntecului lung, doinit. În zone etnofolclarice diferite, uneori 
Chiar în aceeași zonă, un text poate fi cîntat pe melodie de doină, ca 
și pe melodie de cîntec, Putem, prin urmare, afirma că — cel puţin în 
Stadiu! contemporan al existenței sale — doina nu reprezintă o specie 
literari în cadrul liricii, ci, exclusiv, o specie muzicală a cîntecului. Tex- 
tele lirice nu sînt îndeobște asociate cu o melodie. Atit melodia, cit şi 
textul sînt unităţi autonome, care se întîlnesc în interpretare, Cele mai 
multe melodii — ne referim îndeosebi la cîntec — au o circulaţie regio- 
nală și este normal ca interpreții să apeleze la melodiile din repenoriul 
local pentru a-şi interpreta textele lirice. Unii cîntăreți chiar asociază un 
ânume text cu o anume melodie, iar radioul și televiziunea au produs, 
Prin repetiţie și adeseori prin prestigiul unor artiști, relaţii stabile între 
melodii și texte, Relaţia este mult mai liberă în comunitatea rurală. « Îm- 

inarea versurilor cu melodia nu este totuși arbitrară =, observă Mihai 

Pop si Pavel Ruxăndoiu. « Ea se face pe baza afinităţilor expresive și a 
concordanțelor structurale. Unui anumit conţinut de idei, unor anumite 
sentimente le corespund anumite categorii de melodii și creatorii popu- 
lari știu să le păsească în arsenalul lor tocmai pe acestea. Dincolo de 
aparenţe, care ar sugera împerecheri întimplătoare, îmbinarea dintre 
text și melodie se face în cadru! procesului de creație prin căutarea 
celor mai adecvate mijloace de exprimare poetică şi muzicală a senti- 
mentelor, năzuințelor sau stărilor sufleteşti. » 

ALI. Amzulescu identifică în zona Muscelului două subcategorii 
ale doinei : doina + de codru = şi doina - de dragoste ». Formei muzica- 
le «libere » a doinei îi corespunde o structură motivică liberă a textului 
literar. Arhitectonica poetică a textelor de doină, precizează cunoscu- 
tul folclorist, stăruie « pe asocierea și aglutinarea, după voința și posi- 
bilităţile cântărețului - ca experienţă și stăpînire a creației tradiționale =, 
a unui număr nedeterminat de crîmpeie motivice, motive sau episoa- 
de gata constituite, pe care, preluindu-le din moştenirea tradițională, 
cântărețul le leagă de la un moment ta altul al interpretării, fără pre- 
ocuparea de a urmări o schemă structurală stabilă, ca în cazul cîn- 
tecului, mai sigur delimitat și nu arareori cu un text relativ închegat și 
fixat, cel puţin pentru un anumit „moment“ al procesului de creaţie 
orală ». Fiecare subcategorie are o tematică specifică, Doina «de codru» 
selectează din vastul repertoriu al liricii textele poetice pe tema hai- 
duciei-voiniciei, sărăciei, pe cele despre cuc, natură-anotimpuri, cîn- 
tecele de leagăn și cele satirice, Acestei subcategorii îi aparţine, de 
exemplu, motivul : 


Verde, verde şi-un susai, 
Dă trei zile vin pă plai, 
Nu bâui, nici nu mîncai, 
Numai la cuc ascultai. 


Unii informatori stabilesc o relație directă între tipul de doină şi 
tematica ei, Astfel, cercetătorul citează opinia unei informatoare (Vio- 
rica Teteleu, din Slatina), care, după interpretarea textului S-a dus vara 
ca o piine, face observaţia că versurile nu sînt propriu-zis « de codru», 
căci nu e vorba în ele de vreo pădure, dar că melodia este. Informa- 

toarea percepe deci faptul că în « rama = melodică a doinei de codru 
pot încăpea texte cu un spectru tematic mai larg. 

Doina de dragoste, numită uneori doar = dragoste », este diferită atit 
tematic, cît și melodic : 


Te jurai, mîndruțo, bine 
Că vii asear' pe la mine, 
Pe potecă prin grădină, 
Ușuind cîte-o găină, 
Mincînd cîte-o bolbotină, 
Să nu-ți bage mă-ta vină. 


Informatorii fac remarci interesante : + Asta ie diferită, şi la viers, şi 
la vorbe de cîntecul „de codru“ şi se cîntă mult prin Muscel, mi-l cerea 
oamenii » ; «În cîntecu ăsta merge bine numai vorbe de dragoste, cite 
vrei și le ai în cap=; « ÎL mai cîntăm, mai puţin. Mai se găsește cite unu : 
— Fă-nr o dragoste oleacă =, În urmă cu citeva decenii, atunci cînd s-a 
făcut cercetarea din care cităm, lăutarii erau principalii colponori ai 
textelor de acest gen. Ei sînt cei care au introdus teme şi forme lexi- 
cale preluate din mediile urbane sau din mahalalele orașelor : 


Nevestică tinerică, 

Cu capu de păsărică, 

Cu limba de turturică, 
Te-au mîncat amanţii friptă. 


Cîntecul 


Dintre speciile liricii populare, categoria cea mai răspîndită și avînd po- 
tential de evoluție pînă în zilele noastre este cîntecul, 

Dinamic şi flexibil, cîntecul e susținut de tipare melodice bine de- 
finite, cu fraze și organizare strofică, ceea ce explică și faptul că s-a 
impus în dauna doinei, specie muzicală cu structură precumpănitor 
improvizatorică. Deși, sub aspectul formelor muzicale regionale există 


diferente de la o zonă folclorică la alta, pe ansamblul teritoriului locuit 

de români se poate vorbi despre o stilistică unitară a cîntecului. Cât pri- 
vește textul, unele creații poetice au o răspîndire cvasigenerală, fiind 
atestate în timp în mai toate ţinuturile românești, în vreme ce altele au 
o circulaţie mai restrînsă sau strict locală, Cum tipologia motivelor din- 
tr-un prim capitol al liricii românești a văzut deja lumina tiparului (Sabina 
Ispas, Doina Truţă — Lirica de dragoste), putem urmări răspindirea geo- 
grafică a textelor poetice cu această temă, 

Un motiv precum cel de mai jos este atestat în toate provinciile în 
nu mai puţin de 69 de variante : 


Frunză verde frunzuliță, 

Am avu trei mîndruliță : 

Una-n deal și una-n vale, 

Una-n ulița cea mare. 

Cea din deal s-a măritat, 

Cea din vale m-a lăsat, 

Gea din ulița cea mare 

Grija mea nu mi-o mai are. 
(N 85) 


În schimb, motivul următor este cunoscut numai în două versiuni, 
care circulă în sate învecinate din Maramureş ; 


Cine scutură roua ? 

Coconii dimineața, 

Cind se duc de la mindra. 

Frunză verde de briboi, 

Cum am scuturat şi noi. 
(G 214.1) 


Numărul variantelor oferă indirect informaţii despre preferinţele 
artistice ale celor care le difuzau, ca și despre vechimea motivelor. Este 
firesc să ne gîndim că difuzarea pe arii geografice mari cerea timp, mai 
ales în împrejurările vieţii tradiționale, şi atrăgea după sine adaptări şi 
modificări de sens, Avem, de asemenea, temeiuri să presupunem câ 
numeroase creații lirice s-au stins în timp fără să lase urme, În ceea ce 
privește textele cu variante multiple, în cursul circulaţiei lor, motivele 


204 


ÍO M — 


s-au adaptat lexicului local. Iată spre ilustrare trei versiuni ale aceluiași 
blestem îndreptat asupra celor care-i despart pe îndrăgostiţi : 


Gin’ ne-o despărţi pe noi 

N-or avea baznă de boi 

Cum n-am eu di buză moi ; 

N-or avea baznă de vaci 

Cum n-am eu di buză dragi ; 

N-or avea baznă de junci 

Cum n-am eu di buză dulci. 
(Feregi, Hunedoara) 


sine ni-o spus pă noi 

N-or avea noroc la boi 

Nisi la boi, nisi la tuluși 

Că ei s-or iubit de prungi. 
(Covăsintr, Arad) 


Cin” ne desparte pe noi 

N-or avea parte de boi 

$i de ochii amindoi ; 

Ne-a despărțit dragostea 

Și pe mine de neica. 
(Dioşti, Olt) 


Adaptarea unui motiv literar la graiul unui ţinut constituie doar 
una dintre sursele identificabile ale variabilității în lirică. Contaminarea 
motivelor, contragerea unui motiv la un singur element-nucleu sau, dim- 
Potrivă, augmentarea motivului sînt modalităţi stilistice fundamentale 
de diversificare a genului. Ponderea modificărilor enumerate diferă de 
la o zonă folclorică la alta. Astfel — fără ca aceasta să fie o regulă gene- 
rală —, putem vorbi despre o tendinţă de amplificare a motivelor lirice, 
mai ales a celor de dragoste, în Oltenia și în zona subcarpatică, în com- 
parație cu Transilvania. Este relevantă în acest sens lectura în paralel a 
două variante ale unui motiv, una din Muscel și cealaltă din regiunea 
Munţilor Apuseni : 

Frunză verde ca lipanu, 

De trei ori polcovii calu 

Ca să trec la mîndra deahi ; 

De trei ori -am polcovit 

Și dealu nu l-am suit. 

Trecui dealt jumătate, 

Rupsei potcoavele toate, 

Polcovii calu cu rubla 

Să trec la mîndruța gîrla. 

Potcovii cain cu sfantu 

Ca să trec la mîndra sanju. 

Tot mereu l-am potcovit 

Si la mândra n-am suit. 

Vina mi-i a calulni, 

Nici a potcovarului 

Și e vina mîndrei mele 

C-a pus casa-n coaste grele 

$i nu pot urca la tele ; 

Nu e vina nici a iei 

Si e vina tot a mia 

Că mi-a plăcut dragostea 

Și mă duc prea des la ea, 
(Boteni, Argeș) 


Tå trecînd la mindra dealu 

Mni s-o despotcovi” calu, 

Da ni-i jina calului, 

Nici a potcovariului, 

Că-i jinuja tät a mea 

C-amm trecut prea des la ia. 
(Birlești, Alba) 


Cîntecu! exprimă stări, sentimente, relații, realităţi foarte diferite și 


complexe, care alcătuiesc o bogăție tematică impresionantă, Cîntecul 
de dragoste ocupă o pozitie centrală în ansamblul temelor. I se adaugă 

cîntecele de dor şi jale, de lume, despre natură, cîntecele sociale, cele 
istorice, de cătănie, cîntecele haiducești, orășenești, cîntecele de leagăn, 
folclorul copiilor. 

Cintecele sociale formează o clasă foarte amplă şi diversă, Sursele 
lor trebuie căutate în viaţa grea a oamenilor de rînd din toate provin- 
ciile țării — şerbia, iobăgia, ocupaţia străină, pribegia, confiscarea sau 
comunizarea bunurilor, persecuțiile de toate felurile, arestările au fost 
resimţite constant ca nedreptăţi sociale. Toate aceste fenomene au sti- 
mulat răzvrătirea, conştientizarea inegalităţilor ori a subordonării politice 
silite. Multe cîntece sociale au avut o circulație generală, iar calitatea 
lor artistică le-a facilitat răspîndirea. Nenumăraţi țărani se puteau iden- 
tifica ușor într-un text precum : 


Mince-te amaru, bine, 
Mult mă lăcomesc la tine 
Cind te văd la oarecine. 
Că-s sărac şi n-am nimică, 
Num-o casă-ntr-0 urzică, 
Vine vintu și mi-o strică. 
Pe min’ cînd m-ai însurat 
Maică, avere mi-ai dat 

O bită cu virfu strîmb, 

Pe la bocotani s-o plimb ; 
O straiță plină cu vint 

Și nici un bof de pămînt. 
Lasă, mamă, lasă, lasă, 
Că mi-oi fa” și eu 0 casă, 
De-oi fa-o dintr-o nutiea, 
Batăr știu c-a fi a mea. 


Sau în aceste versuri, culese chiar de V. Alecsandri : 
Frunză verde de cires, 
Lung e drumul pîn’ la les’, 


Lung e drumul și bătut 
Din Siret și pîn’ la Prut. 

Nu-i bătut de car cu boi 
Și-i bătut tot de nevoi 

Și de păcatele mele, 

Cele multe, cele prele. 
Ard-o focul räzesie, 

Eu chiteam câ-i boierie 

Si-i numai o sârdcie. 
Pentru-o palmă de pămînt, 
Zilele mi-am dat în vînt, 
Ani întregi m-am piudecat 
Și nimic n-am cîștigat, 

Eu îmblam la giudecată, 
Copiii-mi plingeau pe vatră, 
Nevasta-mi zăcea lăsată. 
Dare-ar Domnul Dumnezeu, 
Să fie pe gîndul men. 
Lăsa-m-oi de răzeșie 

Să apuc în haiducie, 

Ca să-mi fac sfinta dreptate 
Cu cea ghioagă de pe spate, 
Să-mi aleg piudecători 

Cei stejari nestrimbători. 


Regimul comunist a ținut la mare preţ asemenea produse literare, 
prezentate drept dovezi ale vieţii grele a țăranitor în vechime, și a încu- 
rajat creaţii pseudofolclorice pe această temă, dar a ignorat deliberat 
existenţa unei lirici populare care se opunea ideologiei oficiale. În con- 
diţiile de teroare politico-ideologică în care s-a trăit în România sub re- 
gimul comunist, nu este de mirare că prea puţini folcloriști au riscat să 
culeagă cîntece cu acest conţinut și puțini interpreţi și-au asumat riscul 
de a se încrede în cei veniţi să le culeagă folclorul. Numărul textelor anti- 
comuniste cunoscute este, de aceea, foarte mic. Totuși, asemenea texte 
există, unele chiar în Arhiva Institutului de Etnografie și Folclor din 
București, altele au fost publicate în primii ani de după 1989. O parte 
constituie evoluţii ale unor motive vechi: 

Singurel ca mine nu-i 
Decît puiul cucului 
Cînd îl lasă mama lui 
În vârfuțul muntelui 
În grija partidului. 


Ocazional, asemenea texte au fost chiar publicate, dar mesajul lor 
politic a fost reorientat spre trecut, cu toate că el viza realitatea din anii 
în care era alcătuită culegerea : 


Ieri au murit doi primari, 
L-au scos din lume tri pari, 
Mine iar taia-om tri, 
Doftor nu le-a trebui, 
Numa popa p-îngă i. 

Că pă cine om täie 
Numa lapte dulce-o be. 
Pe cine l-om cuțita, 
Satu-Mare s-o mira. 
Zbiară cuțitu-n curea 
După pielea celuia 

Ce a vrut a mă lega 

Si-n Aiud a-ntemnița. 


Textul de mai sus a fost cules în 1960, în Oaș, de folcloristul Isidor 
Ripă și republicat cîțiva ani mai tîrziu de Ovidiu Papadima. Este cu ne- 
putință ca nici unul dintre ei să nu fi sesizat faptul că oșenii nu aveau 
de ce să fie întemnițați la Aiud, închisoare politică, aflată la mare de- 
părtare de zona de origine a cîntecului. 

„Cele mai multe cîntece și strigături cu această tematică au avut o 
circulație locală. În Vrancea deceniului șapte, conducătorul unei for- 
maţii de jocuri populare își asigura succesul de public cu o strigătură 
Care devenise « semnătura » artistică a grupului : 


Briu, briu. 
Colectivu ne ia grîu 

În 1999 apărea, prin grija Corneliei Călin Bodea, prima lucrare de- 
spre folclorul rezistenței anticomuniste. Pe lingă o seamă de creații 
proprii, lucrarea cuprinde și texte populare, strigături, cîntece de tem- 
niță și jurnale orale. Citeva exemple pot da măsura suferinţei îndurate 


Combinatu paiele 
Şi-a rămas Cti 
Brin, brâu, 


de oamenii care le-au creat: 


Categoria jurnalelor orale, situată la graniţa dintre cîntecul liric și 
adesea cu o impresionantă bogăţie de detalii viața 
marginalizaţi sau împinși în afara legii: 


baladă, prezintă 
cotidiană a celor 

De cîndu-i tovărăşie, 
Caru mi-i la fierărie, 
Boii la maăcelărie, 

lo må duc la pușcărie. 
ȘI locu mi l-o luat 

Sî pă noi ne-o arestat, 


Sau: 


Temnicioară, zid de piatră, 
În loc de mamă și tată, 
Numai cheie și lăcată. 

În loc de surori şi fraţi, 
Gardienii înarmaţi. 

Cu cartușe și granate 

Și pistoale automate, 


Pentru c-am borit o hore 


Am stat doi ani la închisoare, 


Dar cînd am venit acasă, 
Comuniștii iar mă lasă 
Fără boi și fără casă, 


Fără boi, fără curele, 
Fâră-o leacă de avere 

Și îmi trăiesc tot în durere. 
Iese lumea la arat, 

Numai eu rămîn în sat. 
Boii mi i-au confiscal, 
Pămintul l-au comasat. 
Râu mă doare la inimă 
Cind văd plugul tot rugină, 
Teleguța lîngă plug 

Și n-am boi ca să-i înjug 
Și la arat să mă duc, 

Să mă duc pe şes cîntînd - 
Și boii rtumegînd, 

Să mă duc iar la arat 

Că aşa-m fost învățat, 
Doamne, inima mă doare, 
Cînd văd pluguri şi tractoare. 
Tractoarele ară pe șes, 

Noi punem pe deal ovăz, 
Dar cota musai s-o dai 

Și de grîu și de mălai. 
Bate-i, Doamne, ce mai stai, 
Bate-i, Doamne, pînă văd, 
Dac-oi muri nu mă cred, 


Clasa cîntecelor despre rezistența anticomunistă este cunoscută doar 
prin citeva exemple, Este însă de sperat ca folcloriștii generaţiei active 
astăzi să încerce recuperarea acelor texte care au întreţinut încrederea 
intr-o schimbare în bine a societăţii şi a vieţii oamenilor. 

Cîntecul istoric este o specie hibridă, marcată de interferența liricii 
tu cîntecul epic. Spre deosebire de cîntecele propriu-zise cu tematică 
socială, cîntecele istorice furnizează fie date concrete despre eroi iden- 
tificaţi sau descrierea locurilor în care au trăit aceștia, fie informaţii de- 
spre momente și locuri în care s-au petrecut evenimente memorabile. 
Unele cîntece istorice conţin chiar nuclee epice, prezintă stări conflic- 

tuvale sau descriu confruntări militare. Prin aceste trăsături, cîntecele 
istorice se înrudesc cu baladele. Distanţa dintre cele două categorii li- 
terare este dată de faptul că, cel mai adesea, cîntecele epice, chiar dacă 
pornesc de la evenimente istorice concrete, se îndepărtează de reali- 
tale. Aceasta se petrece mai ales atunci cînd memoria populară începe 
să piardă conturul real al evenimentelor și să estompeze caracterul 
eroilor, subsumînd elementele concrete unui arhetip al genului : datele 
istorice sînt treptat înlocuite cu elemente fantastice, eroilor li se atribuie 
calități Supraomenești, iar situația conflictuală capătă o motivaţie gene- 
rică, anistorică, Cîntecele istorice ale românilor păstrează încă un con: 
tact cu circumstanţele care le-au generat, 

Cintecele de acest fel sînt relativ numeroase, dar, din păcate, ele 
se referă la un număr restrîns de evenimente istorice, O seamă de texte 
poetice au ca temă răscoala lui Horea din 1784: 


Milostive împărale, 
Socolește cu dreptate : 
Patru zile roboti, 
lar a cincea pescuim ; 
A șasea la vinătoare, 

A șaptea e sărbătoare ; 
Socoteşte, înpărate, 

De mai e cu direbiate 
Să plătim biruri şi date 
[...] 


Horea, se ştie, a fost purtătorul de cuvînt al maselor de iobagi 
ardeleni pe lîngă - milostivul împărat », S-ar putea ca vorbele ce expri- 
mau doleanțelor țăranilor să nu fi diferit prea mult de textul citat. În 
zona Bihorului, oamenii cred că Horea i-ar fi spus împăratului Iosif al 
II-lea : + Mărite împărate. Șapte zile sînt într-o săptămână : luni de vînat, 
marţi de pescuit, miercuri cale lungă, joia taie lemne, vineri să facă 
ceva, precum și sîmbăta. Duminica e ziua Domnului ; sînt șapte, dar 


traiul vieţii noastre unde e ?. Tot de figura lui Horea se leagă un alt 
text poetic; 

Pîn-o fost Horea-mpăral, 
Domnii nu s-an desculiat, 
Nici în pat nu s-au culcat, 
Nici la measă n-au mincat. 
Cit fu Horea căpitan, 

Și domnii purtau Suman. 
Pînă ce fu Horea crai, 

Pe domnie era vai. 


Textul a renăscut după revoluția din 1848 din Transilvania, dar 
numele eroului de la 1784 a fost înlocuit cu cel al lui Avram Iancu. 
Există și cîntece dedicate exclusiv lui Avram Iancu, precum acest text 
cules în Moldova, care figurează în culegerea lui Tocilescu : 


— lancule, Orbeanuile, 
Undi-si sînt catanili ? 

— Da' la foc sărmanili... 
— Da” lasă-li mai încet, 
Că li sar bunghii din chepl. 
Sedi Iancu pi fîntînă 

Cu pușca plină în mînă, 
Nu știu plină ori-i goală, 
Ungurii fug di se omoară. 
Sedi lancu, mânîncă nuci, 
Domnii fug fără papuci. 


S-au cules, de asemenea, cîntece istorice despre Tudor Yla- 
dimirescu, despre revoluţia de la 1848 din Țara Românească (în care 
sînt amintite personalităţi ca Ion Cimpineanu, generalii Magheru și 
Solomon, Popa Șapcă) și din Transilvania (în care, pe lingă Avram 
lancu, apar și Axente Sever sau generalul Bem), cîntece despre 
Alexandru loan Cuza, despre răscoala țărănească de la 1907 sau 
En tentativa încheiată tragic a lui Aurel Vlaicu de a zbura peste 

arpați. 

Un număr mare de texte, culese de C. Rădulescu-Codin sau 


T. Pamfile, evocă trecerea Dunării de către soldații românii care au luat 
parte la Războiul pentru Independenţă, la luptele de la Plevna: 


Foicică iasomie, 

Mă duc, puicã,-n bătălie, 
De-oi mai fi, Dumnezeu ştie, 
Că mă duc, puică,-n bătaie, 
Unde săbiile taie, 

Numai carne măruntaie 

Și unde pică voinicii 

Ca la seceris snopii. 

Acolo unde merg en, 

Nu e porumb, nu e gri, 
Numai singe pind-n briu ; 
Nu e porumb, nici secară, 
Numai oase de câtană ; 

Nu e iarbă, nue ismă, 
Numai sînge pină-n cismă ; 
Singele muscaluiui 

Pînă-n pieptul calului 

Si sîngele turcului 

Pină-n scara murzului., 


Motivul, deși nou, a cunoscut o circulație folclorică. Stă mărturie 


o versiune culeasă de Christea N. Tapu și publicată în culegerea Ma- 
terialuri folkloristice a lui Gr.G. Tocilescu : 

Frunzuluţă și-o lalea, 
Râmii, mîndro, cui oi vrea, 
Eu mă duc la roata mea. 
C-acolo unde merg eu, 

Nu e grîu, nu e porumb, 
Numai sînge de român, 
Singele muscalului, 

Pin-la burta calului, 


Singele românului, 
Pîn-la coama calului. 


Războiul se încheie cu înfrângerea trupelor turcești şi predarea co- 
mandantului lor, Osman Pașa, numit Osmănel în cintecul istoric; 


Pe cîmpul din Griviţa, 
Cînd trîmbija răsuna, 
Osmânel că tremura ; 
Cînd suna a doua oară, 
Osmâne! era să moară. 
Bate tunu, pușca bate, 
Bate Plevna de departe. 


Atunci Osman ce făcea ? 
Lacrimile-i podidea, 

Așa ranit cun ora, 

Sabia că mi-o lua, 

Și lu țăranu i-o da, 
Täranu sabia-i ina, 


«Țăranu + este colonelul Cerchez, care a refuzat însă această onoare 
în favoarea generalului Ganeţki. 

În după-amiezile de sărbătoare, sătenii se string 
lingă o cîrciumă, înlăuntrul căreia joacă cei tineri... — 
Mănăstirea Humorului (Cimpulung), 23 august 1929, 


Strigăturile 


Textele poetice scure care însoțesc desfășurarea jocurilor reprezintă, 
alături de cîntecele propriu-zise, categoria cu cea mai mare vitalitate în 
folclorul românesc contemporan. 

Multe strigături — cunoscute și sub numele de chiuituri, ciuitur, 
ciote, țipurituri, țipurituri, descîntece, strigete — se referă la tehnica jo; 
cului. Conducătorul de joc sau unul dintre participanți indică prin 
intermediul strigăturii tipul de mișcare pe care grupul urmează s-o 
execute, Comenzile pot cuprinde simple indicaţii de direcţie (. Foaie 
verde şi-o lalea / Şi la dreapta tot așa »; * Foaie verde trei scaieți / Și la 
stinga, măi băieţi» ; Foaie verde foi de linte / Tot aceasta înainte; 
* Apoi liță baraboi / Iac-o dată și-napoi » ; « Și pe loc, pe loc, pe loc, / 
să răsară busuioc :), de mișcare, de combinaţii de mișcări sau numă- 
rători. Acestea din urmă constituie scheme complete de desfășurare 
a unor jocuri ; 


Foaie verde ca ahma, 

La pămînt să punem una, 

Cite una la nebuna, 

Câ-mi face din drum cu mîna, 
Să mă duc să-i scarmân lina ; 
Dracu n-are ce lucra, 

Lina i-o va scârmîna a 

(V)ină, drace, și te du 

Şi-i scarmănă lina tu, 

Foaie verde vînt cu roduĝ, 

La pămînt să punem doauă, 
Pâr se-nnoură și plouă. 
Foaie verde de pulii 

Za påmînt să punem ifi, 
Cite tii ca la Sipbii. 

Cite patru, patru, patru, 

C-o mîncat lupchii minzatu, 
Las’ să mânce, mînce-l dracu, 
Că fată Rujana altu ; 

Fată doi și fată tri ; 

Cu iei merem la Sighi, 

Cu bani frumoși ne-om lo(o)i ; 
Cite cinci că n-am opinci, 
Că le-am rupt jucîn” aici. 
Cite șasă, măi feciori, 

Că-i cu uochii negrisori 

Și cu braţu plin de flori. 

Cite șapte la papuc, 

Mi-o vent vremea să mă duc, 
Să pui minilea pe plug, 

Cite opt că n-am cojoc, 

Că n-am fost cioban deloc. 
Cite noauă, noaud, noaud, 
Ciocîrlia stă pe oauă, 

Că din noauă păr la zece 
Căpdțină de berbece, 

Bună cu coleșă rece. 


Conţinutul strigăturii oferă definiţia jocului, dar și informaţii despre 
locul și timpul în care se practică, despre interdicțiile legate de joc, dan- 
Satori și protocol (vârsta și competența partenerilor), recuzita și plata jocu- 
lui. Rostul strigăturii şi statutul celui care o spune sînt și ele precizate : 


Cine joacă și nu strigă 
Face-i-se gura strimbă ; 
Cine strigă și nu joacă 
Face-i-se gura troacă. 

Tot prin strigături sînt îndemnați și Lăutarii să-și facă treaba cum 
se cuvine: 


Zi-i, bidede, cît ai zis, 
De mine nu-ţi face ris. 
De mine și de mîndra 
Că-i frumoasă ca luna. 


O clasă de strigături pe cît de bogată, pe atît de puţin cunoscută 
o formează strigăturile erotice. Citeva + trivialităţi » şi-au făcut loc oca- 
zional în culegerile publicate, Culegerea masivă a lui GrG. Tocilescu 
cuprinde un asemenea text: 


Mărită-mă, maica mea, 
C-a mea-i mare ca ș-a ta s 
$i de-o punem la măsură 
A mea-i mai mare la gură. 


Citeva decenii mai tîrziu, I. Diaconu a reprodus acest text pentru 
a exemplifica modul în care + nu trebuie cules folclorul. Adept al 
teorici romantice despre cultura populară, cercetătorul îi refuza drep- 
tul Ja existenţă oricărui text ce nu se conforma aşa-ziselor » standarde ». 
Lozinca « obscenităţile nu fac parte din folclor» s-a impus și s-a con- 
solidat în timp. Cercetători serioși au ignorat decenii de-a rindul ase- 
menea strigături, refuzind să le publice și chiar să le culeagă. Editind 
culegerea lui Pauleti, |. Muşlea a găsit în caietele manuscrise şi opt texte 
licenţioase, unele dintre ele notate chiar de profesorii studentului ; tex- 
tele nu au fost însă cuprinse în volum. Consecința acestei atitudini faţă 
de folclor este numărul redus de texte cunoscute cu conținut erotic, în 
ciuda evidentei lor prezenţe în viața satului, Strigăturile licenţioase au 
început să fie culese mai ales după cel de-a doilea război mondial. 
Tinerii care se ocupau pe atunci de antropologie culturală au nesocotit 
învățăturile înaintaşilor, considerînd că este mai important să consem- 
neze ce se petrece în realitate decit să perpetueze falsa imagine idilică 
despre lumea satelor, Astfel, domeniul folclorului s-a extins asupra unti 
zone de creaţie deloc neglijabile. Cu toate acestea, relativ puţine ase- 

menea texte au fost tipărite, cele mai multe râminind în manuscrisele 
culegătorilor sau în Arhiva Institutului de Folclor, 

În strigături, dar și în Cîntecul găinii — așa cum este el cunoscut 
în ceremonialul de nuntă din Maramureș — apar numeroase referiri la 
actul sexual și la numele organelor genitale, Actul sexual poate fi de- 
scris adesea metaforic : 


Hai, Mărie, printre lunci, 
Să ne måsurãm de lungi, 
Tu pe spate, eu pe brînci, 
Tit să numeri stelele, 

Eu ție mărgelele. 


Creatorii strigăturilor nu se sfiesc însă să-l] pomenească și direct: 


Futu-}, lele, pechecu, 
Sara pă-ntunerecu 
Și cel negru și cel sur 
Veverita ghingă cur. 


Lele-a dracului să fii, 
Mergi cu mine-n bălării 
Să-ţi arăt să faci copii, 
C-așa-i dragostea dintii. 
Capriciile, obsesiile, preferinţele sexuale, impotenţa temporară sau 
inadecvarea, plata pentru serviciile sexuale, dorințele și performanțele 
partenerilor pot face, la rîndul lor, obiectul strigăturii : 


Aoleo, Mărie, tu, 
Cum aseară, s-amu nu ? 


Fu îţi trag ponoasele 
Si-altu-ți roade oasele. 


Banii mei, banii mei 
la Marița-n budigăi. 

Pentr-un blidişel de caș 

Toată noaptea-mi dai în craci ; 
Pentru un sfirtel de brînză 
Toată noaptea-mi dai în rînză. 


Nu te uita, lele, băi, 

Că mi-s pantalonii răi, 
Da' te uită la izmene 
Cum joacă bulubu-n ele, 


Citu-i mândra de micuță 
Tătă numa cur și puţă. 


— Moşule, te-as întreba, 
Fusu mai poate ceva ? 


— Toate-s bune, una-i rea : 
A din cioareci nu mai vrea, 
— Toate rele, una-i bună : 
A din cioareci merge strună. 


Clasa strigăturilor licentioase propune o imagine mai realistă a re- 
Iaţiilor interumane din societatea tradiţională. Dragostea nu a fost numa 
aspirație și visare, dor Și alean, suspin și așteptare, ci și, în egală mä- 
Sură, atracție fizică, dorință, uneori acerbă competiție pentru cucerirea 
partenerului și perpetuarea neamului. k 

Strigătura satirică este bine reprezentată în cadrul speciei. Diveg 
sele aspecte ale vieţii, satirizate prin strigătură se pot reduce la citeva 
teme : dragostea, relațiile din interiorul comunităţii, dintre flăcăi şi fete, 
relaţiile sociale și cele de muncă. Defectele fizice, slăbiciunile morale 
devin și ele în Strigătură obiect al persiflării sau deriziunii. O fată în 
tată la joc prea de timpuriu, dar şi una care a depășit vîrsta participari 
la horă sînt supuse ironiei într-un cadru public : 


Foaie verde pelinită, 
Si-aolică, puiculiță, 

Astă vară sugeai țîță, 
Acum dai neichii guriță ; 
(Tocilescu) 


Cu fata care joc eu 

A jucat și mosul meu, 

Că-i tînără, frumusica, 

Numai la față-i zgârcită 

Și la spate girbovită ; 

Că-i tînără, biata fată, 

Num-un pic îi cam groșală 

Și la spate-ncovoiată 
(lieșiu) 


Strigătura funcţionează ca un for public în care sînt aduse la cu- 
noştința tuturor păcatele celor prezenţi, dar și situaţii inacceptabile sau 


ieșite din comun : 


Vai de mine, ce să fac, 
Fac copii și n-am bârbat ; 
(Tocilescu) 


Cite fete sînt la noi, 

Toate are cite doi ; 

iDară şi mîndruța mea 

Are trei alăturea : 

Unu-n braje, 

Unu-n maje, 

Unu de poale s-acaţă. 
(Tocilescu) 


Strigătura rareori nominalizează persoana căreia îi este adresată : 


Anicuța moșului 
Ședi-n dosu bornului 
Și pîndești la voinici 
Ca și mija la chitici. 
(Tocilescu) 

Pentru a nu crea tensiuni în cadrul grupului social și pentru a putea 
fi acceptată, strigătura recurge cel mai adesea la formula dezavuării unui 
viciu în termeni generali, dar se presupune că persoanele vizate se vor 
recunoaşte în ceea ce s-a spus, 

Strigăturile satirice sînt spuse mai ales de flăcăi, dar nu sînt puţine 
cazurile în care fetele răspund sau trec direct la atac: ` 


Bate, Doamne, vîntu-n drum, 
C-o ales tot ce-o fost bun 
Și-0 rămas rogoazele 
Să iubească fetele ;- 
(Tocilescu) 


Sau : 


Face-te-ai, lume, ciperi 

Citi îs frumoși toți mi-s veri, 

Face-te-ai, lume, catran, 

Chi îs frumoși toți mi-s neam ; 
(Ilieșiu) 


Sau : 


Mîndrulut din capul (du 

Facă dracu fogodău 

Să mă duc să beu si ien. 
(Golopenţia) 


Nu sînt puţine situaţiile în care fetele își pun în evidență propriile 
calităţi prin raportare la altele cu care se află în competiţie pentru 
îştigarea unui partener : 


M-a făcut mana frumoasă 

Cele hide-s minioase ; 

M-a făcut mama rotundă 

Cele bîde mor de ciudă. 
(Ilieșiu) 

Uneori, jocurile devin. arena duelurilor verbale între participanţii 
de ambe sexe. Se poate vorbi chiar de un repertoriu de strigături bär- 
băteşti şi de un altul, parale], de strigături ale fetelor. 

Strigăturile nu sînt întotdeauna, sau exclusiv, satiră sau critică, Multe 
texte exprimă starea de beatitudine și de suferință prin care trec tine- 
tii aflaţi la prima dragoste : 


Eu fecior, mîndră copilă, 
Dorul plinge la fintină ; - 
Eu fecior, mîndră nevastă 
Dorul plinge la fereastră ; 
(Iliesiu) 


Foaie verde liliac 

Tu bädijä şi-al meu drag 

Învață-mă ce să fac. 
(Tocilescu) 


Hora duminicală, ca eveniment social în care se spun strigăturile, 
a fost de-a lungul multor generaţii cadrul în care se întilneau, sub pri- 
virile adulţilor, tinerii satului. Multe din relaţiile contractate în aceste 
împrejurări continuau şi nu puţine luau în timp forma familiei, Către 
sfîrşitul jocului, tinerii, mai ales flăcăii, făceau apel la părinți să înce- 
teze supravegherea și să plece acasă : 


Mereți acasă femei 

Și puneţi la foc păstăi 

C-or veni fetele bete 

Ș-or mînca păstăi neșierte. 
(Golopenţia) 


Jocul a fost pînă de curînd una dintre instituțiile noastre tradițio- 
nale. El oferea cadrul în care tinerii satului se întilneau, înjghebau 
relaţii, îşi testau abilităţile în raport cu ceilalți membri ai grupului, in- 
irau în concurență pentru cîștigarea fetei sau a feciorului care-i atrăgea, 
îşi afişau relaţiile interpersonale dinaintea comunităţii. Strigătura era și 

un bun prilej ca un tînăr să-și facă publică afecțiunea pentru o fată: 
acordul fetei putea fi şi el exprimat în limbajul strigăturii. Strigăturile în 
replică, cele dialogate sau dezvoltate prin paralelisme sintactice ser- 
veau toate un scop imediat, Strigătura era, în fond, un cod de comu- 
nicare la care avea acces doar grupul restrîns al participanţilor la joc. 

Populaţia unei stini putea fi formată 
din mai multe familii. Oamenii rideau 
laolaltă, se întreceau în vorbe de duh, 
îşi treceau experința celor mai tineri, 
adesea în formule scurte, memorabile... 
Gorj, 9 iulie 1926. 


Proverbele, zicătorile și ghicitorile 


Folcloriștii au constatat de multă vreme că formulele paremiologice sînt 
suficient de diferite pentru a nu putea fi tratate global. A fost introdusă, 
drept urmare, distincţia dintre proverbe și zicători. 

S-a considerat că zicătorile sînt expresii paremiologice care func- 
ționează ca predicate logice sau elemente de predicat logic. Ele nu ex- 
primă judecăţi logice, ci numesc obiecte, stări, acţiuni, surprinzînd mai 
ales atitudini reprobatoare (« bate câmpii», «cere luna», «îi poartă sîm- 
betele », « i-a pus cruce +, « o scaldă » «o dă pe după piersic », «se ia după 
muscă », « are proptele »), dar și unele cu adevărat sau pretins obiective 
(* plouă cu găleata », + câtă frunză și iarbă =) sau, în sfirșit, pozitive (e ruptă 
din soare », omul lui Dumnezeu », «îl are pe vino-ncoa =). Funcţia zică- 
torii este aceea de a sublinia o constatare sau o idee, Aceeași idee 
poate fi redată în forme apropiate, sinonimia de sens fiind frecventă: 
„a ajuns la cociorbă », «a ajuns la creangă verde +, « a ajuns la lulele + 
Le deosebeşte de proverbe faptul că ele nu dezvăluie, prin vreo c0- 
nectare la situaţii paniculare, semnificații cu valoare generală sau sim- 
bolică. Despre proverbe se spune, în general, că ele concentrează în 
forme succinte înțelepciunea de veacuri a unui popor, experiența lui 


socială, concepţia lui filosofică despre viaţă, moarte, natură, suferinţă, 
fericire, soartă, muncă, 

În masa neunitară a formulelor paremiologice P. Ruxăndoiu dis- 
tinge locuţiuni proverbiale — propoziţii imperative, afirmative sau nega- 
tive, care implică ideea de bine sau râu (+ întinde-te cât ţi-e plapuma», 
„strânge bani albi pentru zile negre») — şi proverbe propriu-zise — 
propoziţii enunţiative, afirmative sau negative, care exprimă în mod 
direct şi deplin sau presupun o judecată (+ cine doarme mult trăiește 
putin», « soarele răsare şi dacă nu cîntă cocoșul » etc.). 

Din perspectiva acestei clasificări, formulele paremiologice repre- 
zinā o modalitate de însuşire estetică a realității și pot fi considerate 
opere literare. De bună seamă, numai o parte din proverbe îndeplinesc 
această condiţie, și anume, formulele paremiotogice bazate pe meta- 
fore, alegorii, simboluri sau alte figuri de stil prin intermediul cărora 
sînt iluminate zone tăuntrice greu de explicitat sau se formulează ati- 
tudini privind existenţa socială : » musca trece peste flori şi se așează 
peste alte celea =, « să-ţi faci cruce mare, că-i dracul bătrân =, dragostea e 
oarbă, dar căsătoria îi găseşte leacul +, «la baliga moale puţină apă tre- 
buie =, « iepuroaica fată şi iepurele de inimă se vaietă », «bun e Domnul, 
mare e noaptea s; 

O categorie însemnată și de mare valoare istorică o constituie pro- 
verbele cu caracter de normă — probabil, vestigii ale unui străvechi set 
de norme, unele jucînd şi un rol în legislația populară (« nu lăsa pe 
miine ce poți face azi», « cine se scoală de dimineaţă departe ajunge », 
“cine sapă groapa altuia cade singur în ea»). Prin circulaţie îndelun- 
pată, prescripţiile şi interdicțiile cu caracter normativ au căpătat O ex- 
presie lapidară și uni sens exact. Formulele paremiologice de tip tau- 
tologic (+ omul c'om», «femeia e femeie», «vorba-i vorbă»; «ce e 
drept e drept») pot fi atribuite aceleiași clase. « Adevărate » prin însăși 
structura lor sintactică, proverbele tautologice susțin și consolidează 
normele. 

În sfirșit, o clasă aparte de formule paremiologice cuprinde pro- 
verbele care se bazează pe jocuri de cuvinte (nici rciumă-n pungă, 
nici parale-n drum», «e fecior de carte, ştie popă», * sînt logofăt să te 
învăţ, cu cuţitu să scrii pe băț») sau wellerismele (acele construcții în 
Care unui citat binecunoscut i se pune un final neașteptat — de pildă, «de 
cite ori un cine lătra, credeam că-i sfinţia ta », a spus O femeie care aṣ- 
tepta vizita unei fețe bisericești). 

Proverbele erau numite = pilde = în Erangbeliarul lui Coresi din 
1561 și «paremia» în Biblia de la 1688. Mai tirziu, le regăsim sul 
denumirea «de = cuvînt prost = (t. Neculce), « poveste » (Miron Costin), 
«cuvînt bătrn », « parimie » (D. Cantemir), * pleonasmuri - (D. Țichin- 
deal), « zicală », « povestea vorbei» (Anton Pann), « vorba cea bătri- 
nā = (A. Donici), vorba ăluia » (P, Ispirescu), « provoarbe =, = voarbe 
vechi », « zicale = (E.B. Stănescu Arădeanul). Elaborate în cele mai vechi 
timpuri, au fost încorporate în opere literare, filosofice sau științifice 
încă din Antichitate, 

Fără îndoială, marea lor plasticitate şi concizia le-au facilitat circu- 
laţia. Spre deosebire de alte categorii folclorice, caracterizate printr-o 
mare variabilitate, un număr considerabil de proverbe pot fi întilnite în 
forme asemănătoare pe arii geografice foarte întinse, Identificarea ace- 
lorași proverbe, uneori chiar în forme identice, la popoare între care 
nu au existat schimburi culturale a pus problema existenţei unei surse, 
a unui centru de iradiere şi a căilor de difuzare. Teoria sursei unice a 
găsit adepţi = M. Gaster a fost unul dintre susţinătorii ei în folcloristi- 
ca românească. În unele situaţii este posibilă reconstituirea filierei pe 
care proverbele au pătruns în cultura noastră populară. Astfel, « nimeni 
nu e profet în ţara lui », din Evanghelia după Luca, a fost introdus prin 
Evangbeliarul lui Coresi (1561), sub forma «nece un prooroc primit 
iaste în moșia lui», și apoi prin Noul Testament de la Bălgrad (1648), 
sub forma «nece un prooroc nu-i primit în moșia lui». Tot prin mij- 
locirea cărților religioase — Ecleziastul, Solomon = au pătruns proverbe 
ca = un cine viu face mai mult decit un leu mort», «cine sapă groapa 
altuia poate să cadă în ea », « leneşul întinde mîna, dar n-are putere s-o 
ducă la gură». Proverbele cu sursă unică au circulat și s-au răspindit 
pe o arie largă, însă ipoteza poligenezei nu poate fi ignorată. Simili- 
tudinile se pot explica prin condiţiile sociale, economice și de civiliza- 
ţie multă vreme comune unor societăți, Acestea au trăit perioade lungi 
înconjurate de aceleași obiecte, iar relaţiile dintre indivizi şi grupurile 
sociale au parcurs și ele aceleași faze, Este deci absolut firesc ca expe- 
rienţa de viaţă comună să fi produs judecăţi de valoare asemănătoare. 

In afară de fondul paremiologic comun cu alte culturi, folclorul 
nostru conţine o serie de proverbe care ilustrează experiența de viaţă 
a poporului român, oglindind structurile specifice acestei societăţi şi 

atitudinile membrilor ei. Mai mult, unele proverbe au luat forme di- 
ferite de la un ţinut la altul : același proverb poate avea o formă arde- 
lenească (« de la vlădică pînă la opincă») şi una oltencască (- de la ban 
pînă Ja țăran»). Reflectînd existenţa socială, proverbele poană peste 
generaţii informaţii despre evenimente care s-au petrecut într-un Ire- 
cut devenit deja îndepărtat € turcul te bate, turcul te judecă a) sau care 
nu ne mai spun nimic fără o documentare prealabilă : un proverb ca 
- Belu beleşte, Golescu golește, Manu jupuieşte = îşi dezvăluie sensul 
deplin numai celor care au cunoscut practicile acelor boieri. O seamă 
de paremii sînt forme contrase ale unor poveşti binecunoscute în 
epocă; erau folosite, de fapt, pentru a ilustra o situaţie similară sau 
reductibilä la cea cunoscută tuturor, funcţionind ca nişte citate. De exem- 
plu, « bătăuș nu-s, că toţi mă bat», «cu bunătatea mea am rămas grea s, 
. de-aia n-are ursul coadă » fac apel la întimplări celebre la vremea lor ; 
multe şi-au pierdut urma, altele au fost salvate — ultimul proverb citat 
a ajuns pînă la noi grație unui scriitor. 


Proverbele exprimă atitudinea grupurilor sociale față de diverse 
aspecte ale realităţii. Adesea paremiile supraviețuiesc situaţiilor sociale 
care le-au generat şi care au dispărut, înlocuite de altele, Dinamismului 
social i se adaugă modul de trai al oamenilor din diverse regiuni ale 
țării și obiceiurile lor, uneori foante diferite. Aceasta explică şi carac- 
terul contradictoriu al unora dintre judecăţile exprimate : = cine are cante 
are pante » va coexista cu + n-am învățat carte şi tot am mincat sărat » ; 
«cine se scoală de dimineaţă departe ajunge» va sta alături de com- 
pletarea sceptică “dar și cască toată ziua»; « norocul şi-l face omul» 
sau « norocul nu fuge după om, ci omul după noroc » va circula împre- 
ună cu fatalistul « fă-mă, Doamne, cu noroc şi anuncă-mă în foc » etc. 

Prin circulaţie, proverbele și-au dezvoltat o puternică rețea de va- 
riante. În raport cu textul cel mai larg răspîndit, variantele pol accen- 
tua un anume sens, pot aduce sensuri noi sau nega mesajul textului 
de referință, după cum pot constitui şi simple paralele semantice. Intre 
« buturuga mică răstoarnă carul mare», « picătura mică găurește piatra 
tare - şi + scînteia mică face pălălaia mare = nu sesizăm, la prima vedere, 
nici o deosebire. Totuși, la o analiză mai atentă, ne dăm seama că, în 
vreme ce în primul proverb accentul cade pe elementul de surpriză, în 

Pomana, numită și » praznic», e formată çe] de-al doilea e scoasă în eviden- 
din colac, prescuri, fructe, vin. Înainte de ță tenacitatea, iar în ultimul, eficu- 
a fi impânită, e binecuvintată de preot... - a a + 
Piatra Albă (Mehedinţi), 15 august 1930, | Citatea acțiunii. Proverbe ca « unii 
beau și mănîncă, alţii rabdă și se 
vită », «unii cîntă, alții joacă », « unii 
dumică şi alții mănîncă», unii 
sapă şi muncesc, alții beu, chefi- 
luiesc », «unii sapă viile, alții beau 
vinurile », unii tes pînză și alţii o 
poartă « sînt exemple de variante 
paralele. 
Asemenea cuvintelor, proverbele 
își pot schimba sensul în timp sau se pot desemantiza. ILC. Chiţimia a 
surprins acest fenomen și a studiat modificările de sens survenite într-o 
seamă de formule paremiologice. Astfel, » după război mulți viteji 
se-arută » este perceput și folosit astăzi în contexte în care e subliniată 
lașitatea unor indivizi care se arată îndrăzneți după ce s-a consumat 
evenimentul la care ei nu au îndrăznit să participe, În trecut însă pro- 
verbul avea un sens apreciativ : el se referea la luptătorii care se reîn- 
tilneau după încheierea bătăliei la care luaseră parte pentru a sărbători 
victoria, Zicătoarea = colac peste pupăză » este folosită și astăzi frecvent 
pentru a sugera că un obiect sau un fapt s-a adăugat în chip nepotri- 
vit celor existente. Înţelesul deplin nu ni se dezvăluie decît atunci cînd 
aflăm semnificaţia cuvintelor : » pupăză » este o piine mare, pregătită 
pentru petrecerea de nuntă, iar » colac » este un tip de piine împletită, 
folosită în ceremonialul de înmormîntare. Sensul original al zicătorii 
era, aşadar, acela de moarte survenită în plină desfășurare a nunţii. 
Folcloriștii au remarcat că, spre deosebire de alte categorii ale li- 
teraturii orale, proverbele nu circulă în mod autonom. Ele sînt legate 
de naraţiuni sau dialoguri, în care ocupă îndeobște o poziţie finală, 
rezumind sau ilustrând un eveniment, o întîmplare, o stare. Proverbele 
cel mai adesea introduse prin expresii sau formule care permit de- 
taşarea lor de naraţiunea propriu-zisă şi facilitează proiectarea lor în 
prim-plan : « este o vorbă», «vine vorba», = vorbă veche și-nțeleaptă », 
«vorba cîntecului +, = cum vine vorba bătrînească =, - vorba lui tata-mare », 
-cum zicea moşu-meu -, = cum se zicea odată » etc, 

Primele culegeri de proverbe românești au apărut relativ tirziu : în 
1840, Foaie pentru minte, inimă și literatură publica 65 de texte, iar 
în 1846, Diorile pentru minte și literatură tipărea alte 319, dintre care 
nu ne sînt cunoscute decit jumătate, Meritul punerii în circulaţie a pro- 
verbelor românești îi revine lui Anton Pann, care publică în 1852 prima 
ediţie din Culegere de proverburi sau Povestea vorbei. De prin lume 
adunate şi iarăși la lume date. Cartea va cunoaşte un mare succes de 
public, va fi reeditată și va impune literatura aforistică atenţiei celor in- 
teresaţi de cultura populară. 

Povestea vorbei este o lucrare densă, bogată în paremii care pre- 
ced o scurtă narațiune versificată, menită să le ilustreze. lată, de exem- 
plu, preambulul capitolului intitulat - Despre năravuri rele iarăşi»: 


Naăravul din fire n-are locuire. 
Lupul părul își leapădă, dar nâravul nu ș-il lasă, 
Ce iese din pisică șoareci mănîncă, 
Toate merg după neam. 
Peștele de ia cap se înpute. 
Poama nu cade departe de tulpina ci. 
Dintr-un răsur iese și trandafir și mârăcine. 
Copilul e ca maimuța : ce vede, face. 
Ce a făcul mama și tata, o să facă fiul și fata. 
Unde a sărit capra, mai presus sare iada. 
Prost să naşte, prost crește, prost moare. 
Cine fură azi un ou miine fură și un bou. 
Cine fură azi un ac miine fură un gânsac. 
Calul fără căpăstru cade în prăpăstii. 
Unde nu e pisică, șoarecii steag ridică. 

Însă 
Nelegiuitului îi vine de bac necredinciosul. 


LC. Hinţescu (Proverbele românilor, 1877), P. Ispirescu C Zicători 
populare », în Revista pentru Istorie, Arheologie și Filologie, 1882-1885), 
E.B. Mawr (Proverbele românilor [...], 1882) reprezintă etape în rea- 
lizarea unei adevărate culegeri de proverbe româneşti. Aceasta va fi 
opera lui Iuliu Zanne (Proverbele românilor [...], 1895-1903), lucrare 

monmentală ce cuprinde, în zece volume masive, 18 940 de tipuri de 
proverbe, în afara culegerii de maxime şi proverbe (Pilde, povățuiri i 
cuvinte adevărate și povesti [...] a lui Iordache Golescu — lucrare, la 
rindul ei, masivă, dar eterogeni sub aspectul conţinutului, pe care o 
incorporează. Zanne are meritul de a cita variantele aceluiași proverb 
în diferitele regiuni ale țării ; el oferă, de asemenea, versiuni ale prover- 
bului în alte culturi și, uneori, adaugă legende sau relatează credințe 
care luminează semnificaţia proverbelor şi zicătorilor. Astfel, zicătoarea 
«a fi întors de la ţii» este citată împreună cu versiunea «a fi cum îi fia», 
cu înțelesul de -a fi bun» și este însoţită de o credință lămuritoare, 
consemnată de S.Fl. Marian în volumul său Nasterea : + Se zice de omul 
care-și face rău lui și altora, un fel de piază-rea. După credința poporu- 
lui toți copiii cei întorși, adică toţi aceia cari au fost odată înțărcaţi, dar 
după vro citeva zile sau săptămîni mamele lor, văzîndu-i că prea tare 
tînjesc, sau din altă cauză oareşicare, le-au dar iarăși de supt, după ce 
cresc mari, sînt foarte răi de ochi, așa că în toată viaţa lor or la cine se 
vor uita, fie om sau vită, fie ori ce va fi, respectivul îndată se dioache 
şi se bolnăveşte și cu nimic alta nu se poate vindeca fără numai cu 
stingerea de cărbuni și cu descîntarea de diochi. De aceea nu e bine 
niciodată a întoarce pre un copil înțărcat, adica a-i da încă pe un 
răstimp de supt, ci dacă l-a înțărcat o dată, înțărcat să rămînă pentru 
totdeauna. » 


Ghicitorile ~ zise și gicituri, cimilituri, ciumilituri, şimilituri, cin- 
ghilituri — au intrat în sfera de interes a culegătorilor noștri abia în a 
doua jumătate a secolului al XIX-lea (T. Stamati, în Foiletonu! Zim- 
brului, 1851; A. Pann, O șezâtoare la țară sau Povestea lui Moș 
Albu, 1851-1852 ; G. Baronzi, Limba română și tradițiunile ei, 1872). 
Prin culegerile și interpretările lui G. Dem. Teodorescu, T. Pamfile şi 
G. Pascu, de la sfirșitul secolului al XIX-lea şi din prima jumătate a 
secolului XX, specia a căpătat însă forma și însemnătatea pe care le 
cunoaștem astăzi. 

Ghicitorile se aseamănă formal cu proverbele. Printre definițiile 
date acestei categorii folclorice, merită s-o menţionăm pe cea a lui 
Tudor Pamfile, după care ghicitoarea este o descriere scurtă a unor 
obiecte, E vorba de enumerarea cîtorva note particulare care permit 

identificarea obiectului, dar lucrul nu e uşor, căci trăsăturile sînt limu- 
ritoare în aceeași măsură în care sint ambigue şi denutante. Pentru 
Moses Gaster, ghicitoarea este o descriere parafrastică a unui obiect ce 
urmează a fi identificat. Cum definirea obiectului de ghici nu se face 
prin concepte, ci prin mijloace specifice artei (metonimie «suflet în 
sus, suflet în jos» — călăreţul și calul; sinecdoca : « tinghi linghi ține 
calea a — oaia cu talanga ; metafora : «iepuras sub răzoraș» — ochiul şi 
sprinceana), iar construcția poantă în mod frecvent însemnele poeziei 
(rimă, asonanţă, ritm, organizare strofică), ghicitoarea poate fi consi- 
derată o operă literară. 

Studiul originii acestei specii folclorice pare să dea rezultate din- 
tre cele mai interesante. Mulţi folclorişti caută geneza ghicitori în lim- 
bajul tabuistic al popoarelor primitive. Unele cuvinte, denumind mai 
ales animale ce urmau să fie vînate, se cereau ocolite, pentru a asigu- 
ra succesul vinătorii, dar ele trebuiau sugerate printr-un sistem codifi- 
cat bazat pe imagini; ghicitorile ar constitui vestigiile acestui sistem 
arhaic de exprimare. Interdicţiile tegate de tabuuri au dispărut, dar 
vechiul sistem al definiţiilor a supravieţuit sub formă de joc distractiv, 
de societate, practicat în satul nostru tradițional mai cu seamă la şeză- 
tori și clăci. Interdicţia de a rosti numele dracului a fost asociată cu 
credința că simpla pronunțare a numelui lui echivalează cu o chemare. 
Ea s-a păstrat pînă astăzi, ceea ce explică nenumăratele sinonime ale 
diavolului (aghiuţă, nichipercea, michiduţă, cel cu coarne, ucigă-! toaca, 
vicleanul, mamon, șeitan, ducă-se-pe-pustiu, necuratul, tartorul, duh 
rău, scaraoțchi etc.), 

Asemenea altor clase de texte orale, phicitorile sînt introduse și se 
sfirşesc prin formule specifice, de tipul = ghici ghicitoarea mea », « cinel 
cinel» (formule de începu) sau « ciumele-i ce-i ?» » ghiciţi, boieri, ce 
să fie ?», « pas, bădiţă, de ghicește : (formule de final). 

Cercetătorii consideră că ghicitoarea instaurează o relaţie tensiona- 
tă între cel care formulează întrebarea, asumîndu-și astfel statutul de 
autoritate, de = iniţiat », și cei chestionaţi, care se află, pină la produce- 
rea răspunsului corect, într-o situaţie de inferioritate. Răspunsul rezolvă 
Situaţia conflictuală din sînul grupului și restabilește echilibrul prin 
anularea relaţiei iniţiat-neiniţiat. Relaţia tensionată este reinstaurată odată 
Cu rostirea următoarei întrebări şi anulată prin răspuns. Astfel, cunos- 

câtorul de ghicitori candidează la poziţia de lider al grupului, dar 
fiecare dintre participanţi are, de asemenea, prilejul de a se situa pen- 
tru scurt timp în poziţia de autoritate. Schimbarea rolurilor preintini- 
pină, în mod cert, conflictele între cei care iau parte la asemenea ședințe 
de dezlegări de ghicitori. De altfel, în cursul unei şezători, ghicitorile 
nu ocupă un interval prea mare, locul lor fiind luat de glume, cîntece, 
discuţii. În plus, același stoc de ghicitori este reluat în diverse împre- 
jurări, ceea ce face ca ele să le devină cu timpul cunoscute tuturor par- 
ticipanţilor. În acest caz, statutul de neiniţiat îl au doar tinerii proaspăt 
intraţi în şezătoare şi nefamiliarizaţi cu repertoriul enigmistic sau per- 
soanele străine de cultura locală, 

O clasă aparte o formează ghicitorile cu răspuns dublu, unul ino- 
cent, altul obscen. Acestea le sînt adresate mai ales noilor veniţi, spre 
bucuria auditoriului, 

Repertoriul românesc de ghicitori este foarte larg. Practic, toate 
elementele care alcătuiesc lumea țăranilor pot fi definite într-un limbaj 
ascuns, codificat după reguli complexe, și pot fi supuse identificării : 
r Supt părete / Ciuciulete / Cu mustăţi / În toate părţi » (stupul) ; « Floare 
uscată / De cui acățată » (lăuta) ; « Șapea firtatului / În mijlocul satului - 
(luna) ; Dumitrache mitite! / Cu buricul după el» (acul); «În pădure / 
Cioca / Boca, / În tîrg / Hi-ho-ho / Și acasă / Teapa / Leapa » (calul); 
« Am O găină / Cinepie / Duce vestea / La domnie = (răvaşul) ; « Șade-n 
grindă / Ca o tingă / Şi vorbește / Ungurește - (musca) etc. 

O șezăloare la țară sau Călătoria lui Mos Albu a lui Anton Pann 
cuprinde un număr de ghicitori surprinzător de mare pentru o operă 
literară cultă, iar acestea sînt spuse în contextu! lor natural. Eroul lui 
Anton Pann ajunge în mijlocul unei șezători de tors și ascultă glumele, 
poveştile și ghicitorile fetelor : 


Și stînd aci, pîntre loitre la dinsele mă titan, 
Tiriacbit, în cap cu fumul, cu căscate ascultam ; 
Aşa-nțelesei că ele a fost spuind ghicitori, 

Cum obicinuiesc prin sate să spuie la şezători. 


Printre cele pe care le consemnează se numără : 

Ce nod cu gura se-nnoadă 
Şi cu miini nu se desnoadă ? 
(cununia) 


Supt pădure grămâdită 
Sade iumea învelită, 
Ziua de soare fugită, 
Noaptea de lună pitită. 
(casa) 


În pădure m-am născu, 
În pădure am crescut, 
S-în oraş cum m-au adus 
Judecător am fost pus. 
(bățul) 

După închegarea laptelui, oamenii care 
muncesc a stină stau dle vorbă, ingini poveşti 
vechi şi noi... — Maramures, 27 iulie 1926. 


Proza 


Povestitul e o practică străveche, Literatura Antichității conține nume- 
roase referiri la ea : Ulise spune poveşti la curtea regelui Alcinou, Ahile 
își alungă plictisul ascultînd istorii, în răgazul dintre două marșuri, 
Alexandru cel Mare are preocupări identice, Ovidiu relatează o ade- 
vărată şezătoare la care fetele lui Minias își spun povești în timpul 
lucrului. Povestitul, relatarea unor întîmplări reale sau imaginare, a în- 
soţit mereu existența omului şi se regăsește și azi pe arii geografice 
întinse, Povestitorii s-au bucurat de un binemeritat prestigiu în colec- 
tivităţile lor ~ lumea arabă a cunoscut chiar o profesionalizare a po- 
vestitului. 

Primele consemnări de texte narative ne vin, de asemenea, din 
vechime. Cel mai vechi basm cunoscut este Povestea celor doi fraţi, o 
naraţiune egipteană din secolul al XIII-lea î. Hr. Manuscrisul, cunoscut 
sub numele de Papirusul Obirnay, relatează drama lui Bata, fratele 
mezin al lui Anubis, acuzat pe nedrept că ar fi încercat să o seducă 
pe soția fratelui său. Textul conține mai toate eiementele basmului 
fantastic din epoca modernă : eroul este capabil să înțeleagă graiul ani- 
malelor, divinitatea intervine în ajutorul celui nevinovat și pune obsta- 
cole în calea urmăritorului, apar semne prevestitoare, metamorfoze, 
personajul principal moare de mai multe ori și este readus la viaţă, 

pentru ca, în final, binele să iriumfe și adevărul să fie restabilit. Într-o 
formă abreviată, povestea se regăseşte în Biblie (Facerea 39, 7-23), 
Victima este tînărul Iosif, evreu aflat în slujba lui Putifar, dregător al 
faraonului. Pentru că a respins avansurile soţiei dregătorului, Iosif, acu- 
zat de femeie că ar fi încercat s-o seducă, ajunge în temniţă, dar izbu- 
tește să cîştige încrederea faraonului și să devină un ajutor indispensabil 
al acestuia. O altă poveste egipteană, Comoara regehti Rampsinit, a 
fost notată de Herodot în secolul al V-lea î. Hr. și a ajuns astfel să fie 
cunoscută de europeni. Fără a avea o valoare folclorică propriu-zisă, 
numeroase opere literare vechi de mii de ani (Panciatantra, cărțile 
Vechiului Testament, Ghilgameș, Odiseea, Iliada, Măgarul de aur de 
Apuleius etc.) încorporează sau prelucrează motive narative aflate în 
circulație orală la vremea constituirii lor, 

În România primele culegeri de proză populară au fost realizate 
relativ tirziu. Totuși, culegerea de legende O samă de cuvinte, a croni- 
carului Ion Neculce, sugerează existența unui repertoriu bogat de 
naraţiuni despre Ștefan cel Mare, care trebuie să fi circulat în prima 
jumătate a secolului al XVIII-lea în Moldova, dar a căror origine este, 
fără îndoială, mult mai veche, fie contemporană domniei, fie imediat 
ulterioară. Această culegere le premerge pe cele folclorice propriu- 
zise, iniţiate la noi - sub imboldul fraților Grimm — de Arthur şi Albert 
Schott, la 1845, de L.A. Staufe în 1852, R.C, Waldberg în 1853 şi Franz 
Oben în 1856-1859. Prima culegere de proză populară românească a 
fost editată de E.B. Stânescu-Arădanul (Proza poporală. Povesci culese 
și corese, Timișoara) la 1860, El a fost urmat de Nicolae Filimon şi Petre 
Ispirescu ; acesta din urmă publică în Țăranul Român, începînd din 
1862, povești populare, trezind interesul culegătorilor. Alte volume vor 
fi apoi alcătuite de I.C. Fundescu (1870), Th.A. Arsenie (1872), LG. Sbiera 
(1886), 1. Pop-Reteganul (1888), I.C. Măldărescu (1889), N.D. Popescu 
(1892), El. Sevastos (1892), D. Stăncescu (1892), G. Cătană (1893), 
T. Pamfile (1909), C. Rădulescu-Codin (1910), Leca Morariu (1920), 
AL. Vasiliu (1927), M. Vulpescu (1943), Ovidiu Birlea (1966) şi mulți alții. 
Deși au rămas multă vreme în manuscris, merită să citim aici și bas- 
mele despre animale notate de T. Cipariu la 1831 (publicate abia în 
zilele noastre), precum și pe cele adunate de Demetriu Boer în 1858 
şi 1863, Din perspectiva autenticităţii textelor culegerile publicate sint 

foarte inegale. Cele mai multe, chiar dintre cele considerate impor- 
tante, sînt, de fapt, repovestiri ale narațiunilor auzite de culegători — 
folcloriştii s-au străduit să rescrie povestirile populare într-o limbă cît 
mai apropiată de cea a informatorilor țărani. Alţii, ca Th.A. Arsenie, au 
prelucrat stilistic materialul narativ şi l-au restructurat. Culegerea lui 
Ovidiu Birlea este, indiscutabil, cea mai valoroasă şi mai autentică din- 
tre cele publicate pină în prezent. Ea reproduce în transcrierea fone- 
tică a autorului naraţiunile unor talentaţi povestitori contemporani, 
după înregistrări pe bandă magnetică realizate în cadrul Institutului de 
Etnografie și Folclor din București. Indicaţiile privind gestica povesti- 
torilor contribuie și ele la configurarea actului performării. 

Ocaziile de pesformare a naraţiunii populare erau numeroase în 
satul tradițional. Oamenii povesteau la desfăcatul porumbului, în șeză- 
tori de tors, la stină, în cabanele muncitorilor forestieri, în timpul pri- 
veghiului, la moară, la piuă, pe uliţă, în cursul călătoriilor, la armată, 
la spital, în timpul recluziunilor. Diversitatea contextelor dă măsura 
interesului pentru aceastii categorie folclorică, confirmind implicit plă- 
cerea estetică pe care o provocau povestirile. Cercetările au dovedit că 
povestitul în familie și, mai ales, unor ascultători-copii este un fe- 
nomen mult mai rar decit au sugerat folcloriștii romantici, Mai mult, 
restringerea povestitului la cadrul familial reflectă destrămarea practicii 
şi, cel mai adesea, abandonarea repenoriului folcloric în favoarea 
cărților de povești. 

Unele mănurii atestă că, într-un trecut mai îndepărtat, poveștile 
îndeplineau și o funcţie magică — pe lingă cea estetică, esenţială în sta- 
diul actual de existență a genului. Astfel, s-a păstrat pină aproape de 
zilele noastre credinţa că în locuri izolate (în colibele păstorilor sau ale 
stinjenarilor) trebuia să se spună în fiecare seară trei poveşti. Ele for- 
mau un fel de cerc protector, care împiedica accesul în locuinţă al 
ființelor supranaturale malefice. De asemenea, se pare că era răspin- 
dită credința că ciobanul care va spune în fiecare seară, în perioada 
dintre datul berbecilor la oi și primul fătat, cite o poveste diferită va 
dobindi un mie! năzdrăvan, capabil să-i prezică viitorul. Credinţa 
aceasta trebuie asociată cu binecunoscutul motiv al oii năzdrăvane din 
Mioriţa. În alte culturi, la trecerea din anul vechi în cel nou este narat 
mitul cosmogonic, asipurindu-se astfel continuitatea vieţii și a lumii 

înconjurătoare. Șeherazada îi povesteşte noapte de noapte unui despot 
pentru a-şi salva viața, dar este posibil ca povestitul să fi îndeplinit altă- 
dată şi acest rol magic de păstrare a firului existenţei. 

Studiul făcut asupra bunilor povestitori a arătat că ei își definiti- 
veuză repenoriul în copilărie, La rostiri meșteşugite ale poveştilor învă- 
jate de timpuriu ajung însă abia la maturitate sau la bătrineţe. Spre 
deosebire de interpretarea altor categorii folclorice, spusul poveștilor 
este intim legat de experiența de viaţă a povestitorului și de știința sa 
de a capta auditoriul, care se obține în timp, practicînd. Buni povesti- 
tori cunoscuţi sint, în general, bărbaţi, iar constatarea i-a făcut pe unii 
folclorişti să creadă că proza populară circulă exclusiv datorită lor. 
Tradiţia folclorică românească atestă, totuși, existența unor bune poves- 
titoare = Ilona Sînziana din Boșorod, Haţeg, de pildă este deținătoarea 
unui repertoriu de excepție, format din 117 povești, dintre care 62 în 
fondul activ, 

Repertoriile povestitorilor sînt inegale, Există destul de multi po- 
vestitori cu repentorii mici, de pînă la 20 de piese. Aceștia pot fi întil- 
niti în toate regiunile țării, inclusiv în zonele în care astăzi nu mai 
există o reală tradiţie a povestitului, Povestitorii cu repertorii medii - 
între 20 și 40 de piese — sînt mai rari. În cazuri excepționale, povesti- 
torii posedă repertorii de peste 50 de piese narative. În zilele noastre, 
în afară de Ilona Sînziana, asemenea repertorii întinse cunosc Gh. Ră- 
doiaș din satul Bătrini, Prahova (54 de naruţiuni) şi P. Puţ din Desești, 
Maramureş (85 de narațiuni), 

S-a observat că bunii povestitori au tendinţa de a se specializa în 
anumite categorii de proză populară, Astfel, unii excelează în basmul 
fantastic, alții au un repertoriu alcătuit preponderent din snoave. Ase- 
menca preferințe se explică mai degrabă prin gustul povestitorilor 
decît prin absenţa altor specii literare din ținutul lor. 

Interpretarea unei naraţiuni implică existenţa unui auditoriu care, de 
cele mai multe ori, cunoaște bine repertoriul local. Cei care asistă la actul 
povestitului își exprimă interesul pentru întîmplările descrise, participă 
afectiv la desfășurarea acțiunii, îi atrag atentia povestitorului asupra even- 
tualelor omisiuni sau schimbări. Deşi nu au un rol activ în procesul inter- 
pretării, ascultătorii determină performarea, îl stimulează pe povestitor și 
veghează la respectarea tiparelor tradiționale ale genului. 

Subiectele naraţiunilor populare, îndeosebi ale basmelor, circulă 
pe arii geografice foarte întinse, ceea ce îngreuiază definirea specifi- 
cului acestei categorii în limitele unei culturi etnice. În decursul anilor 
s-au formulat pe această temă numeroase teorii de tip impresionist, 
Unii studioși au afirmat că fiecare popor «colorează» într-o nuanță 
proprie povestirea » originală +, că un anume etos ar avea = preferințe 
pentru unele subiecte », că basmele germane «au o nuanţă de mister -, 
în vreme ce basmele româneşti + sint pline de realism și de viaţă » etc. 
În fapt, în stadiul actual al cercetărilor, nici repertoriile şi nici struc- 
tura compoziţională a naraţiunilor multor popoare, inclusiv europene, 
nu ne sînt cunoscute încă pe deplin. Sarcina de a defini specificitatea 
unei culturi naţionale în funcţie de fondul ei narativ nu poate fi deci 
abordată ştiinţific, Într-o etapă viitoare a studiilor folclorice, după ce 
se vor fi elaborat cataloagele tipologice naţionale ale prozei populare, 
va deveni posibilă şi determinarea contribuţiei poporului român la te- 
zaurul mondial de naraţiuni. În momentul de faţă, raportarea narațiu- 
nilor populare românești la fondul universal se face prin intermediul 
catalogului internațional Aarne-Thompson (A.-Th.), lucrare realizată 
prin prelucrarea celor mai reprezentative culegeri de povestiri ale 
diferitelor popoare, iar identificarea motivelor epice se realizează cu 
ajutorul vastei lucrări întocmite de Stith Thompson, Motif-index of 
Folk-Literature. 

În interiorul categoriei naraţiunilor populare — categorie unitară 
sub aspectul trăsăturilor sale fundamentale — folcloriştii au încercat să 
identifice şi să definească specii literare distincte. Printre criteriile ge- 
neral valabile propuse se află prezenţa / absența elementelor fantastice 
în naraţiuni (tinind seama de acest criteriu, narațiunile s-ar putea îm- 
părți în basme despre animale, basme fantastice şi legende, pe de o 
parte, şi basme nuvelistice, povestiri și snoave, pe de altă parte), gradul 
de complexitate a structurii compoziționale (acest criteriu ne permite 
să facem distincția între basme complexe și naraţiuni simple, uniepiso- 
dice), gradul de veridicitate (potrivit acestui criteriu, legenda, poves- 
tirea și snoava se deosebesc de basmul despre animale şi de basmul 
propriu-zis). 

Legenda 


Dintre toate speciile prozei orale, legenda are cea mai mare vechime, 
afirmă cercetătorii. În stabilirea primatului genetic al acestei specii a li- 
teraturii populare s-a pornit de la relevarea funcţiei rituale pe care au 
avut- legendele în ceremonialurile de venerare a ființelor mitologice 
în Antichitate și la popoarele primitive. Lungul proces de desacralizare 
a textelor rituale a cuprins și legendele, care şi-au modificat funcția, 
devenind cu vremea texte de ascultare și evoluind către basm. 

Legendele sînt naraţiuni de mici dimensiuni. Structura lor com- 
poziționată se aseamănă cu cea a basmelor despre animale şi a snoa- 
velor. Personajele care le animă sînt puţine la număr și au trăsături 
precis conturate. Spre deosebire de alte specii ale prozei orale, le- 
genda le impune destinatarilor încrederea absolută în adevărul dis- 
cursului narativ. 

Fondul românesc de legende este foarte bogat, iar cele mai multe 
au un evident caracter naţional. Tipologia legendelor româneşti, aflată 
încă în curs de elaborare, cuprinde aproximativ 5 000 de tipuri nara- 
tive. Au putut fi identificate următoarele subspecii : legendele etiolo- 
gice, mitologice, hagiografice şi istorice. 

Avind o funcţie predominant cognitivă, legenda oferă o explicație 
ştiinţifică a fenomenelor naturale înconjurătoare, la nivelul cunoștin- 
țelor şi credințelor omului simplu. Un grup însemnat din masa legen- 
delor etiologice e reprezentat de legendele cosmogonice. În concepția 
populară a românilor, cosmosul este rezultatul efonului constructiv al 
broaștei, care preexistă cosmosului Și trăiește în apele primordiale. La 
porunca demiurgului, ea se scufundă în adincuri şi scoate la suprafață 
o *sămînță de pământ», care, crescînd şi întinzindu-se, va lua locul 
apelor. Se produce astfel o inversare a situației iniţiale : pămîntul, aflat 
sub ape, se ridică deasupra, în vreme ce apele, aflate deasupra, ajung 
dedesubt. Crescut excesiv, pământul se dovedeşte mai întins decit bolta 
cerească, Neputind rezolva această problemă, divinitatea apelează la 
ajutorul ariciului, un alt animal preexistent, care sugerează încrețirea pä- 
mîntului — cu alte cuvinte, crearea munților, dealurilor și văilor. În felul 
acesta, pâmintul izbutește să încapă sub cer. Într-o serie de texte, creația - 
este rezultatul colaborării a două divinităţi aflate în opoziţie : perechea 

gemelară « Fitatul » şi « Nefirtatul », iar în alte versiuni, Dumnezeu și 
Dracul, B.P. Hasdeu și N, Cartojan au văzut în asemenea texte o influ- 
ență a bogomilismului asupra culturii populare românești. Cercetările 
ulterioare reexaminează însă această ipoteză. Identificînd legende cu 
conținut similar în arii culturale care nu s-au aflat sub influența erezi- 
ilor creştine orientate, Mircea Eliade susține, pe bună dreptate, că le- 
gendele cosmogonice româneşti nu au în mod necesar legătură cu 
bogomilismul. Pe de altă parte, circulația paralelă a unor texte literare 
în care geneza cosmosului se datorează unor eroi-creatori animale și a 
altora în care eroii-creatori sînt antropomorfi le-a sugerat folcloriștilor 
ipoteza unor straturi istorice distincte în existența legendelor cos- 
mogonice. Potrivit acestei ipoteze, eroii-creatori animale ar ilustra un 
strat cultural arhaic, în vreme ce legendele în care eroii-creatori sint 
divinităţi antropomorfe ar ilustra un strat cultural mai nou. 

Printre legendele etiologice se află şi cele despre proveniența 
astrelor, a plantelor și animalelor, despre originea unor localități, a 
formelor de relief, a apelor etc. 

Legendele mitologice sînt acele naraţiuni care evocă relațiile omu- 
lui cu fiinţele supranaturale. Ele pun în evidență sistemul popular de 
datini, practici magice și interdicții asociate credinței în aceste ființe 
supranaturale. Cum un număr însemnat de reprezentări mitologice 
acţionează malefic asupra individului şi a colectivităţi, cunoașterea 
legendelor reprezenta un mijloc de apărare faţă de atacul forțelor rău- 
lui. Viaţa unui individ putea fi pusă în pericol la români, încă dinainte 
de naştere, de acțiunea demonică a Avestiţei. Reprezentările malefice 
puteau veni din medii diverse : apă (ştima apei, sorbul apelor), pădure 
(moșul codrului, muma pădurii), cer (dracul, zmeul, ielele). Dar indi- 
vidul putea cădea victimă și semenilor săi, vii sau morți, metamorfozaţi 
în ființe demonice (pricolici, moroi, strigoi). Legendele mitologice re- 
flectă, de asemenea, credinţa că acțiunile nefaste ale ființelor suprana- 
turale puteau tulbura nu doar liniștea unui individ izolat, ci și pe aceea 
a întregii comunităţi — acţiunile malefice ale strigoiului, fetei pădurii 
sau solomonarului depăşesc destinul personal şi pot influenţa negativ 
familii, vecini, neamuri. În comunitățile în care credința în aceste ființe 
Supranaturale este încă vie, cunoașterea modului lor de acţiune, a 
interdicţiilor ce se cer respectate pentru a evita contactul cu ele și a 

modalităţii de eliberare în cazul în care se produce acest contaci 
devine esenţială. Supravieţuirea era de neconceput în afara cunostinte: 
lor de religie populară. O serie de texte despre fiinţe benefice sau 
ambivalente ~ malefice şi benefice - întregesc repertoriul legendelor 
mitologice. 

Legendele hagiografice sînt cel mai adesea autohtonizări ale mi- 
turilor creştine, De origine livrescă sau apocrifă, ele povestesc vieţile 
sfinților sau ale unor personaje biblice, unaginaţia populară a dat o 
interpretare neașteptată acestor personaje, încărcîndusle cu semnifica- 
tii, calităţi şi mesaje inexistente în cărțile sfinte, sau prezentindu-le une- 
ori chiar în contradicţie cu dogma creștină, 

În marele fond de legende populare, cele istorice formează stra- 
tul cel mai recent. Ele descriu viaţa şi faptele de arme ale unor dom- 
nitori (Ștefan cel Mare, Vlad Țepeș, ALL. Cuza, Carol 1I), haiduci sau 
eroi populari. Numeroase acte ale personajelor istorice care au captat 
imaginaţia populară constituie nucleul unor povestiri independente. 
Acestea sint grupate pe tipuri şi cunosc variante. De pildă, legendele 
populare despre rolul jucat de regele Carol [ în obținerea indepen- 
denței naţionale se împart în irei tipuri distincte : Carolfi ajută pe rușii 
care au pornit războiul împotriva turcilor, asediul Plevnei (Carol și 
Curcanii), Carol scapă tara de turci. 

În satele plaiurilor împădurite, opinca tradițională s-a văzut 
pină tirziu, iar pe seama ei s-au făcut nenumărate glume... = 
Lunca Cernei de Jos (Hunedoara), 31 manie 1929. 


Snoava 


Numite în popor în felurite chipuri — bazaconii, bazme, basmuri, bălă- 
cărele, bălăcării, calicii, dăfii, jiti, palavre, păcălituri, polojănii, poveşti, 
șotii, gozi, taclale (toţi aceşti termeni sînt întrebuintaţi mai ales la plu- 
ral) — snoavele sînt naraţiuni scurte, cu un singur episod, care sati- 
rizează defectele fizice şi comportamentale ale oamenilor. 

Tematica snoavelor acoperă practic toate aspectele existenţei : 
conflictele sociale, relaţiile de familie și carenţele de comportament din 
familie (nevasta necredincioasă, femeia îndărătnică, femeia bătrină, 
dornică de aventuri erotice etc.), defectele caracterologice (răutatea, 
ipocrizia, minciuna, cupiditatea, lenea, beţia, naivitatea etc.), imperfec- 
ţiunile fizice (surzenia, calviţia, gînpăvia ș. a.), o seamă de profesiuni 
şi ocupaţii (preotul, dascălul, călugărul, militanul) fac obiectul glumei 
omului de la țară. 

Printre modalităţile specifice de realizare a comicului, un loc în- 
semnat îl ocupă, mai ales în textele cu tematică socială, simularea 
prostiei, a inabilităţii de a stabili conexiuni evidente. Păcală şi Tindală = 
eroi îndrăgiţi, ale căror » aventuri» formează un adevărat ciclu ~ recurg 
adeseori la această tactică. Aparenta lor prostie se confruntă cu iluzo- 
ria inteligenţă a reprezentanţilor stăpinirii, dezvăluind în final istețimea 
şi calităţile morale ale eroilor. Executarea ad litteram a dispoziţiilor 
primite este o altă modalitate intens folosită pentru a provoca risul : 
Păcală, îndrumat să tragă ușa după el la plecare, urmează întocmai sfa- 
tul primit, scoate ușa din balamale și o trage după sine. 

Dialogul, replica scurtă şi surprinzătoare constituie un procedeu 
frecvent de generare a comicului, În snoava despre tiganul leneș, textul 
se reduce, în fapt, la dialog: 

«— Măi tigane, mîncare-ai caș ? 

— Cit de vrăşmaș, 

— Dar urdă ? 

— Cît de multă. 

— Dar la oi, duce-te-ai ? 

— Apăi, amu mai zică şi altu că eu am grăit destul. » 


Majoritatea snoavelor prezintă aspecte ale vieţii cotidiene, defecte 
şi vicii comune, precum și modalităţi de rezolvare a conflictelor în ter- 
menii societății tradiționale, care apelează de multe ori la soluții sim- 
ple, bătaia fiind una dintre ele. În snoava despre femeia țeneșă, pentru 
a evita eventuale neînţelegeri, tinerii care vor să se căsătorească își fac 
cunoscute unul altuia cusururile ; 


«— Mäi băiete — zice — uite ce ie: m-am gindit să-s spui ceva, 
Mai înăinte de-a face noi asta, căsătoria asta amindoi, io am sä-z 
raportez ceva, ca nu cumva mai tirziu să-m bagi ginioane, să spui 
că nu ştiu ce. 

— Da, dragă — zice — raportează, » 


Așa află viitorul soț că fetei îi place să se scoale tirziu și să se gă- 
tească înainte de a începe lucrul. Defectul riscă să intre în conflict cu 
ocupaţia de agricultor a bărbatului, care presupune sculatul devreme, 
în cursul negocierii prenupțiale, ginerele preferă să-și prezinte propriul 
defect într-un mod mai puţin transparent : 


* — Dragă = zice = nu mă supăr nijdecum, ce mi-ai spuz dum- 
neata, motivele duimitate, alea nu-i motive = zice — dă supărare că 
te... Mie-mi pare bine să te kepteni, să te leşii, să fii frumoasă - 
zice. — Dup-aia alerg eu, 

— Bun! 

— Da = zice — uite ce ie : am şi io un obicei = zice — şi vreau 
să ţi-l spui de-acuma = zice — ca să nu ne certăm. 

— Gata, dragă. - Ia a prinz bucuros, că are și iel cusur, și nu 
poa să-i bage vină iei, Zice : — Ce cusur ai dumneata ? 

Ce: — Am și io un cusur, 

— Ei, ia spune-mi, să-l auz acuma. 
Zice : — Uite, cusuru meu care ieste : totdeauna — zice — cînd 
beau apă pă nemîncate, înnebunesc, » 


Incompatibilitatea defectelor iese la iveală încă din prima zi de 
muncă la cîmp, cînd bărbatul pleacă de cu noapte să lucreze și aşteap- 
tă ca nevasta să-i aducă prânzul. Conform înțelegerii, ea întârzie. Cînd, 
în sfîrşit, soseşte, soțul se opreşte din lucru, bea repede apă, apoi se 
aruncă asupra femeii, o bate bine și își motivează gestul cu nebunia ce 
l-a apucat pentru că a băut apă pe nemîncate. Aşa o vindecă omul pe 
muiere de + cusurul » de a avea grijă de sine înainte de-a se îngriji de 
el. Soluţia — tipică pentru societatea de tip patriarhal — era pesemne 
gustată de ascultători și avea totodată rostul de a mobiliza femeia spre 
a-i servi cu promptitudine bărbatul, 

Deși este o specie realistă, snoava nu este lipsită de unele elemente 
fantastice, Pentru soluțiile neașteptate pe care le dă în situaţii aparent 
tără ieşire, Păcală poate fi răsplătit, după modelul basmului fantastic, 
prin îmbogăţire și instalare pe tronul împărătesc, 

Snoavele nu au o vechime foarte mare. Realităţile sociale, tipurile de 
instituţii și reprezentanţii lor care şi-au găsit locul în snoave ne permit 
să plasăm geneza acestei categorii literare în Evul Mediu tirziu — nenu- 
măratele naraţiuni despre dracul păcălit de o femeie susțin această ipo- 
teză. Atunci a slăbit convingerea despre omnipotența diavolului, fapt 
ce a marcat începutul emancipării omului și ieșirea sa de sub hege- 
monia credințelor religioase. Cu toate că sînt relativ noi, snoavele s-au 
propagat cu repeziciune, astfel încît astăzi, în fondul tradițional al 
multor popoare se pot regăsi numeroase subiecte comune. Culegerile 
folclorice au pus în evidență un corpus remarcabil de snoave. Catalo- 
gul tipologic românesc, întocmit de Sabina Cornelia Stroescu, inven- 
tariază aproape 4 000 de tipuri narative distincte, 

Specii apropiate snoavei, dar de proveniență urbană, sînt anecdo- 
ta și bancul. Spre deosebire de snoavă, acestea au dimensiuni reduse 
Și conţin o « poantă » al cărei rost este să pună în evidenţă un sens 
imprevizibil, nebănuit de ascultător, Pe de altă parte, snoava poate fi 
ascultată de multe ori, pe cînd bancul modern, auzit de mai multe ori, 
işi pierde din efect. 

Povestirea 


Numită și întâmplare, patimă, paţimă, pățanie, pâţilă sau plingere, po- 
vestirea este o narațiune care descrie fapte săvirșite de povestitor sau 
evenimente / întîmplări la care acesta a fost martor, Pornind de la con- 
statarea că folclorul nu se rezumă la prezentarea unor fapte imaginare 
sau evenimente: petrecute într-un trecut îndepărtat, O. Densusianu a 
fost primul care a publicat relatări despre viața de zi cu zi a țărani- 
lor, amintiri istorice etc. Astfel, în 1906, specia a pătruns în sfera de in- 
vestigaţie a folcloriștilor (L.A. Candrea, O. Densusianu, Th. Speranţia, 
Graiul nostrii). 

Din această categorie fac pane povestirile care prezintă o expe- 
rienţă personală, cel mai adesea unică sau remarcabilă, demnă de a fi 
reţinută şi transmisă. Simplul act al transmiterii pe cale orală înscrie 
acest gen de istorisiri în sfera folclorului, Se poate obiecta că, prin 
conţinutul lor, povestirile sînt ne-tradiționale, că multe dintre ele nu 
pot fi subsumate tipologiilor existente, că aceste naraţiuni aparţin doar 
repertoriului celor care au trăit experienţa relatată și au un caracter esen- 
țialmente personal. Cel care a tratat acest gen de texte ca « piese foldo- 
rice » a fost C.W. von Sydow, care socotea drept + memorate » relatările 
despre experienţe cu caracter supranatural sau povestirile ce ilustrau o 
credință personală, Richard M. Dorson elimină elementul supranatural 
din definiţia povestirilor, iar Sandra K.D. Stahl le tratează drept « poves- 
tiri ale experienței personale», mărturii care întăresc sau neagă validi- 
tatea elementelor culturale acceptate. În pofida caracterului lor intens 
personal, o seamă de povestiri se dezvoltă în raport cu modelele com- 
portamentale și de gindire standard, iar altele sînt reductibile la tipa- 
rele din povestirile de tip tradiţional, 

Povestirea a trezit interesu culegătorilor noștri de literatură popu- 
lară doar sporadic și nesistematic. Artur și Raul Stavri au inclus un ase- 
menea text în culegerea Din povestirile lui Ilie Pietrariul (în Povestea 
vorbei, 1896-1897), pentru ca, apoi, folcloristica să se îmbogăţească și 
cu numeroase alte naraţiuni, Subiectele îndrăgite de povestitori sînt ex- 
periențele de viaţă cu caracter excepțional sau întîmplările ieșite din 
comun. Multe narațiuni descriu participarea țăranilor ardeleni la primul 
război mondial. Scoși dintr-un mediu familiar și inteligibil, soldaţii sînt 

înrolați sub steagul Imperiului Austro-Ungar și purtaţi în afara hotarelor 
țării ca să lupte în locuri străine pentru o cauză al cărei sens nu-l pri- 
cep. Mult timp după ce războiul s-a terminat, foştii combatanți relatea- 
ză, uneori pînă la sfîrșitul vieţii, zguduiți de emoție, tristul lor periplu 
prin tranșeele Italiei, 

Preferinţa pentru descrierea întimplărilor extraordinare face ca, 
printre subiectele reluate frecvent de povestitori, să figureze întilniri cu 
animale sălbatice, aventuri la care naratorul a participat sau susţine că 
a participat pentru a-și spori prestigiul în faţa auditoriului, întîmplări 
uimitoare din satul natal (sinucideri, crime etc.) 

Acest tip de povestiri, generat de nevoia omului de a le comuni- 
ca semenilor săi diverse experienţe de viaţă şi de a le împărtăși situaţii 
de pe urma cărora pot fi trase învățături, are o vechime uriașă. Cele 
mai multe naraţiuni concrete se sting odată cu dispariţia povestitoru- 
lui, martor al evenimentului care l-a impresionat. Unele subiecte însă 
sînt preluate de colectivitate, transformate şi adaptate unor situații și 
circumstanţe în perpetuă schimbare, devenind un bun comun. 


Nu numai animalele sălbatice, ci și cele 
domestice au inspirat, de-a lungul secolelor, 
istorii cu tilc... — Gorj, 10 iulie 1926. 


Basmul despre animale 


Categoria impropriu denumită « basme despre animale = reunește 
naraţiunile avînd ca protagonişti tot felul de animale, insecte, pești, 
păsări, plante, dar uneori şi obiecte sau fenomene ale naturii. 

Originea și funcţia acestei specii a prozei folclorice au suscitat de 
timpuriu interesul etnologilor. Atestarea unor povestiri despre animale 
în Panciatantra şi în Vechiul Testament confirmă vechimea acestei cate- 
gorii literare. Cercetarea fondului narativ al unor populaţii primitive a 
generat ipoteza potrivit căreia basmele despre animale ar proveni din 

străvechi legende totemice. Într-o epocă în care vînătoarea era princi- 
palul mijloc de existenţă al unui număr însemnat de oameni S-au con- 
stituit și s-au dezvoltat credinţele în strâmoșul-animal, considerat egal 
sau superior omului. Practicile rituale erau menite să-l facă părtaș la 
activităţile de procurare a hranei. Alte practici erau legate de tehnicile 
de vinătoare. În mod firesc, vinătoarea a implicat observarea atentă a 
caracteristicilor şi deprinderilor apimalelor, Depășirea totemismului ~ 
proces care a avut loc în perioada trecerii de la matriarhat la patriarhat — 
a produs modificări fundamentale în atitudinea omului faţă de animal. 
Eliberarea de credinţele anterioare a dus la descoperirea slăbiciunilor 
animalului altădată venerat, iar animalul a devenit, treptat, obiect de 
parodie. Vechile legende totemice s-au transformat în basme despre ani- 
male — adică povești în care sînt prezentate calităţile, dar și defectele 
animalelor. Au fost consemnate, de asemenea, credințe — mai puțin 
răspîndite decît legendele despre animalul-totem — care presupun că 
plantele, mai ales copacii, au suflet și că între viaţa unui om şi cea a 
unui copac există o legătură directă, Doborirea copacilor trebuia, de 
aceea, să respecte o serie de rituri, iar vătămarea copacilor veneraţi a 
fost multă vreme pedepsită după legea talionului. Este posibil ca ase- 
menea credințe şi legende să fi stat la baza poveştilor ai căror protago- 
nişti sînt plantele sau copacii. Avem în vedere în primul rînd basmele 
în care un om se poate metamorfoza în copac = un motiv epic atestat 
în mai toate culturile lumii, 

Ipoteza relaţiei dintre poveștile despre animale şi totemism poate 
explica doar în parte bogăţia acestui tip de narațiuni. Multe poveşti de- 
spre animale îşi propun să ilustreze un principiu moral, să dea o în- 
vățătură. Esop, în cele aproape 130 de fabule ale sale, se folosește de 
animale pentru a-l apropia pe cititor de sistemul relațiilor interumane 
din societatea timpului său, pentru a pune în discuţie norme de com- 
portament. Unele dintre subiectele esopice se regăsesc în basmele ani- 
maliere culese în secolul al XIX-lea. Astfel, fabula Lupul, iedul și capra 
este foarte apropiată de Capra cu trei iezi din fondul românesc de 
povești. Capra pleacă să-i procure de mîncare iedului şi îi dă același 
sfat : să nu-i deschidă decât celui care strigă «Jos cu lupul și cu tot nea- 
mul lui ». Lupul, aflat prin preajmă, aude parola şi o rostește de îndată 
ce capra s-a îndepărtat de casă. Numai că iedul, privind printr-o crăpă- 

tură a uşii, vede o umbră care nu seamănă defe! cu cea a mamei și-i 
cere să-și arate laba albă. Neputând îndeplini condiția, lupul se retrage, 
Concluzia fabulei — « Două garanţii sint mai bune decit una - — are o 
valoare generală, Se poate presupune că tocmai acest tip de sentinţă = 
ce a sfirșit prin a fi cunoscut sub denumirea de = morală » = a asigurat 
succesul genului literar. Nu este însă exclus, după cum au sugerat o 
seamă de specialiști, ca morala să fie o evoluție mai recentă. 

Repenoriul românesc de basme despre animale cuprinde aproxi- 
mativ 250 de tipuri narative, În comparaţie cu fondul celorlalte popoa- 
re europene, repertoriul nostru are o întindere medie, Remarcabil este 
însă faptul că numai aproximativ o treime din bestiarul național are 
echivalente în literatura orală a celorlalte popoare, restul putind fi so- 
cotit, pînă la efectuarea unui studiu comparativ definitiv, ca specific 
românesc, 

Basmele despre animale sînt naraţiuni scurte, de obicei, uniepi- 
sodice. Cele mai multe cuprind momentul în care animalul mai pu- 
ternic, dar mai prost este păcălit de unul mai slab echipat în lupta 
pentru existență, dar mai șiret. Fără a fi explicită, analogia cu lumea 
umană se impune. Victoria animalului slab în înfruntarea cu cel pu- 
ternic (răzbunarea caprei care şi-a văzut iezii mîncați de lup, omorirea 
lupului de către iapa care-l invită să citească preţul minzului pe copită 
etc.) le provoacă satisfacţie ascultătorilor, care percep în aceasta reu- 
șia omului neînsemnat în confruntarea cu cei aflaţi pe treptele mai 
înalte ale societăţii. 

Uneori distincția nu este ușor de făcut între basmele despre ani- 
male şi alte specii ale literaturii orale. De exemplu, povestea ursului 
păcălit de vulpe din De ce n-are ursul coadă poate fi la fel de bine un 
basm despre animale sau o legendă etiologică vizind să explice aspec- 
tul exterior al ursului, Punguja cu doi bani este clasificată drept basm 
propriu-zis, dar ar putea fi socotită și basm animalier. 

Mintea tuturor copiilor a fost fermecată de eroi miraculoşi, 
Dar şi de aerul ireal al zilelor de sărbătoare, în care 
băieţii, ca bărbaţii, îmbrăcau straie frumoase şi-şi puneau 
pălărie... — Rugi (Severin), 21 septembrie 1930. 

Basmul fantastic 


Cea mai cuprinzătoare și mai valoroasă artistic subspecie a basmului 
propriu-zis este basmul fantastic, numit adesea pur şi simplu + basm», 
- basnă » sau * poveste», 

În ciuda cercetărilor minuţioase și a numeroaselor teorii, originea 
basmului a rămas pînă astăzi neclară. Nimeni nu contestă vechimea con- 
siderabilă a speciei : urme de basm fantastic au fost atestate în scrieri 
ale Antichității egiptene și greco-latine. O atenţie. aparte merită ipoteza 
naşterii basmului fantastic în vis, formulată de B.P, Hasdeu. Pornind de 
la o presupunere a lui Schopenhauer, potrivit căreia omul posedă un 
organ anume pentru vis, B.P. Hasdeu examinează în paralel caracteris- 
ticile visului și ale basmului, identificînd zece trăsături comune, Astfel, 
exagerarea, anularea spațiului și timpului, veracitatea, zborul ș. a. carac- 
terizează deopotrivă basmul şi visul, Această observaţie îl conduce pe 
marele nostru filolog la concluzia originii onirice a basmului. Teoria mai 
fusese susținută cu numai Ciţiva ani înainte de L. Laistner, care limita 
sursa basmului la visul de groază. Pentru specialiștii în cultura orală, 
teoria lui Hasdeu are astăzi o valoare strict documentară, pentru că ig- 
noră rolul mentalități populare care, într-un stadiu determinat al exis- 
tenţei sale, a putut da nastere acestei categorii literare, 

Faţă de catalogul internaţional al lui Aarne-Thompson, care inven- 
tariază 915 tipuri narative, fondul românesc de basme fantastice numă- 
ră aproximativ 270 de tipuri narative distincte. Dintre acestea, 140 se 
regăsesc și la alte popoare, iar 130 sînt, în acest stadiu al cercetărilor, 
specific românești. Numărul de tipuri narative existente în România 

poate părea mic, dar trebuie știut că e! nu cuprinde variantele în care 
circulă fiecare tip narativ, Astfel, basmul despre Ivan Turbincă a fost 
cules în 62 de variante, Povestea porcului în 71 de variante, Făt-fru- 
mos fiul iepei în 56 de variante, basmul despre omorirea balaurului sau 
a zmeului care a furat o fată şi o ţine ascunsă în 110 variante etc. Cir- 
culaţiei intense i se adaugă posibilităţile de combinare, practic nelimi- 
tate, între naraţiuni aparţinînd unor tipuri narative deosebite. 

Basmul fantastic înfățișează o lume cu totul deosebită de cea reală, 
ba chiar, în foarte multe privințe, opusă realităţii. Deși porneşte de la 
datele realității (< Un băiat, cînd iera-n ietate dă şaptesprezece-opti- 
sprezece ani, văzînd ie! că poa’ să-şi scoată hrani, și-o loa’ și iel lumea-n 
Cap», = Odată iera un uom şi iel iera foarte săracu, uomu, ş-ave vro 
şapte copii, uomu »), basmul intră repede în suprareal — o lume imagi- 
nară în care vitejia, candoarea și calitățile umane sînt răsplătite, iar pic- 
dicile pot fi depășite, Basmele dau glas utopiei populare despre socie- 
tatea ideală. 

Eroul basmului este un personaj cu însușiri miraculoase. Semnele 
virtuților sale viitoare apar adesea încă dinainte de naștere. Mama eroului 
rămîne grea după ce a înghiţit un bob de mazăre sau de piper, după 
ce a mincat un măr sau un pește. Eroul se dovedeşte ieșit din comun 
de foarte timpuriu : băiatul se naște cu paloșul în mină, o țărancă naşte 
o ramură de dafin care se metamorfozează în zînă etc. Evoluţia sa bio- 
logică poate fi, de asemenea, deloc obişnuită : într-o zi eroul creşte cît 
cresc alții într-un an întreg. Adesea, eroul este cel de-al treilea fecior — 
etnologii au încercat să asocieze această realitate literară cu unele cre- 
dinte populare, potrivit cărora cel de-al treilea fiu ar fi înzestrat cu cali- 
tăți magice, sau să vadă în ea o expresie a dreptului consuetudinar de 
ultimogenituză. 

Urmărind acțiunile eroului, basmul are o întindere biografică. Datele 
cu privire la originea miraculoasă a eroului nu lipsesc, însă acţiunea 
propriu-zisă începe atunci cînd acesta, depășind virsta adolescenţei, 
devine capabil de acţiuni bărbătești şi se încheie cu nunta și împlinirea 
destinului său social (preluarea tronului împărătesc). Concentrarea ac- 
tiunii asupra acestui segment al existenței a fost pusă în legătură cu obi- 
ceiurile unor popoare de a-l supune pe flăcăul candidat la însurătoare 
unor probe în care, dînd dovadă de curaj și înţelepciune, demonstrează 

că este pregătit să-și întemeieze o familie, Într-adevăr, în numeroase 
basme fantastice, eroul pleacă în căutarea soției și, după ce depășește 
un șir de dificultăţi, revine cu mireasa la casa părintească sau — în textele 
în care eroul are o origine umilă — la casa părinţilor:împăraţi ai fetei. 

Numele predilecte ale eroilor din basmul fantastic românesc sînt 
Făt-Frumos şi Ileana Cosinzeana. Numele indică uneori circumstanţele 
nașterii miraculoase a eroului : cei născuţi graţie faptului că mama a 
înghiţit un bob de piper sau de mazăre se vor numi Pipăruș, respectiv 
Măzăran. Eroii pot avea și nume comune : Tudorel, Țugulea, Ioniţă, sau 
Petru Făt-Frumos. O serie de nume indică originea modestă a eroului : 
Băiat Sărac, Sărăcuț Petru, Ion Săracu. 

Tovarășul nedespărtit al eroului este calul, ale cărui calități mira- 
culoase zac ascunse, în general, sub o înfățișare deplorabilă ; intrînd 
în grajdul părăsit, eroul găsește un cal « aşa de slab și de păcătos, 
că-i numărai coastele » ; ducîndu-se la o babă pentru a-și alege un 
cal, eroul este sfătuit să-și aleagă + calul cel mai urit», din fundul 
grajdului. Ajuns în posesia eroului, animalul, înzestrat cu grai, cere 
să fie hrânit cu jăratic şi devine un cal năzdrăvan, care îşi conduce 
stăpinul la izbindă. V.I. Propp observă că funcţia principală a calu- 
lui « era aceea de intermediar între două împărăţii distincte. El este 
cel care îl duce pe erou în împărăţia de peste nouă țări şi nouă mări, 
iar în credințele religioase duce adeseori pe cel mon în împărăția 
morţilor «. Această funcţie, remarcă folcloristul rus, fusese îndepli- 
nită înainte vreme de vultur. În culturile șamanice din Asia, pasărea, 
îndeosebi vulturul, era intermediarul dintre lumea celor vii și lumea 
morţilor, dar și între lumea de jos, a oamenilor, şi divinitate, Ea era 
purtătoarea doleanțelor către zeu, Calul a preluat ulterior o parte din 
funcţiile păsării. Transferul de funcţie a făcut ca, în unele culturi, 
calul să fie numit pasăre. Calul din basm nu este numai un mijloc 
de transport, ci și un participant la acțiunile eroului și un sfetnic al 
acestuia. Iscusința calului este atit de mare, încît tînărul lui stăpîn 
devine uncori executantul docil al dispozițiilor primite de la animal. 
În numeroase tipuri de basm, eroul descoperă obiecte miraculoase 
(gresie, săpun, perie, arc şi săgeți) depozitate în urechea animalului 
şi se serveşte de ele — obiectele se transformă în obstacole în calea 
dușmanilor sau devin arme care îl salvează pe erou de la moarte. 

Calul este un ajutor miraculos, o extensie a puterii eroului luptător, 
elementul ei magic. 

Reușita eroului, mai ales în basmele în care apare motivul peţirii 
fetei de împărat, este condiţionată și de prezența altor tovarăși năz- 
drăvani : Flămînzilă («un om căruia îi ara 99 de pluguri, 99 de oameni 
semănau, în 9 zile grîu! se cocea, 99 de oameni coseau, 99 de cai 
treierau şi dau la 9 mori de măcinat și apoi la 99 de cuptoare îl coceau 
și dînsul minca şi striga mereu că i-e foame»), Fugilă (- un jumătate de 
om și avea la picior legată o piatră mare de moară și totuși așa fugea 
de tare, încât un iepure nu se putea feri de el, aci-aci era să-l calce, iar 
jumătatea de om striga cù putea : Hi, vită leneşă. Și bietul iepure fugea 
cu limba scoasă »), Gerilă (înzestrat cu nări care pot produce succesiv 
îngheţ și pojar), Lăţilă ( Dacă mă miniu, mă fac așa de larg de casa 
gazdei din toate cheotorile se despică =), Lungilă («un om cu o mină 
ci ajungea la marginea lumii, haialaltă era ca la ăialalți oameni»), 
Ochilä (+ Cu doi ochi dorm și cu unu mă uit»), Păsări-lăţi-lungilă ( prinde 
păsările din zbor și le mănîncă»), Setilă (+ Cînd sorbe o dată, sorbe 
toată marea, ș-apii mai sta şepte ani pină se stringe și iar O be ) 
Acestora li se adaugă tovarășii infideli — Clatină-munţi, Sfarmă-piatră, 
Strimbă-lemne — deveniti fraţi de eruce cu eroul după ce, în prealabil, 
au fost înfiânţi de acesta. Fiecare personaj este posesorul absolut al 
unei singure calități, esenţiale pentru depășirea unui impas de mo- 
mënt. Din clipa în care şi-au demonstrat abilitatea, rolul lor se încheie, 
iar ei încetează practicisă mai existe. i 

Duşmanul lui Făt-Frumos este, de obicei, zmeul. Acţiunea malefici 
pe care o săvîrșește ființa supranaturală și care declanșează acţiunea 
reparatorie a eroului este raptul fetei. Zmeul este înfățișat în - zar 
cu eroul : în vreme ce spaţiul parcurs de erou este lumea Pe: 
împărăţia și reşedinţa zmeului se află pe tărimul celălalt, dincolo de 
lumea reală cunoscută și inteligibilă ; frumuseții fizice a lui Făt-Frumos 
ise opune înfățișarea monstruoasă a zmeului (acesta are tret, noua at 
douăsprezece capete, trei ochi, este canibal etc.). Forma de „mean 
a societății este și ea diferită în cele dovă lumi: patriarhatului lumii 
reale i se opune matriarhatul lumii zmeilor. Ei înșiși apar adesea teto- 
izaţi de zmeoaica-mamă, În afara inamicului principal, alti pie 
eroului sînt balaurul, mama pădurii, Statu-palmă-barbă-col etc. 

Motivul epic al eliberării fetei răpite de zmeu este analizat de 
V.L Propp prin prisma conceptului de « conversiune (obrașconie) a ri- 
tului». Sacrificiul uman legat de bogăția recoltei s-a practicat în toate 
societăţile agrare primitive — era o modalitate de a pacifica divinitatea 
acvatică dăruindu-i o viaţă tînără, o investiţie în schimbul căreia co- 
munitatea umană dependentă de bunele oficii ale forței divine aş- 
tepta răsplata, Fata jertfită era venerată ca o fiinţă eroică şi, cel mai 
adesea, îşi accepta de bunăvoie condiția, avînd conștiința faptului că 
participă astfel la perpetuarea speciei umane. O opinie asemănătoare 
împărtășește Mircea Eliade, care arată că nu era un fapt ieșit din 
comun ca o fată să fie abandonată pe malul unei ape. Crocodilul, ca 
mesager al divinității, ieşea din apă şi o trăgea în adincuri săvârşind 
actul sacrificiului. Cu vremea, trecînd prin varii etape, practica a ieșit 
din uz, însă literatura orală a conservat amintirea actelor străvechi 
sub forma modificată a motivului fetei răpite şi salvate, Astfel a avut 
loc conversiunea ritului ; în scenariul iniţial, care presupunea sacrifi- 
ciul, salvarea fetei ar fi fost de neconceput, pentru că ar fi contrazis 
credința care asocia supraviețuirea comunității agrare de ofranda vie 
oferită forței divine. 

Tema este prezentă și în legendele hagiografice creștine. Sfintul 
Gheorghe ucide şi el un şarpe (balaur) pentru a salva o fată. Povestirea 
a fost interpretată ca simbol al victoriei creștinismului asupra credin- 
telor păgîne, reprezentate de şarpe. Dar rădăcinile imaginii sînt mult 
mai vechi: Marduk, divinitatea supremi din mitologia babiloniană, 
ucide Haosul reprezentat prin şarpe, acesta devenind materialul din care 
zeul creează pentru a doua oară cosmosul. 

Spaţiul în care se desfășoară acţiunea basmului are determinări 
vagi. Eraul călătorește - peste Şapte mări și şapte țări». Teritoriile stă- 
bătute sînt neidentificabile, iar conducătorii împărățiilor sînt deosebiți 
după culoare : Împăratul Roșu / Verde / Alb / Negru / Galben. 

Indiferent de substanţa concretă a naraţiunii și de aventurile prota- 
goniștilor, acțiunea basmului are o desfășurare standardizată, care im- 
plică parcurgerea necesară a cîtorva etape. Modelul discursului narativ 
cuprinde patru secvenţe : o situație inițială de echilibru, o dereglare a 
echilibrului iniţial, o acțiune reparatorie realizată printr-o faptă eroică, 
refacerea echilibrului și răsplătirea eroului. 

V.L Propp a redus marea diversitate aparentă de acțiuni la 31 de 
funcţii. O narațiune concretă nu cuprinde deci în cazuri excepționale 
toate funcţiile identificate ; în mod obișnuit, un basm este alcătuit din- 
tr-un număr limitat de funcţii. Schema compoziţională a unei naraţiuni 
fantastice exclude intervenirea funcţiilor : în conformitate cu logica genu- 
lui, răsplata eroului nu poate să preceadă acţiunea eroică. Descoperirea 
funcțiilor a impus concluzia că structura compozițională a basmului 
fantastic este unitară sau, mai precis, monotipică. 

Basmele fantastice conţin o serie de formule, plasate în poziţie 
inițială, mediană sau finală. Formulele inițiale marchează declanșarea 
discursului narativ fantastic : 


O-s c-o fost odată 

ca niciodată. 

Dacă nt m-aș da a povesti, 

ca un putrice-a plezni, 

povești în ie sart pi-aiș, pi la noi, n-ar mai bi. 
C? nu-s di cînd poveștile, 

nici di cînd minciuni, 

cî-s c-o dzi-doauă mai dincoaci, 

di cîn să potcoze mija cu coajă di nuci 
și mere la sfinta rugi. 

Da di cîn mîja s-o bestt, 

mai mult la biserici nu s-o primit ; 

și-o trecut pi lingi poartă, pi la mine, 
si-am prins-o, ş-am bătut-o bini, bini, 
pînă m-o învățat și pi mini 

asta ci v-o spun în ie sară. 


Adeseori glumețe, uneori obscene, formulele inițiale deschid ape- 
titul auditoriului pentru întîmplări ieșite din comun, în concordanţă cu 
neobișnuitul elementelor conţinute în declaraţia de început : 


A fost odată, demult, demult râu, 


Cînd fugeau şoarecii după pisici 
Și erau mai nevoiaşi di voinici. 

Sau: 


r A fost şi s-a întimplat ăst basm înfocat și foarte adevărat, pre 
cînd erau muștele cît găluștele, de le prindeau vinătorii cu puștele, 
pre cînd peştii cei mici înghițeau pre cei mari, iar lumea le zicea 
tilbari ; cînd se potcoveau puricii cu nouăzeci și nouă oca de fier 
la un picior și așa la cer zbura și pre sfinţi îi chişca. + 


Formulele iniţiate, deşi frecvente, nu constituie un element obli- 
gatoriu. Numeroase basme încep abrupt, fără să facă apel la vreo 
formulă : 


“A fost un om sărac, adică om dă mijloc. Şi n-avea copii, n-avea 
nimic. Vaci avea, oi, porci, capre, orice lighioană la iel ierea [l 


Sau: 
< Apă iera tri fraţi, Mă, iera săraș iei din pomenita lor, » 


Prin formula mediană, mai puţin variată, ascultătorii sînt chemaţi, 
de obicei, să facă un efort de concentrare, pentru ca povestitorul să-și 
poată continua nararea : 


Cità lume împârății 

că Dumnezeu să ne fii 

cî din poveste 

tă mai frumoasă ieste. 
` Cine- asculta 

bine o-a-nvâța, 


Povestitonul verifică totodată dacă naraţiunea lui este urmărită de 
ascultători. Formula obișnuită, preluată de purtătorii de folclor de la sate 
din limbajul cazărmilor austro-ungare, este - Ciont » (os), la care ascul- 
tătorii atenţi trebuie să răspundă = Leveş + (supă). 

Prin formulele finale, ascultătorii primesc asigurări că soarta eroilor 
a rămas pentru multă vreme sub semnul bunăstării şi al fericirii. Are loc, 
în același timp, ieșirea din lumea fabulosului și întoarcerea Ha realitate: 


Eram şi eu pe-acolo. Și fiindcă am dobîndit şi eu un os de 
ros, mi-am pus în gînd să vă povestesc, boieri d-voastră, lucruri 
cari, de s-ar crede, m-ar da de minciună. » 


Sau: 


„Cine vrea să-i vadă, meargă, că cu nu-i opresc ; eu unul însă 
n-oj merge, că nice sînt învăţat a colinda pe la curți domnești şi 
mă și prinde somnul. Noapte bună.» 


Sau: 


Mă suli p-o șea 

S-o auzii așa; 

Mă suii p-o găină 

Și venii prin tind ; 

Mă suii pe coasă 

Și-o spusei mincinoasă. 


| 

Mai mult decit alte genuri ale literaturii orale, basmele fantastice 
și legendele au conservat elemente ale unor credințe şi practici ri- 
tuale dispărute de multă vreme. În basme, inclusiv în cele românești, 
ele pot fi încă descitrate. După cum arată studiile de antropologie, 
iniţierea are loc la pragul dintre copilărie și maturitate. În cursul pro- 
cesului inițiatic, adolescentul moare în chip simbolic pentru a reveni 
la viață ca bărbat adult. Iniţierea se petrece într-un loc izolat : într-o 
pădure sau într-o colibă, care are adesea forma animalului-totem. 
Acolo, cel supus iniţierii învaţă secretele magice aflate în posesia 
tribului său, primeşte învăţăturile necesare pentru 3 deveni un bun 
vinător. În perioada de recluziune, tînărul este torturat, bătut, i se 

induce ideea că este ars, fiert etc, La sfirşit, el renaşte ca un om nou, 
iar cîteodată primește chiar și un nou nume. 

V.I. Propp analizează prezența elementelor de rit inițiatic în po- 
veştile rusești din colecția lui Afanasiev, Acțiunea basmelor începe in 
pădure. Unul dintre primele lucruri pe care le întilnește eroul acolo 
este o căsuţă pe picioare de găină, care se învirtește în loc. Eroul nu 
poate pătrunde în căsuță decît după ce rostește o formulă magică. 
Baba Jaga funcţionează ca un donator : ea îi dă eroului obiectele ma- 
gice care-l vor ajuta, precum și instrucţiunile necesare. Pe baza da- 
telor comparative, folcloristul rus stabileşte similitudini între casa din 
pădure şi coliba iniţierilor, aşa cum arăta ea în societăţile primitive, 
precum și între Baba Taga și instructorul care conduce actul iniţierii. 
Elemente asemănătoare se întîlnesc şi în basmele românești, Vulturul 
care îl înghite și îl scuipă de trei ori la rînd pe erou ca să-l întărească 
este un exemplu, Un altul ar fi cel al eroului care, trecînd prin pădu- 
re, întilnește un moșneag, iar acesta îl îndrumă spre un palat. Bătrinul 
îl instruieşte să înnopteze într-o anume odaie și să suporte cu răb- 
dare chinurile la care va fi supus. Acolo, timp de trei zile, eroul este 
torturat, tăiat în bucăți, dar reînviat de fiecare dată. Cînd ajunge în 
lumea subpămiînteană, prezența sa este imediat sesizată de zmeu - 
acesta simte miros de om. Or, se știe că în perioada de iniţiere neo- 
fiii își frecau corpurile cu plante ca pelinul, pentru a masca mirosul 
de ființă vie. 

Cenușăreasa 


Unul dintre basmele fantastice cele mai prețuite şi care a cunoscut O 
răspîndire uriașă în cele mai diverse arii culturale este cel despre fata 
vpiimată, Cenușăreasa. În 1893, Marian Roalfe Cox publica fa Londra 
un volum intitulat Cinderella. Three Hundred and Fournty-Five Variants, 
care cuprindea variantele cunoscute la acea dată. Între timp, numărul 
versiunilor atestate, ca și aria de difuziune a basmului au crescut con- 
siderabil. Numele sub care este cunoscută eroina în spaţiul european 
sint: Cendrillon (franceză), Cinderella (engleză), Cenerentola (italiană), 
Cenicienta (spaniolă), Cenuşăreasa (română), Cernușka (rusă), Pepe- 
liuga (sirbā), Ascbenbrădel, Aschenputtel (germană) etc, 

Basmul se ctădeşte în jurul destinului unei fete persecutate de 
mama ei vitregă și de fetele acesteia, În final însă, tinăra izbutește să-și 
schimbe soarta cu ajutorul mamei sale moare, al unui animal sau al unei 
ființe supranaturale. 

Cea mai veche versiune cunoscută este cea chineză, introdusă de 
Tuan Cheng Shih în volumul Yi Yang Tsa Tsa la mijlocul secolului al 
IX-lea. R.D. Jameson, în articolul său + Cinderella in China» (în Alan 
Dundes, Cinderella. A Folklore Casebook, University of California Press 
Berkeley, 1982), afirmă că povestea lui Tuan Cheng Shih are la bază 
versiunile orale redate de locuitori din sudul Chinei, dar că originea ei 
rămîne obscură. Se cunose citeva mii de versiuni orale și scrise ale po- 
vestirii, care precede primele variante europene cu mai bine de 700 de 
ani. În povestea chineză, tinăra se numește Sheh Hsien şi este fiica 
iubită a lui Wu, șeful peşterii din munte. Acesta are două soţii, dar una 
din ele moare dind naștere celei care va deveni eroina poveștii. Mama 
vitregă şi fiica ei o persecută pe Sheh Hsien, supunind-o la munci grele 
şi rezervîndu-i un tratament umilitor. Fata prinde la un moment dat un 
peşte, pe care îl îngrijește cu drag. Mama vitregă îi descoperă taina, 
omoară peştele, îl mănîncă și-i îngroapă oasele într-o grămadă de băle- 
par. Pe cînd copila plinge moartea prietenului ei, apare un străin mur- 
dar care-i spune să dezgroape oasele și să se roage lor, căci astfel i se 
vor împlini dorinţele, Ea obţine astfel perle și haine. În localitate are 
loc o sărbătoare, dar lui Sheh Hsien i se interzice să participe. După 
plecarea mamei vitrege și a fiicei ei, Sheh Hsien îşi pune hainele obti- 

nute cu ajutorul peştelui și se duce la petrecere, unde sora vitregă pare 
să o recunoască. Fata părăsește în grabă locul, pierzindu-și un pantof 
lucrat cu iscusință, Încăltarea e vândută și ajunge în posesia unui tînăr 
rege care, după o căutare încheiată cu bine, se căsătorește cu posesoa- 
rea condunului, în vreme ce mama vitregă și fiica ei sînt ucise cu pietre. 
Graţie bunătăţii lui Sheh Hsien, ele sînt transformate în divinităţi ale 
pețitoarelor. 

Afecţiunea pentru un peşte îi poate părea neobișnuită unui 
european, dar în cultura popoarelor din sudul Asiei peştele înseam- 
nă bogăţie. Ca simbol al fertilităţii, în China, perechi de pești le sînt 
aduse în dar tinerilor căsătoriţi. Peştii asigură avuţie și armonie, Tot 
ei erau sacrificați divinității bogățiilor, în speranța unei compensaţii 
înzecite, 

Prima versiune a poveștii în spațiul european este cea scoțiană, 
Rashin Coatie, datînd din 1540. Cea dintii versiune consemnată în 
Europa continentală i se datorează lui Giambattista Basile Care, în 
1634 şi 1636, inserează în culegerea sa napolitană basmul La Gatta 
Cenerentola. În această versiune, tațăl eroinei -este prinț. Fatu, Ze- 
zolla, este astfel de origine regală prin naștere, Ea i se plinge guver- 
nantei de tratamentul râu la care o supune mama vitregă, Guvernanta 
îi induce ideea că, dacă își va omori mama cea rea și îl va încuraja 
pe tatăl ei să o ia pe ea de nevastă, prinţesa se va bucura de ono- 
surile ce i se cuvin. Fata procedează așa cum a fost învățată, dar per- 
secuţiile continuă de îndată ce guvernanta ia locul mamei vitrege. 
Noua soție are, în plus, șase fiice de care nu ştiuse nimeni pînă atunci, 
Treptat, tatăl nu-și mai iubeşte fiica. Prinţul pleacă într-o călătorie din 
care nu se poate înapoia pină cînd nu-și amintește să-i procure fetei 
sale un curmal, darul pe care ea i-l ceruse. Zezolia plantează pomul, 
din care iese o zînă ce devine ajutorul ei miraculos. Regele ținutului 
pune la cale o petrecere de trei zile. Fata ia parte la petrecere, regele 
se îndrăgosteşte de ea, dar fata dispare înainte ca el să afle cine e. În 
prima seară, Zezolla scapă plătindu-l pe cel care o urmărea, în cea 
de-a doua dăruindu-i bijuterii, iar în cea de-a treia lasă în urma ei un 
condur care ajunge în mîna regelui. Regele dă un nou bal, în spe- 
rana că astfel va descoperi cine e fata de care s-a îndrăgostit. Zezolla 
nu participă la petrecere, dar tatăl îi spune regelui că mai are acasă 

o fată. Adusă la palat, ea este recunoscută. În procesul de identificare 
a iubitei condurul nu joacă nici un rol. 

Versiunea care a adus celebritatea Cenușăresei a fost cea a lui 
Charles Perrault, Cendrillon ou la petite pantoufle de verre, publicată 
în 1697. În această versiune, tatăl este un gentilom care se căsătoreşte 
cu o femeie rea după moartea primei soţii. Maștera are şi ea două 
fiice. Treptat, mama vitregă începe s-o persecute pe fata soțului, iar 
tatăl sfârșește prin a se purta el însuși rău cu propria fiică. Prinţul dă 
un bal de trei zile, la care fetei nu i se îngăduie să meargă, Cu aju- 
torul nașei — în fapt, o zână —, Cenușăreasa ia parte la petrecere. Fata, 
care coboară din trăsură încălțată cu pantofi de sticlă, primise instruc- 
yuni precise pentru momentul întoarcerii : la miezul nopţii vraja se 
va rupe, iar ea va redeveni fata sărmană ținută la vatră de mama și 
surorile vitrege. Prinţul se îndrăgosteşte de fată. În cea de-a treia 
noapte, în grabă, ca își lasă în urmă un condur. Urmează » testul pan- 
tofului », recunoașterea și căsătoria care compensează anii de umilin- 
tå indurati în casa mamei și a surorilor vitrege. Acestea îşi cer iertare 
şi, în desăvârşit ei bunătate, Cenuşăreasa le iană și veghează ca suro- 
rile să se mărite cu tineri nobili. 

Perrault și-a scris poveştile astfel încît să fie citite la Curtea Franţei, 
ceea ce l-a obligat să modifice și să adapteze textele. Au fost eliminate 
toate elementele care i-ar fi putut ofensa pe cititorii aristocrați. Cenu- 
șăreasa lui este desăvirșită în toate. Ea trăiește de bunăvoie în mizerie 
şi-şi ajută benevol surorile care urmează să se ducă la petrecere. Perrault 
inventează detalii care lipsesc din tradiţia populară (bostanul se meta- 
morfozează în trăsură, șopirlele în slujitori, şoarecii în cai și guzganul 
în vizitiu) pentru a-și amuza audiența. Dar schimbarea cea mai impor- 
tantă este condurul din sticlă. În tradiţia folclorică, fata purta încălțări 
din blană de veveriță, vair. Perrault transformă vairîn verre ( sticlă »), 
cuvînt care se pronunță aproape la fel. Motivul schimbării poate fi in- 
tenția de a face mai credibil testul pantofului — sticla nefiind elastică, 
înşelăciunea devine imposibilă. Dar se prea poate ca desfătarea citito- 
rilor de la Curte să fi jucat și aici un rol. 

Impactul cel mai mare în perioada de început a interesului pentru 
folclor l-a avut culegerea fraţilor Jacob și Wilhelm Grimm. Apărută în 
1812, ea conține și trei versiuni ale acestui basm. Succesul imens al cule- 

gerii 4 orientat atenţia spre folclorul narativ, făcînd să crească și numă- 
rul versiunilor poveștii despre Cenușăreasa. Nenumărate versiuni au 
fost culese în cursul secolelor XIX și XX în toate țările Europei, în Asia, 
Africa de Nord și cele două Americi, 

Versiunile românești, nu foarte numeroase, aparţin tipurilor atestate 
în Europa. Acţiunea are loc în cadrul rural, Protagoniștii sînt oameni 
de rînd, ca în varianta Povestea cu Cenușotcă, culeasă de la Gh. Zlotar 
din Fundu Moldovei și publicată de Ovidiu Bârlea în Antologia de 
proză populară epică: 


* Os c-o fost odată, o-s -o babă ș-om moșniag. Ș-ave o fată. 
Și fata aceia, cit iera lumea şi pămintu, ie numa în cenușă să giuca. 
În cenușă mînca, în cenușă să giuca. le ave © covată di cenușă după 
ușă, ş-acolo sta în covata-aceie. La babă atita di ciudă ira pi dinsa 
care nu mai egzista pi faţa pămîntului. 
Na, amu ce să facă ie ? 

Baba: 

— Temniţa ti mănînce, Cenuşotcă. leu ma duc la biserică, și 
tu si iei — zici — sî faci mâncari, sì dai di mîncat la găliţ, să faci tăt 
celea ci trebi în casă pînă vin ieu. C? dacă nu, vai di capu tău !» 


În poveste nu apar baluri, sărbători sau petreceri. Interdicţia apli- 
cată fetei de câtre babă, mamă vitregă, este aceea de a merge la bi- 
serică. raiul în covata cu cenușă pare să fie autoimpus. Cocoșul este 
ajutorul năzdrăvan care-i dă o nucă, o alună și < o-aluni d-estea ameri- 
cani» care, odată deschise, îi oferă fetei haine de aramă, argint și aur 
cu care merge la biserică. La slujbă, feciorul împăratului o vede şi se 
îndrăgostește de ea. El unge pragul bisericii cu rășină, astfel că fata, 
precipilindu-se să iasă, își pierde pantolul. Urmează căutarea și testul 
condurului. Iniţial, condurul îl încearcă pe fata babei, dar acesta nu se 
potriveşte : 


«Íl trage fata : nu să lozeşte,. 


~ Inălțate-mpărate. Da să tăiem o bucăţici dìm pkicior ? 
— Ei, nu si puati. Nu si puati. Numai la cari s-a lozi papucu !» 

Cenușotcă nu are nici o iniţiativă proprie. Cocoșul este cel care-i 
anunţă prezenţa : 


« lese-mpăratu. Da cucoşu sari pi gard. 

— Cucuriguuu. Înălțate-mpărate, fata moșniagului într-o Cova- 
tă di cenușă după ușă ! 

Da baba di coto : 

— Hîş. Temniţa te mănînce, ulitur spurcat !» 


Recunoaşterea şi căsătoria sînt urmate de uciderea fetei de către 
sora invidioasă, reîntoarcerea moartei la viaţă şi pedepsirea surorii vi- 
novate. 

Basmul despre fata sărmană care sfirșeşte prin a-şi schimba statu- 
tul social printr-o căsătorie fericită operează cu citeva simboluri arha- 
ice. În Roma antică, vestalele — preotesele care întrețineau focul sacru 
în templul zeiţei Vesta, divinitate a focului domestic şi a familiei- erau 
fete care, la momentul intrării în serviciul templului, aveau virsta de 
6-10 ani. Într-o primă etapă, perioada de slujit în templu dura cinci ani, 
dar, dat fiind prestigiul pe care l-au dobindit preotesele, aceasta s-a 
extins la treizeci de ani. Starea de puritate era o condiție necesară pen- 
tru păstrarea funcției. Fetele care slujiseră altarul zeiței se căsătoreau 
foarte bine la încheierea misiunii. Cenușa este un simbol al purificării. 
Pînă în zilele noastre, ablaţiunea cu cenușă este practicată de popu- 
laţia Nuer în zonele deșertice din Africa. Cenușa este, de asemenea, un 
simbol al doliului — ca în - Miercurea Cenușii ». 

Iubirea stirnită de purtătoarea unor încălțări minunate are şi ea o 
istorie lungă. Papuci lucraţi cu artă sau din material prețios au fost con- 
semnaţi în Egipt încă din secolul al II-lea î. Hr. Strabon vorbeşte de- 
spre un vultur care a zburat cu o sanda a frumoasei Rodope. Sandaua 
îi cade din cer faraonului, care se îndrăgosteşte de necunoscuta ei pur- 
tătoare şi scotocește tol Egiptul în căutarea ei. Istoria sugerează că în 
Egiptul antic încălțările unei femei erau un simbol sexual, căci ele de- 
clanșau dragostea. Motivul reapare, secole mai tirziu, în ciclul de po- 
vești O mie și una de nopți. 

În China, piciorul mic era considerat marca supremei gratii, 
motiv pentu care fetele purtau de la o vîrstă fragedă încălțări mi- 

nuscule, menite să împiedice dezvoltarea normală a oaselor și, prin 
urmare, creşterea piciorului. În alte culturi, încălțarea funcţionează ca 
simbol al vaginului. În rîndul populației manchu (mongolii din Man- 
ciuria), mireasa oferea în dar papuci fraţilor soțului ei. Cum poliandria 
era un fenomen frecvent, aceștia urmau să-i devină parteneri sexuali. 
Papucii erau ornamentaţi cu Jien bua, termenul vulgar pentru geni- 
taliile femeii. 

M.R. Cox grupează versiunile Cenușăresei în trei tipuri distincte : 

Tipul 1 - Eroina suferă din cauza unui tratament nedrept. Ea este 
recunoscută cu ajutorul condurului. 

Tipul H — Tatăl denaturat — the unnatural father. Tatăl vrea să se 
însoare cu fiica lui. Fata fuge de acasă și astfel ajunge în situația Cenu- 
şăresei. Plus Tipu! I. 

Tipul IH — Judecata regelui Lear. Tatăl solicită o declaraţie de iu- 
bire din parea fiicelor lui. Aserțiunea uneia dintre ele nu i se pare mul- 
țumitoare. Tatăl o izgonește. Fata ajunge în situaţia Cenuşăresei. Plus 
Tipul I. 

Cele trei tipuri au același model: Cenușăreasa pornește în viaţă 
dintr-o poziţie demnă, decade în circumstanțe pe care nu le poate con- 
trola, pentru ca după recunoaștere să revină la un statut social mai înalt 
decit cel iniţial. 

Catalogul Aarne-Thompson grupează versiunile Cenușdresei în 
cinci tipuri distincte : 

Tipul A - Cinderella — AT 510 Cinderella 

Tipul B ~ Cat-Skin — AT 510B The Dress of Gold, of Silver, and of 
Stars 

Tipul C - Cap o’ Rushes 

Tipul D — indeterminate — AT 511 One Eye, Two Eyes, Three Eyes 

Tipul E — Hero Tales— AT 511A The Little Red Ox, AT 511 + AT 510A 

Lazăr Șăineanu studiază și el basmul şi identifică două clase : prima 
e ilustrată de versiunea Zîna munților a lui Ispirescu, cea de-a doua, 
de versiunea Petru Cenușoică, culeasă de Teofil Frincu (basmul are 
drept erou un tînăr). 

Un aspect interesant, puţin studiat pînă acum, este cel al pedep- 
selor aplicate în final mamei vitrege și fetelor ei pentru tratamentul 
crud la care și-au supus fiica și sora vitregă. Actul punitiv diferă de la 

o zonă geografică ia alta, de la o cultură la alta și sînt semnalate dife- 
rente de la o epocă la alta chiar în cadrul aceleiaşi arii culturale. Deo- 
sebirile reflectă şi practicile cutumiare locale. În versiunea lui Perrault, 
mama şi surorile vitrege sînt jertate, în vreme ce într-o versiune a Fra- 
tilor Grimm păsările le scot ochii. În versiunea chineză, ele sînt ucise 
prin lapidare. În versiunea românească citală, soră ucigașă este legată 
de coada unui cal şi ruptă în bucăţi, iar într-o versiune a indienilor 
nord-americani culeasă de Cyrus Macmillan (Canadian Wonder Tales, 
Londra, 1920), surorile invidioase sint transformate în plopi tremurători 
de iubitul fetei, luptătorul magic Strong Wind. 

Mai toate petrecerile se transformau, în anii "80, 
în sesiuni de bancuri. Cu har și fără, cu mic 

cu mare, orășenii foloseau din plin supapa 
psihologică a glumei... — București, iarna 1982. 


siá catei ca = 
rr 


FOLCLORUL ORAȘULUI 


Orașul este o entitate care are propria lui viaţă spirituală şi propria sa 
producţie folclorică. Existenţa unui folclor urban a fost recunoscută la 
noi de multă vreme. Anton Pann publica în 1850 Spitalul Amorului sati 
Cîntätorul dorului. Adică : Cîntece vechi populare. / Despre or ce întîm- 
plare ; / Pe care junii le cîntă/ Și babele le descîntă. Însă : Pe lingă cele 
sătene / S-a pus și din ordene. Înainte, tot A. Pann publicase un volum 
de Poezii deosebite sau Cîntece de lume, dintre care unele, după cum 
mărturisește autorul, erau * culese, iar altele originale». Multe texte, 
mai ales din cele culese, au circulat în epocă în mediul bucureștean ca 
șlagăre, remarca Ovidiu Papadima în studiul său Anton Pann, « cînte- 
cele de lume » și folclorul Bucureștilor. Mihai Eminescu a cules şi el 


 irmoase » (cîntece de lume). 

Într-unul din manuscrisele rămase — nr. 2306 (Cîteva irmoase care 
se cîntă după masă), publicat sub îngrijirea lui Dumitru Murăraşu = se 


găsesc texte precum acesta : 


Ab, noroace, noroace, 
Lasă-mă în pace 

Să mai pol trăi. 

A ta răulate 
Sufletu-mi nu poate 
A mai suferi. 


În a mele braţe 
Dă-mi pe cea ce-mi place, 
Care m-au pătruns, 
Căci n-am unde merge, 
Durerea-mi a șterge 

- Lacrimi n-au Agiuins, 


De trăiesc, Irâiesc, 
Viața nu voiesc, 
Trăiesc pentru tine; 
Ochii cînd clipesc, 
De plins se topesc, 
Viaţa nu-mi rămâne, 


Pieptul se desface, 

Tremur, ah, noroace, 

Ab, noroc, noroace, 

Lasa-mă în pace ! 
(ne. 20) 


O seamă de folcloriști — printre care G. Dem. Teodorescu, Nicolae 
Filimon sau Petre Ispirescu — au cules texte folclorice -de tot felul în 
capitala țării. Piesele culese în mediul urban erau de sorginte rurală - 
lucru firesc, dacă ținem seama de faptul că orașele românești s-au for- 

mat tirziu, prin încorporarea treptată a unor mase de țărani, care au 
transplantat cultura sățească în spațiul urban. Elementele folclorice de 
tip rural au persistat în creatiile populare de la oraş pină aproape de 
zilele noastre. Dar ideea că folelorul urban este o prelungire a celui 
țărănesc implică refuzul de a admite faptul că orașul are propria sa cul- 
tură, cu teme şi forme de expresie specifice. 

În România, această concepție a fost perpetuată în mod artificial 
preţ de aproape o jumătate de veac prin promovarea așa-numitului 
folclor nou». Diriguitorii culturii porneau de la premisa că + măsurile - 
partidului unic = atât cele administrative, cât și cele politice — vor fi 
mai lesne acceptate de populație dacă vor fi sprijinite din interior de 
folclor, a cărui credibilitate fusese consolidată în decursul secolelor. 
Încurajați prin tot felul de concursuri, popularizaţi prin intermediul 
radioului şi apoi al televiziunii, nenumărați * creatori » au ieşit la ivea- 
lä, mai întâi în mediul sătesc, apoi şi în cel urban. Ei aveau rolul de a 
transpune în versuri de tip popular lozincile de ultimă oră pentru a le 
facilita propagarea în rîndul populației. La iluzia autenticului au con- 
tribuit culegerea şi publicarea textelor produse. Unii folcloriști serioşi 
s-au lăsat seduşi de asemenea productii, acordindu-le tratamentul cu- 
venit creaţilor folclorice reale. 

Au rezultat « opere » de tipul + 


Tovarăși frați ! 

Daţi-i chiot și cîntați 
Muncitorul din uzină 
Ne-a adus în cîmp himină 
Trimițîndu-ne tractorul 
Să străbatem viitori, 
Viață nouă să clădim, 
Periciţi cu toți să fim. 


Sau: 
În fiece săptămînă 


La Cămin vedem un film 
lar la şcoală-ntâțâm carte 

Tot mai multe ca să știm, 
Să cunoaștem tot mai bine 
Tainele vieții noi 

Și din viaţă şi din carte 
Să clădim o viață nouă 
Fără răi, fără ciocoi. 


Textele îi aparțin tinerei « poete = Chidean Maria, din Luna de Jos, 
județul Cluj. O altă « creatoare = — Ana Săracu din zona Rupea — com- 
pune o strigătură precum cea de mai jos, dar n-avem cum să știm 
dacă ea a fost vreodată rostită la hora satului, iar dacă da, ce efect a 
produs : 


Știm lucra și știm munci 
Știm face economii 

x] 

Nu mai tinem banii-n ladă 
Ca soarecii să ni-i roadă 
Surplusul de un an întreg 
Noi îl depunem la C.E.C. 


De alfel, trebuie spus că, încă din 1926, un anume Rodion Axou- 
line publica în Cultura proletară un material cu titlul Lenin într-un 
basm popular, 

La fîndul lor, și muncitorii au fost încurajați să producă stihuri. ja 
un concurs de cîntece noi ce s-a desfășurat în Mehedinţi la începutul 
anilor '70 a fost prezentată compoziţia Jos la Porţile de Fier, despre cate 
ni se spune că ar fi intrat în circulaţia folclorică : 


Foaie verde didiţel, 

Jos la Porţile de Fier 
Muncitorii-au înălțat 
Printre munţi un sur palat ; 
Palat mare cu turbină, 
S-aducă-n țară lumină. 

Că palatul ce vi-l spun, 

Nu-l avent de la străbuni ; 
- Frunzuliță-a murele 
Şi-i mai jos de Dunăre, 
S-aducă- țară lumină, 
Chiar şi în țara vecină. 
Hotarele ce le trece, 
Dunărea ne duce veste. 
si-am să spun la fiecare 
De hidrocentrala mare, 
Ridicată-n zi de vară, 
fn a noastră scumpă tară. 


Numărul și varietatea compunerilor poetice vor crește Cu timpul, 
tinzând să- se substituie treptat fenomenului folcloric real. Iată citeva 
exemple edificatoare : 


Frunză verde argint-viti 
Am învăța! ca să scrii 
Şi-n ziare să citesc stiti. 
Şi-am să scriu și la partid 
C-am citit pace pe zid. 


Partidul luminilor 

A rupt neamul spinilor 

Și cătuișele ferecate 

Ce ne strîngeau pîn’ la coate. 


La mină la Anina 
Acolo lucră lumia 

[...] i 

Şi lucră din mal în mal 
Pentru planul cincinal ; 


Cu partidul nosira-n frunte 
Spargemi munte după munie 


217 


Priviţi cum planul se-naltă, 
în frunte stă exemplul lor, 
Al comuniștilor. 


Îl 


Preocuparea pentru asemenea producţii a deturnat pentru multă 
vreme interesul de la fenomenul literaturii orale urbane autentice, 

Oraşul nu este un conglomerat de sate, ci un organism social com- 
plex, cu propriile lui instituţii și norme culturate, cu propriul său sis- 
tem de credințe și obiceiuri. Cultura populară pe care o produce diferă 
de cea murală, Între cele două tipuri de cultură există, desigur, echivalen- 
te și interferenţe ; ele comunică, dar nu decurg una din cealaltă. Astfel, 
speciile literaturii orale orășenești aparțin tradiţiei urbane. Textele ex- 
primă preocupările, temerile, aspiraţiile și angoasele omului care 1răicș- 
te într-un spațiu geografic și cultural specific, Categoriile majore ale 
folclorului orășenesc sînt anecdota, bancul, zvonul și legenda urbană. 
Subculturile mediului urban cunosc şi alte forme folclorice, precum 
~ grafitti » sau + latrinalia =, dar acestea au audienţă restrinsă și prezintă 
un interes limitat. 

Anecdota 


E îndeobşte definită ca o naraţiune scurtă prezentând acţiuni, atitudini, 
replici ale unui individ (personalitate, grup) care ocupă un loc vizibil 
în societate. Momentele surprinse de anecdote nu apar, de regulii, în 
biografiile oficiale. Memoria colectivă reține mai ales momentele remar- 
cabile, demne de a fi cunoscute şi de alţii. Cum anecdotele înrepis- 
trează, de cele mai multe ori, spusele unor oameni celebri, e greu si 
le socotim producţii anonime. Se consideră că anecdotele relatează 
fapte adevärate, spre deosebire de bancuri, care sînt produse de fic- 
tiune literară. Relația dintre anecdotă și banc se aseamănă cu raportul 
dintre legendă și basm. 

Cele mai multe anecdote au, ca și bancurile, un conţinut umoristic : 


«La începutul anilor "60, în plină dictatură a proletariatului, 
compozitorul Sabin Drăgoi fusese ales membru corespondent a! 
Academiei și, în această calitate, era silit să ia parte ia tot felul de 
şedinţe. La una din ele se zice că s-ar fi ridicat înainte de înche- 
ierca întilnirii și s-a apucat să-şi sirîngă hintiile. Cei din jur s-au oprit 
din discuţii, neînțelegînd despre ce ar putea fi vorba, 

— Vă rog să mă scuzaţi, dar am o audienţă la Majestatea Sa 
Regele, spuse sfios, după care le întoarse spatele și se grăbi spre 
ușă.» 


«Se spune că Grigore Moisil, membru al Academiei şi el, a 
fost invitat la o întrunire a meteorologilor. Aceştia căutau căi de îm- 
bunătăţire a prognozelor, a căror exactitate se menținea la 40%. 
Soluția matematicianului a fost simplă : 

— Dacă întocmiţi prognoza așa cum O faceţi și după aceea re- 
dactaţi opusul ei, obţineţi o corectitudine de 00%. » 


Sau această confesiune făcută de acelaşi Moisil unui coleg după 
ce ajunsese deputat în Marea Adunare Naţională : 


+ Mi s-a întîmplat un lucru curios zilele trecute, Adorm și visez 
că sînt în sala de şedinţe a Parlamentului. Se făcea că vin la uibună 

unul și altul, vorbesc toţi, aplaudă, și, cînd mă trezesc, ce crezi ? 
Eram chiar acolo !» 


Anecdotele sînt o specie apreciată pretutindeni. Dicţionarul de anec- 
dote publicat de Nigel Rees conţine numeroase întimplări din lumea 
personalităţilor politice și culturale din Statele Unite și Marea Britanie. 
Una îl are ca erou pe Abraham Lincoln, surprins într-un moment din 
perioada în care practica avocatura, înainte de a fi ales preşedinte al 
Americii : 


« Abraham Lincoln și-a încheiat pledoaria ca avocat al apărării 
într-un proces spunînd așa : „Învăţatul meu oponent v-a dat toate 
faptele, dar a tras o concluzie greșită,“ Spre surprinderea procuro- 
rului, Lincon a câștigat procesul. Cînd totul a luat sfărșit, acesta 
s-a apropiat de e! și l-a întrebat : „Spune-mi, Abe, cum ai făcut ? 
„Uite“, spuse acesta, „în pauza de prinz am intrat în barul unde 
mincau membrii juriului și le-am spus o poveste despre un fermier 
care-și separa gardul, cînd îl vede alergind spre el şi plingînd pe 
băiatul lui de zece ani. Tată, zice el, sora e în şură cu argatul acela 
nou. El își dă jos pantalonii, ea își ridică fustele și cred că or să 
facă pipi peste paie. Fermierul i-ar fi spus fiului : Tot ce mi-ai spus 
tu e corect, dar ai tras o concluzie greșită.“ » 


Alta imortalizează un episod la care iau parte nu una, ci două per- 
sonalităţi : 


« Romancierul James Joyce a dictat părţi din romanul Finne- 
gans Wake unui secretar particular, Samuel Becket, care peste ani 
avea să devină el însuși un scriitor binecunoscut. În cursul unei 
ședințe de lucru, cineva bătu la ușă, „Intră“, spuse Joyce. Beckett 
a notat cuvintele în caiet. Mai tirziu, cînd a citit lucrarea, Joyce l-a 
întrebat pe Beckett, „Ce-i cu acel Intră ?* — „Asta aţi spus“, zise 
Beckett, „Atunci să rămînă“, decretă Joyce, » 


Nu există, după știința noastră, culegeri sistematice de anecdote 
românești, deşi acţiunile şi replicile multor personaje ale ultimelor 

decenii au făcut obiectul atenţiei publice. Să amintim numai de Zăroni, 
ministru al Agriculturii în guvernul Petru Groza, renumit pentru incom- 
petența sa. Zicerile lui au făcut deliciul populaţiei și politicienilor la 
mijlocul deceniului patru al secolului trecut, iar multe dintre ele au 
circulat intens pe cale orală. Binecunoscute au fost și replicile unor 
personalități ca G. Călinescu, C. Daicoviciu ș.a., dar ele nu au fost 
adunate într-un corpus, În anii din urmă, interesul pentru anecdotică 
a crescut, iar studiul acestei specii s-a îmbogăţit prin apariția cîtorva lu- 
crări, printre care cele semnate de Adriana Lăzărescu, T.G. Maiorescu, 
G, Dinu, R. Sfichi, N. Creţu sau R. Manase. Ale referiri la viaţa şi com- 
portamentul oamenilor politici, scriitorilor sau artiștilor se găsesc mai 
ales în scrieri cu caracter memorialistic, Cercetarea răspindisii anec- 
dotelor, a circulaţiei şi duratei lor de viaţă ca fapte orale rămîne însă 
deocamdată doar un deziderat. 

Nu toate anecdotele au un caracter umoristic — unele aparțin chiar 
categoriei plumelor proaste, a aşa-numitelor sick jokes. Exemplul care 
urmează îl are ca personaj central pe Mihail Sadoveanu. Scriitorul de- 
venise un om politic de primă mărime în anii de după preluarea puterii 
de câtre comuniști. La un banchet, cineva îi povestește despre starea de 
mizerie în care se află un confrate neînregimentat, străin de grupul celor 
agreaţi de noua putere. Sadoveanu răspunde : « Dacă mergea de la în- 
ceput cu noi, mânca și el ce mîncăm noi» (cf. Traian Chelariu). 


Este posibil, de asemenea, ca o anecdotă la care s-a ris cindva să 
nu mai stimească râsul peste ani. Grupul căruia i se adresează este limi- 
tat de la bun început la cercul celor care cunosc persoana vizată. Risul 
este contextual, dar și condiționat temporal : odată ce persoana care 
făcea obiectul anecdotei moare sau iese din atenţia publicului, gluma 
îşi pierde și ea substanţa. 

Nu este obligatoriu ca anecdotele să aibă ca subiect celebrităţi. O 
replică inteligentă, neaşteptată sau nelalocul ei, o situaţie ieșită din co- 
mun sînt mai imponante decit identitatea personajului : 


« Încercînd să converseze cu doamna Lincoln după ce soțul ei 


a fost împușcat la teatru, cineva a întrebat-o : „Altminteri, cum v-a 
plăcut piesa 2 = 


28| 


Afirmația că anecdotele relatează fapte sau întimplări adevărate 
este, totuși, discutabilă. Se poate presupune, cu un anume grad de cer- 
titudine, că multe anecdote, mai ales cele vechi, sînt apocrife. Jan Harold 
Brunvand relatează propunerea pe care o tînără i-ar fi făcut-o lui George 
Bernard Shaw : « Dumneata ai cel mai bun creier din lume. Eu am cel 
mai grațios corp. Hai să facem un copil perfect. » Și replica scriitorului : 
 Ce-are să se întimple dacă o să aibă corpul meu și creierul dumitale ? 
Potrivit altor versiuni, Albert Einstein ar fi fost cel căruia i s-a făcut pro- 
punerea, S-a descoperit însă că istoria se afla într-un vechi manuscris 
francez din 1319, publicat de mai multe ori în secolele al XVII-lea și 
al XIX-lea, În prefața la dicționarul său, Nigel Rees pune și el proble- 
ma autenticităţii : « Nu cred că o mulțime de anecdote ar fi chiar ade- 
vărate, însă, de regulă, ele conţin un sîmbure de adevăr și de aceea 
sînt spuse iar și iar. Important este, după cum am încercat să demon- 
strez și mai înainte, însuși faptul că o anecdotă a intrat în circulație, 
chiar dacă ea nu are la bază nici măcar o vagă urmă de întimplare 
reală. » Asemenea celor mai multe acte folclorice, replicile și situațiile 
cuprinse într-o anecdotă tind să-și « piardă » autorul, Ele pot fi atribuite 
altcuiva, apoi unei terţe persoane, pentru ca treptat să se piardă amin- 
tirea apartenenței iniţiale. Fenomenul deschide perspectiva trecerii anec- 
dotei în sfera bancurilor, ceea ce se și produce frecvent, iar cele două 
categorii sînt adeseori confundate. 

Tradiţia consemnări unor amintiri despre fapte ieşite din comun 
este foarte veche. O dovedeşte antologia engleză din secolul al XIV-lea 
ce cuprinde povestiri despre împărații romani și este cunoscută sub 
numele de Gesta romanorum, Popularitatea acestui gen de relatări a 
crescut în secolele următoare, ele ajungind să cuprindă povestiri min- 
cinoase, glume, farse, păcăleli, vorbe de duh, greșeli de exprimare și 
de pronunție etc. intrate în circulație orală. Multe au fost clasificate și 
cuprinse apoi în lucrări științifice, cum este cea a lui Anti Aarne și Stith 
Thompson, The Types of the Folktale, în care acele producții sînt gar 
pate sub titlul Jokes and Anecdotes. 

Reproducerea situațiilor în care au fost rostite anumite cuvinte urmă- 
rește fie subminarea caracterului celui care le-a spus, fie, dimpotrivă, 
relevarea unor merite morale. Anecdotele sînt vehicule pentru elemen- 
te de critică socială sau pentru satira unor slăbiciuni de caracter. Critica 

socială se face indirect, apelind la situații și replici care aparțin altcuiva. 
Anecdota îndeplineşte în asemenea cazuri funcţia de citat, iar autorita- 
tea sursei originale o face acceptabilă, Apelul la asemenea prefabricate 
culturale sprijină şi formarea generației tinere, care își apropriază mode- 
lele pozitive active în societate. Valoarea lor morală explică intensa cir- 
culaţie a anecdotelor. Spre deosebire de bancuri sau de legendele ur- 
bane, a căror viaţă e relativ scună (odată cunoscute, nu mai are sens 
să fie repetate), anecdotele sint adesea reluate în situaţiile în care pot 
fi folosite drept pilde sau pot ilustra o anume relație interumană. Astfel, 
cu toate că nu sînt produse folclorice anonime propriu-zise, circulația 
lor orală te introduce în seria actelor specifice culturii populare. 

Bancurile 


Produse folclorice tipic orășenești, mai noi sub aspect istoric și puţin 
studiate la noi în comparaţie cu speciile literaturii orale tradiţionale, 
bancurile sînt scurte naraţiuni umoristice. Ce! mai adesea, ele au o 
structură simplă, redusă la un singur episod, care constă în descrierea 
scheletului unei situaţii și o concluzie. Naratorul prezintă datele 
esenţiale ale povestirii și trece la ultima replică — de obicei, o poantă, 
o concluzie neașteptată și, aparent, contsară logicii din prima parte a 
discursului narativ. 

În decursul anilor, bancurile au fost definite diferit de folcloriști, 
antropologi sau psihiatri. Pentru Cathy Linn Preston, bancul este o glu- 
mă cu o seamă de caracterisitici specifice : « O scenetă ficțională — verbală, 
vizuală sau cinetică —, al cărei scop este să producă un efect comic în 
cadrut în care este interpretată, - Inversiunile simbolice în artă şi socie- 
tate pot fi definite, în termenii Barbarei Babcock « drept orice act de 
comportament expresiv care inversează, contrazice, abrogă sau prezin- 
tă o alternativă oarecare la codurile, normele şi valorile general accep- 
tate, fie ele lingvistice, literare sau artistice, religioase sau sociale și 
politice « Tehnici identice sau similare pot fi identificate în bancuri. 
Pentru Victor Turner, ele sînt forme acceptate de clovnerie, iar pentru 
Freud, forme de dezinhibare care au fie o funcţie ostilă (agresivitate, 
satiră sau apărare), fie una demascatoare. 

Bancurile formează o categorie folclorică extrem de prolifică și de 
bogată tematic. Se cunosc clase întregi de bancuri despre doctori, ne- 
buni, preoţi, soacre, animale, trenuri, cupluri, ca și bancuri sexuale, ban- 
curi despre peştişorul de aur etc. Există bancuri etnice (despre ţigani 
ori evrei în România ; polonezi, evrei, irlandezi, italieni, mexicani în 
Statele Unite; scoțieni, irlandezi în Anglia ; belgieni în Franţa, portu- 
ghezi în Brazilia), regionale (subiecţii lor pot fi ardelenii sau oltenii în 
România, negrii în America, oamenii din Kentucky în viziunea celor 
din Indiana, studenții de la A&M din Texas în percepţia studenţilor din 
restul țării, oamenii din Regiomontanos în Mexic, cei din Newfound- 
land în Canada), politice, bancuri despre anumite grupuri (nebunii din 
Molbo în Danemarca, locuitorii din Schilda în Germania), personaje 

reale sau fictive ş.a.m.d. Nu există practic aspect al vieţii sau categorie 
umană (profesională, etnică, religioasă, rasială) care să nu fie obiect al 
glumelor. 

Formind o categorie fluidă, greu de definit, bancurile sînt adese- 
ori confundate cu alte forme ale literaturii orale, mai ales cu anecdo- 
tele sau legendele urbane. Apropierea este facilitată de faptul că toate 
sint forme de folclor citadin și, ca atare, sînt vehiculate în contexte simi- 
lare. Dar, în vreme ce anecdota și legenda urbană sint considerate de 
către colportorii lor ca adevărate, bancul este o povestioară creată 
anume pentru a stirni risul. După cum se știe, rîsul are o funcţie purifi- 
catoare — el face posibilă depăşirea unei situații critice, potenţial primej- 
dioase. Incidentul care stă la originea unui banc poate avea o bază 
reală, dar acesta este doar punctul de pornire. Istoria care rezultă, une- 
ori foarte scurtă, redusă la un singur schimb de replici - întrebare şi 
răspuns sau ghicitoare cu un presupus coparticipant -, este un produs 
ficțional. Oricât de scurte ar fi, bancurile cuprind o acţiune. Construcția 
epică poate fi doar sugerată sau implicită. 

Bancul politic depășește, prin interes şi varietate, celelalte grupuri 
tematice, Această categorie de naraţiuni umoristice a cunoscut © pro- 
liferare uriașă în societatea comunistă, cenzura și lipsa de libertate fiind 
condiţii prielnice pentru apariţia și manifestarea genului. Rostul ban- 
curilor politice este acela de a detensiona relaţiile sociale prin scoa- 
terea în evidenţă a aspectului penibil, derizoriu și, finalmente, nedemn 
de atenţie al măsurilor luate de puterea politică și prin minimizarea 
reacției populare la acestea, În spaţiul fostului lagăr socialist, puterea 
politică a avut o atitudine diferențiată în timp faţă de colportorii de ban- 
curi, În primii ani de după preluarea puterii, mulți au fost arestaţi şi 
condamnaţi pentru simplul fapt că au fost surprinși spunînd bancuri 
politice. Situaţia s-a schimbat după ce puterea s-a consolidat, iar mij- 
loacele de manipulare a maselor au devenit mai rafinate. Nu trebuie 
exclusă nici ipoteza câ, începînd din anii '60, puterea politică însăși 
s-ar fi alăturat sursei principale, anonime, a producătorilor de bancuri. 
Odată cu aplicarea unor măsuri restrictive sau în cursul desfășurării 
unor evenimente potenţial generatoare de mișcări sociale, este perfect 
plauzibil ca puterea să fi pus în circulaţie seturi de bancuri legate de 
respectivele evenimente. Se asigura astfel din timp supapa de evacuare 

a tensiunii sau se deturna atenţia populației. Bancurile etnice, regio- 
nale sau cele despre ţărani puteau servi un asemenea scop. Bancurile 
lansate de mașina propagandistică oficială s-au aflat în competiție cu 
cele produse în mod spontan de anonimi aflaţi în opoziţie cu autori- 
tatea statală. Se înțelege că bancul era perceput într-un fel de cei afec- 
taţi de măsurile regimului politic și cu totul altfel de cei care-i manipu- 
Jau. Însă, conștient sau nu, efectul de detensionare se producea prin 
intermediul ambelor grupuri umane. 

O serie de cercetători au încercat să stabilească o relaţie directă 
între evenimentele politice ale vremii și peneza bancurilor despre aces- 
te evenimente. Potrivit analizei lui Călin-Bogdan Ștefănescu, viteza de 
trecere a unui fapt politic în banc variază între o zi și 391 de zile, 
media fiind de aproximativ o lună. Densitatea bancurilor pe unitate de 
timp — perioada de timp studiată fiind anii '80 — a fost de 4,71 zile, cu 
ani mai bogaţi în evenimente și, implicit, în reacţii la ele (un banc nou 
la fiecare 3,88 zile în 1981 și la fiecare 4,06 zile în 1987). 

În ultimii cincisprezece ani s-au întocmit și publicat culegeri ma- 
jore de bancuri politice care au circulat în fostele țări comuniste și s-a 
consolidat ideea că ele sînt produsele exclusive ale acestor societăți. 
Dana Maria Niculescu Grasso le definește chiar ca fiind caracteristice 
exclusiv lumii comuniste, «un fapt cultural circumscris ariei socialis- 
mului real». Este adevărat că, în condiţiile în care cetăţenii erau lipsiți 
de dreptul la exprimare liberă, bancurile erau singura modalitate de a 
rosti opinii interzise. Faptul că genul este prin excelenţă oral favoriza 
anonimatul și, prin urmare, asigura protecţia faţă de autorități. Oriunde 
cenzura limitează accesul la circulaţia ideilor apar bancuri. Dar ele au 
circulat și circulă și astăzi în țări în care există partide politice opuse și 
presă liberă. În aceste societăţi, bancurile îndeplinesc aceeași funcţie : 
de exprimare a unui punct de vedere alternativ, diferit de cel al par- 
tidului aflat la putere. 

La mijlocul anului 2003, pe Internet se putea citi următorul banc: 


-Preşedintele George W. Bush se duce la o școală și intră într-o 
clasă în care tocmai se discuta despre tragedie. Învățătorul îi cedea- 
ză locul şi-l roagă să conducă el discuţia. 

— Să-mi daţi, copii, un exemplu de întîmplare tragică, spune 
președintele. 

Un elev ridică mina : 

— Dacă prietenul meu se joacă în stradă și tocmai atunci 
trece o maşină care-l lovește și-l omoară, zice elevul, are loc o 
tragedie. 

— Nu, zice Bush. Asta nu e o tragedie. Asta e un accident. 
Altcineva. 

Ridică mîna o fată. 

— Dacă autobuzul care ne aduce la școală şi în care sînt 50 de 
elevi derapează de pe şosea, se prăbușește într-o prăpastie și toți 
copiii mor, zice fata, atunci are loc o tragedie, 

— Mă tem că nu e, zice Bush. E o grea pierdere, dar nu e o 
tragedie, Poate altcineva ? 

Copiii tac. Nimeni nu se mai încumetă să ridice mina. Pînă la 
urmă se oferă un băiat din fundul clasei : 

— Dacă Air Force One în care se află președintele Bush și 
soția lui, Laura, este lovit de o rachetă trasă de Ossama bin Laden, 
este făcut praf, iar Preşedintele aflat la bordul lui moare, zice ele- 
vul, atunci avem o tragedie. 

— Bravo, excelent, spune Președintele. Spune-mi acum, de 
ce e o tragedie ? 

— Fiindcă, ezită elevul, nu e un accident şi nici o grea 
pierdere. » 


Acest banc îşi are echivalentul în repertoriul lumii comuniste. În 
cea mai cunoscută versiune a sa din anii '70, personajul principal era 
Brejnev : 


«Într-o clasă, sub îndrumarea învățătorului, copiii discută de- 
spre deosebirea dintre o nenorocire și o catastrofă. 

— Ei, copii, daţi-mi exemple, îi pofteşte învățătorul. 

— Dacă Ivanov, care e cel mai sărac din sat, își duce capra la 
pădure şi ea alunecă pe podeţ, cade în rîu și moare, asta e o catas- 
Irofă, - 

— Nu, nu, asta e o nenorocire, dar nu e o catastrofă. Alt- 
cineva ? 

Ridică mîna un elev din fundul clasei. 

— Dacă avionul în care călătorește tovarășul Leonid Ilici Brej- 
nev se prăbușește și tovarășul secretar general al partidului își pierde 
viața, atunci avem o catastrofă. 

— Așa, copii. Asta e o catastrofă, dar nu-i o nenorocire. + 


Bancurile sînt percepute ca o categorie modernă a culturii popu- 
lare, Rădăcinile lor pot fi urmărite totuși pînă în Antichitate, deopotrivă 
în literatura cultă și în cea orală. Scrierile lui Esop sau Boccaccio, sce- 
netele de Commedia del'Arte sau O mie și una de nopți, snoavele, sche- 
ciurile moderne, epigramele ~ toate au deschis calea genului. Între 
aceste forme culturale şi bancuri s-a produs un constant schimb de 
teme, ele s-au susținut reciproc şi au evoluat în paralel. 

Bancuri se creează permanent. Cele mai multe au o circulaţie in- 
ternaţională. Unele reiau glume care au circulat într-un alt timp 
istoric şi într-un context diferit. Nu sînt rare cazurile în care bancuri 
vechi sînt reciclate și reapar, adaptate unor situaţii noi. O discuţie pe 
tema monogenezei sau poligenezei bancurilor riscă să rămînă nepro- 
ductivă, dată fiind capacitatea uimitoare a omului de a face apel la 
experiența înaintaşilor, dar și de a reacţiona prompt la presiunea 
socială și de a gîndi în spiritul celor care i-au premers. Cele mai 
multe bancuri sînt produse noi. Temele care prezintă trăsături de ca- 
racter, slăbiciuni, vicii, relaţii general umane sînt mai rezistente la 
modificările pe care le aduce timpul. 

Foarte adesea, bancurile sînt contextuale — privesc o situaţie par- 
ticulară ivită într-un anume loc și timp, și nu pot fi înțelese decit prin 
raportare la împrejurările care le-au generat. Bancul românesc : 


+ Întrebare : De cîte feluri este curentul electric ? 

Răspuns : Curentul electric este de trei feluri : continuu, alter- 
nativ şi întrerupt. 

Întrebare : De câte feluri este curentul întrerupt ? 

Răspuns : Curentul întrerupt este de două feluri ; alternativ și 
continuu. » 


nu poate fi înțeles decit prin raportare la dispoziţiile de economisire a 
energiei electrice date de conducerea partidului comunist la mijlocul 

anilor '80, cînd se înregistrau prelungite întreruperi de curent. Această 
măsură, ca și alte legi restrictive = cum ar fi decretul din 1967 care in- 
terzicea avorturile — sau penuria de alimente din întregul deceniu nouă, 
au generat o mulțime de bancuri care, fără niște minime cunoştinţe de 
fond, ar rămîne ininteligibile pentru cei străini de evenimentele de 
atunci. lată două exemple similare : 


« Radio Erevan. 

O ascultătoare ne întreabă : Este adevărat că aspirina poate fi 
folosită ca anticoncepțional ? 

Răspundem : Da, este adevărat. 

Ascultătoarea revine cu o nouă întrebare : Cum trebuie pro- 
cedat ? 

Răspundem : Ținută între genunchi, = 


Sau: 


«Într-un magazin alimentar intră un tip cam timid. 

— Mă scuzaţi, știu că nu se găsește, mă întreb, totuși, dacă nu 
aveţi cumva niște mușchi țigănesc. 

— Avem, sigur c-avem. Cît doriți ? 

— Aveţi ? O jumătate de kilogram, vă rog. 

— Bine. Dar dacă luaţi asta, trebuie să luaţi și şuncă de Praga. 

— Cum, aveţi şuncă de Praga ?! Bine, dati-mi şi un kilogram 
de şuncă de Praga. 

— Sigur, dar dacă luaţi astea, trebuie să luaţi şi caşcaval. 

—Zău, aveţi și caşcaval ?! Atunci daţi-mi și un chil de 
caşcaval. 

— Sigur, dar dacă vreți să luați toate astea, trebuie să luaţi și 
scobitori. 

— Bine, dom'le, iau și scobitori. 

— Scobitori n-avem. = 


Cum realitățile economice care fac obiectul bancurilor au fost ti- 


pice pentn România, se poate spune cu un grad destul de mare de 
certitudine că acestea sînt producții orale românești, reacţii la eveni- 

mente locale, Tot legate de situaţia din România de dinainte de 1989 
sînt și exemplele următoare : 


* Anunţ la ziar: | 
Schimb scobitoare folosită la un capăt contra hirtie igienică 
folosită pe o parte. » 


+ — Ştii care e deosebirea dintre magazinele de carne din tre- 
cut şi cele de azi ? ; 

—?! 

— Înainte vreme te duceai la magazin, pe firmă scria „La 
Costică“, intrai și înăuntru era carne. Acum te duci la magazin, pe 
firmă scrie „Carne“, intri și înăuntru e Costică. = 


Numărul și diversitatea bancurilor pe tema foametei și a sărăciei sînt 
impresionante. 

Tot produse naţionale pot fi socotite şi bancurile despre liderii 
comuniști locali care se referă la caracteristici fizice sau comportamen- 
tale individuale, care fac aluzie la elemente biografice particulare ori 
la comportamentul unor membri ai familiei lor, Printre liderii comuniști 
cunoscuţi, o întrebare-ghicitoare ca «Cine-i mic și dă din mină şi-are 
patru la română ?- nu trimite decît la Nicolae Ceaușescu. Aceleiași cate- 
gorii îi aparţin multe alte bancuri: ; 


* Întrebare ; Care e deosebirea dintre Nicolae şi Nicușor ? 
Răspuns : Primul a ieșit un nebun din doi beţivi și al doilea, 
un beţiv din doi nebuni. = 


« Întrebare : Care e deosebirea dintre radio și televizor ? 
Răspuns : Cînd dai drumul la radio, se aude un ţăcănit. Cînd 
deschizi televizorul, îl vezi pe micul ecran. » 


« Coana Leana în faţa oglinzii, pregătindu-se peniru o recepție : 

— Nicule, ţi-ai imaginat tu vreodată, atunci cînd băteai cuișoa- 
rele alea în atelierul de cizmărie, că o s-ajungi să te căsătoreşti cu 
o academiciană ?» 

Obsesia demolatoare a Președintelui, incultura, pasiunea lui pen- 
tru vânătoare, dorința Elenei Ceauşescu de a se prezenta ca om de știință 
reprezintă mărci de identificare : 


« Ceauşescu își povestește isprăvile de vinător. 

— Am vînat tot soiul de animate : urși, lei, tigri, dar cel mai 
mult mi-a plăcut la vinătoarea de pliznoți. 

Cei din jur se uită unul la altul. Pînă la urmă, unul îşi face curaj 
şi întreabă : 

—- Ce-s pliznoţii ? 

— Eram în Africa. I-am împuşcat într-un copac. Erau speriaţi 
şi strigau : „Please, not ! Please not ! » 


Pe lîngă aceste texte specific naţionale, multe alte bancuri sînt 
comune unor culturi diferite. Egon Larsen dă exemplul unui banc pre- 
luat de lumea comunistă din repertoriul Germaniei naziste : 


«Doi SA se întilnesc la închisoare. 

— De ce te-au arestat ? 

— Pentru că acum două zile am strigat: „Jos Röhm“. Dar pe 
tine ? 

— Pentru că ieri am strigat: „Trăiască Röhm ! +. 


Röhm a fost unul dintre colaboratorii lui Hitler care a avut iniția- 
tiva organizării unei mișcări cu caracler anticapitalist. În acel moment 
a fost arestat și executat. Lucrurile se peireceau în 1934. În Uniunea 
Sovietică, în anul 1937, Radek, un fost tovarăș al lui Lenin şi membru 
marcant în Comintern, a fost acuzat de troțkism și condamnat la închi- 
soare. Bancul nazist trece în repentoriul sovietic : 


» Dialog l2 închisoare : 

— Pe tine de ce te-au condamnat ? 
— Pentru că l-am denigrat pe Radek. 
— Dar pe tine ? 

— Pentru că l-am lăudat pe Radek- 

i—șipetine ? 
— Eu sînt chiar Radek, » 


Madystaw Gomulka, liderul comunist al Poloniei, acuzat de tito- 
ism, este arestat în 1951 și eliberat în 1956, iar bancul devine parte a 
repertoriului acestei țări : 


«În perioada stalinistă se întilnesc irei bărbaţi la închisoare. 
— De ce ești aici ? 

— Am fost împotriva-lui Gomutka. Dar tu ? 

— Eu eram pentru Gomulka. Și tu ? 

— Eu sînt Gomulka. » 


Transferuri de motive se produc și între bancuri aflate în clase 
tematice diferite. lată una dintre glumele care a făcut epocă în Rusia 
sovietică în perioada mobilizărilor pentru război și, mai tîrziu, în țările 
din răsăritul Europei în timpul multor arestări printre țăranii care re- 
fuzau să intre în colective : 


« Perioada comunismului de război. Schimb de scrisori între 
Sara și soțul ei, înrolat în Armata Roșie, 

„Ar trebui să semân cartofii. N-are cine săpa grădina.“ 

„Nu săpa. În grădină e ascunsă o mitralieră.“ 

„Au venit cekiștii. Au răscolit toată grădina.“ 

„Pune cartofii.“ a 


Un banc foarte asemănător face parte din seria glumelor etnice pe 
tema zgîrceniei scoțienilor : 


«— Ai auzit cum am izbutit să călătoresc gratis pînă la Londra ? 
mă întreabă Gordon, 

— Nu, zic. Habar n-am. 

— Acum, așa cum știi, o călătorie de la mine de-acasă, de la 
Inversnecky pînă la Londra costă foane scump, pe oriunde ai 
merge. Te costă șase lire sterline cu trenul, te costă trei lire dacă 
mergi cu vaporul și dacă alegi să mergi pe jos, te costă un penny 

taxa de la Newcastle. Dar am un frate la Londra şi m-am decis să-i 
scriu o scrisoare. Dar şi ca să scrii o scrisoare de !a Inversnecky la 
Londra costă foarte scump. Pentru că se pun creioane noi la ofi- 
ciul poştal la întîi ale fiecărei luni, trebuie să fii acolo la opt dimi- 
neața, dacă nu vrei să aştepţi o lună întreagă pînă să serii o 
scrisoare. Eu m-am dus la opt fără cinci şi am căpătat două cre- 
ioane, Apoi, hîrtia de scris e și ea foarte scumpă. A trebuit să iau 
la mînă 498 de cărți de la biblioteca municipală pînă să găsesc o 
foaie liberă pe care să-i scriu fratelui meu. Acum, nu ştiu ce-a spus 
el poliţiei. Dar s-a întîmplat așa cum am plănuit. Fiindcă peste 
câteva zile am fost arestat şi dus cu trenul ia Londra, la anchetă. În 
două ceasuri am fost în sala de tribunal înaintea judecătorului. Era 
acolo şi fratele meu. S-a uitat la mine şi a zis: 

— Nu e omul ăsta vinovat. L-aţi arestat degeaba. 

Aşa că m-au eliberat și mi-au plătit și biletul de întoarcere la 
Inversnecky. lar eu am avut o vacanţă gratuită la Londra. > 


Este greu de spus care din cele două variante a fost creată mai 
întii. Dar, dacă evaluăm pozitiv concizia și caracterul sintetic al bancu- 
lui modern, putem afirma fără teama de a greşi că bancul politic a va- 
lorificat motivul mai vechi al celui scoțian, 

Categoria foare bogată de bancuri despre Bulă a apânut în folclo- 
rul nostru câtre sfirşitul deceniului șase. Bulă descinde din Păcală, Tin- 
cală, Nastratin Hogea, Till Buhoglindă, din clovnul reprezentaţiilor 
de teatru popular, din bufonul Curtilor nobiliare europene. Printre 
confrații lui din alte culturi îi putem aminti pe Ivan, Hans, Ati, Pat și 
Mike, după cum Bulă are asemănări cu alți potlogari. Jan Harold Brun- 
vand remarcă existenţa a numeroase povestiri despre nătărăi — st mb- 
skull stories sau noodle tales în folclorul american. Bulă din bancurile 
româneşti este naiv, simplu, lipsit de simțul măsurii, de diplomație în 
relaţiile cu semenii, prost pînă în pragul imbecilităţii. Pe de altă parte, 
el este șiret, vede şi spune lucruri pe care nimeni altul nu are curajul 
sii le rostească. Purtări similare au şi confrații lui din alte culturi. «În 
bancurile moderne, prostovanul [the Trickster face mereu lucruri pe 
care alții se feresc să le facă. Aceste povestiri îndeplinesc adesea o 
funcţie cathantică, oferindu-le oamenilor o portiţă — socialmente accep- 

tată - de scăpare de sub apăsarea oprimării sociale. - Afirmația îi apar- 
ține lui Ronald L. Baker, autorul articolului despre bancuri dintr-o recen- 
tă enciclopedie consacrată folclorului american. 

Bulă este, de obicei, copil, un elev de la care nimeni nu așteaptă 
prea mult, aşezat mereu în ultima bancă. Școala este arena lui publică, 
locul în care se exprimă. El decodează mecanismul minciunii şi-l face 
public dar, fiindcă se știe că este prost, nu poate fi făcul răspunzător 
pentru grozăviile verbale pe care le emite și, astfel, scapă de pedeap- 
să. Bulă beneficiază deci de un tratament special, capătă privilegiul de 
a da în vileag evidențe pe care cei din jur se prefac că nu le observă. 

Bulă este un expert în simularea naivităţii. Într-o întrebare ca « To- 
varăşa, eu nu înțeleg de ce la televizor îl vorbesc numai de bine pe 
tovarășul Ceaușescu și la radio numai de rău ?-, este limpede că ele- 
vul ştie precis care este postul de radio care emite păreri critice, De 
altfel, într-un alt banc, el o spune direct: 


«La școală, învăţătoarea verifică modul în care se aplică direc- 
tivele de economisire a energiei. 

— Copii, să-mi spuneţi acum cum aţi economisi voi și părin- 
ţii voştri energie electrică. Popescu ! 

— Noi avem în casă două televizoare, tata a scos din funcţiu- 
ne unul și în felul acesta economisim curent electric. 

— Bravo, Popescu ! Ionescu. i 

— Noi avem în sufragerie șase becuri, tata a deşurubat cinci 
şi în felul acesta economisim curent electric. 

— Bravo Ionescu ! Bulă, 

— Tovarășa, noi avem un aparat de radio și tata l-a pus pe 
Europa Liberă ca să consume energia lor. » 


Învăţătoarea acceptă totul cu stoicism, iar uneori își manifestă soli- 
daritatea cu irecuperabilul ei elev : 


«La școală, învăţătoarea le dă copiilor ca temă să scrie o com- 
punere despre tovarășul Nicolae Ceaușescu. Citeva zile mai tirziu 
le înapoiază lucrările. 

— Copii, ați scris compuneri foarte frumoase. Mi-a plăcut cum 
l-ați descris pe tovarășul secretar general. Şi tu, Bulă, aj scris o 
lucrare destul de bună, dar să ştii că „lua-l-ar“ se scrie cu liniute, 
nu într-un cuvînt. > 


Bulă este în afara primejdiei cîtă vreme este copil. Gindul rebel, 
ca şi naivitatea nu mai reprezintă însă un scut protector odată ce eroul 
ajunge la maturitate : 


«Tată! lui Bulă merge să-şi viziteze fiul la închisoare. Cînd 
ajunge acolo, află că Bulă a murit. 

— Cum să moară ? se necăjeşte båtrînul. Ce-a avut ? 

Gardianul se uită într-un dosar. 

— A murit de pneumonie. 

— Asta nu se poate ! se revoltă tatăl. El dormea și iarna afară 
şi n-a avut niciodată nimic, Cum s-a întimptat ? 

Gardianul se mai uită într-un dosar. 

— Aha, uite cum s-a întimplat. Bulă a muncit toată ziua, şi 
seara, în loc să meargă la dormitoare, a rupt-o dintr-o dată la fugă 
spre poartă. Paza a tras în el şi l-a nimerit în plămîn. Bulă încălzit 
de muncă, înfierbintat de alergare, glontul rece, pneumonia-i gata. - 


Bancurile etnice, rasiale și regionale formează o altă clasă bogat 
reprezentată în folctorul urban al tuturor țărilor. În genere, asemenea 
"bancuri se organizează în jurul trăsăturilor de caracter specifice gru- 
pului ori profesiei, sau exploatează panticularităţile tor lingvistice. În 
România, mai ales în anii din urmă, bancurile aparținînd acestei clase 
au fost interpretate ca dovezi ale urii interetnice, ale rasismului sau 
ca expresie a dominaţiei majorităţii asupra minorităţii. Nimeni nu 
spune însă că asemenea bancuri se spun pretutindeni în lume, fâră 
ca existența lor să ducă la blamarea celor case le colpontează. Bancu- 
rile americane despre polonezi sau irlandezi nu au provocat desca- 
lificarea acestora ca oameni şi nu au dus la persecuții de vreun fel, 
după cum bancurile despre evrei sau negri nu au constituit probe de 
antisemitism sau ură de rasă. Cele mai multe bancuri etnice sint 
scurte istorioare care prezintă caracteristicile evidente ale grupului. 


295 


Ele seamănă întru totul cu bancurile regionale despre ardeleni sau 
olteni. Dar nimeni nu a tras pînă acum concluzia că populaţia majori- 
tară a unei provincii este împotriva locuitorilor din provinciile care 
fac obiectul glumei. O bună parte din aceste bancuri sînt chiar creaţii 
ale grupului respectiv — bancuri ale evreilor despre evrei, ale tiga- 
nilor depre ţigani, ale ardelenilor despre ardeleni etc. =, în care sînt 
expuse propriile calităţi, defecte sau idiosincrasii. Situaţia este iden- 
tică în toate țările în care trăiesc grupuri regionale diferite de popu- 
laţia majoritară sau minorităţi vizibile între care pot fi descoperite 
relaţii complexe, 

Repertoriul bancurilor românești despre evrei ține seama de cos- 
mopolitismul lor, de un grad mai înalt de educație în raport cu majori- 
tatea și, nu în ultimul rînd, de unele particularităţi lingvistice ori forme 
specifice de exprimare. Multe folosesc același set de personaje, Ițic și 
Ștrul, aflaţi întotdeauna în dispută, nelămuriți în privința vieţii pe care 
o duc. 


r După instaurarea comunismului în România, doi prieteni, 
hic și Ștrul, se întilnesc și stau de vorbă. 

— Ce faci ? întreabă Hic. 

— Bine, zice Ștrul, Şi tu ? 

— Şi eu bine. 

—— Așa ne trebuie, » 


Sau: 


* Dimineaţa, Kic se întilnește cu Ștrul. 

— Ştii, Ițic, zice Ștrul, azi-noapte am avut așa un coșmar, ceva 
îngrozitor. Se făcea că sînt într-un tren internaţional, București 
Nord-Londra. Și trenul opreşte la Viena și eu încerc să cobor din 
tren și nu pot să deschid uşa, și trenul pleacă mai departe şi intră 
în Germania Federală și opreşte la München, şi eu încerc să 
deschid ușa şi să cobor și iar nu pot, și nu pot nici la Strasbourg, 
și nici la Paris, şi nici la Londra, și trenul se întoarce la Gara de 
Nord și abia acolo izbutesc să deschid ușa, să cobor și să mă 
întorc acasă. Ce zici de asta ? 

— Ce să zic ? răspunde Ițic. Să-ţi spun ce coșmar am avut 
eu azi-noapte, Abia mă culc și sună cineva la ușă. Mă duc, o 
deschid și în prag cine crezi că era ? Brigitte Bardot. Goală puşcă. 
Cu niște picioare, că m-au apucat frigurile. Mă ia de mină, intrăm 
în dormitor și în clipa aia aud un zgomot în baie. Deschid ușa și 
ce crezi ? În baie, Rachel Welch. Așa de goală, că m-au apucat 
figurile. Mă reped eu în dormitor, acolo Bebe poală-pușcă, întin- 
să pe pat, mă întorc în baie, Rachel Welch. Iar mă duc în dor- 
mitor. lar alerg în baie. Toată noaptea asta am făcut, Am alergat 
din dormitor în baie şi n-am știut cum să mă descurc cu două 
femei dintr-o dată. 

— Bine, zice Ștrul, dar de ce nu mi-ai Gat mie un telefon ? 
Veneam imediat. 

— Dacă şi tu te plimbi toată noaptea prin Europa cu trenul... » 


Lucrurile nu stau diferit în cazul bancurilor despre ţigani : 


Se întoarce Pantera Neagră acasă și-l ia Piranda la întrebări : 

— Pe unde-ai umblat, mă, pin-acu ? 

— La ședință, fa. 

— Mă prosteşti tu pe mine cu şedinţa ! 

— Nu da, fa, pă ochii mei c-am fost la ședință. A venit un gran- 
gur mare, ne-a zis o grămadă dă chestii. Cică, citez : „În 1982 vom 
avea cu nu știu cât lá sută mai multă carne.“ Citez : „În 1983 vom 
consuma cu nu ştiu cit la sută mai multe lactate.“ Citez: „În 1984 
salariul nominat va crește cu nu ştiu cât la sută.“ 

— A zis el asta ? 

— Pä ochii mei c-a zis. 

— Şi ce-i aia „citez“ ? 

—Nu sînt sigur, da-i, așa, ca un fel de „sanchi“, + 


Un aspect puțin studiat îl reprezintă ocaziile care favorizează trans- 
miterea bancurilor politice, În societăţile comuniste, transmițătorii și-au 
luat întotdeauna precauţii. Bancurile se spuneau pretutindeni unde se 
întilneau oameni care aveau suficientă încredere unul în altul pentru a 
risca o asemenea activitate : fie la locul de muncă, fie în familie, între 

rude mai îndepărtate şi între prieteni, cu evitarea persoanelor cunos- 
cute ca delatori sau agenţi ai Securităţii. Lucrurile s-au petrecut astfel 
pînă în ultimii ani ai puterii comuniste, cînd degradarea severă a con- 
diţiilor de viaţă a dus, pe de o pane, la crearea unui număr mare de 
bancuri, iar pe de altă parte, la o circulaţie transparentă, chiar între 
oameni care nu se cunoșteau — se spuneau bancuri în tren, metrou, 
autobuz etc. Modalitatea comună de transmitere a bancurilor este de 
la om la om, cu toate că adeseori colportarea se făcea atunci și se face 
și astăzi în cadrul unui grup, în adevărate sesiuni, cu participarea tutu- 
ror celor prezenţi, În asemenea cazuri, rolurile alternează. Participantul 
activ, cel care spune bancul, devine participant pasiv, receptor al ban- 
curilor spuse de altcineva, pentru a trece apoi din nou în poziţia par- 
ticipantului activ ș.a.m.d. Procesul de difuziune continuă : fiecare devine 
transmiţător al bancurilor auzite într-un alt context, de faţă fiind alti 
indivizi. Protocolul impune ca zicerea unui banc să fie precedată de o 
formulă de verificare, mai precis de întrebarea dacă interlocutorul cu- 
noaște sau nu istoria care va fi spusă : «O ştii pe aia cu... 72, « Ai auzit-o 
pe aceea cu... ?> Lucrul este necesar pentru că un banc cunoscut nu 
mai trezește interes. Tot sferei protocolului îi aparţine și regula de a evita 
bancuri care i-ar putea ofensa într-un fel sau altul pe unii dintre cei 
prezenţi. În perioada comunistă, printre colportorii de bancuri s-au for- 
mat în mod spontan ierarhii în care unii indivizi erau apreciaţi pentru 
calităţile lor de naratori, Aceștia erau solicitaţi și ascultați cu mai mare 
atenţie. Bunii povestitori deveneau involuntar și lideri de opinie în gru- 
pul căruia îi aparțineau. 

Se poate vorbi, de asemenea, de o specializare tematică în rîndul 
transmiţătorilor de bancuri. Mediul intelectualilor 2 manifestat întot- 
deauna preferință pentru bancul politic, cu toate că și cele etnice sau 
regionale s-au bucurat de o largă audienţă. Bancul este cel mai ade- 
sea O creaţie a intelectualilor. În «concluziile » volumului său de bancuri 
politice, Călin-Bogdan Ștefănescu notează că structura socio-profesio- 
nală a celor de la care a cules bancurile din volum a fost următoarea : 
67 % intelectuali, 14% tehnicieni și funcţionari, 11% maiștri și munci- 
tori, 7% casnice și pensionari, 1% țărani, Colponorii cei mai activi ai 
genului sînt maturii, în mai mare proporție bărbaţi decit femei. Sub 
aspectul vârstei, 13 % au fost persoane sub 30 de ani, în vreme ce 

54% au avut virste cuprinse între 30 şi 40 de ani, 24 % între 40 şi 
50 de ani şi doar 9% oameni de peste 50 de ani. 

Fapt prin excelență folcloric, bancul a fost întotdeauna apreciat 
pentru oralitatea lui, la care se adaugă gesturile, mimica, intonaţia, ezi- 
tările, limbajul, diferit în funcţie de cel care îl spune şi de cel căruia 
i se adresează. O seamă de scriitori au inclus asemenea producţii 
folclorice în scrieri literare, izbutind citeodată să reproducă toate aces- 
te trăsături. 


area Aa = 7 a 


Zvonul 


Zvonul este un enunţ care transmite o informaţie nevalidată. În ciuda 
vechimii lor, zvonurile au intrat în sfera cercetării relativ recent. Autorii 
studiilor sînt mai ales psihologi și politologi care au analizat natura, cir- 
culația și rolu zvonurilor în societăţi izolate, dar și în comunităţi de tip 
modern şi chiar în societăţi comuniste. Zvonul ca fapt folcloric nu a 
făcut obiectul vreunei cercetări în România, iar în restul lumii a fost 
studiat relativ puţin și nesistematic. 

Zvonurile se nasc şi circulă în împrejurările în care canalele nor- 
male de diseminare a informaţiei sînt fie blocate, fie discreditate, atunci 
cînd nimeni nu se află în posesia unor informaţii complete și cînd 
lipsesc mijloacele de confirmare a adevărului. Dintre definițiile zvonu- 
lui, poate fi reținută cea oferită de Arnold M. Rose, potrivit căreia « zvo- 
nul nu ar trebui definit nici în raport cu conţinutul său, adică de faptul 
că este o informaţie neadevărată, distorsionată sau nefondată științific, 
și nici cu forma, adică de faptul că este transmisă pe cale orală. Zvonul 
este ceea ce rezultă din procesul zvonului, iar procesul zvonului se re- 
feră exclusiv la acele eforturi neorganizate şi prăbite să ajungă la o 
definiţie atunci cînd orientarea socială este necesară, dar 1. canalele 
formale şi structurate de circulaţie a informaţiei — cele pe care se ba- 
zează populaţia — sînt rupte sau discreditate, 2. cînd nici un individ 
nu este în posesia informaţiei necesare pentru definirea unei situaţii, și 
3, cînd lipsesc sursele „autorizate“ de validare. Zvonul serveşte, așadar, 
la definirea unei situaţii, în împrejurarea în care lipseşte informaţia au- 
tentică. + Zvonul conţine o informaţie de interes general, iar posibi- 
lităţile de verificare a adevărului sînt reduse. Prin aceasta se deosebește 
de birfă - o informație care circulă în cercul limitat al cunoscuţitor, 
privește aspecte ale vieţii particulare a cuiva, iar adevărul sau neade- 
vărul informaţiei este relativ uşor verificat. 

Potrivit opiniei generale, Revoluţia Franceză de la 1789 a fost 
declanșată de prăbușirea Bastiliei, la 14 iulie, În realitate, la data aceea — 
potrivit lui George Rudé și Leo Gershoy, provinciile țării erau de mult 
în flăcări, La începutul lunii iulie, panica se instalase deja în rîndurile 
țăranilor. Circula zvonul că nobilii trimit briganzi în sate să măcelă- 
rească populația rurală ; că regaliștii plănuiesc să-i înfometeze pe țărani 

ridicînd prețul cerealelor ; că locuitorii orașelor vor fi trimiși pe cim- 
puri să strângă recolta. Pentru a contracara primejdia, țăranii lipsiţi de 
pămint, şomeri orașelor, care sperau să cîştige în perioada recoltatu- 
“lui, vagabonzi s-au aliat şi au pornit răscoala împotriva nobililor locali. 
Poliţia sătească a fost incapabilă să restabilească ordinea, în vreme ce 
regele ştia că nu poate conta pe armata regulată. 

Două secole mai tirziu, în a doua jumătate a lunii decembrie 1989, 
după ce populaţia Timişoarei s-a ridicat împotriva dictaturii comuniste, 
cîteva agenţii de presă au transmis ştirea că în numai Irei zile au fost 
masacrate mii de persoane. Faptul că dictatorul califica evenimentele 
drept acte teroriste ale unor huligani şi omitea să dea cifra morţilor a 
înfuriat populaţia tării. În consecinţă, regimul politic a fost răsturnat în 
cursul unei singure săptămini. Revoluția a fost hrânită și cu o serie de 
alte zvonuri. Potrivit unuia dintre ele, soţia dictatorului, rămasă la con- 
ducere în timpul absenței acestuia din ţară, ar fi emis părerea ci, dată 
fiind situaţia demografică bună, orașul răzvrătit poate fi distrus, iar 
terenul redat agriculturii. Se înțelege că pedeapsa urma să fie extinsă 
nu numai asupra clădirilor, ci şi asupra locuitorilor. Ca urmare, ofițeri 
de Securitate, informaţi de iminenţa dispariţiei orașului, și-au înștiințat 
familiile și au plănuit evacuarea. Ştirea a ajuns astfel la cunoștința tu- 
turor. În cazul în care zvonul a fost lansat într-o tentativă de a rezolva 
criza prin plecarea în masă a cetățenilor în afara orașului, atunci se 
poate spune că autorii lui nu au obținut efectul scontat. Prinși de 
evenimente, oamenii au rămas la locurile lor. Alt zvon relata că pe un 
aeroport din Banat se pun la punct detalii privind bombardarea 
Timişoarei. În acest scop, mai multe bombardiere ar fi fost revopsite, 
primind însemnele aviaţiei maghiare. S-ar fi pus la cale provocarea 
unui conflict militar internaţional care să abată atenția populaţiei de la 
tensiunile sociale interne. Ca în majoritatea cazurilor, nici aceste zvo- 
nuri nu au fost confirmate sau infirmate. Zvonurile din Franţa anului 
1789 și cele din România, apărute cu două sute de ani mai tirziu, au o 
trăsătură comună : ele au constituit scînteia care a aprins butoiul cu 
pulbere al revoluţiei. 

În Statele Unite, zvonurile au devenit o problemă naţională se- 
rioasă în timpul celui de-a! doilea război mondial, cînd au început să 
circule relatări care mai de care mai neobișnuite despre tratamentul la 

care sînt supuși soldații americani plecaţi pe front. O istorie care a 
scandalizat opinia publică este aşa-numita + Poveste a coșului». Mi- 
nistenul de Război ar fi înştiinţat-o pe soția unui soldat să se ducă la 
gară ca să-și întîmpine bărbatul care se întorcea de pe front. Ea s-a 
dus, iar soțul i-a fost predat într-un coș, cu toate membrele amputate, 
Povestea a circulat intens în 1944. Adevărul este că în tot războiul nu 
a existat decît un singur caz de militar american care a suferit o ase- 
menea amputare, iar povestea lui nu seamănă cîtuși de puţin cu zvo- 
nul respectiv. Dat fiind că asemenea știri riscau să submineze moralul 
trupelor, Office of War Information (Biroul de informaţii legate de 
război) a fost primul care a încercat să explice zvonurile şi să des- 
copere mijloacele prin care acestea pot fi contracarate. Concluzia a 
fost că «zvonul se răspîndește în lipsa știrilor. De aceea trebuie să 
däm populaţiei știrile cele mai exacte cu putință, în mod prompt și 
corect», Cîţiva ani mai tirziu, Gordon YW. Allport și Leo Postman, anga- 
jaţi în această investigaţie, publicau primul studiu sistematic consacrat 
zvonului. Printre altele, ei definesc coordonatele majore ale domeniu- 
lui : viteza, periodicitatea sau alte aspecte temporale legate de răspîn- 
direa zvonurilor ; subiectele zvonului ; situaţia psihologică și motivele 
aflate în spatele zvonului ; efectele sociale, fie ele vătămătoare, favora- 
bile sau neutre ; zvonuri locale și zvonuri cu circulație largă ; zvonuri 
noi și vechi ; povești plauzibile şi neplauzibile ; zvonuri persistente și 
zvonuri trecătoare. ` 

Cercetările de sociologie și psihologie a zvonului s-au extins ulte- 
rior, acoperind domeniul bancar, producția industrială și, nu mai puțin, 
viața politică. A fost analizată relaţia dintre zvon și mișcările cu carac- 
ter social. 

Studiile au arătat că există o legătură stabilă și directă între zvon 
și gradul de încredere a membrilor societăţii în capacitatea statului de 
a asigura ordinea socială și morală. Sistemul politic este unul dintre 
cele mai importante mecanisme în crearea şi menţinerea ordinii sociale. 
Încrederea este garantată prin apelul la lege. Atunci cînd încrederea 
slăbeşte sau dispare, legea încetează să-și mai îndeplinească funcţia 
socială, Ea este ignorată sau coruptă. În aceste împrejurări, pentru a 
restabili ordinea, societatea apelează la mijloace noi. Zvonul, prolife- 
rind acolo unde ordinea socială este perturbată sau ineficientă, este 

simptomul unei societăţi bolnave. Ridicolul, ostracizarea, revelarea z0- 
nelor de incoerență sau de absurd din viaţa societăţii sînt citeva dintre 
mijloacele cu care operează zvonul. 

Zvonul este un gen folcloric tipic mediilor urbane. Transmitere: 
se produce atit între cunoscuţi, cît și între indivizi aflaţi într-o relație de 
comunicare pe perioade scurte ; în tren, la coadă, în locuri publice. Ca 
repulă generală, informaţia se propagă dinspre centrele de autoritate 
către periferie. Mediile sătești — situate în afara evenimentelor majore —, 
în măsura în care participă la colportarea zvonurilor, sint receptoare, 
iar nu emițătoare de informaţie. Oralitatea este o trăsătură importantă 
a genului. Emiţătorul informaţiei instituie o relaţie de dominare în 
raport cu receptorul. Pentru a da mai multă greutate celor spuse şi pen- 
tru a preveni posibilele dubii, el recurge adeseori la afirmarea proxi- 
mităţii faţă de centrul de diseminare : « ştiu din sursă sigură... », « mi-a 
spus X, prieten intim cu ministrul...» etc; Asemenea precizări par să 
intre în conflict cu formula-emblemă a genului, «ai auzit că... », for- 
mulă ce sugerează ambiguitatea sursei și pune sub semnul îndoictii 
adevărul informaţiei. 

Un prim aspect care se cere explicat este legat de centrele de pro- 
pagare a zvonurilor. Acestea nu pun în circulație numai o informaţie, 
adevărată sau falsă ; ete exprimă totodată starea de spirit a colporto- 
rilor, dau glas anxietăţilor și dorințelor lor. Zvonul vehiculează o atitu- 
dine. În societăţile intens politizate sau polarizate apar în mod spontan 
două centre distincte de diseminarea zvonurilor : unul popular, care 
defineşte moral sau caracterologie autoritatea din perspectiva grupu- 
rilor sociale dezavantajate, şi un altul, care reprezintă punctul de vedere 
al autorităţii şi care pune în circulație zvonuri menite să manipuleze 
opinia publică, să legitimeze puterea politică sau să-i discrediteze pe 
opozanți. Obiectivele urmărite prin informaţia vehiculată facilitează 
identificarea centrului de propagare. 

Informaţia potrivit căreia Nicolae Ceaușescu — în unele versiuni 
atit el, cît și soția lui, Elena, iar în altele, numai ea —, pentru a-și men- 
tine sănătatea, face transfuzii cu sînge de copii sau se imbăiază în el 
este grăitoare. Originea populară a acestui zvon nu mai trebuie de- 
monstrată. Informaţii identice au făcut obiectul unor istorii datînd încă 
din Evul Mediu. Avem în vedere cazul Elisabetei Bathory care, la 

începutul secolului al XV-lea, a fost condamnată pentru că s-a îmbăiat, 
dorind să-şi menţină tinerețea, în sîngele fecioarelor de pe domeniile 
ei. Potrivit unui alt zvon de largă circulație, fostul lider al partidului 
comunist din România ar fi avut cîteva sosii, ceea ce-i permitea să pară 
că se află în mai multe locuri deodată. Punctul de pornire al zvonului 
trebuie căutat în opinia publică. În mentalu! colectiv, lipsa de sinceri- 
tate și apetitul pentru practici secrete erau trăsături de bază ale per- 
sonajului. 

Zvonurile pot fi, de asemenea, lansate î în mod deliberat de spe- 
cialiști aflați în slujba puterii. Putem cită în acest sens zvonurile care 
induceau ideea că URSS ar fi iniţiat acţiuni armate împotriva României, 
Tancuri sovietice ar fi trecut granița României în mod repetat. Agresiu- 
nea ar fi fost oprită cu ajutorul unei arme secrete care a topit și eva- 
porat tancurile și pe combatanți. Acest zvon a circulat în perioada care 
a urmat invaziei din Cehoslovacia, în 1968, într-un moment de afirmată 
distanțare faţă de URSS. După toate probabilitățile, zvonul urmărea 
sensibilizarea patriotică a populaţiei şi instilarea ideii că, în eventuali- 
tatatea unei agresiuni reale, rezistenţa va putea folosi arme necunos- 
cute inamicului. 

Zvonurile diseminate din centrul puterii au urmărit, de asemenea, 
să testeze reacţia socială înainte de adoptarea unor măsuri cu caracter 
restrictiv sau impopular. Creșterile de prețuri sau reducerile de per- 
sonal în diferite domenii de activitate erau precedate de zvonuri care 
puneau în circulaţie cifre şi procente exagerate. Legea sau decretul 
erau adoptate abia după ce zvonul își încheia ciclul de existență. Cifrele 
aprobate erau, de regulă, mai mici decît cele cunoscute din sursă orală. 
În afara avantajelor obținute prin testare, zvonul pregătea populaţia 
pentru noua realitate. Legea adoptată dovedea — în intenţia specia- 
liștilor zvonului - preocuparea conducerii statului pentru omul de rînd, 
dorinţa acesteia de a ușura viața cetățeanului, limitînd severitatea mã- 
surilor restrictive « prezentate» inițial pe cale orală. 

Regimurile totalitare au refuzat dintotdeauna dialogul cu grupurile 
sociale oprimate. În lipsa dialogului, cele două centre s-au înfruntat 
prin zvonuri, iar confruntarea a luai nu arareori înfățișarea unui război 
psihologic. În timpul incendiului care a pustiit Roma în anul 64 î. Hr, 
populaţia orașului, profund nemulțumită de conducerea despotică a 

Împăratului, a răspîndit zvonul că Nero ar fi fost acela care a declanșat 
dezastrul şi că, pe deasupra, a mai compus şi o odă în cinstea flăcărilor 
care mistuiau cetatea. Faptul că zvonul nu era adevărat nu i-a fost de 
nici un folos tizanului. Tensiunile sociale atinseseră o fază critică. În 
aceste împrejurări, Nero a lansat la rindul lui zvonul că autorii incen- 
diului ar fi fost, de fapt, creştinii, şi mai uri de popor. Zvonul a căzut 
pe un teren fertil : creştinii formau o minoritate, dar erau activi, iar popu- 
laţia era înfricoșată de ei. În felul acesta, Nero a deviat ostilitatea lo- 
cuitorilor orașului, orientînd-o împotriva unui segment al societății. 
Războiul psihologic a fost cîştigat de putere. 

Cînd dialogul social lipseşte, zvonurile lansate din cele două 
surse au o existență paralelă. Identificarea centrului de diseminare nu 
este întotdeauna ușoară. Astfel, este greu de stabilit astăzi dacă zvonul 
potrivit căruia Ceaușescu suferea de cancer a fost expresia dorinței 
oamenilor şi, ca atare, o informaţie de origine populară, sau una di- 
fuzată de grupuri de interese din jurul puterii, care, dorind să liniș- 
tească populaţia, încercau să inducă ideea că regimul dictatorial se 
apropie de sfirşit, fapt ce va duce ja îmbunătățirea raporturilor cu con- 
ducerea statului. 

În împrejurări speciale, între cei doi poli ai societăţii se stabilesc 
forme sui-generis de comunicare. În România perioadei comuniste, 
statul a intervenit dezminţind sau confirmînd zvonuri aflate în circu- 
latie în mediile populare. În ultimii ani ai deceniului şapte a circulat 
zvonul potrivit căruia Ștefan Voitec, unul din personajele-cheie ale 
puterii, ar fi fost înlăturat din cercul intimilor lui Ceaușescu în urma 
unei dispute, La o lună după dispariţia acestuia de pe scena politică, 
după ce zvonul îl localizase ca pacient într-un spital psihiatric, iar pos- 
tul de radio Europa Liberă transmitea ştirea, Ştefan Voitec este arătat la 
televiziune în compania celui care l-ar fi dizgrațjat. Camera de luat ve- 
deri s-a oprit insistent asupra lui pentru a-i sublinia prezența și a infir- 
ma astfel zvonul. 

Asemenea alor categorii folclorice, prin circulaţie, zvonul suferă 
două tipuri de transformări. Pe de o paste, la nivelul individului col- 
portor se poate remarca tendința de a păstra conţinutul esenţial al 
enunţului. Excepţie fac cei care transmit mai depane fără să înțeleagă, 
cei care nu rețin detaliile enunţului sau cei care modifică informaţia în 

chip deliberat, Pe de altă parte, la nivelul societăţii se manifestă ten- 
dinţa de a încorpora zvonul în tiparele tradiţionale. O seamă de spe- 
cialişti, printre care Allport și Postman, au analizat deosebirea dintre 
memoria individuală și memoria socială. Cu toate că au multe trăsături 
comune, în sensul că distorsionează evenimentele în mod similar, cele 
două sînt, totuși, distincte. Pentru a păstra caracterul de adevăr al infor- 
mației, individul va menţine elementele esenţiale ale comunicării. 
Memoria socială tinde să convenționalizeze, să exprime ceea ce e comun 
grupului, După un timp, zvonurile vor căpăta caracteristicile culturii în 
care circulă, 

Circulaţia orală nu este o conditie obligatorie pentru existenţa 
zvonului. În România postrevoluționară, mai cu seamă la începutul 
deceniului nouă, multe ziare, ba chiar și televiziunea s-au dovedit medii 
prielnice pentru diseminarea unor zvonuri. Sursa principală s-a aflat în 
sfera puterii politice, Astfel, în iunie 1990, minerii care au devastat se- 
diul PNŢCD au «descoperit », între altele, «o mașină de fabricat bani: 
(știrea era însoţită de fotografia neclară a unui obiect, o posibilă ma- 
sinä de copiat). Doina Cornea, fostă disidentă care se îndepârtase de 
poziţia ideologică a celor veniţi la putere, ar fi plecat în Ungaria să 
cedeze Transilvania. Tot Doina Cornea ar fi fost căsăterită cu Ion Raţiu, 
unul dintre liderii PNŢCD. Poeta Ana Blandiana ar fi fost legionară etc. 
În toate cazurile, intenţia era aceea de a discredita personalităţile care 
se opuneau; noii puteri. 

Aria de răspindire a zvonurilor. este limitată la grupurile sociale 
interesate. de informaţia pusă în circulație. Acestea pot fi grupe de 
vîrstă, categorii profesionale, grupuri etnice, straturi sociale, Relativ pu- 
ţine zvonuri ajung la cunoștința întregii populaţii. Rata de diseminare 
şi ritmul de propagare sînt direct proporţionale cu gradul de interes al 
informaţiei conţinute în zvon. În momentul în care a atins limita de 
expansiune, zvonul își încetează existența. Mai curînd sau mai tirziu, 
el va fi înlocuit cu un altul. În societățile care manifestă tensiuni sociale 
de durată, seturi de zvonuri, propagate constant din cele două centre, 
se află permanent în circulaţie, 

Zvonurile reprezintă «jurnalul vorbit » al societăţii. Analiza feno- 
menului pune în evidenţă motive recurente, precum și motive similare 
Sau identice în culturi diferite. În anii '50, într-o perioadă de prelungită 

criză alimentară, a circulat zvonul că la restaurantul Ciocirlia din 
București se prepară mititei din carne de om. Mai multe schelete ar fi 
fost descoperite în pivniţa localului. Un zvon similar a circulat trei 
decenii mai târziu. De data aceasta, localul era Budapesta, unde s-ar 
fi vîndut organe de om. Un băiat ar fi murit din această cauză, iar 
investigația ar fi condus la descoperirea vinovatului în persoana unui 
ţăran care ar fi vîndut aceste produse restaurantului. Zvonul a circu- 
lat în 1982, în timpul unei alte crize alimentare cumplite. La aceasta 
s-a adăugat și o campanie îndreptată împotriva țăranilor, acuzaţi că 
refuză să-şi vîndă produsele la prețurile stabilite de stat și înfometeazii 
în mod deliberat populaţia de la orașe. Versiunile românești ale aces- 
tui zvon își au, probabil, originea într-un caz real, cel al celebrului 
Fritz Haarmann, cunoscut sub numele de + Căpcăunul de la Hanovra » 
care, în 1925, a omorît cel puţin 20 de tineri (numărul victimelor ar 
putea fi de 40), i-a tăiat şi a vîndut carnea populaţiei, După desco- 
perirea crimelor, toți locuitorii orașului au trecut, pentru cîțiva ani, la 
regim vegetarian. 

Un alt zvon, asemănător, a circulat în Bucureşti în anii '50. Potrivit 
acestuia, cetățeni străini extrăgeat, în scopuri obscure, singe din tru- 
purile copiilor. În contextul isteriei colective provocate de zvon, un 
bărbat ar fi avut o pană de motor în piața Dudești. Şoferul coboară 
din mașină, deschide portbagajul și scoate de acolo sculele necesare 
reparației, Un grup de cetățeni adunaţi în jurul lui observă că în port- 
bagaj se află un recipient cu un lichid roșu. Proprietarul maşinii este 
atacat cu promptitudine și bătut măr. Abia după ce lucrurile se mai 
liniştesc, cineva constată că în vas se afla vin. Zvonul a fost pus în cir- 
culație într-o vreme cînd proaspăt instaurata dictatură a proletariatului 
era obsedată de teama că spioni sau sabotori de peste hotare încearcă 
să se infiltreze în țară. Regimul încerca prin zvon să trezească vigilența 
populației, dar nu era dispus s-o informeze asupra motivelor reale de 
neliniște. 

Zvonurile care pot fi grupate în ciclul « Domnul cel bun = au și ele 
modele mai vechi și un tipar comun : diverși secretari judeţeni de par- 
tid — în unele versiuni, Ceauşescu însuși — Vizitează incognito fabrici, 
magazine, pieţe alimentare, pentru a cunoaște mai bine viaţa supușilor. 
O variantă susținea că secretarul județean de partid din Brașov, de- 

ghizat în muncitor, se duce să se angajeze la uzina de tractoare din 
oraș. Este lăsat să aștepte o zi întreagă, în vreme ce funcţionarul care 
trebuia să-i rezolve cererea îşi petrece timpul jucînd cărţi cu nişte co- 
legi. Cînd, în sfirșit, îi acordă atenţie «solicitantului», reprezentantul 
autorităţii îşi dezvăluie identitatea și restabilește ordinea. Zvonuri cu 
un conținut similar au circulat în diverse regiuni ate ţării. În mod evi- 
dent, ele erau destinate să legitimeze conducerea, să afirme preo- 
cuparea acesteia pentru justiție socială. Asemenea istorii au iradiat din 
centrul puterii politice. Ele reiau motive cunoscute din poveştile de- 
spre Cuza Vodă. 

Lumea economică şi financiară poate fi afectată de zvonuri în 
aceeași măsură în care este atinsă și lumea politică. În anii "30, în tim- 
pul crizei economice, atunci cînd producătorii au intrat într-o con- 
curentă acerbă pentru banii cumpărătorilor, cîteva zvonuri puse în 
circulaţie în Statele Unite au făcut carieră. În toamna anului 1934 a 
început să circule zvonul că a fost descoperit un muncitor bolnav de 
lepră la fabrica de ţigări Chesterfield din Richmond, Virginia. Acest 
zvon a fost precedat de un altul, și anume că firma finanţase cu o 
jumătate de milion de dolari mișcarea nazistă din Germania. Fabrica 
a cerut O expertiză medicală care să dovedească neadevărul zvonu- 
lui despre tepră și a oferit chiar recompensă persoanelor care vor 
furniza informaţii asupra celor responsabili de lansarea ştirii. Zvonul 
a murit treptat, iar fumătorii s-au întors la ţigările pe care le aban- 
donaseră, însă concurenţa a relansat zvonul că Chesterfield a susţi- 
nut financiar Germania nazistă. Cercetătorul american Leonard W. 
Doob menţionează că au apărut în acea vreme agenţii specializate în 
diseminarea zvonurilor. New York World-Telegram a expus o aseme- 
nea firmă a cărei deviză era Trained Propagandisis for Every Purpose 
(« Propagandiști profesioniști pentru orice situaţie =) și care se angaja 
prin contract să furnizeze clienţilor următoarele servicii: « Numiţii 
propagandiști își vor îndeplini sarcinile lucrând în grupuri de cite doi 
(2) și vor difuza numitele informații către publicul larg în locurile din 
zonele de interes menţionate în contract, cum ar fi; metroul, tre- 
nurile suspendate sau cele de cale ferată, tramvaiele, vasele fluviale 
sau maritime, lifturile din clădiri de birouri sau magazinele univer- 
sale, precum şi la teatre, concerte, picnicuri, tîrguri, meciuri de base- 

bali sau fotbal american sau alte evenimente care adună un mare 
public. » 

Ieşit din circulaţie după ce a saturat audiența, zvonul intră în me- 
moria pasivă a societăţii, de unde poate reveni atunci cînd apar sitwa- 
ţii similare. Zvonurile nu sînt bunuri culturale ate unui anume grup 
social. Un zvon propagat dintr-un centru poate fi reluat după zeci de 
ani de centrul aflat la polul opus al societăţii. Pe baza datelor pe care 
le avem, este greu de stabilit ritmul de reintrare în circuit a zvonurilor. 
Unele exemple sugerează faptul că fiecare generaţie reia fondul de 
zvonuri al generaţiei anterioare, Se impun, totuşi, studii specifice asu- 
pra acestui subiect. În sfirșit, un fapt istoric petrecut într-o cultură poate 
avea ca efect producerea unui zvon în aceeași cultură sau în alta. Cir- 
culaţia zvonurilor nu este limitată la un singur spaţiu cultural, iar limba 
nu constituie o barieră în calea lor. 

į Zvonurile au un teritoriu comun cu alte categorii ale folclorului, 
îndeosebi cu cea a naraţiunilor şi, în cadrul acestora, cu legendele isto- 
rice, Atit zvonul, cât şi legenda transmit, aparent, un fapt şi solicită 
auditoriul să-l accepte ca pe un adevăr. Este posibil ca o serie de poves- 
tiri despre personaje istorice să fi circulat inițial ca zvonuri, devenind 
legende abia după ce a dispărut generația care ar fi putut depune măr- 
turie că informaţia cra falsă. Încorporate în tiparele culturii populare, 
standardizate, zvonurile devin treptat povești — legende istorice. Eroul 
își pierde trăsăturile individuale în favoarea trăsăturilor generale ale 
eroului popular : portretul-robot ia locul fotografiei. Că lucrurile s-au 
petrecut astfel ne-o dovedesc baladele ai căror eroi sint haiduci cu- 
noscuţi, uneori bandiți şi tilhari de drumul mare. Citeva generaţii mai 
tirziu, în cîntecele epice care le narează isprăvile, ei apar invariabil 
drept luptători împotriva opresiunii sociale, străine etc. Convertirea în 
tipul « Robin Hood» a fost totală şi rapidă. 

Legenda urbană 


Legenda urbană este, alături de banc, genul folcloric cel mai produc- 
tiv în societatea contemporană. Termenul sugerează ideea că aceste 
creaţii folclorice ar relata evenimente reale, convingere impusă de le- 
gendele istorice sau de cele despre viețile sfinţilor. 

Dat fiind că interesul pentru acest gen de naraţiuni s-a manifes- 
tat cu precădere în lumea anglo-saxonă — unde, de altfel, au apărut și 
primele culegeri și studii —, termenii folosiți pentru a le denumi sînt 
contemporary legends, asmut (termen creat de scriitorul John Me 
Phee din inițialele sintagmei an apocripbal story much told), ca să 
facă aluzie la povestirile mincinoase din repertoriul marinarilor belief 
tale, modern legend, corporate legend, Whale Tumor Stories sau WTS 
(termen apărut în 1978 după publicarea primei culegeri de narațiuni 
a scriitorului englez Rodney Dole, The Tumor in tbe Whale. Apocri- 
pbal anecdotes, urban mytbs, modern myths). Aceștia din urmă sînt 
termeni preferați de ziariști, care văd în aceste povestiri versiuni 
metaforice ale miturilor cosmogonice, așa cum au fost ele interpretate 
de Joseph Campbell. Dead Catter este o altă variantă îndrăgită de ga- 
zetari, Termenul trimite la numeroasele naraţiuni despre pisici care 
mor după ce au gustat dintr-o mâncare pregătită pentru musafiri, Într-o 
versiune românească auzită prin anii '70, un cîine gusta primul o mîn- 
care de ciuperci pregătită de niște vînători. După ce mesenii află că 
animalul a murit, fug toți la spital pentru spălături. Ulterior se dove- 
dește că animalul ghiftuit s-a culcat în mijlocul drumului și a fost căl- 
cat de un tractor. 

Termenul urban legend (+ legendă urbană =), s-a impus în ciuda fap- 
tului că este vag și chiar inexact, Unele povestiri circulă în mediul rural 
sau relatează întîmplări din acest mediu, multe naraţiuni moderne au 
rădăcinile adînc înfipte în folclorul tradițional. În plus, o seamă de po- 
vestitori nu cred în adevărul celor narate. 

Legendele sint spuse pentre a fi crezute. Legendele urbane sînt 
scurte povestiri alcătuite cel mai adesea dintr-un singur episod : un eve- 
niment, O întimplare, un incident al căror erou este un om de rind. Prin 
aceasta ele se deosebesc de poveştile de tip tradițional, al căror erou, 
înzestrat cu calităţi extraordinare, ia parte la acțiuni multiple și com- 

plexe, care implică prezenţa unor elemente supranaturale, pentru ca, 
în final, să iasă victorios și să se căsătorească spre a trăi fericit pînă la 
adinci bătrîneţi. Scurtimea textelor nu este în mod necesar un element 
al modernităţii. Parabolele biblice, fabulele — scurte şi ele — sint forme 
narative străvechi. 

În țările cu o cultură tradiţională puternică şi încă vie, legendele 
urbane sînt relativ puţin cunoscute și studiate. Dezinteresul, care ade- 
seori ia chiar forma disprețului, ar putea fi legat de caracterul modern 
al naraţiunilor şi de tipul eroului, diferit de modelul din literatura 
satului. 

Pentru a ilustra genul, iată o narațiune care a circulat în Bucureşti 
prin anii '70, cînd mulți posesori de automobile nu-și foloseau mașina 
pe timpul iernii: 


«Un bărbat şi-a parcat automobilul în fața casei şi folosea 
pentru drumurile zilnice autobuzul. În fiecare zi cînd se întorcea 
acasă, își vedea maşina în dreptul casei, acolo unde o lăsase, 
acoperită frumos cu prelata. În acest timp, cineva fură o mașină a 
Miliției. Furioși, cei de la Miliție îşi caută cu disperare automobilul, 
dar, fireşte, incidentul nu este adus la cunoştinţa populaţiei. Trec 
astfel lunile de iarnă și, în prima zi de primăvară, proprietarul 
maşinii se gândeşte să plece la plimbare în afara orașului. Ridică 
prelata şi descoperă sub ea o maşină a Miliției. » 


Una din cele mai incitante definiţii ale speciei îi aparţine lui Robert 
A. Georges : o legendă este o poveste sau O narațiune care poate să 
nu fie deloc poveste sau narațiune ; acţiunea ei se desfăşoară într-un 
trecut recent sau într-unul istoric, care poate fi conceput ca îndepărtat 
sau anistoric, sau poate să nu fie plasată deloc în trecut; unii o con- 
sideră adevărată, alţii falsă, cu toții o socot atit adevărată, cît și falsă, 
sau cei mai mulți nu o socot nici adevărată, nici falsă. Din acest labirint 
semantic putem reține ideea că legenda urbană poate fi o poveste, 
adică un text care conţine cel puţin un episod narativ (de tip povestire, 
banc, întîmplare paranormală, întimplare cotidiană cu o dezvoltare 
neașteptată), dar şi un text care nu conţine elemente narative (de tip 
zvon, joc de cuvinte, confuzie sau gafă lingvistică, afirmaţie sau expli- 
caţie pseudoștiinţifică), 


311 


Ceva mai puţin pretențioasă, dar la fel de vagă este definiţia lui 


Gillian Bennett : legenda este un gen în stare să șovăie în spaţiul din- 
tre fapt și ficţiune, împărtășindu-se din natura ambelor moduri domi- 
nante în cultura noastră (engleză — n. 12.) ; este, de asemenea, aptă să 
fie atit narațiune, cât şi conversaţie, 


În lipsa unor culegeri românești, tipurile de legende urbane vor fi 


ilustrate cu exemple din folclorul american contemporan. 

Tipul + naraţiune propriu-zisă » (povestire-avertisment) : 


-Un om de afaceri se duse la New York și, seara, cum nu 
avea ceva mai bun de făcut, intră într-un bar, unde cunoscu o 
tînără extrem de atrăgătoare. Peirecură împreună mai multe cea- 
suri, băură cîteva pahare, după care bărbatul o invită la hotel. Îi 
spuse că locuia foarte aproape, la distanță de două străzi. Îi arătă 
cheia camerei. Era odaia pe care o reţinea întotdeauna cînd ve- 
nea la New York. Tînăra zimbi şi spuse că preferă să-l pofteasă 
la ea, Se urcară în maşina fetei, ajunseră la ea, unde mai băură 
un pahar. 

A doua zi, bărbatul se deșteptă la hotelul la care trăsese. Dar 
nu era în pat, ci în cada din baie, culcat pe bucăţi de gheaţă. Avea 
dureri înfricoșătoare la spate. Încercă să-și dea seama ce are şi 
dădu peste un tub. Alături de cadă se afla un taburet pe care cine- 
va pusese un telefon, Prins de el, o notă: » Cheamă Salvarea ». 
[zbuti să ridice receptorul și să formeze 911. 

Cîteva minute mai tirziu, în încăpere intrară brancardierii. 

— Ce s-a întîmplat ? 

Le relată puţinui pe care-l știa. 

— Ne-am lămurit, spuseră și izbucniră în ris. Ți-au scos un 
rinichi pentru transplant. » 


Tipul = explicaţie pseudoștiinţifică » : 


-Dacă arunci o monedă de un cent sau un dinte într-o sticlă 
de Coca-Cola, a doua zi nu le mai găsești, fiindcă acidul din bău- 
tură le topește. » 


Sau: 


«Bomboanele M&M de culoare verde sînt afrodiziace. Un stu- 
dent de la Departamentul de antropologie al universităţii East 
Texas State University a realizat o anchetă pe această temă. Din 
46 de persoane chestionate, cam jumătate au declarat că bom- 
boanele M&M verzi sînt afrodiziace foarte puternice, - 


O seamă de credinţe false au devenit monedă curentă în folclor : 
se spune « își înfundă capul în nisip ca struțul », cu toate că struții nu 
fac niciodată așa ceva. Sau că -e frig ca în Alaska», deşi în Alaska nu 
e mai frig decit în multe alte regiuni din Statele Unite. 


Tipul « gafe sau neînţelegeri lingvistice » : 


« Profesorul le arăta şcoala celor doi băieţi proaspăt admiși, 
prezentindu-le regulile şi spunindu-le cît de important este să facă 
întotdeauna ce le spun profesorii. Dintr-o dată, văzu un copil care 
fugea cî îl țineau picioarele de-a lungul coridorului. Cum acest 
lucru nu era permis, strigă cât putu de tare : „Neil !!! Instantaneu, 
cei doi tineri se aruncară în genunchi, » 


Confuzia este generată de un fapt de limbă : în engleză, numele 
propriu ei! și imperativul verbului =a îngenunchea » (neel se pro- 
nunță identic. Sandy Hobbs, care furnizează această legendă urbană, 
consemnează şi o altă versiune, bazată pe aceeași omolonie : 


- Lordul Chamberlain înainta ceremonios prin clădirea Parla- 
mentului britanic, de-a lungul unui coridor pe care se afla la ora 
aceea un grup de turiști americani. Lordul Hailsham, aflat în suita 
primului-ministru, zăreşte în spatele grupului de turiști un vechi 
prieten, pe judecătorul Neil Matten, membru al Parlamentului, cu 
care vrea să stea de vorbă. „Neil 1, strigă lordul. Urmă o tăcere 
stingheritoare, apoi toți turiștii căzură în genunchi. » 

Incidente similare, bazate pe interpretarea eronată a mesajului, sînt 
atestate și pe teritoriul Statelor Unite. O legendă binecunoscută îl are 
ca erou pe Eddy Murphy, actor de culoare, bărbat cu aspect atletic și 
aer impetuos : 


« Două doamne în virstă intră în liftul unui hotel din New 
York. Chiar înainte de-a se închide ușile, în lift sare Eddy Murphy 
care, cu voce poruncitoare, spune : „Fit the four !* (în argou, „poc- 
nește butonul pentru etajul patru“). Amîndouă doamnele, care 
înțeleg „Hit the floor (anuncie la pămînt“), se întind degrabă pe 
podeaua liftului. » , 


Legenda este cunoscută și într-o altă versiune : 


«Eddy Murphy întră în lift ducîndu-și în lesă cîinele şi, de 
îndată ce se închid uşile, spune cu o voce poruncitoare : „Sit / 
(„şezi). Comanda îi este, evident, adresată cîinelui, Dar, impre- 
sionaţi de vocea şi înfățișarea barbatului, toți oamenii din lift se 
aşază pe jos.» 


Atit legenda e, lordul Hailsham, cît și cele despre Eddy Murphy 
pot fi socotite cu egală îndreptăţire anecdote, versiuni cu personaje 
celebre ale primei narațiuni, incidentul dintre profesor și noii săi elevi. 

„Comune sînt şi confuziile care rezultă din dialogurile între oameni 
care nu aud bine: 


« Cînd eram fată, o mulțime de oameni veneau să mănince la 
fermă, Îşi aminteau adeseori de tînărul care a stat la masă alături 
- de o bătrină, 

Femeia l-a întrebat: 

— Would you like some more food ? „Mai vrei mincare +“ 

—-No, Tve bad sufficient. „Nu, am mîncat destul.“ 

— You say ya went a fishin ? „Zici că te-ai dus la pescuit * 

— No, I said Ive bad plenty. „Nu, am zis c-am mincat o grå- 
madă.“ 

— You say you caught twenty. „Zici c-ai prins douăzeci.” 

— No, I said Ive bad all I can bold. „Nu, am zis că nu mai 
încape.“ 
— Yon say you broke your pole. „Zici că ţi-ai rupt undița.* 
— Jesus Christ ? „Isuse Hristoase ! 
— You say you broke it twice. „Zici c-ai rupt-o de două ori.” » 
(Inf. Austin Donald Main) 


Conţinutul legendelor urbane este realist. Chiar dacă întimplările 
sînt doar imaginate, ele snt plauzibile. Acţiunea reflectă mentalitatea 
și angoasele omului modern, dă glas prejudecăţilor legate de instituți- 
ile propriei sale culturi sau de alte culturi, alte grupuri etnice, rasiale 
sau sociale. 

Acţiunea legendelor urbane este plasată foarte frecvent în actua- 
litate. Eroul lor este o persoană apropiată sau identificabilă, un om 
obișnuit ajuns, prin forța unor împrejurări de care nu este răspunzător, 
într-o situaţie ieșită din comun. Se cunosc şi povestiri despre personaje 
celebre sau despre fantome. 

Aşa cum am arătat şi în studiul care deschide volumul Vrăjitoarea 
familiei și alie legende ale orașelor lumii de azi (Editura Compania, 
București, 2003), aceste produse folclorice ale lumii moderne au toate 
caracteristicile literaturii populare : « Asemenea folclorului tradiţional, 
legendele urbane circulă pe cale orală. Povestitul, comunicarea verbală 
ocupă în continuare un loc important în relaţiile dintre oameni. În mod 
firesc, ei își povestesc întimplări ai căror martori au fost sau altele pe 
care le-au auzit la rindul lor. Acestui tip tradițional de transmitere i s-au 
adăugat modalităţi noi, inexistente în societăţile țărănești. Legende 
urbane sînt astăzi publicate în ziare sau în cărţi, apar la aviziere, cit- 
culă sub formă de benzi desenate, formează nucleul epic ai unor filme 
artistice, conținutul lor este discutat în diverse programe de televi- 
ziune, pot fi citite pe Internet.» 

Omul modern este cultivat, el știe să citească. Paul Smith = unul 
dintre cercetătorii genului — observă pe bună dreptate că societăţile 
contemporane sînt ştiutoare de carte. Este absurd, de aceea, să pretinzi 
oralitate folclorului contemporan. Pentu omul zilelor noastre, orali- 
tatea este numai unul dintre mijloacele de comunicare cu semenii. 

Ca şi celelalte creaţii folclorice, legendele urbane circulă sub formă 
de variante. În urmă cu mulţi ani, în București se spunea povestea băr- 
batului care adoarme în troleibuz şi, cînd se trezeşte, descoperă că-i 
lipseşte căciula. Privind în jur, observă că un bărbat care se pregătește 
să coboare are pe cap o căciulă asemănătoare cu a lui. Bănuind că 
acesta i-a furat-o, se repede după el și i-o smulge chiar în clipa în care 
omul coboară, iar ușile troleibuzului se închid. Apoi se întoarce multu- 
mit la locul pe care a stat și-și găsește sub scaun propria căciulă. O 
versiune care corespunde regulilor comportamentale ale societăţii 
americane a circulat în Statele Unite. O bătrînă care merge pe jos spre 
casă este prinsă din urmă de un tînăr, Acesta trece pe lîngă ea fâră să 
salute, iar bătrîna se gîndește că ar putea fi victima unei agresiuni din 
partea necunoscutului, În acel moment, observă că-i lipsește ceasul de 
la mină, Închipuindu-și că tînărul care tocmai trecuse pe lîngă ea i l-a 
furat, grăbeşte pasul, îi înfige umbrela în spinare și strigă : « Dă-mi cea- 
sul. - Bărbatul își scoate ceasul de la mînă, i-l dă fără să se întoarcă și 
se îndepărtează, Bătrîna intră emoţionată în casă şi-şi descoperă pro- 
priul ceas pe noptieră. 

În introducerea mai sus menţionată precizam în legătură cu difu- 
zarea actuală a folclorului urban ; « Mijloacele moderne de comunicare 
fac posibilă astăzi difuzarea practic instantanee a unei. povestiri în 
lumea întreagă, Din acest punct de vedere legendele se comportă 
diferit de poveştile tradiționale, În timpurile vechi, cînd oamenii erau 
legaţi de spaţiul în care trăiau, poveștile se răspîndeau lent. Era, de 
aceea, cu putință să urmărești modul în care o poveste își extinde aria 
de circulaţie și să determini cu destulă precizie locul ei de naștere. 
Acest lucru nu mai este posibil astăzi. = Jan Harold Brunvand publică 
în volumul The Mexican Pet trei versiuni ale unei legende urbane - 
prima publicată în presa australiană, celelalte două, în vestul Statelor 
Unite —, culese aproape în același timp : 


Versiunea australiană : 
«Nişte turişti care mergeau cu maşina printr-o zonă înde- 


păntată a Australiei au lovit un cangur. Ca să se amuze, unul din- 
tre pasageri a proptit animalul de trunchiul unui copac, după 

„care şi-a scos haina și i-a pus-o pe umeri. Se pregătea să facă ast- 
fel o poză. Dintr-o dată, cangurul se dezmetici şi dispăru în hăţiș, 
ducînd cu el haina în care se aflau portmoneul şi pașaportul 
omului. » 


Versiunile nord-americane : 


«O familie care mergea cu mașina prin parcul Yellowstone s-a 
oprit să fotografieze un urs. Animalul părea atit de placid şi de 
blind, încît mama şi-a pus copilul fie pe spatele, fie între labele lui 
şi s-a tras deoparte să facă poza. În vreme ce oamenii erau ocu- 
paţi să pregătească aparatul, ursul se ridică și plecă în pădure cu 
copil cu tot. » 


Un vînător a doborit un cerb uriaș lin alte variante, un 
elan], cu o pereche de coarne impresionante. Mindru de sine, 
aranjă capul animalului pentru fotografia tradiţională și-i puse 
între coarne arma dotată cu lunetă telescopică. Apoi fixă apara- 
tul pe trepied şi armă declanşatorul automat. Chiar cînd se apro- 
pia ca să se așeze lingă pradă, animalul îşi reveni — fusese doar 
ametit —, sări în picioare şi fugi în pădure cu carabina înfiptă 
bine între coarne. » 


«Circulaţia exclusiv orală permitea o invenţie verbală mai mare. 
Fiecare povestitor se simţea îndreptăţit să mai adauge de Ja sine cite 
un detaliu, să mai schimbe ceva, să înnoade segmente narative care 
nu aveau legătură între ele. Rezultau de aici texte diferite care vibrau 
în jurul aceleiași întîmplări. Lucrul nu se mai produce cu aceeaşi . 
ușurință în zilele noastre. [...] În plus, în culturile țărănești povestitul 
eta domeniul oamenilor vârstnici. Timpul și repetiţia aduceau cu ele 
îmbogățirea repertoriului şi rafinarea stilului. Or, în cazul legendelor 
urbane, colportorii cei mai fideli sînt tinerii. Maturitatea atrage adese- 
ori după sine abandonarea genului. La aceasta se adaugă și un ele- 
ment care ține de structura materialului. Textul cuprinde doar citeva 
detalii esenţiale, la care nu se poate renunța pentru că există primej- 
dia de a altera mesajul. Din aceste motive, textele legendelor urbane 

tind să aibă o formă mai puţin fluidă. Și totuși, unele dintre ele au 
produs în timp versiuni binecunoscute. Numărul mare de legende 
urbane aflate în circulaţie la un moment dat face ca durata lor de viaţă 
să fie mai scurtă decit cea a vechilor basme. O povestire nouă cuce- 
reşte atenţia publicului de toate categoriile, atinge maximum de cir- 
culație în foarte scurtă vreme, iar după cîteva luni încetează să mai 
capteze atenţia oamenilor și este abandonată. În multe privinte, legen- 
dele urbane au soarta bancurilor care, odată cunoscute, nu mai tre- 
zesc interes. Lucrurile nu stăteau așa în societăţile rurale, în care o 
poveste răminea „populară“ timp îndelungat. Sătenii de altădată eva- 
luau pozitiv ceea ce le era familiar, iar nu noul, preferînd deci naraţiu- 
nile al căror conţinut le era cunoscut. = 


Legendele urbane apelează la formule care seamănă cu cele din 
cultura satelor. Povestitorul modern încearcă să pună în evidenţă re- 
laţia lui cu protagonistul întîmplări pe care o narează : « știu dintr-o 
sursă sigură =, = prietena unei prietene mi-a spus... », «acum cîţiva ani, 
prietenii colegei mele de cameră... = etc. Uneori, în lipsa unei conexiuni 
directe, povestitorul insistă asupra bunei lui credințe : « povestea asta 
e adevărată, povestea asta chiar că e adevărată ». 

Caracterul anonim al acestor istorii urbane este o ultimă trăsătură 
comună cu literatura tradițională. În ultimele decenii, nenumărați gaze- 
tari au încercat să meargă pe urmele povestitorilor pentru a da fie de 
autorul naraţiunii, fie de eroul întîmplări. Investigaţiile au fost de fie- 
care dată infructuoase + lanţul naratorilor cunoscuți se rupea invariabil, 
povestea intra în teritoriul folclorului, iar ceea ce păruse iniţia! a fi 
descrierea unui fapt cert se estompa, își pierdea conturul, devenea 
zvon Sau ficţiune, 

În România, în pofida izolării din anii tpai datorată lip- 
sei contactelor cu Occidentul și restrictiilor de călătorie, legende ur- 
bane au circulat încă din deceniul şapte — probabil, chiar mai devreme. 
Jan Harold Brunvand - autoritatea americană în domeniu -, cunoscă- 
tor din sursă directă al fenomenului, semnalează prezența unei aseme- 
nea legende la noi încă în anii '40, În condițiile foametei de după 
război, o familie primește din Statele Unite un pachet care conţine un 
praf negre. În mod firesc, pci presupun că trebuie să fie vorba 

de ceva comestibil, un posibil praf de supă. După ce o bună pane din 
pachet s-a consumat, soseşte şi o scrisoare din care află că praful negru 
era cenuşa bunicii emigrate în America, moartă în timpul războiului. 
Bătrâna ceruse să fie înmormintată în pământul României. » Originea aces- 
tei legende moderne trebuie căutată în ciclul de povestiri medievale 
atribuite lui Nastratin Hogea. Una dintre ele, Carnea uscată, a fost 
publicată în culegerea din 1878 cu titlul Ze Sottisier de Nasr-Eddin- 
Hodja, bouffon de Tamerlan, stivi d'autres facéties turques, traduits 
sur des manuscrits inédits par... J.A. Decourdemanche și a stat la baza 
povestirii Pastramă trufanda a lui ILL. Caragiale. 

Cea mai cunoscută legendă urbană este cea despre autostopista 
care dispare. Versiuni ale acestei legende urbane sînt atestate în mai 
toate țările Europei, în America de Nord, de Sud, pină și în Asia. Într-o 
versiune chinezească, fata se urcă într-o căruță. Versiunile românești 
conţin citeva elemente tipice tradiției noastre. Două tinere fac auto- 
stopul. Un automobilist se oferă să le ia. Odată ajunși la destinație, 
şoferul urcă, la invitaţia tinerelor, în apartamentul lor pentru o catea. 
A doua zi îşi dă seama că şi-a uitat acolo un obiect. Se duce să-i recu- 
pereze, dar găseşte un sigiliu pe ușă. Află astfel că locatarele muriseră 
de cîteva săptămîni. 

Majoritatea legendelor au o circulaţie restrânsă fie la un grup prote- 
sional, fie la unul de virstă, sau au o săspîndire locală. O poveste care a 
circulat prin anii '60 în Bucureşti vorbea despre nişte pretinși specialiști 
care bintuiau canierele nou construite ca să ia - probe de aer». Aceştia, 
în echipe de cite doi, îmbrăcaţi în uniforme şi cu insigne pe piept, sunau 
la ușă şi cereau un vas în care să ja aer din locuinţă pentru analiză, Plim- 
bau borcanul prin apartament, îi puneau capac şi etichetă, apoi se duceau 
direct la centrul de colectare a sticlelor, unde îl vindeau, 

Numeroase alte legende urbane circulă în spaţiul cultural româ- 
nesc, Printre exemplele din ultimele decenii se numără povestea sche- 
letului devorat de ciinii maidanezi care a fost descoperit pe un cimp 
sau cea 4 porcului care explodează cînd este pislit cu gaz metan (ver- 
siune românească a legendei americane despre pisica spălată de stă- 
pînă și băgată în cuptorul cu microunde ca să se usuce). 

Mulțimea de legende urbane culese a impus alcătuirea unui sistem 
de clasificare. Prima ediție a lucrări lui Stith Thompson Motif-Iidex of 

Folk Literature, din 1932, cuprindea deja un număr de motive literare 
care stăteau la baza multor legende urbane. Ediţia definitivă din 1956 
conţine multe alte motive, printre care, de pildă, B 784, Un animal 
trăiește în stomacul unui om, sau E 332.3.3.1, Autostopista care dis- 
pare. Urmiad modelul lui Thompson, Ernest Baughman publică în 
1966 o clasificare proprie, Type and Motif-Index of the Folktales of 
England and Nortb America. Jan Harold Brunvand propune o clasi- 
ficare diferită : el organizează legendele — unităţi narative luate ca în- 
treg —, iar nu motivele literare care le compun. Brunvand identifică 
380 de tipuri de legende, pe care le grupează în zece categorii ; le- 
gende despre automobile, legende despre animale, legende de groază, 
legende despre accidente, legende pe tema «sex și scandal», legende 
despre crime, legende despre oameni de afaceri și profesiuni, legende 
despre autorități, legende și zvonuri despre celebrităţi, legende din 
viața academică, 

O serie întreagă de legende urbane își au originea în cultura fără- 
nească. Prima legendă urbană a fost culeasă în anul 1926.de L. Winstanley 
şi HJ. Rose, care au publicat în revista britanică Folklore povestirea 
Dracul de la discotecă. Un străin bine îmbrăcat vine într-o duminică 
seara la hanul The Royal Oak, dintr-un orășe! de pe coastă. Acolo şi-o 
alege ca parteneră pe cea mai frumoasă fată, dansează cu ea şi joacă 
împreună cărți. Întîmplător, fetei îi cade pe jos o cante şi, cînd se aplea- 
Că s-o ridice, observă că străinul are copite în loc de picioare. Fata 
leșină și moare la scurt timp după aceea. Cei doi folcloriști nu cunoș- 
teau povestirea, care conţinea elementele unei narațiuni moderne. O 
poveste similară, plasată în mediu țărănesc, circula însă de mult pe 
continent. În versiunile tradiționale, inclusiv în cele românești, tînărul 
necunoscut vine la o şezătoare de fete și alege să stea lîngă gazdă. În 
cursul petrecerii care urmează, fetei îi cade fusul și, cînd se apleacă 
să-l ridice, descoperă că tînărul are copite. Fata încearcă să se salveze 
şi, în unele versiuni, chiar reușește. Povestirea britanică era extrem de 
apropiată de cele tradiționale din răsăritul Europei. În variantele 
culese mai tirziu din America Centrală apare și un element moraliza- 
tor inexistent în cele europene : fata dorește să meargă la dans, mama 
ei se opune, fata se duce totuși să danseze și abia apoi urmează întil- 
nirea cu diavolul. Încălcarea interdicţiei materne şi pedeapsa trebuie 

asociate cu conotaţiile erotice şi sexuale pe care le are dansul. Ele 
lipsesc în versiunile europene, în cele românești, moartea fetei este 
precedată de încălcarea înterdicţiei de a țese marți seara, dar actul 
punitiv nu capătă decât arareori o justificare morală. Odată stârnit 
interesul pentru acest nou gen al folclorului, au fost culese numeroase 
alte variante ale povestirii și, teptat, acestora li s-au adăugat legende 
noi, necunoscute anterior. 

Legendele urbane continuă, aşadar, tradiția poveştilor populare. 
Adeseori se poate stabili o relaţie directă între o lependă contempo- 
rană şi o naraţiune a cărei origine se pierde în timp. Două variante ale 
aceleiași povestiri, una culeasă recent, cealaltă datind din Evul Mediu 
timpuriu, pot ilustra această afirmaţie. Relaţia dintre cele două texte 
este şi mai evidentă dacă ţinem seama că ambele se află în circulaţie 
în prezent : 


„în fiecare vineri seara, la sfârşitul lucrului, omul ieșea pe 
poarta minei cu O roabă mare încărcată cu pămînt. Cum lucra la 
o mină de diamante, proprictarului nu-i veni prea greu să-şi în- 
chipuie că angajatul lui ascundea pietrele prețioase în pământul pe 
care-l căra acasă. Aşa că le porunci paznicilor să stea cu ochii pe 
el. În fiecare vineri, unul dintre paznici, cel mai al dracului, se 
proțăpea chiar lingă cl şi se uita ca un uliu la minerul care încăr- 
ca pămînt în roabă. Dar nu zări nici un diamant şi nici altceva. 
Paznicul se duse la şeful minei și zapontă ce văzuse. 

— Ştiu că mă fură, se plinse acesta. Vreau să cerni pămintul 
ăla de fiecare dată după ce-l pune în soabă. Abia după aceea să-l 
lași să plece. 

Paznicul execută ordinul întocmai. în fiecare vineri petrecea 
două ceasuri scrâșnind din dinți și prefirind pămintul prin două 
site, una mai rată, alta deasă, dar nu găsi nici o fărimă de diamant. 

Ei, treaba merse aşa cam VICO douăzeci de ani, poate mai 
mult, pînă cînd, într-o zi, galeria în care lucra omul nostru se 
prăbuşi, iar el fu prins sub o stîncă. Minerii din echipă încercară 
şă-] salveze, dar se văzu curind că n-avea să supraviețuiască. Deci- 
seră atunci s-o cheme pe nevastă-sa cu copiii. Aduseră și un preot, 
care-l împăntăși și-i iertă păcatele. Apoi se aşezată în preajma lui. 

Stăteau acolo taţi şi plingeau. Apăru atunci și proprietarul minei, 
Se apropie de oameni și le. spuse că vrea să stea și el puţin de 
vorbă cu minerul înainte ca acesta să moară, Singur. 

Lumea se retrase într-o galerie apropiată. Șeful se așeză lingă 
muribund. 

— Ascultă, spuse. Știu că noi doi nu sîntem cei mai buni prie- 
teni. Sînt pe deplin conștient că nu m-am purtat bine cu dumneata 
şi nu te-am plătit după cum meritai. Totuși, înainte să mori, vreau 
să ştiu ceva. Cum ai făcut în toţi anii ăştia să furi diamante fâră să 
te pot prinde ? 

Omul zîmbi şi încercă să-şi salte capu! de sub bolovanul care-l 
strivea. 

— Nu furam diamante, gemu. Furam roabe. + 

(Hoțul din mina de diamante », inf. Tim Green, 1995, text 
publicat în volumul Vrăjitoarea familiei și alte legende ale orașelor 
lumii de azi) 


Şi versiunea despre Nastratin Hogea : 


« Mula Nastratin se ducea în toate dimineţile, de cu zori, la 
bazarul din oraşul vecin, de dincolo de graniță. Cum rămînea 
acolo peste zi, avea întotdeauna grijă să ia cu el o desagă cu paie 
ca să-şi hrănească animalul. Încăleca pe măgar, își înfigea căl- 
ciele în coastele lui şi-și vedea de drum. Se întorcea acasă seara 
tirziu, doar cât să mănînce și să doarmă, pentru că a doua zi o lua 
de la capăt. 

Acum, se știa că, în ciuda feţei lui inocente, Mula Nastratin era 
un contrabandist. Zvonul ajunsese. pînă la urechile lui Hassan, 
şeful vameșilor din oraș. Acesta se hotări să-l prindă şi să-l pe- 
depsească o dată și bine pentru tot ce făcuse pînă atunci. Porunci 
ca Nastratin să fie percheziționat cu toată atenţia de fiecare dată 
cînd mergea la piaţă, iar obiectele de contrabandă, dimpreună cu 
infractorul, să fie aduse dinaintea lui. Așa se face că, de îndată ce-l 
vedeau apropiindu-se de hotarul orașului, doi vameși săreau pe el 
să-l controleze, Deșeriau în praf sacul de paie, îl întorceau pe dos 
şi se uitau şi în cusătură. Verificau apoi paiele. Treceau la hainele 


lui Mula, îl puneau să deschidă gura şi să scoată limba. Percheziţia 
cea mai riguroasă se încheia invariabil cu același rezultat : Nastra- 
tin nu transporta nimic ilegal. 

După mulţi ani, Mula, ajuns om cu stare, se hotări să sere- 
tragă din afaceri. Hassan, care-l urmărise toată viaţa, era şi e! bâtrin. 
Într-o zi, Mula își trecea timpul liniștit într-o ceainărie, sorbind 
dintr-o ceașcă. Hassan trecu tocmai atunci, din întîmplare, prin 
faţa localului. Îi văzu pe Mula și-l salută ceremonios. Acesta îi râs- 
punse în același fel. Încurajat, fostul vameş intră şi se aşeză alături 
de Nastratin. Comarată şi el o cană de ceai. își prefiră apoi de- 
getele prin barba albă şi se uită mbind la omul de lingă el. 

— Spune-mi acum, Mula, în toţi anii aceia ce treceai peste 
graniţă ? 

— Măgari, » 

(< Mula Nastratin s, inf. Shelly Griska, text publicat în volumul 
Vrăjitoarea familiei și alte legende ale orașelor himii de azi) 


Dincolo de valoarea lor literară, legendele urbane reflectă menta- 
litatea și problemele omului contemporan, fapt ce justifică pe deplin 
atenţia de care se bucură. Din păcate în ciuda interesului pentru cule- 
gerea și studiul legendelor urbane manifestat în spaţiul occidental, în 
România ele nu au făcut deocamdată obiectul vreunei cercetări. 

